
„Am învățat atâtea de la voi, oameni, am învățat că toată 
lumea vrea să trăiască pe vârful muntelui, fără să ştie că adevă- 
rata fericire constă în felul în care urci”. 


Gabriel Garcia Mârquez 

CUVÂNT ÎNAINTE 


Te poți întreba la un moment dat al vieţii dacă ai ce- 
va de spus sau, mai bine zis, de lăsat „alor tăi”, în cel mai 
larg sens al expresiei. Cu alte cuvinte, ai ce pune în tes- 
tamentul tău de amintiri, impresii, experienţe şi învăță- 
minte pentru... mai târziu? 

A încerca să pui pe hârtie gânduri si simtáminte cu 
speranţa sau vanitatea de a crede că vei avea cititori şi, 
eventual, simpatizanți ai experienţelor tale, bune sau mai 
puţin bune, este o misiune plină de răspundere şi o pro- 
vocare pe care mi le asum; mi le asum plecând şi de la 
comentariile, aprecierile şi observațiile pe care mi le-au 
adresat mulți dintre cititorii primului meu volum de 
memorialistică diplomatică, adevărate baloane de oxigen 
pentru un debutant în ale publicării de cărți pe piața ro- 
mânească!. 

De această dată, îndrăznesc o tentativă de frescă nu 
neapărat diplomatică a... primelor şapte decenii din viața 
mea şi, desigur, a familiei şi a societății în care am trăit, cu 
bunele şi mai puţin bunele întâmplări ale vieții ce mi-a 
fost dăruită. Voi recurge cu generozitate la trimiteri care 
se vor constitui, sper, în adevărate mărturii „la cald” des- 


" Detalii despre primul volum de însemnări — la pagina 237. 

pre preocupările, speranțele, dificultățile prin care am 
trecut odată cu evoluțiile la fel de sinuoase ale societății 
româneşti; trimiteri ce se regăsesc cu obiectivitate în scri- 
sori, multe scrisori, atât personale, cât şi colegiale sau 
semioficiale, primite şi trimise după 1980, dar şi însem- 
nări, unele uitate prin sertare. Vor fi, aşadar, şapte decenii 
reflectate la temperatura trăirilor momentului, fără prea 
multe interpretări şi comentarii; acestea vor fi asigurate, 
sper, chiar de dumneavoastră, cititorii acestui al doilea 
volum de scrieri diplomatice, şi de această dată, necon- 
formiste, ca şi cele apărute în iunie 2010. 


V.D. 

INTRODUCERE DESPRE MINE ÎNSUMI... 


M-am născut în timpul războiului cald, am trăit şi 
am muncit în timpul războiului rece şi mi-a fost hărăzită 
o bună perioadă postdecembristă în care mi-am încheiat 
şi viața profesională activă, perioadă de tranziție demo- 
cratică dominată de ciocniri între mentalități, vanitáti si 
orgolii, adică un al treilea... „război” carpato- danubia- 
no-pontic. Aceste note, impresii şi mărturii le deapăn, 
totodată, racordat la cele două regimuri politice pe care 
le-am trăit direct, la cei patru preşedinţi şi doisprezece 
miniştri de externe sub care am fost diplomat, ca şi prin 
prisma contactelor avute de-a lungul deceniilor cu per- 
sonalitáti internationale, mai mult sau mai puțin contro- 
versate sau rămase în istoria contemporană prin atitudini 
şi comportamente memorabile — cubanezul Fidel Castro, 
chilienii Salvador Allende şi Augusto Pinochet, Nicolae 
Ceauşescu şi venezueleanul Hugo Chávez, regele Juan 
Carlos I al Spaniei, columbianul Gabriel Garcia Márquez 
şi mulți alții. Dacă adaug şi faptul că am trecut prin două 
secole şi chiar două milenii am, iată, câteva elemente re- 
levante sau... agravante în mărturiile mele de suflet. Voi 
încerca, aşadar, să selectez momentele notabile pe care 
le-am parcurs direct atât în plan personal, familial, cât şi, 
mai ales, pe cele oficiale sau derivate din activitățile ofici- 
ale pe care le-am desfăşurat atât în diplomație, cât şi în 

scurta, dar gratificanta ipostază de ziarist la radio. Au 
fost momente care s-au interferat adesea şi s-au 
interinfluentat, cu efecte benefice sau mai puțin agreabile. 
Au fost însă momente care se află înscrise printre memo- 
riile încă vii din patrimoniul sentimental şi subiectiv al 
meu şi alor mei. Dacă veţi deschide această carte şi, mai 
mult, o veți răsfoi sau, mai mult, chiar veţi avea răbdarea 
să o citiţi în totalitatea ei, sper să aveți o imagine elocven- 
tă despre o Românie şi o societate umană în care un om, 
aproape obişnuit, dintr-un cartier, aproape obişnuit, al 
Bucureştiului a reuşit să ducă cu el ce a avut mai bun pe 
meleaguri iberoamericane şi europene; dar şi în diferitele 
structuri umane mai mari sau mai mici în care se află de 
aproape şapte decenii, acasă la el sau aiurea, în această 
lume variată, complexă şi adesea greu de înţeles. Pentru 
că această carte se doreşte a fi o panoramă socială com- 
plexă prin intermediul oamenilor şi al locurilor pe care, 
personal, le-am cunoscut şi le-am admirat. 


Mărturii aproape complete 


Dacă e să deapăn acum primele mele imagini şi re- 
prezentări despre lumea în care m-am născut — un întâi 
aprilie din plin război mondial, al doilea, desigur -, 
atunci am să vă spun că îmi amintesc o noapte în care pe 
cer se desena un frumos brad luminos care apărea şi dis- 
părea după reguli pe care nu le intelegeam, în splendide 
şerpuiri roşiatice şi albe; mai târziu, din povestirile părin- 
tilor, aflam că era vorba de trasoare ce marcau rutele 
mortale ale lansării de bombe deasupra Bucureştiului. 
Noi, din Ferentariul nostru iubit şi de baştină, aveam 
„Privilegiul” să auzim bombele ce explodau pe aproape 
şi, mai ales, să vedem jocul înşelător al trasoarelor ce pre- 
vesteau moartea şi distrugerile. Mai aveam să aflu că, în 

timpul uneia dintre aceste alarme aeriene, am fost „uitat” 
la gura adăpostului subteran din apropierea casei în care 
părinții şi vecinii se ascundeau pentru minute sau ore 
până la trecerea pericolului; cu unul din aceste prilejuri, 
când mama şi-a dat seama că băiatul ei nu se afla în adă- 
post, alarma dată de ea a fost mai puternică decât cea mi- 
litară şi am fost „absorbit” cu forța unui aspirator gigant 
în locul cald şi sigur al pieptului matern; aveam doi ani şi 
luam contact cu lumea exterioară într-o formă brutală pe 
care niciodată nu mi-am dorit să o retrăiesc... 

În căsuţa noastră din Ferentari, ridicată de părinții 
mei, veniți cu puțin timp în urmă din sate ardelene unde 
cunoscuseră din plin efectele unei ocupații prepotente, 
s-au instalat pentru mai multe luni, cam prin 1943, un 
ofițer german şi ordonanța lui, ambii amabili şi atenți cu 
gazdele, adică cu mama şi tata. Îmi amintesc, aveam 
aproape doi ani, că de Crăciun am primit de la neamt un 
tanc miniatural care, cu ajutorul unui arc, avea forța să 
escaladeze cea mai mare pernă din casă spre uimirea şi 
încântarea mea, dar şi alor mei; mai am şi astăzi o trusă 
completă într-o frumoasă cutie capitonată cu pluş, oferită 
de acelaşi neamt, în care se află 12 piese de desen tehnic 
şi care mi-au servit la şcoala elementară, iar apoi la Liceul 
Caragiale unde făceam furori cu compasul sau penita 
speciale din argint ce scriau şi desenau cu tuş figurile ge- 
ometrice şi literele de tipar pe care ni le preda cu pasiune 
şi pricepere profesorul Cârdei. „Antrenamentele” mele 
pentru viața ce abia apoi urma să mă absoarbă şi să-mi 
dăruiască roadele gratificante ale eforturilor au fost 
multiple şi erau marcate de dificultățile prin care treceau 
tara, cartierul şi familia mea. Anii '50 au însemnat rusifi- 
carea sau, mai exact, sovietizarea României - sovromuri 
de tot felul, Stalin la tot pasul (la moartea lui am plâns în 
uniformă de pionier prezent la statuia ce străjuia una din- 
tre intrările în Parcul Herăstrău — nu ştiu dacă din cauza 

vântului şfichiuitor al unui martie deloc primăvăratic sau 
a bocetelor generale ale mulțimii convocate la prohodul 
„tătucului”), soldaţi sovietici pe stradă şi în trenuri (în 
drumul lung, prea lung, făcut de câteva ori pe timpul 
marii secete din 1946 şi apoi spre locurile natale ale părin- 
tilor în căutare de ceva de-ale gurii, călătoream în vagoa- 
ne rău-mirositoare intesate de soldați sovietici care îmi 
ofereau zahăr în formă de batoane şi mă ridicau pe plase- 
le pe care se aflau bagaje diforme aruncate de-a valma); 
dar şi consilieri, multi consilieri sovietici care ne învățau 
cum să le dăm tot ce produceam şi ceva pe deasupra. 
Limba rusă, devenită obligatorie încă din clasele primare, 
mi-a luat o bună parte din frumusețea şi veselia joacăi de 
copil obligándu-má să învăţ ceva ce, nu ştiu de ce, nu s-a 
potrivit deloc cu mine şi felul meu de a gândi... Desigur, 
prima frontieră pe care am trecut-o a fost intrarea la Lice- 
ul Caragiale (azi Colegiu Naţional) din Dorobanţi, din- 
totdeauna o instituție de învățământ de excepție la care 
am ajuns direct din Ferentariul copilăriei mele! Mama, a 
cărei intuiție, alături de un spirit de prevedere ce au con- 
stituit mereu un aport esenţial în evoluția familiei noas- 
tre, a fost cea care l-a convins pe tata că „băiatul ăsta tre- 
buie să iasă din mahala”; şi aşa am ajuns, după un con- 
curs deloc simplu, să fac naveta Ferentari-Dorobanti şi 
apoi Ferentari-Cotroceni la Facultatea de Drept şi la Cur- 
surile Postuniversitare de Relaţii Internaționale, traver- 
sând Bucureştiul cu câte două tramvaie şi încă vreo doi 
kilometri per pedes... Îmi obtineam astfel paşaportul spre 
un nou traiect personal şi profesional la care părinții mei 
au avut rolul de rampă de lansare. Această primă frontie- 
ră, mai degrabă psihologică, mi-a conferit cu timpul în- 
credere în forțele proprii şi mi-a insuflat acel ceva al lup- 
tătorului care nu concepe să se dea bătut nici atunci când 
soarta pare să nu îi surâdă. Şcoala elementară, Liceul, Fa- 
cultatea şi apoi Postuniversitarele au însemnat 18 ani de 

studiu şi de formare într-un regim politic şi o societate 
care m-au adoptat treptat şi pe care eu însumi mi-am în- 
suşit-o ca fiind a mea, cu bunele şi mai puţin bunele ei. 
Primele iubiri, primele medalii şi diplome sportive, pri- 
mele mari satisfacţii profesionale s-au petrecut pe funda- 
lul acelei perioade în care mi-a fost dat să trăiesc şi să mă 
bucur de viaţa ce îmi fusese hărăzită. Taberele studenţeşti 
la mare şi la munte, vara şi iarna, la Păltiniş sau la Peşte- 
ra, la Predeal sau Topliţa, Costineştiul corturilor au rămas 
pentru totdeauna în amintirile dragi ale unei adolescente 
fericite, fără frustrări sau suferinţe, fără derapaje amoroa- 
se... majore. Frontiera spre maturitate am trecut-o pe 
fundalul a două evenimente majore, cu profunde influen- 
te asupra traiectoriei mele prin viață şi profesionale: 
moartea cumplită a tatii, într-un ianuarie geros, când 
ranga cu care decofra un stâlp de rezistenţă de la un bloc 
ce există falnic în Drumul Taberei l-a trădat şi l-a propul- 
sat spre neființă; al doilea a fost pătrunderea mea, pe uşa 
din față, în saloanele diplomației române într-o frumoasă 
zi de octombrie a anului 1966. Cele două momente, în- 
tâmplate aproape simultan, m-au propulsat în lumea pli- 
nă de mister şi capcane a maturității. Treceam o altă fron- 
tieră aproape fără să mă dumiresc când şi de ce; iar ma- 
ma a fost din nou alături, şi eu cu sora mea, alături de ea, 
în a lua taurul de coarne pentru a reuşi să ducem mai de- 
parte frumosul vis al reuşitei plăsmuit de părinți chiar 
din momentele în care noi, cele două odrasle rămase din 
cinci concepute, fuseserăm aduse pe lume. Sora mea, o 
domnişoară subtiricá, şatenă si curtată de pretendenți pe 
care eu îi „intervievam” şi îi filtram în prealabil, a reuşit 
de una singură să termine o facultate şi o şcoală de ste- 
nodactilografie, să îşi găsească o potrivită jumătate de 
portocală cu care, de aproape patru decenii, colindă lu- 
mea şi se bucură de avantajele cetățeniei europene spre 
infinitul confortului material şi spiritual pe care şi l-au 

edificat cu grijă şi pricepere. Eu aveam să urmez o cale 
presărată cu mult imprevizibil şi multe satisfacţii în plan 
personal şi profesional; nu fără obstacole şi nici fără 
muncă, multă muncă, dar cu acumulări de experiență în 
ale vieții, convietuirii cu cel de lângă tine, oricine ar fi ace- 
la şi în orice împrejurări. Aşa am traversat frontiera a do- 
uă secole şi a două milenii, am trecut şi de bariera celor 
patru decenii de viață în doi şi alte aproape patru, în trei, 
împreună cu fiul nostru Cristian, apărut undeva departe, 
într-un colțişor exotic ce nu semăna deloc cu Ferentariul 
meu de baştină - Havana. Urmau alte şi alte frontiere 
care parcă m-au aşteptat liniştite, pentru că ştiau că voi 
veni, chiar şi atunci când zarurile aruncate anapoda de 
unii spuneau altceva. Erau frontiere pe ape, oceane, pe 
uscat şi prin aer, vizibile şi invizibile, pe care le-am survo- 
lat şi savurat singur sau, de cele mai multe ori, cu 
Nicoleta visurilor şi deceniilor mele. 


Frontiere, frontiere 


Când într-un blând ianuarie din 1971 mi-am unit via- 
ta şi destinul de cea care m-a însoțit glorios până acum, şi 
care sper să fie alături de mine până la ultima suflare 
(egoist gândind, aş dori ca eu să plec primul şi să fiu scu- 
tit de singurătatea visurilor fără Chica mea, adică 
Nicoleta), nici nu bănuiam că vom fi purtaţi patru dece- 
nii prin lumea aceasta minunată, complexă şi contradic- 
torie, minunat de atrăgătoare prin varietate şi strălucire 
numită diplomaţie. Tandemul nostru, de fapt trio - Cris- 
tian e... cu noi — îşi continuă cursa de plăcere în ciuda 
multor lucruri pe care ni le-am fi dorit altfel, atât pentru 
țară, cât şi pentru noi. Cele patru zile de ianuarie cât a 
durat „luna” noastră de miere au fost un prim vis trăit 
împreună undeva la Poiana Braşov peste care s-a aşter- 

nut un strat pufos de zăpadă la numai câteva ore de la 
sosirea noastră acolo; era ca un aşternut imaculat ce invi- 
ta la învăluirea a doi tineri care se uniseră întru eternitate. 
Obligaţiile profesionale ca şi dorința noastră de a rezerva 
alte câteva zile din aceeaşi „lună” de miere pentru vară 
ne-au retrimis la serviciu şi în căsuţa modestă, dar numai 
a noastră din strada Viitorului — nume parcă predestinat 
pentru ceea ce nu bănuiam că se va întâmpla de-a lungul 
deceniilor cu noi doi. Vara a venit, dar continuarea cele- 
brei şi doritei „luni” de miere s-a lăsat din nou amânată, 
deoarece soata mea a fost chemată” şi trimisă imediat în 
misiune temporară la New York, la Adunarea Generală a 
ONU. Aproape simultan, mie mi-a fost hărăzit să trec o 
nouă frontieră — şi încă ce frontieră — pentru a însoți o de- 
legatie parlamentară română în mai multe țări latinoame- 
ricane! Plecarea în misiune permanentă a celor doi tineri 
şi încrezători Dani a fost o urmare firească a acestor pri- 
me două misiuni temporare: destinația — Havana, adică 
Cuba lui Fidel Castro cu ale ei bijuterii numite Varadero, 
Insula Pinilor, fructe exotice şi cubanezi dedicați culesu- 
lui trestiei de zahăr (zafra) şi carnavalului! Cel puțin, aşa 
credeam noi la început; ce a urmat a fost o primă şi, pe 
alocuri, dură experienţă de viață într-un colectiv dominat 
de umbrele unui membru CCPCR pus aiurea în fruntea 
ambasadei şi ale unor colegi de la alte instituții, cu alte 
scopuri decât cele diplomatice... Noi însă, Nicoleta şi cu 
mine, am învăţat pe propria piele ce înseamnă să taci şi să 
faci, să nu uiţi că ai fost trimis în misiune în exterior pen- 
tru a reprezenta, ajuta şi promova tara ta. Concediile 
noastre, la fiecare doi ani, deşi clima, fusul orar şi, în ge- 
neral, ambianța cubaneză erau dificil de suportat, au fost 
marcate mereu de revenirea şi reîntâlnirea cu ai noştri şi 
ale noastre, aşa bune-rele cum erau şi, mai ales, cu locuri- 
le minunate cu brazi, râuri frumos curgătoare şi oameni 
ospitalieri din dulcile sate transilvane sau de la Mare un- 

de ne-am bucurat mereu cu nesaf de aerul şi briza mari- 
nă, ale noastre. lar plăcerea de a reveni mereu acasă era 
augmentată de cele două-trei zile de tranzit prin Madrid, 
la ora aceea un adevărat regal pentru cei ce lucram prin 
țări socialiste. Madridul şi Spania anilor '70 erau atracții 
majore pentru noi, doi tineri care priveam deja lumea cu 
alți ochi, eram critici şi depistam la prima vedere turiştii 
sau oficialii din ţări socialiste pe care îi întâlneam prin 
aeroport sau magazine sau aiurea pe străzile Madridului; 
îmbrăcămintea lor, dar mai ales privirea parcă speriată 
sau avidă de imaginile ce te asaltau la tot pasul, ca şi vali- 
zele şi bagajele pe care le purtau, toate vorbeau de o mare 
diferenţă între Vest şi Est. lar Spania lui Franco nu era pe 
atunci decât o ţară în curs de dezvoltare, în afara CEE, cu 
multe restricţii şi preconceptii, cu un catolicism feroce pe 
care l-am remarcat la tot pasul; unul dintre taximetrişti, 
care ne-a adus de la aeroport la hotel, era atât de timorat, 
încât nu a avut curajul să ne spună dacă şi unde există 
localuri de noapte în Madrid pentru a ne bucura şi noi de 
un program artistic tipic! Câtă diferenţă între acel Madrid 
şi cel ce avea să vină după 1975! Am mai trecut prin Ma- 
drid la începutul anilor '80, iar pentru doi ani, la începu- 
tul anilor '90, aveam să preiau conducerea ambasadei 
noastre din Spania! Cine ar fi crezut că tinerii ce erau, şi 
ei, timorati, la trecerea prin Madrid în anii '70, urmau sá 
preia, două decenii mai târziu, chiar reprezentarea la cel 
mai înalt nivel a intereselor României în şi cu Spania, şi 
încă în ce perioadă! Dar viaţa a vrut să fie generoasă cu 
noi şi am fost puşi, eu şi Nicoleta, în mai multe rânduri în 
situația de a o face pe meleaguri iberoamericane, adică 
atât în Spania cât şi, mai ales, în America Latină. Am avut 
privilegiul de a desfăşura activități oficiale în calitate de 
ataşat cultural în Cuba şi de ambasador în Chile, Mexic, 
Guatemala, Honduras, El Salvador, Nicaragua şi Costa 
Rica ca şi de membru sau conducător al unor misiuni 


16 
www.dacoromanica.ro 


Frontiere diplomatice 


temporare în majoritatea țărilor din America Latină, Cen- 
trală şi Caraibe; am trecut, aşadar, multe frontiere geogra- 
fice, am cunoscut oameni politici şi oameni simpli, depă- 
şind bariere de limbă, idiosincratice şi comportamentale, 
am dus cu mine, sau am încercat să o fac, tot ce are mai 
bun şi reprezentativ tara de la Carpaţi şi Dunăre, am fá- 
cut prietenii şi relații în interes national şi spre bucuria 
personală. Îmi aminteam mereu de crezul titulescian con- 
form căruia „a te face iubit atunci când reprezinti ţara ta 
înseamnă a o servi! ” lar în final, după patru decenii de 
activitate neîntreruptă (32 în diplomație şi 8 în jurnalisti- 
că) am pus geamantanele în boxă şi m-am retras la pen- 
sie, depăşind astfel o altă barieră sau frontieră! Dincolo 
de ea e... cine poate spune ce mai este! ?Privesc, cu frun- 
tea sus şi cu o întreagă panoplie de trofee diplomatice, ce 
mi s-a întâmplat în clipa vieții ce mi-a fost hărăzit să o 
trăiesc; Gabriel Garcia Márquez — pe care am avut ocazia sá 
îl întâlnesc şi să discut cu el în Columbia, Chile şi în Me- 
xic, a publicat cu câțiva ani în urmă un volum impresio- 
nant intitulat , Vivir para contarla” al cărui titlu mi-a fost 
tălmăcit chiar de autor: să trăieşti astfel încât să ai ce po- 
vesti („La vida no es la que uno vivió sino la que uno recuerda 
y cómo la recuerda para contarla”). Dacá am avut ceva de 
povestit cu adevárat o veti decide dumneavoastrá, citi- 
torii; eu descarc tolba amintirilor nu neapărat diplomati- 
ce; o fac cu dorința de a oferi concetáfenilor mei o po- 
veste de viaţă trăită la intensitatea secolelor, mileniilor 
şi regimurilor prin care am trecut, dar şi ca o mărturie 
că familia joacă, indiferent de vicisitudinile istorice, 
circumstantiale sau umane, un rol fundamental în echi- 
librul interior al fiecăruia dintre noi, echilibru fără de 
care nu ne putem bucura de darul major ce ne-a fost 
făcut odată cu venirea pe lume. Aşa cum spunea Ma- 
rin Preda, unde dragoste nu e, nimic nu e... În continu- 
are, voi încerca sá fac o introspectivă a unei vieți care 

nu se diferențiază fundamental de multe altele, dar ca- 
re a fost pigmentată de trăiri sincere, de plăceri şi în- 
cercări din care, spre fericirea mea şi alor mei, am ieşit 
mereu mai puternici şi fortificati de experiențe dătă- 
toare de vitalitatea necesară pentru a continua... să tră- 
im şi să ne bucurăm de viaţă, astfel încât să avem ce 
povesti. lar mie îmi place să povestesc pentru mine în- 
sumi şi pentru toți cei ce vor să afle ceva despre o via- 
tá, despre o personă, şi nu despre un personaj... 


larba verde de acasă 


Se spune pe bună dreptate că politica externă repre- 
zintă, în realitate, continuarea cu mijloace specifice a poli- 
ticii interne a unei țări. Cum mijloacele specifice înseam- 
ná în principal instituţiile abilitate ale fiecărui stat şi tri- 
misii acestuia în misiuni permanente sau temporare în 
străinătate, adică diplomații, mi se pare de bun simţ sá 
cred că aceştia trebuie să fie bine dotați şi „înarmaţi“ pen- 
tru a reprezenta cu cinste şi eficiență tara. Pe lângă pregá- 
tirea şi cunoştinţele specifice muncii diplomatice, am 
avut convingerea, la puțină vreme după trimiterea la 
primul post permanent afară, că este indispensabil sá îţi 
cunoşti cu adevărat tara pe care o reprezinfi şi, desigur, 
să o iubeşti! Şi o iubeşti dacă o cunoşti cu adevărat şi te 
identifici cu bunele şi mai puţin bunele ei; dacă ştii să pă- 
trunzi în spiritul poporului tău, în idiosincrasia lui, în 
istoria şi cultura lui, tradițiile şi obiceiurile sale, cu oame- 
nii şi preocupările lor, cu întrebările şi nedumeririle lor, 
cu aspirațiile şi frustrările lor. Numai aşa, un diplomat, 
un trimis al preşedintelui, al guvernului sau un reprezen- 
tant oarecare al țării într-un domeniu sau altul, într-un 
moment sau altul, care se află în reprezentarea ţării, poate 
să constituie o părticică din aceasta şi să rămână în me- 

moria celor cu care se întâlneşte ca demn şi reprezentativ 
sol al țării sale. Tot ambasadori ar trebui sá se considere şi 
acei români care se află peste hotare cu o misiune sau al- 
ta, sau fără nicio misiune, şi care ar trebui să apară în re- 
latiile cu cei de dincolo de frontierele țării cu demnitate, 
corectitudine şi respect față de ce este al nostru şi ce este 
al altora; numai aşa se va şti că românul este un euro- 
pean, este un cetățean al lumii, cu valenţe şi valori care se 
adaugă şi imbogátesc alte valori umane şi spirituale de 
care ne bucurăm cu toții — cetățeni al planetei. Cum se 
poate plămădi un asemenea caracter, un asemenea per- 
sonaj reprezentativ? Nu voi intra în detaliile pregătirii 
profesionale, complexe şi de durată (am făcut-o deja în 
cartea menționată mai sus), ci voi încerca doar să desci- 
frez pentru dv. ce au însemnat pentru mine şi misunile 
mele permanente sau temporare peste hotare, adăparea 
nesátioasá la izvoarele dorului de ale mele, de ale noas- 
tre, acolo unde acestea se află încă în stare pură, sau nu- 
mai parțial afectate de libera circulație, nu numai a valori- 
lor... 


Pe drumurile dorului natal 


Cu rucsacul la spate, cu schiuri sau fără, pe cărări de 
munte sau pe falezele Mamaiei sau la Neptun, în verdele 
pădurilor ce se infrátesc cu alb-albastrul Mării noastre cea 
de un sezon, am luat cunoştinţă abia pe băncile studenți- 
ei; dar am recuperat din plin timpul pierdut, în anii ce au 
urmat! Mult mai înainte însă am simțit pământul pe care 
se târau alene carele cu boi sau bivolite încărcate cu miile 
de sori ale florii culese de pe câmpuri ardelene, mult mai 
înainte am savurat, cu o poftă nu întotdeauna satisfăcută 
pe deplin, aurita mămăligă cu brânză de burduf rulată 
într-un ştergar harghitean cu miros de con de brad şi tăia- 

tă felii subțiri — să ajungă tuturor gurilor înfometate- cu 
un anume fir din iarba proaspăt cosită. Amintirile curg 
discret, dar intens, la fel cum am perceput în fragedă 
pruncie pârâul din fundul grădinii bunicilor mei arde- 
leni, undeva la împerecherea dealurilor, mereu verzi şi 
pufoase în straiul lor ce se aştepta cosit de două-trei ori 
pe an, cu livezile de pruni din care sătenii scoteau palinca 
pe care aveam să o savurez multe decenii mai târziu... Şi 
tot acolo, la acea frontieră a fantasticului pentru copilul 
de numai cinci ani, căutam şi chiar găseam cu o satisfac- 
ție pe care şi astăzi o simt aproape fizic, câțiva castraveci- 
ori şi roşii- adevărate tezaure- pe timpul secetei cumplite 
pe care o trăia tara abia ieşită dintr-un război devastator. 
La obârşiile părinţilor, în Tiocul de Jos şi la Stoiana, sate 
pierdute parcá pe váile clujene, la harghiteanul Ci- 
uc-Sângiorgiu am trăit mirifice zile de contopire inconsti- 
entă cu neamul şi neamurile, cu fânul cosit pe dealuri şi 
adus cu greu în şurile încăpătoare şi protectoare ale valo- 
rosului aliment pentru bivolii şi bivolitele, vacile şi boii 
din ogrăzile gospodarilor fără de egal care erau, şi încă 
mai sunt, ai mei, adică ei, țăranii acestor locuri binecu- 
vântate. Cum aş putea uita borvizul, adică apa minerală 
pe care o scoteam cu nesat şi o savuram la rece, adică în 
sensul direct al cuvântului, din fântânile satelor ardelene 
unde mi-am petrecut câteva vacanțe? Cum aş putea uita 
salturile în marea de fân parfumat cu arome aproape 
ameţitoare pe care le făceam, din podul şurii, împreună 
cu verişoarele şi verişorii mei pe vremea când înmugu- 
reau şi primele întrebări fundamentale ale preadolescen- 
tei? Unchii şi mátusile cu vesmintele lor tesute în lungile 
si miraculoasele seri de iarnă la războaiele ce mi se pá- 
reau adevăraţi monştri, carele si săniile din şură, uneltele 
din lemn (furci, greble, ciubere, putine, cofe, coveti etc.), 
mesele de duminică dimineața —adevárate sărbători culi- 
nare- îmi apăreau drept personaje de basm într-un ținut 

al legendelor din care lipseau doar Ileana Cosânzeana şi 
al ei Făt-Frumos. Cei doi erau la Bucureşti, unde reve- 
neam cu nesat neostoit la pieptul mereu primitor al ma- 
mei şi în brațele puternice ale tatii care se prefăceau că nu 
mă mai cunosc după accentul şi vocabularul prea neaoş 
ardelenesc după săptămânile sau lunile petrecute ACO- 
LO la originile lor şi ale mele, nu-i aşa? AICI, în tara mea, 
am cutreierat fără să ostenesc vreodată, munții şi dealuri- 
le, câmpurile şi apele, marea şi Delta, mănăstirile Moldo- 
vei şi Bucovinei, dar şi ale Gorjului şi Albei, cetățile şi sa- 
tele săseşti din Transilvania, Maramureşul mândru în 
portul lui nealterat, casele simple, dar primitoare ale tá- 
ranilor din Ilişeştii suceveni sau din Ihodul mureşan, din 
Hârsenii braşoveni sau din Hobita gorjeaná, dar şi Pálti- 
nişul cu cabane şi respect față de om şi natură, 
Costineştiul nepoluat al anilor studenţiei mele, marea 
demnă şi tolerantă şi atât de primitoare a prea scurtului 
sezon estival. M-am bucurat şi m-am pregătit fără să ştiu 
la materia numită patrie... atât de necesară şi utilă în tot 
ce aveam să fac atunci când frontierele geografice mi s-au 
deschis parcă la semnul apei vii aruncate de destin. Din- 
colo de noi este o altă lume, adică tot o lume, adică oa- 
meni cu ale lor locuri, obiceiuri, limbă şi istorie, cu dorin- 
ta de a comunica, de a cunoaşte, de a se apropia şi íntele- 
ge; atunci este marea probá a cunoasterii umane, atunci 
când întâlnirea sau întâlnirile se transformă în descoperi- 
rea afinitátilor, a diferențelor, a mesajului pe care îl pur- 
tăm orice ființă rațională. Atunci poți oferi şi poți lua pen- 
tru a servi, pentru a recompensa ceea ce ti-au dăruit pă- 
rintii, tara şi cei ce aşteaptă de la tine un semn, nu unul 
magic ci unul pământean şi pragmatic: eficiența demer- 
sului! Adică chintesenta diplomației, adică efortul speci- 
fic pus în slujba ALOR TAI- români, europeni, pămân- 
teni... Sunt multe locurile pe care nu le pot uita, iar dacă 
ar trebui, totuşi, să aleg unul de suflet, atunci m-aş opri la 

Mermezeu, o cabană silvică pe Valea Mermezeului, la 
poalele munţilor Căliman undeva aproape de Topliţa şi 
Lunca Bradului, la numai câțiva paşi de fără de egal apă 
minerală de Stânceni. Acolo ne-am petrecut mai multe 
vacante împreună cu soția şi Cristian, mama şi sora mea 
împreună cu familia ei, Uca Marinescu (exploratoarea şi 
profesoara devenită celebră în anii '90) colegul şi priete- 
nul de neuitat, Romică Neagu şi minunata lui familie. Îi 
scriam cabanierului, Deneş bacsi, omul fără de care locu- 
rile, minunate oricum, nu ar fi avut dulceata şi farmecul 
din care ne-am înfruptat cu nesat: 

“Oricum, pentru noi, Mermezeul miraculos se confundă 
sau se completează fericit cu Deneş bacsi şi Denes bacsi cu 
Mermezeul... Si indiferent dacă vom mai ajunge sau nu la 
Mermezeu (şi sperăm să mai ajungem...), ori de câte ori ne 
vom afla în zonă, vom trece să te salutám, să mai stăm o țâră de 
vorbă şi să ne amintim de toate lucrurile minunate pe care de-a 
lungul unor vacante le-am trăit şi simțit împreună” (octombrie 
1986). lar şefului Ocolului Silvic Mureş, cel de care de- 
pindea aprobarea pentru şederea noastră la Mermezeu, 
tov. Dumitrescu, îi scriam în septembrie 1985; 

"Am trecut de mai multe ori prin Târgu Mureş şi am do- 
rit să vă cunoaştem şi să vă salutăm personal pentru a vă ex- 
prima multumirile mele, ale familiei mele, ale domnului Neagu 
şi ale familiei sale pentru condiţiile excelente pe care le-am avut 
de fiecare dată la Mermezeu; condiții obiective şi subiective! 
Pentru că într-un mediu natural minunat şi într-o cabană care 
îți oferă tot ceea ce un om care vrea sá se odihnească îşi poate 
dori, nu pot fi uitate nici aspectele subiective. Mă refer în pri- 
mul rând la Dionisie Peter- Deneş Bacsi! Pentru că Deneş 
Bacsi a intrat deja în povestirile noastre de la gura sobei în 
timpul iernii, în compunerile copiilor noştri, în albumele foto- 
grafice de vacanță si... de suflet. Şi pentru toate acestea vă sun- 
tem recunoscători şi dumneavoastră... „lar Deneş bacsi, la 
rândul său, ne scria: 

„Mă bucur că mă apreciați şi pe mine aşa cum scrieți în 
scrisoare, dar eu nu mă consider atât de merituos pentru laude- 
le aduse deoarece n-am făcut altceva decât ce trebuie să fac şi 
ceea ce cred că ar fi făcut oricine. Mă bucur că meleagurile 
noastre sunt atât de atrăgătoare şi încântătoare de v-au făcut să 
nu le uitaţi şi să le iubiți” (noiembrie 1986). 

În realitate, Deneş bacsi, vorbitor la fel de bun de 
română şi maghiară era un neîntrecut cunoscător al pă- 
durii, al muntelui şi al locurilor; era un mare iubitor de 
oameni şi pentru noi a însemnat ghidul neîntrecut al pă- 
trunderii în secretele magice ale Mermezeului alcătuit 
din dealuri acoperite de muri şi fragi, de păduri dese şi 
misterioase de fagi şi stejari, stupii de albine ai prietenu- 
lui său Gabor bacsi şi Silviei neni şi stâna cu 200 de oi a 
baciului Ion, ciupercile numai bune de pus pe plită sau 
la conservare, grătarele nocturne sub clar de lună şi po- 
veştile despre urşi şi lupi care aprindeau imaginaţia copi- 
ilor noştri, dar şi a adulţilor. La stâna baciului Ion am 
ajuns pe la prânz, uzi leoarcă deşi eram, credeam noi, bi- 
ne protejați de pelerinele noastre cam urbane; eram vreo 
10 persoane cu copii, femei, prieteni şi Deneş bacsi în 
frunte; toți zgribuliti şi flămânzi, dar avizi să îl cunoaştem 
pe baciul Ion şi ale sale oi. Era ora mesei şi gazda noas- 
tră, luată prin surprindere, s-a dovedit a fi întruparea 
elocventă a ceea ce noi ne mai amintim acum din ospitali- 
tatea românului. Tuciul imens în care apa fierbe fără ră- 
gaz-pentru orice eventualitate, nu-i aşa — a primit imediat 
făina de mălai auriu din sacul ce atârna generos pe unul 
din stâlpii adăpostului din coji de brad, iar când acest 
amestec pe care numai noi românii ştim să îl savurăm la 
adevărata lui valoare, a început sá se bulbuce, nenea Ion 
a aruncat acolo fără zgârcenie, bucăţi de brânză untoasă 
de burduf, urdă şi caş abia zvântat. Masa aburindă şi ire- 
zistibil de parfumat mirositoare s-a rostogolit alene pe un 
ştergar alb ca laptele (oare cum şi unde fusese păstrat?). 

A urmat cea mai hazlie şi impactantă scenă din câte trăi- 
sem până atunci: cum pot mânca 10 oameni cu numai 
două tacámuri şi acelea două linguri aflate în dotarea bu- 
cătăriei ambulante a baciului Ion? Inventivitatea foamei 
nu are margini şi în următoarele două minute fiecare 
aveam în mână- şi ne desfătam cu bucăți diforme şi 
aburinde de mămăligă cu brânză, - bete cu o lățime vari- 
abilă în funcţie de îndemânarea şi briceagul lui Deneş 
bacsi şi al baciului Ion; am mai avut timp să trecem din 
mână în mână ceea ce rămânea dintr-o ceapă roşie care 
s-a dovedit insuficientă, desigur, pentru doritorii de oca- 
zie sau tradiționali ai nepretuitei legume. Scenă pentru a 
nu fi uitată şi a fi inclusă în antologia amintirilor purității, 
omenescului şi farmecului a ceea ce este AL TĂU... Peste 
ani, în Mexic, pe vremea când eram ambasador, am par- 
ticipat la câteva Festivaluri gastronomice internationale: 
bulzul românesc la Tlaxcala şi ciulamaua ardelenească la 
Acapulco, specialități pe care soția ambasadorului le-a 
preluat creator de la soacra pe care nu a încetat să o iu- 
bească, aveau să facă furori şi să câştige simpatia şi pre- 
miile organizatorilor. Veneam de la şcoala satului şi far- 
mecului locurilor natale de care ne legaserăm pentru tot- 
deauna. Erau lecții de viață, erau momente care şi-au lä- 
sat amprenta inconfundabilă pe tot ce aveam să între- 
prind în întreaga mea carieră de 32 de ani în diplomaţie şi 
alți opt în jurnalistică. 

FRONTIERA DE VIS A LUMII NOI 


În 1966 îmi făceam debutul în diplomaţia româneas- 
că şi aveam să urmez cam cinci ani de buchiseală în Cen- 
trala MAE, ani plini de invátáminte şi experienţe încheia- 
te cu o fericită căsătorie şi o primă misiune permanentă la 
ambasada României de la Havana-Cuba. Însă, nu înainte 
de a lua pulsul continentului de la Sud de Rio Grande la 
sfârşitul anului 1971, proaspăt căsătorit şi cu soţia aflată, 
la rândul ei, în misiune temporară la New York. La 18 
noiembrie 1971 îi scriam Nicoletei: 

“Draga mea, între timp, plecarea mea a devenit o certitu- 
dine (desigur, termenul suportă rigorile obiceiurilor instituţi- 
ei...): au fost înaintate formele pentru paşaport, vize, am făcut 
vaccinurile, am luat un prim contact (favorabil...) cu tov. Mi- 
hai Dalea (Notă: şeful delegației parlamentare ce urma să efec- 
tueze un turneu în America Latină). Am intrat adică în tumul- 
tul obişnuit al unor asemenea acțiuni fiind deja solicitat la re- 
dactarea de materiale, furnizarea de informații despre continent 
etc. (întrevăd că nu voi fi numai un interpret care va avea din 
plin de tras, dar şi „omul care ştie” sau este bănuit că ştie totul 
(!) despre continentul latinoamerican). Sarcina nu e uşoară, 
dar parcă mă simt stimulat să dau tot ce pot şi ştiu atunci când 
printre cei pe care îi voi însoți se numără personalități cum 
sunt Titus Popovici, Cristofor Simionescu, academician, 
rectorul Institutului Politehnic din laşi, Tudor Drăganu, pre- 

şedintele Consiliului Legislativ, Iuliu Feyes, secretar al MAN 
şi preşedinte al BTT etc. Doresc din toată ființa mea să meargă 
bine, să se termine cu bine şi să ne revedem apoi mai fericiți ca 
oricând. ,, 

În acel final de an 1971 luam cu adevărat startul spre 
o Lume Nouă, minunată în misterele ei şi în surprizele pe 
care avea să mi le rezerve până în anul pensionării mele — 
2006. Mai întâi au fost Chile, Columbia şi Venezuela, 
apoi, în 1979 Mexic, Costa Rica, Venezuela şi Brazilia, în 
ambele situații fiind interpretul unor delegații parlamen- 
tare române. În perioada 1972-1977 m-am aflat la amba- 
sada noastră din Havana ca ataşat cultural pentru ca în 
februarie 1982 să părăsesc, fără voie, diplomaţia, fiind 
„rotat” de o manieră mai puţin diplomatică, deşi eram în 
acel moment interpretul de spaniolă al lui Ceauşescu. În 
1990 am revenit în Ministerul de Externe şi am fost numit 
imediat în fruntea ambasadei României de la Madrid. 
După posturi succesive de director adjunct şi director în 
Centrala MAE am avut onoarea de a exercita minunata 
misiune de ambasador în Chile, Mexic, iar din capitala 
mexicană şi în Guatemala, Honduras, El Salvador, Nica- 
ragua şi Costa Rica. Am avut diferite alte misiuni tempo- 
rare în Argentina, Uruguay, Paraguay, Brazilia, Peru, 
Venezuela, Barbados, Guadelupa pregătind, ca antemer- 
gător, sau făcând parte din delegatiile oficiale conduse de 
Preşedintele sau Primul Ministru ai României în anii 1993 
şi 1994 şi de Prea Fericitul Părinte Patriarh, Teoctist, în 
1999. Funcţia de director al Protocolului Naţional din 
MAE exercitată timp de doi ani şi jumătate completează 
un Curriculum Vitae obişnuit al unui diplomat obişnuit, 
adică de carieră. Cred că sunt abilitat să mă refer, în con- 
tinuare, la câteva dintre experienţele mele diplomatice 
sau mai puțin diplomatice din toate aceste peripluri ofici- 
ale sau private. Voi încerca să reliefez mai ales cum am 
încercat să reprezint țara care m-a trimis peste hotare 

pentru a o servi, voi încerca să exprim simtámintele omu- 
lui, şi numai apoi ale diplomatului, în fața noului, a oa- 
menilor şi împrejurărilor adesea neaşteptate în care 
m-am aflat pentru a-mi îndeplini mandatul -amplu şi de 
multe ori definit aproximativ. Imaginile şi formarea înde- 
lungată la porţile dorului de ale mele m-au ajutat adesea 
să fiu acea părticică din patria mea, acea contribuție mi- 
nusculă la cunoaşterea corectă şi la deschiderile spre tara 
latină de la gurile Dunării, de la Carpaţi şi Marea cea 
Neagră. 


Să începem cu... sfârşitul! 


Cotidianul de mare tiraj, „El Sol de México”, publica 
în numărul său festiv din 2 ianuarie 2005 un amplu re- 
portaj ilustrat intitulat „Deşi le este întotdeauna dor de patrie, 
Vasile şi Nicoleta DAN, ambasadori ai României, îndrăgos- 
titi de Mexic”. Ne mai rămânea, fără sá o ştim, ceva mai 
mult de un an până la ieşirea la pensie şi despărțirea de 
prima dragoste profesională: diplomaţia şi MAE. Cred că 
cei doi ziarişti mexicani care ne-au vizitat la reşedinţa 
noastră dintr-un cartier rezidențial al capitalei Mexicului 
au reuşit să surprindă cariera unei vieți sau viața unei 
cariere; de aceea cred că este util să reproduc integral 
acest interviu-reportaj care sintetizează traiectoria mea 
profesională alături de familie: 

Dacă ar trebui să definim într-un cuvânt şi un sentiment 
pe ambasadorii României în Mexic, Vasile şi Nicoleta Dan, 
acestea ar fi umanişti şi numai inimă. Au petrecut împreună 
momente bune şi rele nu numai într-o căsătorie obişnuită ci şi 
într-o pereche care a trebuit să înfrunte episoade cu adevărat 
dificile în regimul anterior, comunist, din România, dar care au 
ştiut să pună la loc de cinste numele țării lor în Cuba, Chile, 
Spania şi Mexic, națiuni în care au îndeplinit misiuni diploma- 

tice. Vasile Dan, care a sosit acum trei ani în Mexic, însoțit de 
inseparabila sa „jumătate de portocală” - în cel mai bun sens al 
cuvântului —, şi-a câştigat respectul colegilor săi şi, cel mai im- 
portant, afecțiunea acestora. Totodată, pe Nicoleta o insoteste 
întotdeauna surâsul său pe care îl împărtăşeşte tuturor şi de 
aceea EL SOL DE MEXICO a vrut să converseze cu diplomaţii 
români pentru a-i cunoaşte mai bine. Ambii i-au primit de o 
manieră mai mult decât efuzivă pe coordonatorul general al 
suplimentelor SOCIETATEA şi SCENA ale acestui ziar, 
Humberto Hernández Lara; pe fotograful Ricardo 
Hernândez şi pe cel care semnează, Tomis Lopez Ortega, în 
apartamentul lor din Polanco, situat foarte aproape de ambasa- 
dă, adică, în reşedinta oficială. Este vorba de un apartament 
foarte bine decorat, cu bun gust, în care se apreciază prezența 
feminină, fiecare lucru fiind la locul lui. În spate se poate obser- 
va pomul de Crăciun care ne indică faptul că lumina este mereu 
prezentă în acest cămin. Sosim şi imediat ne primesc cu un 
surâs generos. Într-adevăr, de îndată se dovedesc a fi buni prie- 
teni; după salutul de rigoare initial, Vasile Dan ne-a oferit 
pentru „a sparge gheata”, o mică cánutá de argilă cu ţuică de 
prune cu o tărie de nici mai mult nici mai puțin de 60 de grade! 
Inutil să spunem că am simțit trecerea licorii milimetru cu mi- 
limetru, în timp ce impunătorul ambasador ne explica, zâm- 
bind, calitățile acesteia. Vasile Dan ne-a explicat că în tara sa 
această băutură se serveşte pe timpul iernii când temperaturile 
coboară până la 20-30 de grade sub zero... Conversatia a înce- 
put într-o manieră informală, intenția noastră nefiind o între- 
vedere protocolară, ci o simplă discuție pentru a-i cunoaşte mai 
bine. Ambii —trebuie să o spunem- sunt experți în gastronomie: 
el -gurmand- şi ea o bucătăreasă de prima mână care ne-a pre- 
gătit personal o serie de savuroase aperitive şi apoi nişte clătite 
pur şi simplu delicioase. Întrevederea a început pe tema ospita- 
litátii româneşti. Ambasadorul povesteşte, împreună cu soția 
sa, cum, în zonele rurale aceasta este tradițională; „de exemplu, 
dacă ai o problemă cu autoturismul tău sau pur şi simplu vrei 

să foloseşti toaleta sau să bei un pahar cu apă din fântână, baţi 
la o poartă şi spui nene, îmi este sete, aş vrea puțină apă, răs- 
punsul este imediat „bineînţeles, intrați... nu mulțumesc, aici e 
bine, nu... şi de ce nu rámáneti să mâncăm ceva din bucatele 
noastre, şi aşa vine seara şi, dacă doriți puteți dormi la noi...” 
Tot astfel sunt şi Vasile şi Nicoleta, o pereche de „nene”, în 
sensul cel mai prietenesc. Şi aşa, vorbind de climă, am mai co- 
mentat cum sunt iarna şi celelalte anotimpuri; ei au precizat că 
schimbările climatice afectează întreaga planetă dar, din ferici- 
re, tara lor are încă bine diferenţiate cele patru anotimpuri, ceva 
ce în Mexic, din păcate, nu se întâmplă. Pe timpul iernii se 
consumă acea ţuică tare —palinca- chiar dacă există şi altele de 
numai 40 de grade pe care le poți savura în restul anului. În 
acelaşi fel, mâncarea românească este diversificată şi se consu- 
mă în funcție de anotimp. Când abordăm tema primăverii, apa- 
re primul semnal al romantismului perechii: atitudinea lor, 
tonusul lor, fețele lor reflectă marea dragoste pe care o au pen- 
tru pământul lor, iar Vasile închide uşor ochii atunci când 
vorbeşte de cel mai frumos anotimp al anului. 


Din diplomaţie în ziaristică 

Primăvara este în România o adevărată explozie a naturii, 
„totul înfloreşte, se desface, e o adevărată minune”, spune am- 
basadorul, în timp ce soția sa îl aprobă cu eternul ei zâmbet. 
„Pe lângă aceasta au loc schimbări psihologice, ne dăm jos pal- 
toanele, fularele şi ghetele şi schimbăm felurile de mâncare. Ui- 
tăm de brânzeturile consistente şi abordăm din plin legumele; e 
timpul ciorbelor de urzici, de legume, al tuturor felurilor de 
salate, al tocănitelor; sarmalele făcute din carne tocată de porc 
sau vită şi înfăşurate în foi de varză murată, mâncare gustoasá 
dar grea, sunt uitate.” „Vara, continuă ambasadorul, este ano- 
timpul turismului estival, începe sezonul pe litoralul Mării 
Negre unde sosesc zeci de mii de persoane pentru a savura deli- 
ciile verii. Toamna este o adevărată sărbătoare, cu frunzele în- 


www.dacóPomanica.ro 


Vasile Dan 


gălbenite ale pădurii, cu recoltele bogate de porumb, struguri şi 
altele.” Vorbim de mâncăruri şi după ce ne delectăm cu câteva 
antreuri cu o brânză gustoasă, intră Doina, amabila bucătă- 
reasă care ne serveşte delicioase clătite cu brânză, ciuperci şi 
mărar, dar nu înainte ca ambasadorul să ne mai ofere o portie 
de ţuică în timp ce Humberto Hernández priveşte speriat. Di- 
plomatul ne invită să ne delectăm cu licoarea în timp ce ne 
spune: „ăsta se bea cu sufletul” şi îl bea dintr-o singură sorbire, 
iar noi îl imităm, în timp ce soția lui, Nicoleta, ne priveşte 
înveselită de gesturile nonstre. După ce îl întrebăm ce înseamnă 
Doina, ne spune că în tara sa aceasta este chintesenta sufletului 
românesc, „este o melodie de dor, de dragoste, de durere, de in- 
teractiune între două ființe umane... este ceva foarte spiritual.” 
Doina ne priveşte şi surâde discret, dar mândră. Şi dintr-o da- 
tă, ambasadorul începe să recite: „Doină, doină, cântec dulce, 
când te ascult nu m-aş mai duce...” „Când te ascult nu mai 
plec de lângă tine”, replică soția sa. Dintr-o dată, fără intenţie, 
intrăm în tema centrală: România. „Suntem 22 de milioane, 
suntem o țară medie în Europa. În Uniunea Europeană vom 
intra de la 1 ianuarie 2007. Vom fi a şaptea țară ca mărime şi a 
27-a printre membrii acesteia. „- Şi în Mexic cum vă simfiti?” 
Răspunsul îl dă imediat Nicoleta, simplu şi consistent: „Ca 
acasă”. La care ambasadorul adaugă că au trăit aproape 20 de 
ani în această lume minunată numită „salsa iberoamericaná”, 
căci au început activitatea la Havana, apoi a fost şeful misiunii 
diplomatice din Spania de unde au plecat în Chile, iar acum au 
deja trei ani în Mexic. Se reia tema țării sale: „Chiar dacă timp 
de opt ani am fost în afara serviciului diplomatic, când, la înce- 
putul anilor '80 regimul comunist al lui Ceauşescu a dat afară 
din Ministerul de Externe circa 200 de diplomaţi de carieră, eu 
am avut norocul ca în acele împrejurări să pot obține un post de 
ziarist la Radio unde colaborasem anterior pe o perioadă de 
cinci ani; pentru mine, acea conjunctură a fost foarte favorabilă 
într-o situație deloc favorabilă. Astfel, pe 21 decembrie 1981, 

mau chemat şi misau spus: tovarásu”, dumneata va trebui să te 
întorci la profesia de bază, avem un loc de jurisconsult la o îns 
treprindere de combustibili... Simfeam că inima a încetat să 
mai bată şi asta pentru că aveam de plătit un apartament şi un 
mic automobil cumpărate în rate şi îmi dădeam seama că nu le 
voi putea plăti cu un salariu cu mai mult de o treime inferior 
celui de la Minister. Din fericire, am putut să obțin un loc la 
Radio, unde nu numai că am avut un salariu similar cu cel 
anterior, dar chiar cu până la 50% mai mare datorită progran 
melor suplimentare pe care le redactam; astfel încât, după prin 
mul impact al lunilor inițiale, am fost fericit.” Şi îşi mai amina 
teşte cu amărăciune: „Nu nesau dat nicio explicaţie; am fost 
cam 200 de diplomaţi dați afară, a fost o lovitură dură şi o mare 
risipă de creiere calificate de care regimul comunist nu mai avea 
nevoie; ceea ce se vroia era ca în diplomație să intre zeci de noi 
diplomaţi sau ambasadori care nu ştiau să vorbească nicio lima 
bă străină si... nici măcar bine româneşte.“ Nicoleta intervine 
şi semnalează: „Ceea ce nu infelegeam era de ce nu mai aveau 
nevoie de noi dacă chiar ei fuseseră cei ce ne recrutaseră”. „Ton 
tuşi, spune Vasile Dan, deja toate în țară se deterioraseră, 
exista o izolare totală a ţării, iar megalomania regimului comun 
nist ajunsese la un nivel la care nimeni nu mai avea importanță 
în afară de ei. Totul trebuia să fie în serviciul statului, interven 
neau în tot ce era al nostru, aveam inclusiv microfoane instalan 
te în telefoane şi în casele noastre. Intrau în toate, chiar şi în 
paturile noastre, pentru că o pereche căsătorită trebuia să aibă 
mai întâi patru copii pentru a putea apoi să se gândească la un 
eventual avort. În sfârşit, totul era copt pentru ca regimul con 
munist să dispară şi istoria a confirmatro. Trebuie spus că ina 
frângerea comunismului sua născut, sua copt şi s-a maturizat în 
cadrul comunismului însuşi; treptat, partidele comuniste şi 
liderii lor în aceste ţări suau transformat în şefi supremi ai pon 
porului, ai guvernului, ai armatei, ai securităţii... ai tuturor, 
izolândusse“, spune cu tristeţe în ochi. 

„Jumătatea de portocală” 

Vorbind despre rolul femeii, intervine cu o voce fermă 
Nicoleta care de 34 de ani este tovarăşa de viață a ambasado- 
rului român, de când s-au cunoscut în Ministerul de Externe. - 
În ce fel au afectat schimbările politice femeia? „De fapt, femeia 
română nu este alta, este cea care a fost dintotdeauna. Noi am 
fost întotdeauna alături de soții noştri, căci, datorită condițiilor, 
ceea ce aducea bărbatul nu era suficient. Atunci societatea era 
astfel organizată, încât femeia să muncească şi ea, am dobândit 
vechime în muncă, avem pensii, adică o independență materială 
generată de studii, de o diplomă; adică la fel ca şi bărbatul şi să 
putem astfel forma o adevărată familie. Situaţia asta nu s-a 
schimbat prea mult. Continuám sá fim aceleaşi chiar dacă cu 
ceva mai multă libertate pe care o au tinerii şi femeile; au dispă- 
rut multe restricții; de exemplu, trebuia să fii membru de partid 
pentru a putea intra într-o instituție centrală, pe când acum, 
atât femeia, cât şi bărbatul, dacă au o pregătire, se pot perfectio- 
na, iar instituţiile au astăzi şi ele regim de piaţă liberă. Familia 
continuă să fie un element foarte puternic şi, în realitate, femeia 
este jumătatea casei”. „Aşa este, adaugă Vasile, femeia este 
jumătatea casei, fără discriminare, toți şuntem egali şi apta pe 
poate proba inclusiv în aproape jumătate de secol în care am 
trăit cu multe limitări, cu privafiuni, cu evaziuni de tot felul; 
atunci soția era adevărata jymátate de porțocală la bune şi la 
rele, întotdeauna împreună. În plus, am tratat-o cu respect şi 
demnitate pentru că aportul soției era şi este de neînlocuit. Îmi 
amintesc că ne-am cunoscut şi ne-am căsătorit fiind salariați în 
Ministerul de Externe; plecam şi ne întorceam împreună; aca- 
să, uneori, în timp ce soția deretica câte ceva sau se afla la bucă- 
tărie, suna telefonul şi îi spuneau „tovarăşa, în zece minute 
trimitem un automobil să vă aducă la minister” şi aceste activi- 
tăți suplimentare durau două sau zece ore şi a doua zi mergeam 
la birou la prima oră a dimineții; şi atunci, cum sá nu îți iubeşti 
şi să-ți respecţi tovarăşa de viață? ”, se întreabă ambasadorul în 
timp ce îşi priveşte cu dragoste soția, pe tovarăşa lui de viață, pe 
Nicoleta ... jumătatea lui de portocalá”. 

Uniunea Europeană 

Vasile Dan abordează iar şi iar un moment foarte impor- 
tant pentru țara sa în prezent: integrarea în Uniunea Europea- 
ná care este văzută ca o recunoaştere nu numai a stabilității 
sale economice şi politice, ci şi ca un conglomerat uman cu ace- 
leaşi drepturi şi obligații ca ale celorlalți membri. S-a referit la 
recentele alegeri din noiembrie pentru parlamentul şi preşedin- 
tele României; în primul caz a câştigat partidul la putere, deşi 
alegerile au fost foarte disputate, în timp ce în al doilea victoria 
i-a aparținut candidatului opoziției. Dan spune că nu este nicio 
problemă. Important este sá se continue activitățile necesare 
pentru integrarea europeană. În plan economic, tara sa este un 
exemplu de urmat, căci în ultimii ani a cunoscut o creştere eco- 
nomică între 5 şi 8%, iar inflația a coborât la o singură cifră. 
„Suntem o economie în plină dezvoltare. Am primit multe in- 
vestitii în ultimii ani, în principal din Germania, Franța, Italia, 
Olanda şi SUA atât în industrie, cât şi în servicii şi infrastruc- 
tură. În plus, în ultimii ani ne-am pregătit pentru intrarea în 
UE prin adaptarea legislației la cea comunitară şi am adoptat 
inclusiv două constituții la nivelul exigențelor internaționale. 
În sfârşit, totul este pregătit pentru ca în aprilie sau mai, Bul- 
garia şi România să semneze Tratatul de aderare, ceea ce, fără 
îndoială, va deschide noi oportunități pentru noi toți.” 


Îndrăgostiți de Mexic 

Şi dacă conversaţia a atins multe puncte şi aspecte mereu 
într-o atmosferă de voie bună am ajuns în final la tema Mexic; 
ambii s-au declarat fără nicio reținere îndrăgostiți de această 
țară. Sunt, fără îndoială, buni cunoscători ai istoriei noastre, în 
special a celei prehispanice şi această dragoste s-a născut la Va- 
sile Dan cu multi ani în urmă când a vizitat pământurile azte- 
ce; a venit prima oară în 1979 ca interpret al unei delegații par- 
lamentare şi apoi în 1983 ca ziarist invitat de Clubul Primera 
Plana. lar când i s-a spus —revenit deja în serviciul exterior- că 

ar urma sá plece ambasador în Mexic, după ce fusese în Cuba, 
Spania, Chile, țări pe care a învățat să le iubească şi să le res- 
pecte, ambasadorul român îşi aminteşte că a spus: „sunt feri- 
cit!”. „Pentru mine, această fară este un gigant, este o adevára- 
tă istorie de civilizații. Astfel încât, de când am sosit, Nicoleta 
şi cu mine includem în agenda noastră, în fiecare sfârşit de săp- 
tămână, cel puţin o zi în care vizitám unul-două muzee din 
acest oraş atât de viu şi care are locuri unice în lume. Din mu- 
zeele sale, circa 60, am vizitat cam 40 şi menfionez mai ales pe 
cele din Zócalo, Coyoacán, casa Fridei Kahlo şi a lui Diego 
Rivera si multe altele”. lar Nicoleta subliniază cu ochii mariti 
, Coyoacán...” Au vizitat, de asemenea, diferite state mexicane 
cum ar fi Chiapas, Tabasco, Yucatán, Tlaxcala, Nuevo León, 
Jalisco, Aguascalientes, printre altele. Căci caută mereu să cu- 
noascá noi locuri arheologice şi pentru că nu încetează să admi- 
re cultura noastră prehispanică. „Suntem latini foarte puter- 
nici; după ce am pătruns în cunoaşterea civilizațiilor mexicane 
ne simțim bine dotați şi asta se vede, de exemplu, din discuţiile 
pe care le avem cu unii dintre colegii noştri din alte țări, cu alte 
civilizații. Nicoleta şi cu mine le sugerăm puncte de interes 
atunci când ne întreabă. Desigur, ne ajută mult cunoaşterea 
limbii; pentru că a asculta aceleaşi lucruri în alte limbi este al- 
tceva. De exemplu, în engleză. Şi asta pentru că Mexicul în- 
seamnă istorie, înseamnă arome şi mirosuri, înseamnă savoare, 
înseamnă o formă de expresie şi de a vorbi proprie. Şi 
într-adevăr, mexicanii au dreptate când spun că Mexicul nu 
are egal!”, Desigur, au mai fost şi alte teme, dar acelea le lăsăm 
pentru o altă ocazie. 


Pe parcursul acestei relatări voi reveni şi cu alte tri- 
miteri la presa din diferite țări pe care le-am vizitat şi în 
care am primit misiuni oficiale; cred că reporta- 
jul-interviu de mai sus este de natură să acopere însă 
multe dintre etapele carierei şi vieţii mele la care má voi 
referi mai puţin în continuare. Dar, pentru a încheia cu 

sfârşitul carierei şi trecerea la pensia cea hărăzită biologic, 
dar manipulată de guvernele de serviciu într-un anumit 
moment al vremii şi vremurilor, ofer cititorilor un frag- 
ment din scrisoarea pe care ministrul român de externe 
mi-a trimis-o cu acel prilej (notă: datată august 2006 scri- 
soarea mi-a parvenit, prin poştă, la 20 ianuarie 2007...): 

La finalul mandatului dumneavoastră de ambasador în 
Statele Unite Mexicane, doresc să vă multumesc în mod deose- 
bit pentru serviciile aduse statului român în această calitate şi 
pentru contribuția adusă la îndeplinirea obiectivelor de politică 
externă ale țării noastre. Apreciez în mod deosebit modul în 
care ați participat la consacrarea imaginii diplomației româneşti 
ca un corp de elită cu adevărat responsabil, demn şi loial intere- 
selor României şi cetățenilor săi. Consider drept un gest necesar 
ca, acum, la finele unei perioade importante a carierei dumnea- 
voastră, să vă pot împărtăşi, în calitate de ministru de externe, 
aprecierea pentru tot parcursul dumneavoastră profesional. 

Vă rog să primiți, stimate domnule ambasador, recunoş- 
tinta şi admirația mea pentru o carieră aleasă. 

Mihai-Răzvan Ungureanu 
Ministrul Afacerilor Externe 

SLALOM LA SUD DE RIO GRANDE 


Un zbor transatlantic, mai ales atunci când este pri- 
mul (în cazul meu, 1971), creează o stare de surescitare 
greu de definit; toate ti se par neobişnuite, impresionante, 
de la aeronavă la înălțimea la care se află aceasta, de la 
întâlnirea celestă lună-soare de o parte şi de alta a păsării 
de oțel în care te afli la drumul spre răsăritul soarelui, 
deşi ai plecat de la tine de acasă la miezul zilei. lar când 
ajungi la destinație pe continentul latinoamerican, con- 
staţi că la distanţă de 11-15 ore de zbor ai ajuns tot ziua 
deşi la tine acasă este deja plină noapte sau dimineața 
următoare. Pentru a nu mai vorbi de climă, de peisaje şi 
de oameni care vorbesc şi se poartă ca la ei acasă... Oare 
câte frontiere am trecut? Sunt constatări pe care le fac 
amintindu-mi prima mea mare traversare peste „gârlă” 
cum numesc Oceanul Atlantic cei care l-au traversat de 
zeci de ori (aveam să mă număr printre ei cu aproape 
cincizeci de asemenea treceri...). Ajunşi la Buenos Aires 
pentru o scurtă escală de câteva ore, înainte de destinația 
primei vizite oficiale — Chile — am fost preluaţi de colegii 
de la ambasadă care ne-au invitat în tranzitul nostru ar- 
gentinian la o parrillada, adică un grătar cum numai acolo 
se poate savura. Mirarea noastră a fost nedisimulată 
atunci când la o masă discret aşezată sub bolta unui 
jacarandă impresionant (arbore tipic zonelor subtropicale 
cum sunt Argentina, Uruguay) am primit cea mai mare, 

suculentă şi atrăgător mirositoare bucată de carne de vită 
pe care o văzusem vreodată! Alături, un cartof copt şi 
sosuri la alegere; cupa de vin de Mendoza a apărut si- 
multan gi noi cei proaspăt sosiți dintr-un stat cu grijă față 
de om (...) am rămas uimiti să aflăm că totul costă 1, 5 
dolari de persoană; cei 20 de dolari plătiți de colegul nos- 
tru de la ambasadă pentru cei 12 participanţi la ospăț 
mi-au rămas puternic în amintirile despre cum trăiesc 
unii. Diurna mea zilnică era pe timpul acelui turneu ofi- 
cial de 13 dolari şi mă gândeam cam câte asemenea ospe- 
te aş putea servi! 


Buenos Aires — parfum european 
în ritm de tangou 


Aveam să revin de multe ori în Argentina, la Buenos 
Aires, şi să mă bucur de multe dintre valorile pe care ar- 
gentinienii le au şi le oferă cu generozitate celor ce vin la 
ei. Vă împărtăşesc cu drag câteva dintre acestea şi dum- 
neavoastră. „Siempre he sentido que hay algo en Buenos Aires 
que me gusta. Me gusta tanto que no me gusta que le guste a 
otras personas. Es un amor asi, celoso” (Am simțit întotdeauna 
că există ceva in Buenos Aires care îmi place. Şi îmi place atât 
de mult, încât nu îmi place că le place şi altor persoane. E un 
fel de dragoste geloasă), spunea Jorge Luis Borges. Abia mult 
mai târziu aveam să înțeleg mai bine cele spuse pe bună 
dreptate de marele scriitor argentinian; eu am fost unul 
dintre cei ce s-a îndrăgostit treptat, dar pentru totdeauna, 
de acest Buenos Aires în care zilnic îşi câştigă existența 
peste 13 milioane de locuitori deşi numai 3 milioane sunt 
domiciliati permanent în capitala Argentinei. Oraşul este 
unul modern, imens şi atrăgător în vastitate, îmbinare 
contrastantă între stiluri, zgomote şi viteza cu care se cir- 
culă, se vorbeşte şi se rezolvă, cel puțin aparent, proble- 
mele curente; zonele rezidențiale cum sunt Palermo sau 
Recoleta sau Puerto Madero contrastează cu coloratele şi 

agitatele La Boca sau San Telmo. Buenos Aires este o 
adevărată metaforă a Argentinei, cu o personalitate pu- 
ternicá, o metropolă deschisă arhitecturii, culturii şi artei; 
cosmopolită şi contradictorie, dinamică şi tradițională, 
istorică şi de avangardă. Centru financiar, economic şi 
comercial, port şi, desigur, sediu al principalelor puteri 
politice ale țării, Buenos Aires îşi întâmpină oaspeţii cu o 
arhitectură europeană, multe străzi făcându-te să le con- 
funzi cu cele pariziene. Oraşul datează din anul 1536 
când spaniolul Pedro de Mendoza a hotărât să-şi stabi- 
lească reşedinţa aici sub numele de Nuestra Señora del 
Buen Aire. Oraşul a crescut, s-a dezvoltat într-un ritm 
similar New Yorkului, de exemplu, dacă este să ne refe- 
rim la valurile de imigranţi europeni care au intrat cu en- 
tuziasm şi dorința de a izbuti în capitala porteña. Am aflat 
că între 1850 şi 1940, la Buenos Aires au ajuns aproape 
şapte milioane de europeni dintre care marea majoritate 
italieni şi spanioli, dar şi britanici, francezi, germani, po- 
lonezi; mulți latinoamericani au venit şi au rămas, şi ei, 
aici. Nu numai tipologia bonaerensului sau porteño-ului 
(locuitor din Buenos Aires) trădează această compoziție 
majoritar europeană (blondele argentiniene fac furori 
oriunde sunt întâlnite şi sunt majoritare pe pasarelele de 
modă ale lumii); am văzut şi am admirat arhitectura edi- 
ficiilor emblematice din capitala argentiniană, de la art 
deco, la veselul art nouveau, la neogoticul modern sau 
zgârie-norii de sticlă şi beton şi coloratele şi asimetricele 
case din La Boca sau Caminito. De unde să începi cu- 
noaşterea acestui oraş imens şi plin de farmec, de oferte 
culturale, turistice, culinare etc.? Iată o întrebare la care 
nu am avut prea mult a sta pe gânduri înainte de a răs- 
punde deoarece am putut alege după plac şi în funcţie de 
timpul liber la dispoziție în multiplele mele vizite. Iar aju- 
torul dat inițial de colegul şi prietenul Stelian Oancea, 
ambasador aflat acolo, el însuşi mare cunoscător şi mai 
ales amator să afle cât mai multe despre locul în care trăia 

şi îşi îndeplinea misiunea, a fost determinant şi incitant în 
egală măsură, să pătrund apoi eu însumi în atracțiile 
acestei țări. Trebuie să mărturisesc că este inevitabil ca o 
dată ajuns în centru să nu rămâi impresionat de deschi- 
derea pe care o oferă Avenida 9 de Julio şi obeliscul ce do- 
mină această arteră vitală pentru oraş, la chiar intersecția 
cu un alt mare bulevard, Corrientes. Are 12 benzi de circu- 
latie şi este străjuită de centre comerciale şi clădiri elegan- 
te, bănci, terase, sediile unor ambasade; pasajele functio- 
nale ce traversează acest bulevard, pasarelele suple sub 
care se ascund librării, mici magazine şi galerii de artă 
completează o adevărată lume în care te pierzi cu plăcere 
pentru a savura prin toți porii, parcă, parfumul unei aşe- 
zări umane ce ti se deschide generos pentru a te îndră- 
gosti necondiționat de ea. lar seara, când se aprind mi- 
lioanele de becuri la concurenţă cu cele ale autoturisme- 
lor ce umplu până la refuz Avenida, realizezi cu adevărat 
gigantismul şi problemele urbane cotidiene pe care Bue- 
nos Aires le are. Pentru mine a fost simplu să cunosc 
aproape fără voie acest bulevard deoarece în el se intră 
chiar din strada pe care se află ambasada României, o 
clădire impunătoare care la 17 martie 1992, aflată în veci- 
nătatea celei a Israelului, a suferit importante daune, ca 
urmare a atacului terorist cu bombe suferit de clădirea 
vecină. Aveam să conştientizăm că terorismul, pericolele 
majore, nu sunt străine niciunui oraş, deci nici Buenos 
Airesului... Se ştie că spaniolii, conchistadorii, au constru- 
it în fiecare oraş cucerit o Piaţă Centrală sau Plaza Mayor 
şi în jurul ei, de o manieră sistematizată, au planificat şi 
trasat străzile perpendiculare una pe cealaltă formând 
astfel cuadras sau cvartale pe care se află, în mai toate ora- 
şele din America Latină, principalele instituții şi, desigur, 
catedrala principală. Tocmai de aceea am insistat pe vizi- 
tarea acestei zone cunoscută sub numele de Casco 
Histórico, adică oraşul vechi format din cartierele 
Monserrat şi San Telmo. Plaza Mayor este azi Plaza de 

Mayo marcatá de Bulevardul Mayo, adevárat centru civic 
al oraşului; aici se află sediul preşedinţiei, Casa Rosada, 
adică Casa Roză, dar şi Catedrala Metropolitană în care 
se află osemintele eroului național al Argentinei, Jose de 
San Martín; în apropiere se mai află şi edificiul Congresu- 
lui Naţional, impresionant prin armonia sa arhitectonică, 
dar şi prin maiestuozitate. La capătul acestui bulevard 
mi-a atras atenția Gânditorul lui Rodin, de fapt o copie, 
aşa cum mi-a precizat prietenul Oancea. De Casa Rosada 
îmi amintesc cu plăcere, inclusiv de o anecdotă al cărei 
erou fără voie am fost, oarecum, chiar eu. În 1993, preşe- 
dintele țării efectua o vizită oficială în Argentina, vizită 
soldată cu semnarea mai multor acorduri, convenții şi 
înțelegeri; semnarea acestora s-a efectuat în cadrul unei 
ceremonii impresionante în Salonul Prezidential; conve- 
nisem cu omologul meu de la Ministerul de Externe ar- 
gentinian ordinea şi chiar ritmul cu care urma să contro- 
läm din spatele demnitarilor celor două țări ce urmau să 
semneze documentele, pentru a asigura semnarea tutu- 
ror acestora, dar mai ales, realizarea simultană a acestui 
important moment. Să precizez că cei ce semnează iau loc 
la o masă situată în zona centrală a salonului respectiv şi 
lângă aceştia se mai află şi alți membri ai delegatiilor ofi- 
ciale; în spatele lor, pe másute, discret, se află documente- 
le ce urmează să fie semnate, fiecare set fiind redactat în 
limbile celor două țări conform principiului alternatului 
şi reciprocitátii, astfel încât, în final, fiecare parte să ră- 
mână cu un set complet semnat de cei doi înalți demni- 
tari. Desi convenisem cu directorul argentinian al Directi- 
ei pentru Europa din MREC local să efectuăm simultan 
operațiunea de înmânare a exemplarului semnat de fie- 
care dintre cei doi demnitari şi să trecem numai după 
aceea la prezentarea următorului document, colegul meu 
a avut un ritm mult mai lent, determinat şi de cel care 
semna, ministrul argentinian de externe; s-a ajuns, astfel, 
la situația în care acesta nu a mai avut timp să semneze 

pe ultimul document! Am remarcat acest lucru imediat 
dar cei doi demnitari se ridicaseră deja de pe scaune, 
schimbaseră între ei teancul de documente şi începuseră 
să facă primele declaraţii de presă. Încercările mele de a 
obține semnătura lipsă de pe documentul-alternat al păr- 
tii române s-au soldat cu eşec deoarece omologului meu 
i-a fost teamă, cred, să-l informeze pe şeful său de această 
neregulă. Abia peste câteva luni acel document ne-a par- 
venit prin curier diplomatic semnat fiind şi de ministrul 
argentinian de externe. După acest episod anecdotic, din 
spatele uşilor... închise ale diplomaţiei, să ne continuăm 
periplul prin Buenos Aires. Nu rezistám tentatiei de intra 
în Catedrala din vecinătatea Casei Roze şi rămânem 
impactati de filigranul în marmură şi piatră al acesteia, de 
dimensiunile şi subtilitatea artistică a vitraliilor, fineţea, 
dar şi mărimea altarului principal realizat în stilul 
churrigueresco, adică un baroc local pe care îl are şi Cate- 
drala Metropolitană din Ciudad de Mexico (notă: 
churrigueresco de la arhitectul spaniol Churriguero). Pă- 
sim cu pioşenie pe mozaicul venețian al Catedralei până 
la cripta care are alături o lampă votivă pe care citim „aici 
se odihnesc resturile Căpitanului General Don José de 
San Martin şi ale soldatului necunoscut al Independenţei. 
Salută-l! ” O facem cu respect şi părăsim acest monument 
catolic, cel mai mare din Argentina, adevărată mărturie a 
unei istorii şi religii definitorii pentru bravul popor ar- 
gentinian. Despre Teatrul Colón (Columb) auzisem şi citi- 
sem cu mult timp înainte de a ajunge la Buenos Aires. 
Totul te invită să îl cunoşti pe dinăuntru căci pe dinafară 
este impresionant prin mărime şi arhitectura sa eclectică. 
Ridicat din beton la sfârşitul secolului al XIX-lea, teatrul a 
avut nevoie de aproape 20 de ani pentru a fi terminat; se 
poate spune însă că rezultatul este spectaculos şi istoric: 
aici se află sala de operă cu una dintre cele mai reuşite 
acustici, comparabilă cu celebrele Scala din Milano sau 
cele din Viena sau Paris. Am folosit una dintre vizitele 

mele la Buenos Aires, într-un concediu alături de 
Nicoleta, pentru a pătrunde în culisele, la propriu, ale 
acestui monstru sacru al vieţii artistice argentiniene; am 
vizitat, adică, Teatrul Colón contra unei sume de zece do- 
lari şi am rămas profund impresionați de ceea ce am vă- 
zut şi am auzit din gura unui foarte instruit ghid. Teatrul 
are 3000 de locuri, iar în picioare mai pot sta o mie de 
spectatori (şapte nivele de balcoane) căci sala, în formă de 
potcoavă, are 75 de metri în adâncime şi 32 în diametru; 
stilul eclectic al construcției interioare este o combinaţie 
dominată de un amestec între baroc francez şi 
neorenascentismul italian; scena are dimensiuni la fel de 
impresionante (35x34 metri). Teatrul Colón, care a fost 
gazda unor mari evenimente culturale şi artistice în exis- 
tenta sa de peste un secol, este, totodată, un adevărat 
complex din care nu lipsesc saloanele de lux pentru invi- 
tati de seamă, un Institut Superior de Artă, Biblioteca, un 
Centru Muzical Experimental şi, mai ales, un muzeu în 
care rămâi uimit de maniera elegantă şi de atenția sacră, 
parcă, pe care administratorii Colonului le acordă recuzi- 
tei, în general obiectelor de ordinul miilor, care au fost 
folosite pe scena sa: pantofi, costume, obiecte de artă din 
scenografiile miilor de spectacole găzduite de teatru, obi- 
ecte care par dintr-o lume a fanteziei şi ficţiunii, măşti, 
totul într-o ordine aproape ireală. Totodată, am văzut 
atelierele de croitorie şi încălțăminte, cele de pictură şi 
sculptură, magaziile şi garderobele, cantinele şi micile 
bistrouri, toate existente în interiorul acestui superb cen- 
tru cultural ce degajă tradiție, dragoste de național şi 
adevăratele valori ale acestei natii talentate. Am părăsit 
Colonul impresionați şi cu regretul că nu am fost acolo şi 
pe timpul unei stagiuni active pentru a ne convinge di- 
rect şi personal de acustica fără egal a Teatrului care este, 
indiscutabil, un adevărat brand al capitalei argentiniene. 
Ne-am mulțumit cu mai multe imagini pe care le-am 
imortalizat din fața Teatrului aflați sub coroana unui fi- 

cus al cărui diametru depăşeşte orice închipuire; pe o 
creangă generoasă la nivelul solului stăm, fotografiem şi 
ne minunám de ceea ce vedem: Teatrul Colón, Congresul 
(parlamentul), Ministerul Justiţiei şi mai ales acei arbori 
numiţi jacarandá care, cu florile lor mov, dau nu numai 
distincție, dar şi incită la a şti mai multe despre o metro- 
polă ce pare mai degrabă, de aici, europeană, decât lati- 
noamericană. Pentru a mai anima puțin spiritele ne 
oprim la ceea ce argentinienii numesc „templul fotbalului 
mondial”, adică celebrul stadion de fotbal La Bombonera 
pe care joacă una dintre cele mai populare echipe locale - 
Boca Juniors, echipa lui Maradona, care cred că nu mai 
are nevoie de nicio prezentare. La Bombonera este impre- 
sionant mai ales cu prilejul meciurilor pe care le susține 
echipa menționată, dar este impresionant şi incitant şi 
atunci când tribunele sunt goale; exact ca atunci când 
l-am văzut şi noi. Unul dintre oficialii prezenţi pe stadion 
ne spune că La Bornbonera este de fapt un apelativ născut 
dintr-o situație anecdotică: proiectantul stadionului pri- 
mise cadou o cutie de bomboane cu prilejul zilei sale de 
naştere şi mai multe zile le-a servit împreună cu colegii 
proiectanți; ei bine, forma acestei cutii, a bombonierei 
adică, s-ar reflecta cu exactitate în forma finală a stadio- 
nului... Oricum, celebritatea stadionului este la nivelul 
Maracanei din Rio de Janeiro sau a Nou Camp din Barce- 
lona sau a madrilenului Santiago Bernabeu. Tar los hinchas, 
adică fanii argentinieni, sunt competitivi cu cele mai în- 
cinse grupări de susținători existente în America Latină. 
Fotbalul este un mod de existenţă al multor argentinieni, 
iar trăirile acestora, dar şi ale oricărui argentinian sunt 
aproape de paroxism. Îmi spunea colegul şi prietenul 
Oancea că atunci când la campionatul mondial din 1994 
România a învins Argentina, a fost invitat la un post de 
televiziune şi intervievat de maniera că aproape i se re- 
proşa cum de a îndrăznit o echipă din planul secund al 
valorilor fotbalistice să depăşească o Argentină care me- 

reu are pretenții la titlul suprem; hâtru, dar cu o mândrie 
abia disimulată, ambasadorul a răspuns calm că „ pe te- 
ren au fost 11 jucători în fiecare echipă, o minge şi trei 
arbitri”, restul e istorie... Dacă fotbalul este o componentă 
naturală a cotidianului argentinian, nu este mai puțin 
adevărat că aceştia mai au o alta cu care se identifică ori- 
unde în lume: tangoul. Toate drumurile duc acolo şi noi 
nu puteam să nu ajungem în celebrul San Telmo, adică 
acolo unde tangoul se simte şi se trăieşte la cotele fierbinți 
ale existenţei sale stradale, la nivelul cetățeanului de 
rând. Plaza Dorrego din San Telmo este cadrul propice 
pentru ca, mai ales duminicile, să poți asista şi, dacă do- 
reşti, bucura direct de o demonstrație pe viu a ceea ce 
reprezintă pentru argentinienii din popor, dar şi pentru 
cei din clasele avute, tangoul. În Piața Dorrego am fost în 
mai multe rânduri şi am admirat o varietate greu de des- 
cris de obiecte vechi, de antichități, adică, din toate coltu- 
rile Argentinei, dar şi ale lumii: obiecte din aur şi argint, 
sculpturi în diverse materiale, picturi pe pânză sau car- 
ton, gravuri sau guaşe, cărți, obiecte casnice de mult uita- 
te, mobilier, gablonturi şi portelanuri, sticle şi scturi de 
masă în culori şi forme şi dimensiuni zăpăcitoare, gramo- 
foane, icoane vechi pe lemn şi sticlă, oferte strigate sau 
şoptite în spaniolă sau rusă, sau italiană sau alte limbi ale 
pământului. Dar pe deasupra tuturor se înălțau acorduri- 
le tangourilor pe care dansau la ore diferite, bine reparti- 
zate între diferite perechi, cei mai buni. Noi i-am admirat 
în mai multe rânduri pe Dolores şi Pedro, doi adevărați 
maeştri ai tangoului: ea suplă, brunetă şi focoasă, mlă- 
dioasă şi incitantă, lipită parcă de un partener, Pedro, cu 
nimic mai prejos în splendoarea mişcărilor îndrăzneţe şi 
lipsite de orice reținere; ambii exprimau pentru un public 
cunoscător sau novice cum eram noi, ceea ce are mai 
drag, sacru şi aproape argentinianul, mai ales cel simplu 
— tangoul- ca expresie supremă, aproape artistică şi esen- 
tialá a existenţei sale. Am avut şansa să ne întâlnim cu cei 


www.dacofâmanica.ro 


Frontiere diplomatice 


doi în Chile atunci când se aflau într-un ,turneu” liber 
ales pentru a demonstra şi altora cum sunt ei argentinie- 
nii atunci când iubesc, când se dăruiesc unul altuia, dar şi 
lumii. Pedro îmi spunea că pentru el tangoul şi Dolores 
sunt totuna, adică dragoste necondiționată pentru care se 
va jertfi mereu până la ultima suflare; cuțitul de argint pe 
care îl poartă la şold los gauchos ne arăta că Pedro este un 
adevărat gaucho al tangoului şi că nu trebuie provocat... 
In cartierul La Boca există un drumulet, o strádutá care se 
numeşte chiar aşa El Caminito; pe lângă acordurile tango- 
ului ce pot fi auzite fără a şti exact de unde vin, aici nu 
poți să nu remarci casele colorate tipátor într-o armonie 
incredibilă; aici, pictori ambulanți îşi expun şi vând lucră- 
rile si credeti-má că merită să cumperi; eu am făcut-o şi 
privesc cu melancolie acuarela pe care am dat 20 de do- 
lari în El Caminito şi care, din sufrageria apartamentului 
nostru, ne aminteşte de perechea fără egal formată din 
Pedro şi Dolores, inlántuiti cu patimă în ritmul şi parfu- 
mul, dar mai ales al misterului cu care tangoul îşi mângâ- 
ie idolii, adică argentinienii. Poate vá este greu să credeți, 
dar japonezii sunt cei care au preluat şi chiar au dezvoltat 
tangoul la ei acasă, au creat şcoli de tangou şi concursuri 
şi care dau lecţii de tangou turiştilor amatori din lumea 
întreagă. La noi, tangoul este un dans pe care îl îndrăgim 
şi pe care multi îl preferăm altor ritmuri, iar de curând 
s-au creat şcoli şi saloane unde se poate învăţa şi practica 
la nivele aproape profesioniste; este o probă a adevărate- 
lor valori care nu au frontiere şi pe care diplomatul avea 
să le savureze în forma lor elevată la Casa Blanca, adică în 
templul comercial al tangoului argentinian, situat, unde 
dacă nu chiar în San Telmo? Una dintre serile bonaerense 
am consacrat-o acestui spectacol şi nu am regretat! Acolo 
am aflat mai multe, pe viu, despre istoria tangoului şi 
fatetele diverse ale lui. Într-o seară mai puţin aglomerată, 
la o masă la care ni s-a servit un cocteil la alegere, ba chiar 
două (intra în prețul biletului), am fost însoțiți pentru câ- 

teva minute de însuşi directorul celebrului local, Alfredo 
Mander, care ne-a introdus, verbal, în lumea adevărată a 
tangoului cu puțin înainte ca dansatorii, orchestra şi soliş- 
tii să ne delecteze cu cele mai reprezentative mostre de-a 
lungul istoriei sale de peste un secol. Aşadar, tangoul a 
apărut cam la sfârşitul secolului XIX în zona Râului La 
Plata (asta pentru a nu supăra pe vecinii uruguayeni care 
la rândul lor ar fi tentaţi să îşi aroge paternitatea tangou- 
lui — să nu uităm că celebrul Carlos Gardel era 
uruguayan chiar dacă s-a consacrat în Argentina...), fiind 
o îmbinare a habanerei hispano-cubaneze, interpretat de 
mici grupuri formate inițial din vioară, flaut şi chitară; 
mai târziu, la începutul secolului XX apare bandoneonul, 
adică instrumentul care înlocuieşte flautul şi transformă 
melodia şi ritmul în patosul şi melosul inconfundabile al 
tangoului de azi de pe ape rioplatense. Spectacolul de la 
Casa Blanca reproduce peisajul şi parfumul începuturilor 
tangoului şi parcurge de-a lungul spectacolului de 
aproape trei ore istoria lui, fără a uita să insereze printre 
dansuri şi cântece, momente din cultura indoamericană, 
din Anzii cei înalți, prin intermediul unui grup impresio- 
nant prin costume, instrumente şi mai ales armonie — 
grupul Antara. A fost o seară de vis care ne-a oferit o 
imagine mai exactă şi expresivă a acestei natii latine de 
care ne simțim legați prin multe afinități. La Casa Blanca 
au fost şi s-au bucurat mari personalități ale lumii printre 
care şefi de stat şi guvern sau mari figuri ale artei şi cultu- 
rii. Preşedintele Iliescu a fost unul dintre ei. Un tur prin 
cartierele elegante Recoleta sau Puerto Madero nu au făcut 
decât să completeze o imagine, şi aşa impresionantă, 
despre acest oraş ce are un şarm aparte. În Recoleta, în 
care ficuşii de zeci de metri înălțime şi cu coroane sub 
care încap zeci de bănci, restaurante cu terasele lor cu tot, 
vânzători ambulanți sau grupuri care îţi oferă contra 
unui dolar tangoul preferat, am fost şi am rămas cu par- 
fumul unei nopți de vară încărcate de mister şi eleganţă, 

dar şi într-o zi ploioasă când am optat pentru un mic lo- 
cal atât de elegant, încât am crezut că nu ne vor ajunge 
banii pentru o prea frumos ornată înghețată... Puerto 
Madero este unul dintre cele mai noi cartiere sau zone ale 
oraşului, fiind conceput pe locul fostului port comercial 
al capitalei. Chiar în anii în care ne-am aflat în trecere 
prin Buenos Aires, acest Port Madero ne-a impresionat 
prin îndrăzneala proiectantilor de clădiri parcă prea sua- 
ve în siluetele lor de oţel şi sticlă, dar mai ales localurile 
comerciale şi restaurantele luxoase în care nu îşi poate 
permite chiar oricine să intre, adică să rămână... Noi am 
rămas cu încă o amintire de neuitat din acest Buenos 
Aires, oraş deschis şi prietenos, care îmbie la a-l cunoaşte 
pe dinăuntru. Restaurantul La Carreta, adică căruţa, este 
un fel de Caru' cu Bere al nostru, dar are, desigur, culoa- 
rea şi specificul locale; mai exact, te invită, ba chiar insistă 
să intri, pentru că în vitrină, la intrare, îţi fac cu ochiul 
două grătare imense pe care se lăfăie fără încetare, în 
schimburi continui ca în mină, miei, iezi, hălci de carne 
de vită din aceea crescută în pampa, adică cu un gust şi o 
frăgezime cum numai pe acolo prin Argenti- 
na-Uruguay-Brazilia-Paraguay mai întâlneşti. Şi aşa se 
face că ne-am lăsat atraşi de tentantele bunátáti şi am 
comandat ce ne-a recomandat, cu mare delicateţe şi ele- 
gantá, un ospătar mai european decât multi de ai noştri. 
Ochiul, şi mai apoi stomacul, s-au înfruptat cu muşchi de 
vită din cea menționată şi pe care o mai probaserăm şi cu 
alte prilejuri... oficiale; cocotate pe grátare mobile din care 
járatecul íncins ne fácea si el cu ochiul, cele douá bucáti 
de solomillo (miezul muschiulefului de vită) ne-au fost 
aduse la masă a medias, adică pe jumătate făcute pentru 
ca să-şi definitiveze savoarea şi deliciul, lent, pe măsură 
ce paladarele noastre erau avide să primească nepreţuita 
carne. Vinul roşu de 13 grade alcool din zona Mendoza, 
adică ceva similar cu spaniolul La Rioja ne-a trimis cu o 
delicateţe abia stăpânită într-o lume din care dispăruseră 

parcă orice nori. Carnea, prezentarea, vinul şi serviciul, 
întreaga ambiantá învăluitoare din interior fac din La 
Carreta un local la care mă gândesc adesea ca la o iubită 
pe care nu o mai pot întâlni din cauze ce nu depind de 
mine... Dacă parrillada din 1971 costa numai un dolar şi 
jumătate, de această dată, în 1998, masa de mai sus ne-a 
costat, în doi, cam de 50 de ori mai mult; dolarul era egal 
cu pesoul argentinian şi aceasta a creat pentru Argentina 
probleme extrem de grave la începutul anilor 2000; nu şi 
pentru noi, atunci! După fotbal, tango şi parrillada argen- 
tiniană de La Carreta nu vreau să vă plictisesc cu muzee 
care merită să fie văzute; eu am ajuns la cel de Bellas Artes 
şi mi-am format o imagine şi mai clară despre faptul că 
Argentina, Buenos Aires, sunt locuri pe harta lumii ce 
merită cunoscute oficial sau neoficial, pe jos, cu automo- 
bilul sau cu avionul pentru că oriunde şi oricând îţi poți 
satisface curiozitatea şi necesitatea intelectuale de a şti că 
şi alții au valorile lor, au personalitatea lor şi că sunt dis- 
puşi să le împărtăşească şi cu ceilalți. A fost, de altfel, o 
lecţie pe care am învăţat-o mereu pe drumuri şi peste 
frontiere latinoamericane sau iberoamericane sau euro- 
pene pe care le-am străbătut şi le-am asimilat ca fiind şi 
ale mele. 


Cuba - tropice şi revoluţie 


Dacă intrarea în Ministerul de Externe a însemnat şi 
începutul unei dragoste profesionale pe care nu am tră- 
dat-o niciodată, Cuba cu a ei frumoasă capitală, Havana, 
a însemnat primul meu post diplomatic permanent în 
care am rămas aproape cinci ani. A fost nevoie de mai 
mult de 24 de ore pentru a ajunge la destinație, într-un 
august de foc în toată Europa. Aeroportul Şeremetievo din 
Moscova, unde am făcut o primă escală de mai multe ore, 
era învăluit într-un nor de fum preocupant, provocat de 
incendierea pădurilor din împrejurimi, iar noi, Nicoleta şi 

cu mine, însoțiți de ambasadorul care avea să fie un ade- 
vărat coşmar pentru noi, ne gândeam cu îngrijorare dacă 
vom putea continua călătoria. Am făcut-o şi am avut o 
nouă escală la Rabat, într-un moment la fel de puţin pri- 
elnic, la numai o zi după atentatul împotriva regelui ma- 
rocan; priveam urmele lăsate de gloantele de mare cali- 
bru în pereții şi geamurile aeroportului şi nu puteam cre- 
de că este posibil; să ne reamintim că era anul 1972 şi că 
pe la noi, pe meleaguri socialiste, armele şi atentatele 
erau prezente doar prin filmele şi romanele polițiste — şi 
acelea cenzurate... Când, după alte 11 ore de zbor, am 
ajuns la Havana, pe la orele dimineții din ziua următoare 
plecării de la Bucureşti, cei doi tineri eram parcă în transă 
şi la limita capacităţii de rezistență; căldura de 35 de gra- 
de combinată cu umiditatea de 95% în plină vară tropica- 
lá ne-au oferit motive în plus de îngrijorare, dar nu eram 
în stare să percepem la adevărata valoare climatul ce ne 
aştepta în următoarele luni si ani... Instalati provizoriu 
într-o cameră fără aer condiționat, am încercat să ne 
odihnim câteva ore, ceea ce s-a dovedit a fi imposibil, mai 
ales că fácuserám imprudenta sá bem şi un degelel de 
cafea cubanezá despre ale cárei efecte energizante aveam 
sá ne edificám pe propria piele. In ambasada noastră din 
Havana din acel moment locuiau cam şase familii cu co- 
piii lor cu tot; noi, împreună cu alte două familii aveam 
să locuim în oraş, la distanţă relativ mică de ambasadă, 
dar cu căldura şi programul care trebuia cu strictețe res- 
pectat am preferat să avem un mijloc propriu de deplasa- 
re; încercare reuşită cam la un an după sosirea la post şi 
cu plata personală pe durata misiunii a benzinei consu- 
mate, în cea mai mare măsură, la activități oficiale! Nu 
voi intra cu acest prilej în detalii legate de activitatea des- 
făşurată ca diplomat în cadrul ambasadei; am făcut-o în 
prima mea carte. Ceea ce aş dori acum este să relev mai 
ales câteva experienţe de viaţă trăite la intensitatea acelor 
vremuri şi în acele condiţii atât de speciale, într-o Havană 

intrată parcă definitiv în sfera de influență sovietică; as- 
pect pe care noi îl percepeam direct şi zilnic în relațiile 
oficiale dintre Cuba şi URSS. Prezența consilierilor sovie- 
tici şi a familiilor lor, a miilor de militari trimişi de Mos- 
cova pentru a-i pregăti pe cei cubanezi, a antrenorilor 
sovietici, a profesorilor şi artiştilor, a tehnicienilor şi spe- 
cialiştilor în toate domeniile în Cuba acelor ani era com- 
parabilă cu ceea ce am cunoscut şi noi în anii '40 şi '50. 
Sovietici peste tot, atotputernici şi privilegiați în trata- 
mentul primit de la autorități, dar nu şi de la populație; 
era, şi din acest punct de vedere, un fenomen pe care 
l-am perceput şi printre români, nu-i aşa? Nu veți crede, 
dar este riguros adevărat ceea ce se întâmpla atunci când, 
la cele două magazine diplomatice la care aveam acces pe 
bază de legitimatii speciale emise de ministerul de exter- 
ne cubanez, intrarea oricărei mărfuri, mai ales din țări 
socialiste, aduna instantaneu si forma cozi „socialiste“ la 
care sovieticii constituiau mereu majoritatea covârşitoare. 
Aceasta pentru că ei erau anunțați primii, telefonic, de 
către administratorul magazinelor! Vi se poate părea ne- 
semnificativ sau derizoriu, dar pentru noi, care aşteptam 
cu înfrigurare sosirea de mărfuri (piață liberă nu exista în 
Cuba acelor ani, iar abia acum sunt unele semnale firave 
în acest sens) era frustrant să nu putem ajunge la acele 
mărfuri pentru că prietenii sovietici luau totul! Adică 
fructe cu lăzile, vodkă cu cutiile de 12-24 sticle, legume cu 
zecile de kilograme, stilouri coreene cu zecile, aparate de 
fotografiat Kiev sau Laika cu zecile etc. Am avut în Cuba 
acelor ani şi perioade în care la acele magazine „exclusi- 
ve” nu am găsit cartofi şi am învățat să mâncăm banane 
prăjite drept înlocuitori. La Havana, la primul meu post 
diplomatic în frumoasa lume iberoamericană, am avut de 
depăşit alte două frontiere: una, incredibil, era legată de 
limba spaniolă pe care o vorbesc cubanezii! A doua, mult 
mai complexă, a fost cea referitoare la „diplomația în 

propria casá”, sintagmá ale cárei subtilitáti aveam sá le 

descifrez în timp şi numai după mai multe frustrări şi 
eşecuri în demersul meu tineresc, bine intenţionat, de 
altfel. Aveam deja o oarecare experienţă în folosirea lim- 
bii spaniole după doi ani intenşi cu un profesor de excep- 
tie la Cursul Postuniversitar de Relaţii Internationale şi, 
apoi, de practică la niveluri exigente, atât în Centrala 
MAE, cinci ani, cât şi, mai ales, în turneul de foc de 
aproape trei săptămâni al unei delegații parlamentare 
române pe care am insotit-o ca interpret în mai multe țări 
latinoamericane, în 1971; cu toate acestea, în primele con- 
tacte cu limba vorbită de guralivii cubanezi nu am putut 
face față! De ce? Simplu, în aparență. Cubanezii nu pro- 
nuntá litera „s” indiferent unde apare aceasta în cuvinte, 
nu pronunță unii diftongi, vorbesc repede şi „pe scurtă- 
tură”... În plus, am constatat că se folosesc cuvinte despre 
care iniţial nu ştiam nimic! Aceasta pentru că se pronunță 
multe denumiri de instituții numai cu inițialele prescurta- 
te ale acestora; de exemplu, Ministerul Relatiilor Externe 
este MINREX, Ministerul Sănătăţii este MINSAP, cel al 
Învățământului este MINED, şi aşa mai departe, iar la fel 
cu alte instituții cum ar fi departamentele de la CC al 
PCC - DOR, adică Departamentul de Orientare Revolu- 
tionará (Secţia de Propagandă) şi tot aşa, ceea ce presu- 
pune atât o foarte bună cunoaştere a acestor instituții, cât 
şi o atenție sporită la pronunțarea lor. Am cunoscut situa- 
tii dificile, acum mi se par ilare, în care nu înțelegeam 
aproape nimic dintr-o convorbire cu un cubanez care nu 
era cel de la liftul blocului în care locuiam sau vreun şo- 
fer, ci chiar înalți funcționari sau cunoscuţi oameni de 
cultură. Am avut nevoie de mai multe tentative pentru a 
înțelege salariaţii unei instituţii ce îşi avea sediul chiar în 
blocul menţionat şi am recurs în final la a-i întreba direct, 
cu scuzele de rigoare, despre ce cuvinte era vorba căci le 
auzeam zilnic de mai multe ori; era un fel de cru roa, adi- 
că am aflat că este vorba de... Cruz Roja, adică Crucea 
Roşie! La Consiliul Naţional al Culturii cu care am cola- 

borat intens în calitatea mea de ataşat cultural, am avut 
asemenea dificultăți inițiale, încât aproape că nu puteam 
finaliza proiectele de programe pentru grupuri sau artişti 
români ce vizitau cu o anumită frecvență Havana. Asta 
pentru că problema transportului era una cu piedici, 
uneori insurmontabile; de aceea pronunțarea de către 
interlocutorii cubanezi a cuvântului cu pricina într-un fel 
ce includea numai parțial literele, traporte, de exemplu, 
mă arunca în brațele disperării. După mai multe luni de 
exercițiu intens la cotele unei activităţi care nu îmi dădea 
prea mult răgaz, fiind în acelaşi timp şi interpretul unui 
ambasador care avea multe restanţe şi la limba română, 
am intrat în... atmosfera locală şi din punct de vedere lin- 
gvistic. Un alt exemplu, de această dată la un alt nivel, 
unul intelectual, de ținută, este legat de fostul ministru 
cubanez de externe pe vremea când eram la post la Ha- 
vana, Raúl Roa Garcia, scriitor şi exponent strălucit al lite- 
relor cubaneze în secolul XX. Mihnea Gheorghiu, cunos- 
cut traducător român şi-a propus să traducă romanul lui 
Raúl Roa intitulat” Aventurile, întâmplările şi nefericirile 
unui mambi”. A reuşit cu ajutorul unor excelenți hispa- 
nişti români şi numai după o vizită la Havana pentru a 
lămuri în mai multe convorbiri cu autorul, sensul unor 
cuvinte... Nu este lipsit de interes să adaug că păstrez cu 
sfințenie două volume de circa o mie de pagini, , Léxico 
Mayor de Cuba” (Lexicul principal al Cubei), adevărat dic- 
tionar de cubanisme care spune multe despre unicitatea 
limbii spaniole imbogátite de cubanezi cu multe influențe 
afro, dar şi pur locale. Când romanul scriitorului — minis- 
trul de externe Raul Roa- a văzut lumina tiparului în 
România, am primit la ambasadă două exemplare în pie- 
le şi în condiţii grafice de excepţie. „Ambasadorul” (ghi- 
limelele apar de la sine) a primit instrucțiuni să înmâneze 
un exemplar autorului şi altul la celebrul DOR al CC 
PCC. L-am însoțit în cabinetul ministrului şi ceea ce ar fi 
trebuit să însemne un moment excepțional, cu semnifica- 

tii şi urmări pentru o relație de apropiere a acestuia spre 
România şi ambasadă s-a transformat într-un moment 
penibil de care şi astăzi îmi este jená (traducerea şi edita- 
rea acestui roman de referință pentru literatura şi istoria 
Cubei se realiza pentru prima dată într-o altă ţară, la nu- 
mai doi ani de la apariţia ei pe piața cubaneză). Ambasa- 
dorul i-a înmânat autorului-ministru acel exemplar deo- 
sebit şi i-a spus că „l-am citit şi este foarte bun”, după ca- 
re abia a avut răbdarea să asculte multumirile de rigoare 
şi a părăsit val-vârtej cabinetul spunând că are o altă 
obligaţie... Desigur, şeful meu nu citise niciun rând din 
carte şi nici nu avea vreo altă activitate... oficială la acea 
oră. Celălalt exemplar a fost trimis la adresa destinataru- 
lui, prin şofer... Prin situaţii similare am mai trecut şi nu 
am fost mereu capabil să le depăşesc fără comentarii ceea 
ce mi-a atras multe neplăceri, atât mie, cât şi soției, secre- 
tara ambasadei. Atunci am cunoscut pe propria-mi piele 
ce înseamnă să nu domini diplomaţia în propria casă, 
sfatul pe care unul dintre miniştrii români de externe mi-l 
dăduse la plecarea la post. Nu i-am dat atenție sau nu 
l-am înţeles, dar l-am resimțit din plin de-a lungul celor 
patru ani de convietuire cu acel ambasador; cu cel ce i-a 
urmat nu am mai avut asemenea probleme; crescusem 
deja la o şcoală dură, dar eficientă, nu-i aşa, dar nici noul 
meu şef nu era ca predecesorul său. Eu păstrez însă, ală- 
turi de Nicoleta, multe amintiri frumoase despre perioa- 
da petrecută timp de aproape cinci ani în Cuba. Este vor- 
ba despre oamenii pe care i-am cunoscut, cu care am co- 
laborat sau cu care ne-am împrietenit. Sau despre mulți 
dintre artiştii români care au vizitat Cuba pentru a parti- 
cipa la turnee sau festivaluri, foarte la modă pe atunci: 
Sabin Bălaşa, Bob Călinescu, Sanda Manu, Cătălin Ilea, 
Aurelian Andreescu, Angela Similea, Mihai Constanti- 
nescu, Marina Voica, Eva Kiss, Doina Spătaru, artişti ai 
Teatrului ION CREANGA, balerini ai Operei Române 
etc. Aveam deja trei ani „cubanezi” când a apărut Cristi- 

an, într-un fierbinte iunie din 1975. Până atunci, moment 
fericit pentru orice familie, soția mea a avut privilegiul de 
a fi îngrijită, sfătuită şi ajutată de un medic de excepție 
într-o clinică de excepție: Dr. Oliva la Clinica „Sagrado 
Corazón” din Havana; probleme inerente pe parcursul 
sarcinii şi apoi momentul suprem al naşterii au însemnat 
pentru cei doi tineri Dan de la ambasada României mo- 
mente de grație datorită acelor cubanezi calzi, competenți 
şi minunati în simplitatea şi mediul nu prea generos în 
care trăiau. Doctora Adolfina Gomez a fost următoarea ma- 
re prietenă a celor trei Dani, căci ei i-a revenit misiunea 
de a ne da primele şi foarte importantele sfaturi pentru 
îngrijirea pruncului ce a avut unele probleme legate şi de 
clima tropicală şi de vântul ce se simțea adesea în apar- 
tamentul din care lipseau geamurile... Pátutul micutului 
Cristian a fost protejat cu o pânză lucitoare de un albas- 
tru care ne aducea mereu speranţa şi încrederea în mai 
bine. Şi aşa a şi fost! În blocul nostru, liftiera, o de neuitat 
negresă numită Carmelita, a urmat pe lista prietenilor 
noştri, ea fiind cea care a dat sfaturi nepretuite Nicoletei 
vizavi de regimul tropical pe care trebuia să îl urmeze 
„bomba cartierului”, adică blondul nostru, unic cel puțin 
pentru culoarea părului său într-o mare de negri din acel 
cartier. Alejandro, şofer prin garajele Crucii Roşii din 
acelaşi imobil, mi-a explicat, cam mucalit, într-o zi că, da- 
că micul meu automobil nu mai vrea să pornească, se ex- 
plică prin aceea că din când în când bateria mai are nevo- 
ie de un control; ceea ce nu făcusem niciodată în doi ani, 
iar proprietarul de la ambasada Suediei de la care cum- 
părasem Austinul meu mini nu o făcuse probabil nici el; 
oricum, la ora la care Alejandro a intrat pe fir, bateria era 
atât de consumată, încât a trebuit să fie înlocuită; la ple- 
carea din Cuba, Alejandro a plâns, iar noi l-am încurajat 
cu o sticlă de rom original care l-a înveselit miraculos. 
Cubanezul este simplu, vesel, deschis, dispus să ajute în 
orice moment; problema este că se mişcă în ritmul căldu- 

rii tropicale şi nu al comparselor carnavaleşti; el promite 
multe şi asigură că se va face, se va rezolva, dar la ora 
adevărului poți constata că totul a fost... o glumă sau par- 
că nu ai fi ascultat nicicând vreo promisiune. „Mâine”, 
„Săptămâna viitoare” acestea sunt cuvintele magice ce 
ascund nerezolvarea, amânarea şi explicații foarte... ne- 
convingătoare. In rest este perfect! Până la urmă lucrurile 
se soluţionează într-un fel sau altul căci timpul... Când 
văd cum reacționează bucureştenii în circulație îmi amin- 
tesc mereu cu nostalgie şi invidie de cubanezii care aflați 
la volanele unor Dodge-uri din anii '50 stau linistiti de 
vorbă în mijlocul bulevardului, se interesează de sănăta- 
tea soției şi a copiilor fără ca din față sau din spate să auzi 
vreun claxon, ceilalți compadres (cumetri) aşteptând cu 
respect parcă încheierea conversatiei publice... Ca ataşat 
cultural al ambasadei — una dintre cele două sarcini fun- 
damentale ale mele (cealaltă era de interpret) - am avut 
multe satisfacţii şi chiar o oarecare libertate de mişcare, 
ceea ce mi-a permis să am inițiative, activități variate şi 
consistente, de anvergură, grefate mai ales pe zilele festi- 
ve ale țării noastre, pe prezentele — numeroase şi variate — 
ale delegaților şi delegatiilor române în Cuba. Imi amin- 
tesc cu plăcere de Săptămânile Culturii Române organi- 
zate la Santiago de Cuba şi în Insula Pinilor (a Tineretu- 
lui), dar şi de activitățile multiple de la Matanzas, Pinar 
del Rio sau Camagúey, de la Holguín sau Santa Clara. 
Schema aplicată cu succes se baza pe primirea din țară, la 
cerere sau din reflexul Centralei MAE, de materiale de 
popularizare, reprezentative şi în cantități suficiente (ex- 
poziții de fotografii, afişe, gravură, artizanat, cărți, multe 
cărți, albume de artă, discuri, filme pe 8 şi 16 mm etc.). 
Puteam, astfel, sá programez din timp activitățile menti- 
onate, trimițând o parte dintre materiale pentru pregăti- 
rea atmosferei. Am inclus în Săptămânile culturale sau 
în Zilele României concursuri regionale sau locale pe 
tema ,Cunoasteti România?” dotate cu premii. După o 

perioadă, mergeam în localitatea respectivă şi avansam o 
serie de întrebări despre România, cunoştinţe generale de 
o dificultate direct proporţională cu nivelul participanti- 
lor; cele mai bune răspunsuri erau răsplătite cu premii, 
iar seara finalei se constituia într-un adevărat spectacol 
dedicat țării noastre în care se recitau poezii, se ascultau 
piese muzicale celebre, iar tinerii primeau o gustare sim- 
bolică şi un pahar de răcoritoare, elemente simple, dar 
foarte bine apreciate de participanţii care trăiau modest 
în cele mai multe cazuri. O experiență minunată, în con- 
text, am avut prin permanentele contacte şi vizite la Şcoa- 
la „Republica Socialistă România” din localitatea 
Alquizar, la circa 60 de kilometri de Havana. Denumirea 
fusese acordată prin decret prezidențial cu prilejul vizitei 
oficiale în Cuba a lui Ceauşescu în august 1973. Întâlniri- 
le cu elevii din clasele V-VIII erau extrem de interesante 
şi educative, bine apreciate de ei şi de profesori şi se sol- 
dau mereu cu atentii în rechizite, cărți şi alte materiale 
documentare despre România, pe care aveam grijă să le 
aduc de fiecare dată. Ştiam atât de bine drumul la şcoala 
menționată încât, după patru ani de la încheierea misiu- 
nii, când am revenit la Havana pentru a participa la o re- 
uniune internațională, am fost ghidul unora dintre parti- 
cipantii care au vrut să cunoască ceva interesant din îm- 
prejurimile capitalei cubaneze... Şi i-am dus la Şcoala 
„România” din Alquizar. Mangotierii din zonă erau, re- 
cunosc, una dintre marile atracții şi nu pierdeam niciun 
prilej pentru a reveni la Havana cu câteva exemplare de 
expoziție: galbenul-roşiatic-verzui al fructului-rege din 
acea zonă — mangoul — de dimensiunea unui pepene gal- 
ben bine dezvoltat au fost pentru noi una dintre marile 
satisfacţii şi desfătări cubaneze. Nicoleta a savurat câteva 
zeci pe timpul celor nouă luni de grație... Întâlnirea cu 
Sabin Bălaşa într-un august din 1974 este şi ea una din 
plăcutele mele amintiri cubaneze. Venise la Havana pen- 
tru a participa la un atelier de pictură deschis, cu partici- 

parea mai multor artişti din țările socialiste. În acel atelier 
unde l-am vizitat era una dintre vedete, cunoscut deja 
pentru creațiile sale „mai altfel” decât ale celorlalți; pe 
atunci nu începuse seria sa de picturi supradimensionate 
cu fecioare pletoase şi cai supranaturali; crea însă cu o 
uşurinţă şi o manieră tehnică uimitoare. A scos 60 de 
exemplare dintr-o gravură intitulată „Inocent la porțile Cu- 
bei” care reprezintă un miel într-o mare de scoici şi alte 
animálute marine; păstrez cu sfințenie exemplarul numá- 
rul 8. Imi spunea pe atunci Sabin Bălaşa că universul său 
de inspiraţie este legat de cosmos, de infinit, neant şi abis, 
iar Cuba constituie pentru el o revelație creativă ce i-ar 
putea influența penelul. Nu ştiu dacă aceasta s-a întâm- 
plat, dar Sabin Bălaşa a devenit pictorul grandorii şi 
frumuseții redate magistral prin imaginea femeii tinere, 
caii, peştii, natura şi marea (poate a Caraibelor...) comple- 
tând magistral idealul său de frumusețe. 

Bob Călinescu, fără de egalul creator de măşti artis- 
tice cu accentuate influențe populare româneşti a făcut, la 
rândul lui, furori cu o colecţie pe care, în final, a donat-o, 
cu aprobarea factorilor competenţi din țară, desigur, Mu- 
zeului de Artă Modernă din Havana. „Muieraticul” se 
numeşte exemplarul de o rară expresivitate pe care a 
avut generozitatea să mi-l dăruiască. Despre Cătălin Ilea, 
mare violoncelist, aflat în Cuba împreună cu soția pentru 
mai multe recitaluri îmi amintesc nu numai extraordina- 
rul succes al artei sale interpretative (din câte ştiu, el a 
părăsit România cu mult înainte de 1989); cu numai două 
zile înainte de primul recital am aflat că i s-a furat 
smokingul din hotel! Era o situație aparent ilară căci a 
găsi în Cuba acelor ani un altul nu era o misiune uşoară. 
Desigur, doar dacă un alt artist cubanez i-ar fi împrumu- 
tat unul. Şi aşa s-a şi întâmplat, deşi Ilea al nostru a avut 
probleme cu dimensiunile noului său costum, mult mai 
mare decât talia sa destul de modestă... Plăcute amintiri 
am din întâlnirile cu Angela Similea care participa la un 

Festival de muzică uşoară al țărilor socialiste şi care ală- 
turi de alte soliste din Polonia, Cehoslovacia şi Ungaria 
ne-au însoțit la plajă într-o duminică alături de membri ai 
ambasadei care au dat curs fără ezitare invitatiei pe care 
le-a lansat-o în acest scop preşedintele Grupei sindicale 
din ambasadă, adică eu; voleiul încins pe plajă, ca şi veci- 
nătatea vedetelor de muzică uşoară, mai ales a Angelei 
au fost un excelent prilej să mai destindem atmosfera din 
colectivul nostru destul de încercat de excesele şi igno- 
ranta nocive ale celui numit sá ne conducă. Lui Aurelian 
Andreescu îi port frumoase amintiri din turneul pe care 
steaua muzicii româneşti din anii '70 l-a efectuat în Cuba. 
După concertul de la cea mai frumoasă şi mare sală din 
centrul Havanei — Teatrul Amadeo Roldân, Aurelian An- 
dreescu a acceptat o propunere pe care eu o avansasem 
Consiliului Culturii din Cuba de a-l itinera şi pe el în ca- 
drul Săptămânii Culturii Române din Insula Pinilor sau 
Insula Tineretului cum se mai numeşte această perlă a 
Mării Caraibelor, municipiu special în diviziunea politi- 
co-administrativă a țării. Am coincis, astfel, pentru două 
zile cu starul nostru, la acelaşi hotel din Nueva Gerona, 
am fost la cele două concerte la care tinerii cubanezi mo- 
bilizati de organizaţia lor de tineret au constituit un pu- 
blic entuziasmant; am luat masa cu Aurelian şi am discu- 
tat despre diverse lucruri. Era anul 1974, el avea atunci 32 
de ani şi m-au intrigat mai ales cantitățile de alcool pe 
care le servea îndeosebi seara, înainte de culcare; o sticlă 
de vin chilian de rezervă era cantitatea care îl „liniştea” şi 
se retrăgea taciturn într-o carapace pe care eu atunci nu o 
pricepeam; pentru că în conversațiile avute era glumet, o 
prezență agreabilă, cunoscător de artă şi elemente de cul- 
tură universală. La Radio, multi ani mai târziu, atunci 
când eu eram jurnalist la Redacţia Emisiunilor pentru 
Străinătate, Aurelian Andreescu era prezent foarte des la 
bufetul de la parter unde se serveau, pentru mine de ne- 
înțeles, tot felul de băuturi alcoolice. Era alterat şi fizio- 

nomia lui nu prevestea nimic bun; când s-a stins, în 1986, 
în plină tinereţe şi forță interpretativă, nimeni nu s-a mi- 
rat, deoarece el intrase de multă vreme pe un drum fără 
întoarcere, în ciuda sfaturilor şi restricțiilor impuse de 
medici. Eva Kiss a produs, la rândul ei, o puternică im- 
presie la concertele pe care le-a susținut la Havana, atât 
prin ținuta ei artistică, cât şi prin cea vestimentară, trans- 
parenta fiind mult apreciată de cubanezii foarte machos... 
Despre toate aceste activități, am reuşit să trimit în țară 
mai multe corespondențe, element ce m-a stimulat ex- 
trem de mult şi m-a obligat la cizelarea cuvântului şi a 
frazei pentru a fi la înălțimea onoarei ce mi se acorda de a 
vorbi, adică de a scrie, despre prezenţe culturale şi stiinti- 
fice româneşti în Cuba, ca şi despre unele evenimente 
naționale cubaneze relevante cu acelaşi caracter. Păstrez 
cu plăcere ziarele care au avut atunci amabilitatea de a 
publica aceste relatări, în fond despre activitatea pe care o 
desfăşuram la misiunea diplomatică a României din Ha- 
vana. Amintesc, printre altele „Prezențe culturale romá- 
neşti în Cuba” (Scînteia din 19 ianuarie 1973), „Premiile 
Casei Americilor” (România Literară din 15 martie 1973), 
„Cultura românească în Oriente” (Contemporanul din 30 
martie 1973), articol publicat şi de revista cubaneză „Ver- 
de Olivo” la 2 aprilie 1973 şi altele. Aş vrea să adaug că 
presa cubaneză a reflectat cu regularitate aceste multiple 
şi diverse manifestări cultural-stiintifice şi prezenţe ro- 
mánesti în Cuba, mie revenindu-mi plăcuta misiune de a 
trimite prin curierul diplomatic aşa-numitele tăieturi de 
presă clasificate pe domenii, cronologic şi denumirea or- 
ganului de presă respectiv. Pe itinerariile mele cubaneze 
am întâlnit oameni şi m-am aflat în situații care au îmbo- 
gátit mereu experiența mea de viață, mi-au desluşit mis- 
tere şi semnificații ale unui mod de existenţă în situații şi 
împrejurări specifice — geografice, istorice şi 
idiosincratice. Iată câteva experienţe. Mă aflam în oraşul 
Camagiiey, în partea orientală a insulei cu prilejul vernisă- 

rii unei expoziții de carte românească care, aşa cum se 
obişnuia pe atunci, a fost ulterior donată Bibliotecii locale. 
Era cald —dacă mai este cazul să o spun — iar autoritățile 
locale, extrem de atente m-au invitat la un dejun deosebit 
la sediul de reprezentare al Organizaţiei de partid din 
provincia cu acelaşi nume. Era, între paranteze fie spus, 
un minunat prilej pentru cubanezi ca întotdeauna când 
aveau oaspeţi, nu conta că era unul sau mai mulți, la ma- 
sa respectivă (dejun, dineu, bufet) sá participe alți 5-10 
localnici cu diverse funcţii şi sarcini, dar care, în princi- 
pal, se delectau cu bucate alese, ceea ce nu-şi permiteau 
prea des. La dejun erau prezenți un secretar al comitetu- 
lui provincial de partid, delegatul ICAP (Institutul Cuba- 
nez de Prietenie cu Popoarele), al Institutului Cubanez al 
Cărţii, consilieri de la primăria oraşului, un reprezentant 
al MINREX (Ministerul de Externe) şi alte trei-patru per- 
soane, în total cam 15, incluzându-mă şi pe mine. Am 
luat atunci la cunoştinţă de câteva feluri de mâncare cu- 
baneză, dar şi cu maniera în care prietenii de la tropice se 
bucurau de viață, ori de câte ori aveau prilejul. Felul 
principal a fost un lechân, adică un purcel de lapte de cir- 
ca 6-7 kilograme pe care gazdele l-au pregătit la vedere 
chiar la începerea mesei. Sá mentionez aici că aperitivele 
la asemenea prilejuri sunt bogate şi variate şi sunt udate 
din belşug cu cocteilurile cubaneze de faimă internationa- 
lá cum ar fi mojito, daikiri, ron Collins, Cuba libre etc., toate 
cu 58 grame de rom cubanez carta blanca adică light dry 
rum si diverse alte adaosuri care le fac delicioase, 
demidulci, înşelătoare de dulci şi răcoritoare, exact ce 
trebuie când afară sunt peste 30 de grade şi o umiditate 
de aproape 100%. Apropo de intrări sau bocadillos în spa- 
niolă, şi în Cuba ca de altfel în toată regiunea Caraibelor, 
gama este largă şi extrem de colorată; nu lipsesc verdefu- 
rile şi carnea de diferite proveniente, mai ales porcul, 
şunca şi caşcavalul introduse în chifle, mai lungi sau mai 
rotunde, care se introduc sau nu la cuptor înainte de a fi 

servite, astfel că, dacă nu esti atenţ, ajungi la masa pro- 
priu-zisă cam sătul şi e păcat. Pentru că în cazul povestit 
era vorba de un purceluş de lapte care a fost suspendat 
deasupra unui cazan cu ulei încins, iar cele două bretele 
metalice l-au ajutat să páfpyndá complet în baia respecti- 
vă de unde a fost readus la suprafaţă, nu la viață, cam 
după 30 de minute. Cum sá te infrunti din asemenea bu- 
nătate? Gazda m-a invitat pe mine, oaspetele principal şi, 
în plus, diplomat, nu-i aşa, să dau starţyl; numai că eu nu 
prea ştiam de unde să încep, ceea ce a afyas simpatice su- 
râsuri din pajţea comesenilor. După încercările mele ne- 
reuşite de a obține cu cuțitul o bucăţică din prea fragedul 
şi crocantul animal, gazda s-a îndurat de mine, dar şi de 
nerăbdarea invitaţilor pentru a rupe cu „mâinile curate” 
purceluşul, în două părți egale; fiecare jumătate a fost 
aşezată tacticos pe două platouri cam rudimentare şi ca la 
o comandă (erau pe acolo, fără îndoială, şi oameni obiş- 
nuiti cu ordinele...) toți s-au repezit să ajungă, prin rupere 
cu mâna, la bucata preferată; sosuri condimentate şi gela- 
tinoase au fost distribuite cu generozitate pe carnea încă 
aburindă şi aşa s-a încheiat, după câteva ore de discuţii la 
gura... purcelului, masa cu proba de îndemânare pe care 
nu am promovat-o; am compensat la proba... îngurgitării. 
Înţy-o altă ocazie aveam să mai cunosc şi alte limite ale 
debutantului european pe meridiane caraibiene, aţyci 
când am fost invitat de alți comeseni sá fai un ananas în- 
fumurat de parcă era un păun în călduri. Cules cu numai 
câteva ore în urmă de pe un câmp din Pinar del Rio ce 
semăna cu un imens feritoriu de urechiati (iepuri) de-ai 
nostri, exemplarul urma să fie servit la desert după ce îşi 
făcuse în prealabil stagiul de răcire infp-un frigider mult 
prea încăpăţor pentru goliciunea arătată. Şi din nou am 
avut dificultăți, cu atât mai mult cu cât mi s-a oferit, în 
glumă, un cutif obişnuit din serviciul de la masă. Aşadar, 
pentru cei ce nu au avut încă această experienţă, retineti 
că frebuie să folosiţi un cuțit mai lung care taie bine; rete- 

zati ciuful ananasului şi apoi eliminați, tot prin tăiere, 
solzii de sus în jos; rămâne fructul golaş care se taie în 
felii rotunde (ar trebui să rezulte 8-10 bucăți) din care 
scoateţi, prin rotirea vârfului cutitului, partea dură din 
centrul fiecărei bucăţi; se poate oferi, astfel, fiecărui parti- 
cipant o felie numai gata să fie savurată şi puteți fi sigur 
că este un deliciu; numai mangoul poate egala fineţea şi 
subtilitatea gustului, efectul răcoritor şi favorizant pentru 
digestie al ananasului, cel cubanez fiind printre cele mai 
apreciate din lume. Închei capitolul gastronomie cubane- 
ză cu menţiunea că aceasta, fără a fi prea variată şi nici 
prea sofisticată, oferă totuşi deplină satisfacție prin me- 
lanjul afro-spaniol cu îmbunătățiri locale pe care le întâl- 
neşti în marile restaurante sau în cele tradiționale cum ar 
fi celebra Bodeguita del Medio despre care am vorbit cu alt 
prilej. Aşadar, orezul, bananele de gătit (viandas), fasolea 
albă şi cea neagră şi mai ales porcul sub diverse forme 
(inclusiv, surprinzător, jumări) sunt componentele prin- 
cipale cu care „se fac jocurile gastronomice” în insulă. 
Cristianos y moros, congri, porc la cuptor şi purceluşul de 
lapte la căldare, bocadillos şi multe, multe cocteiluri alături 
de o excelentă bere, iată cum se pot desfăta în Cuba cei ce 
au posibilitatea să o facă... căci limitele sunt de asemenea 
multe şi diverse! Doresc să facem împreună o scurtă vizi- 
tă prin Havana, oraş la Oceanul Atlantic, port important 
şi care are o faleză (Malecân) celebră pentru multitudinea 
de evenimente ce au loc acolo. Voi include în acest peri- 
plu doar locurile pe care le-am frecventat cu diferite prile- 
juri, mai ales oficiale, dar şi în lungile şi agreabilele noas- 
tre plimbări atât de reconfortante şi într-o deplină sigu- 
rantá, din toate punctele de vedere. Oraşul este vioi, cu 
case ce au fost cândva adevărate bijuterii arhitectonice, 
unele încă atrăgătoare, dar marea majoritate sunt locuite 
de trei-cinci familii care îşi apără intimitatea de multe ori 
cu pereţi despărțitori din materiale ce nu prea pot ascun- 
de multe şi care, oricum, nu sunt nici termopane, nici alte 

materiale cu veleitáti antifonice... Lipsa aerului conditio- 
nat din marea majoritate a locuinţelor trimite cubanezii 
pe scaune-balansoare (sillones) cu care sunt dotați aproa- 
pe fără excepție şi aşa, sub umbra unui bananier sau a 
unui papaya, încearcă să se răcorească şi să omoare tim- 
pul... Ambasada noastră din Havana este situată în 
Vedado, cartier rezidenţial, deşi această noțiune şi-a cam 
mutat sediul prin Cubanacân sau Miramar la care se poate 
ajunge prin frumoasa şi mândra Quinta Avenida (Bule- 
vardul Cinci). Avantajul sediului nostru este că se află la 
distante relativ mici față de cele mai importante puncte 
de interes ale oraşului: instituții (MINREX, de exemplu), 
cinematografe, Maleconul, instituţii centrale, inclusiv se- 
diul CC PCC aflat la numai 10-15 minute; important este 
că tot foarte aproape se află şi parcuri şi hoteluri cu ale lor 
spații verzi extrem de atrăgătoare (Habana Libre, 
Nacional, Riviera, Focsa şi altele); aşa cum au fost conce- 
pute străzile şi bulevardele de către conchistadorii spani- 
oli, tot aşa este şi la Havana, o stradă cu un sens, cealaltă 
cu celălalt, străzile secundare perpendiculare pe marile 
bulevarde, astfel că a găsi o adresă e floare la ureche; da- 
că nu ar fi unii binevoitori care dorind să ajute, mai de- 
grabă te dezorientează atunci când faci imprudenta de a 
le solicita ajutorul. 

La Habana Vieja este partea istorică a oraşului declarat 
din 1982 patrimoniu UNESCO. Acolo ai ce vedea şi cu- 
noaşte pentru că este vorba despre originile acestei capi- 
tale în care convietuiesc elemente reprezentative ale cul- 
turilor spaniolă, africană şi criolla, adică locală. Puncte 
principale de admirat şi vizitat sunt Catedrala (1748, stil 
baroc din curentul toscan datorită celor două clopotnite 
laterale) şi Palatul Căpitanilor Generali care adăposteşte 
Muzeul de istorie a oraşului (1776) şi are un patio interior, 
adică tradiționala curte interioară spaniolă în care de câ- 
tiva ani pot fi admirati páuni de toate culorile atunci când 
îşi prezintă coroanele multicolore din dotare. Aceste do- 

uă reprezentative clădiri coloniale completează armonios 
Plaza de Armas în care mai poate fi admirat şi El Templete, 
un impresionant templu cu o capelă în stil neoclasic ce 
datează de la începutul secolului al XVI-lea. In acest spa- 
tiu colonial bine conservat de autoritățile cubaneze au loc 
activități culturale importante, dar şi religioase, carnava- 
luri, punerea în scenă a unor vodeviluri naționale (cele- 
bra Cecilia Valdes, de exemplu). În aceeaşi arie se mai află 
şi celebrele cârciumi boeme apărute între cele două răz- 
boaie mondiale, Bodeguita del Medio şi El Floridita, la care 
Hamingway, Nicolás Guillén, Pablo Neruda, Agustín 
Lara sau Gabriela Mistral şi-au lăsat amprenta prin pre- 
zentá şi semnături sau dedicatii pe pereți şi mobilier, 
transferându-le şi lor ceva din celebritatea proprie. Ha- 
vana este presărată cu o multitudine de parcuri, părcule- 
te şi mai ales statui şi grupuri statuare care se constituie 
într-o adevărată istorie la vedere a acestei insule cu un 
trecut agitat şi marcat de numeroase intervenții şi ocupa- 
tii străine, dar şi cu un prezent marcat de o revoluție uni- 
că prin longevitate şi caracteristici. Cred, tocmai de aceea 
că o scurtă incursiune în istoria țării ar fi elocventă, fără a 
insista pe efectele, deja cunoscute de mulți dintre dum- 
neavoastră, ale acestor momente. Cristofor Columb atingea 
la 27 octombrie 1492 coasta de nord a Cubei, în partea sa 
orientală; el avea să revină peste doi ani pentru a trasa 
planul ce a condus, practic, la ocuparea şi colonizarea 
insulei până în 1898. Perioada 1899-1902 a fost cea a ocu- 
patiei militare de către SUA, iar până la 1958 Cuba a cu- 
noscut perioada neocolonială în care diferite guverne mi- 
litare sau civile au fost aservite Washingtonului. Intrarea 
lui Fidel Castro pe scena politică şi în istoria contempora- 
nă a Cubei o situez undeva în martie 1952 când el, în 
fruntea unui grup de tineri, a intenționat să participe la o 
lovitură de stat contra lui Batista, încercare eşuată însă. 
Tot cu eşec avea să se încheie şi atacul Cazărmii Moncada 
din Santiago de Cuba, la 26 iulie 1953. Discursul celebru 

al tânărului jurist Fidel Castro, conducător al proiectatei 
insurectii, în apărarea sa din instanță şi cunoscut sub 
numele de „Istoria má va grația”, s-a constituit într-un 
rechizitoriu la adresa dictaturii batistiene şi a SUA; 
,condénadme, no importa, la historia me absolverá” (,,con- 
damnati-má, nu contează, istoria má va grația! ”). Un alt 
eşec a înregistrat mişcarea revoluționară condusă de Fi- 
del atunci când, în fruntea a 82 de tineri revoluționari a 
debarcat de pe vasul GRANMA la Cayuelos la 2 decem- 
brie 1956 venind din Mexic, marea majoritate a acestora 
fiind ucişi în confruntarea de la Alegria de Pio, imediat 
după debarcarea într-o zonă eronat aleasă. Retragerea 
celor rămaşi, în Sierra Maestra, şi pregătirea unei Armate 
Rebelde, declanşarea atacului final începând din iulie 
1958, intrarea lui Che Guevara în Havana la 1 ianuarie 
1959 şi a lui Fidel, la 8 ianuarie 1959, au condus la destră- 
marea guvernului militar al lui Fulgencio Batista şi prelua- 
rea puterii de către noile forțe populare, revoluționare. La 
8 mai 1960 Cuba şi URSS reiau relațiile diplomatice între- 
rupte în 1952, iar la 3 ianuarie 1961 SUA rup relaţiile di- 
plomatice cu Republica Cuba. Este de referință, de ase- 
menea, momentul debarcării mercenarilor cubanezi la 
Playa Girón la 16/17 aprilie 1961, când Fidel Castro pro- 
clamă caracterul socialist al Revoluţiei cubaneze, iar în 
următoarele zile invazia este înfrântă, moment de cotitu- 
ră al regimului recent instaurat spre consolidarea concep- 
tului de revoluție socialistă în insula caraibiană. La 1 sep- 
tembrie 1977, în timpul mandatului lui Carter, SUA şi 
Cuba deschid în capitalele celor două țări Birouri diplo- 
matice (de interese) după multi ani de reprezentare prin 
intermediul Elveţiei. Ca premonitie la ceea ce avea să se 
întâmple nu peste mult timp, Fidel Castro declara la 26 
iulie 1989: “Chiar dacă URSS va dispărea într-o zi, revoluția 
cubaneză va merge mai departe”; chiar aşa s-a şi întâmplat 
când, mai întâi, Gorbaciov a retras cei 7000 de militari so- 
vietici din Cuba, iar apoi, după destrămarea Uniunii So- 

vietice, Moscova pune capăt, în decembrie 1991, relațiilor 
economice şi comerciale cu Havana; producţia economică 
cubaneză va scădea dramatic în următorii trei ani cu pes- 
te 35%. Se întâmpla aproape simultan cu adoptarea de 
către Congresul nordamerican a Legii Torricelli (octombrie 
1992) prin care se înăspreşte blocada comercială şi eco- 
nomică impusă Cubei cu peste 30 de ani în urmă. O altă 
Lege adoptată de Congresul SUA la 5 martie 1996, 
Helms-Burton, în timpul mandatului Clinton, anunţă seve- 
re represalii împotriva statelor şi firmelor care vor investi 
în Cuba. Oarecum paradoxal față de această adversitate 
constantă a Washingtonului, cu prilejul participării sale la 
Adunarea Generală a ONU din septembrie 2000, Fidel 
Castro are o scurtă întâlnire şi strânge mâna aceluiaşi pre- 
şedinte Clinton (pentru prima dată după patru decenii are 
loc o convorbire între preşedinţii celor două țări). Pentru 
specificul revoluției cubaneze mai este, cred, relevant 
momentul 27 iulie 1993, când Fidel anunţă circulația dola- 
rului american pe teritoriul național în operațiuni comer- 
ciale şi autorizarea funcționării unor mici piețe 
agro-piscicole ţărăneşti; măsură ridicată însă din 26 oc- 
tombrie 2004 când pesoul cubanez devine convertibil şi ia 
astfel sfârşit regimul de liberă circulație a dolarului; euro 
este acum permis... pentru cei care îl au şi numai în anu- 
mite magazine cu prețuri la cote ameţitoare. 

Istoric este, fără îndoială, momentul 31 iulie 2006 
când, din motive medicale, Fidel Castro delegă toate func- 
tiile sale unui Colegiu Director format din şapte membri 
condus de fratele său, Raúl Castro. Moscova declară la 18 
ianuarie 2007 că perioada de suspendare a relațiilor sale 
cu Havana a luat sfârşit şi că „Republica Cuba a fost din- 
totdeauna şi va fi, în continuare, partenerul nostru priori- 
tar în America Latină”. Cuba — posibil paradis turistic, 
prezent delicat din punct de vedere economic, social Şi 
internațional — are totuşi virtuți, valori şi resurse umane 
şi naturale pentru un viitor prosper, pentru o prezență 

viguroasă în regiune şi în lume; depinde de evoluţiile 
politice interne, dar şi de reaşezarea realistă a orientărilor 
Washingtonului, şi nu numai, spre această mică, dar pu- 
ternică insulă vecină; care şi-a dovedit vitalitatea şi viabi- 
litatea în ciuda multiplelor vicisitudini istorice, obiective 
şi subiective. Cuba rămâne o țară de care comunitatea 
internațională nu poate sá nu țină seama, nu poate să ră- 
mână nepăsătoare la problemele suplimentare cu care se 
confruntă această ţară; comunitate internaţională din care 
face parte şi România. 


Venezuela la ea acasă 


M-am aflat în Venezuela în mai multe rânduri; în 
1971 şi 1979 cu delegaţii parlamentare, în 1994 o escală de 
câteva zile pe itinerarul New York-Santiago de Chile, iar 
în 1999 pentru a-l însoți pe Prea Fericitul Părinte 
Teoctist, Patriarhul Bisericii Ortodoxe Române, care a 
sfințit o minunată biserică maramureşeană de lemn chiar 
în capitala Caracas. În conferinţa pe care am sustinut-o la 
IRRCS (Institutul Român de Relaţii Culturale cu Străină- 
tatea) la 26 iunie 1983 spuneam, printre altele: 

Am zburat pentru prima dată spre Lumea Nouă într-o 
inrnă românească cu lapovitá şi vânt subțire care ne-a însoțit 
până la îmbarcarea pe aeronava TAROM-ului ce ne-a dus în 
capitala Franței; la ambasadă, am lepădat paltoanele şi tot ce era 
mai gros prin geamantane pentru că plecam, nu-i aşa, spre soa- 
re, spre vara tropicală neiertătoare, aşa cum aveam sá ne con- 
vingem peste numai... 11 ore de zbor. Aşa am ajuns în America 
de Sud unde am întâlnit o altă lume, o altă climă, altă vegetație, 
dar şi ceva, extrem de important, care avea să ne însoțească pe 
toată durata turneului nostru latinoamerican: oamenii! Aveam 
să revin de multe ori pe continent şi de fiecare dată aveam să 
simt că printre palmierii, flamboiarii, căldura tropicală sau ploi- 
le la ore fixe caracteristice zonei, oamenii sunt la fel ca peste tot- 
la fel ca noi, românii. Este fantastic să poți stabili la mii de ki- 

lometri departe de casă un dialog nu numai lingvistic cu local- 
nicii, dar şi psihic, să initiezi şi să simți o comuniune tempera- 
mentală ce se manifestă la tot pasul şi în cele mai diferite ipos- 
taze. Pe stradă este suficient să ai aerul că pari dezorientat şi 
primeşti pe loc informații, chiar şi eronate, este adevărat... La 
spectacolele sportive este cunoscută maniera vulcanică de ex- 
primare a suporterilor; la cumpărături, obişnuitele târguieli 
cunoscute nouă; peste tot eşti invitat să te simţi bine şi fi se 
oferă chiar condiții în acest sens. Dimineaţa, pe stradă, în auto- 
buze sau metrou oamenii nu au figuri încruntate ci mai degra- 
bă senine, se aud glume, complimente (piropos) la adresa unor 
reprezentante atrăgătoare sau nu ale sexului frumos. Spre aces- 
te locuri am zburat de mai multe ori, de fiecare dată cu senti- 
mentul că mă îndrept spre locuri dragi, apropiate, spre oameni 
cunoscuți parcă dintotdeauna; iar traversarea Oceanului căpă- 
ta pentru mine nuanțe dulci de visare şi dorința de revedere a 
unor tărâmuri ce le prelungeau pe ale noastre. Conştiința apar- 
tenentei la marea gintá latină, conştiinţa rudeniei pe deasupra 
oceanelor şi secolelor, creează, orice s-ar spune, sentimente den- 
se de apartenență la umanitate, la această imensă, complexă şi 
diversă populație a Terrei. Venezuela este o țară cu o personali- 
tate puternică în evantaiul națiunilor din această regiune cu- 
noscutá ca America Latină şi Caraibe. Tármul nordic al Ameri- 
cii Latine prin care ne facem intrarea în Venezuela este Golful 
Guaira de unde o şosea lină şi modernă ne conduce spre Cara- 
cas. Cei 30 de kilometri îi străbatem fără să ne dăm seama căci 
atenția ne este atrasă de vegetația luxuriantă, pasajele bine în- 
tretinute şi şosenua care urcă lin, dar constant şi care ne apro- 
pie de cota 800-1000 m unde se află capitala Caracas . De o par- 
te şi de alta a şoselei observăm o mare de luminite care stârnesc 
entuziasmul unora dintre noi, dar gazda, un senator de stânga, 
aveam sá aflăm, ne spune că aceasta este numai o imagine ilu- 
zorie; în realitate, acolo se află los ranchitos, case mizere con- 
struite din bidoane şi carton şi care se prăvălesc de două ori pe 
an atunci când ploile tropicale le mătură fără milă. Nu putem 
reduce o ţară la scheme sau componente definitorii fără teama 
de a greşi; cu toate acestea, atunci când vorbim de Venezuela 

nu putem omite în niciun caz componenta petrol şi una istorică 
— Simón Bolivar. O ecuație care nu are de fapt nicio necunos- 
cută, ambii termeni aducând țării faimă, venituri şi o prosperi- 
tate care se lasă încă aşteptată pentru jumătate din populație. 
Simón Bolivar (1783-1830) de la a cărei naştere se împlinesc 
luna aceasta două secole, este o prezență aproape vie pentru 
venezueleni şi nu numai pentru ei. Pentru că El Libertador a 
însemnat pentru continent un gânditor de avangardă şi un 
conducător de oşti de geniu. Simón Bolivar a rămas în memo- 
ria contemporanilor şi în cărțile de istorie drept făuritor de na- 
tiuni, de constituții, sociolog şi politician redutabil. lar Caraca- 
sul vorbeşte despre el la tot pasul. Vizităm biserica San Fran- 
cisco, adevărată dantelărie în lemn şi piatră ce adăposteşte 
multe fresce şi picturi ale marelui Murillo, biserică în care 
Bolivar a primit în 1813 titlul de El Libertador; ne plimbăm 
cu nesat pe marele bulevard Simón Bolivar străjuit de palmi- 
eri şi cocotieri, trecem pe lângă gigantul de beton şi sticlă numit 
Centro Simón Bolivar; admirăm la tot pasul statui sau gru- 
puri statuare dedicate acestuia sau bătăliilor câştigate la 
Carabobo, Ayacucho sau Boyacá. (Notă: între timp, însuşi 
statul a căpătat denumirea de Republica Bolivariană Venezuela, 
iar în apropiere de sediul TVR, în Bucureşti, se află o statuie în 
mărime naturală a eroului latinoamerican). Vizita noastră în 
statul Zulia ne-a relevat existența unor importante resurse de 
petrol atât de necesare pentru modernizarea țării şi bunăstarea 
populației; aici se găseşte lacul Maracaibo din care pompele şi 
sondele petroliere scot zilnic aurul negru ce dă economiei şi 
țării resursele necesare pentru aplicarea programelor de dezvol- 
tare economică şi socială a țării. Aşadar, Venezuela, o țară bo- 
gatá în resurse, o țară cu o istorie la fel de densă şi plină de fap- 
te eroice; o țară înscrisă puternic pe coordonatele dezvoltării; o 
țară de care ne simțim legați prin similitudini de istorie, de la- 
tinitate, culturale, spirituale, dar şi prin eforturi de prosperitate 
şi modernizare în toate domeniile. 

Când în 1999 l-am însoțit pe Prea Fericitul Părinte 
Teoctist, Patriarhul Bisericii Ortodoxe Române, la Cara- 
cas, aveam să constat că Venezuela făcea în continuare 

eforturi pentru a găsi soluții viabile problemelor grave, 
complexe şi acute cu care societatea se confrunta. Schim- 
barea unor prevederi ale Constituţiei încerca să canalize- 
ze resursele umane şi naturale, inteligenţa cetățenilor săi 
spre o impulsionare echitabilă a dezvoltării; rezultatele se 
lasă, din păcate, aşteptate. Noi am avut câteva zile de gra- 
tie la Caracas, mai exact în sectorul Chacao, acolo unde în 
acel moment era primar interimar chiar un... român. Bise- 
rica din lemn plămădită de arhitecţi şi etnografi maramu- 
reşeni sub îndrumarea cunoscutului cercetător Mihai 
Dăncuş a fost sfinţită de PFP Teoctist într-o superbă zi de 
duminică a unui noiembrie de plin sezon uscat pe la ace- 
le tropice. Fusesem inclus în delegația română ca repre- 
zentant personal al ministrului de externe şi aveam un 
mandat clar, dar nu prea dens; am reuşit însă să îl ampli- 
fic de o manieră agreabilă şi mai ales utilă pentru partea 
română, îndeosebi pentru MAE. Aşadar, duminică 7 no- 
iembrie 1999 avea loc la Caracas, municipiul El Hatillo, 
sfințirea primei şi, până astăzi, unicii biserici ortodoxe 
române pe pământ latinoamerican. Ceremonia condusă, 
desigur, de PEP Teoctist, s-a bucurat de prezența unor 
înalți clerici şi prelați în reprezentarea tuturor cultelor din 
Venezuela (Ignacio Velasco, arhiepiscop al Caracasului, 
Joseph Dib, paroh al Bisericii Catolice Apostolice Ortodoxe 
Antiochiene în Venezuela, monseniorul Orlando Guerrero, 
episcop anglican în Venezuela), marea majoritate a ro- 
mânilor din colonia noastră din Caracas (circa 120 de fa- 
milii), reprezentanți ai ministerului de externe 
venezuelean, primárita din El Hatillo, doamna Flor 
Aranguren, ziarişti, oameni de cultură şi mai multi 
venezueleni care, desi catolici, au tinut sá fie prezenti la 
săvârşirea unui act istoric din intimitatea sacralitátii bise- 
ricii ortodoxe. Am înmânat preotului bisericii, Costică 
Popa, o frumoasă icoană pictată pe lemn donată de MAE 
român, icoană de o valoare artistică deosebită (autor 
Carmen Crețu) şi care armonizează elemente de sincre- 

tism religios ortodox şi catolic — am avut în vedere că la 
slujbele oficiate de preotul ortodox vor fi prezenți şi 
venezueleni din cartier sau prieteni ai românilor ce locu- 
iesc acolo (o altă frontieră pe care am trecut-o atunci, aco- 
lo, în prezența Prea Fericitului Părinte Teoctist). Am 
adresat un mesaj din partea ministrului român de externe 
şi am subliniat caracterul simbolic pe care îl are acest lá- 
caş de cult în inima unui stat latinoamerican pentru con- 
solidarea credinţei, prieteniei şi înțelegerii dintre oameni, 
indiferent de deosebirile dintre ei, sub unica oblăduire a 
Celui de Sus. lată textul integral pronunţat în limbile 
română şi spaniolă: 

MAE, ministrul român al afacerilor externe, pe care am 
onoarea să îl reprezint la această sfântă ceremonie, apreciază 
sfințirea primei biserici ortodoxe române din America Latină ca 
pe un corolar al colaborării mediilor eclesiastice şi statale romá- 
ne şi venezuelene. Rezultatul acestei impresionante şi exempla- 
re colaborări se află de azi, aici, ca sfânt lăcaş de închinăciune 
pentru românii ortodocşi din Venezuela, pentru toți cei ce îi vor 
trece pragul. Simbolistica sfințirii Bisericii Ortodoxe Române 
din El Hatillo se multiplică prin prezenţa la acest ináltátor 
moment a Prea Fericitului Părinte Teoctist, Patriarhul BOR, 
şi al celorlalte înalte personalități eclesiastice şi statale din Ro- 
mânia şi Venezuela. Icoana pe care MAE român o donează cu 
acest prilej încearcă să exprime, cu profund respect, toată aceas- 
tă încărcătură de credință ca şi simbolistica pe care le întruchi- 
pează biserica de lemn cu hramul „Sfinţii Constantin şi Ele- 
na” aflată de azi, aici, în inima Americilor, la Caracas. 

La ceremonie au participat, de asemenea, reprezen- 
tanti ai preşedinţiei şi guvernului României, primarul 
oraşului Cluj-Napoca, fostul preşedinte al Băncii Dacia 
Felix, episcopi şi alte fețe bisericeşti venite din România 
dar şi din SUA şi Ungaria. Vreau să subliniez că am fost 
martorul unor momente de mare satisfacție ori de câte ori 
Patriarhul nostru a avut întâlniri cu Nuntiul Apostolic de 
la Caracas (dejun de înaltă ținută umană şi spirituală), 

clerici venezueleni, membri ai coloniei române din Cara- 
cas sau alte oficialități şi, desigur, pe timpul celor trei li- 
turghii oficiate în ziua sfințirii bisericii noastre ca şi în alte 
zile, la Catedrala catolică din Caracas. Cu măreția simplă 
a Întâi Stătătorului Bisericii Ortodoxe Române, purtând 
parcă cu sine întreaga măreție a secolelor de creştinism 
românesc nealterat, PFP Teoctist rostea cu blándete, dar 
cu o convingere nestrămutată vorbe sfinte, care preamă- 
reau omul în diversitatea expresiilor sale religioase, 
umane şi plecate în fața lui Dumnezeu. Impunător prin 
ținută şi discurs, convingător şi măreț prin argumente si 
tonalitatea vorbirii, PFP a lăsat o puternică impresie prin- 
tre interlocutorii şi credincioşii români şi venezueleni ce 
au avut privilegiul de a-l vedea şi asculta. In ceea ce má 
priveşte şi conform mandatului primit, am avut o între- 
vedere cu ministrul venezuelean de externe, José Vicente 
Rangel (devenit ulterior vicepreşedinte al țării), căruia 
i-am înmânat un mesaj personal din partea omologului 
său român, cu ministrul adjunct de externe, Jorge Valero 
Briceñón, cu directorul general pentru Europa din MAE 
venezuelean, José Eugenio López Contreras şi cu doamna 
Cyntia Morales, directoarea generală pentru Protocol şi 
Ceremonial din MAE, adică omoloaga mea din acel mo- 
ment. Convorbirile s-au materializat, desigur, în ample 
rapoarte şi informări de utilitate pentru Centrala Ministe- 
rului nostru, pentru alte instituții române interesate în 
relaţiile pe diverse paliere şi domenii cu Venezuela. Un 
moment deosebit, neinclus inițial în mandatul meu, l-a 
constituit susţinerea unei conferințe la Universitatea 
Simón Bolívar din Caracas pe tema „Simon Bolivar în con- 
stiinta románilor”. Ideea si invitatia mi-au parvenit prin 
intermediul unor profesori románi de la acea prestigioasá 
Universitate, prezenti si ei la sfintirea bisericii de lemn. A 
fost un excelent prilej pentru a sublinia afinitátile dintre 
români si latinoamericani, pentru a scoate în evidență 
trăsăturile şi idealurile comune pentru care au luptat şi 

s-au jertfit Simon Bolivar şi Tudor Vladimirescu ca şi 
apropierile spirituale şi lingvistice dintre cele două po- 
poare. Participanţii prezenţi la conferință (profesori, stu- 
denti şi membri ai coloniei române) au constituit cadrul 
propice pentru o mai bună cunoaştere şi apropiere dintre 
cele două țări. Pástrez cu plăcere şi mândrie medalia de 
aur SIMON BOLIVAR conferită de rectorul Universității 
omoloage din Caracas la încheierea conferinței. Întâlnirea 
mea cu circa 20 de români din Venezuela ca şi cea cu 
Guillermo Rodríguez André, consulul nostru onorific din 
oraşul venezuelean Valencia în statul Carabobo, au com- 
pletat o agendă ce a încununat o foarte plăcută misiune 
temporară într-o țară pe care o cunoscusem şi în alte oca- 
zii; mereu însă, interesantă şi incitantă în a-i desluşi viito- 
rul... Nu pot trece peste reîntâlnirea de suflet cu unul din- 
tre cei mai buni colegi şi prieteni cu care am împărtăşit 
de-a lungul a patru decenii multe momente de grație, 
Dan loan Stefan şi minunata lui soţie, Tania. Aflaţi în 
Venezuela încă de la începutul anilor '90, atunci când 
şi-au încheiat misiunea la ambasada română din Caracas, 
cei doi au decis să rămână în această țară unde s-au reali- 
zat deplin pe toate planurile; ambii universitari, el chiar 
decan al unei Facultăți din cadrul Universității Metropo- 
litane din Caracas, sunt la vârsta la care pot spune că au 
făcut cam tot ce şi-au dorit şi încă mai au multe de spus 
în această privinţă... l-am însoțit la casa lor de vacanţă din 
Rio Chico, o mică, dar exuberantă şi luxurioasă localitate 
la Marea Caraibilor, unde am depănat, la umbra palmie- 
rilor şi în acompaniamentul valurilor alb-roşietice ale 
unui amurg de vis, amintiri dragi din ale noastre tinereti; 
incomparabilele fructe de mare servite de chelneri ama- 
bili în ţinute sumare, berea spumoasă şi rece aşa cum se 
cuvine la tropice, au creat o atmosferă de basm trăit aie- 
vea pe țărmul Caraibilor atât de primitoare şi cochetă. 
Amintirile au curs lin şi de la sine şi nu puteau să omită 
faptul că la Dan Ştefan acasă într-o seară de iarnă, mai 

exact de Revelion 70/71, Nicoleta şi cu mine am anunţat 
logodna noastră spre surprinderea generală a celor 16 
prieteni şi rude prezenți acolo; şi nici escapadele noastre 
la munte pe crestele Bucegilor curati şi primitori din anii 
'70, nici căsătoria fericită a celor doi la un luxos restaurant 
bucureştean din anii '80, nici mesele noastre mai recente, 
postrevolutionare, în jurul unui curcan în mărime natura- 
lá, bine gamisit şi pârjolit cu artă şi suflet de Nicoleta şi 
care abia încăpea pe masa din modestul nostru aparta- 
ment din Bucureşti; satisfactiile erau majore şi mereu cal- 
de şi sincere în neîngrăditele noastre manifestări de su- 
flet. In încheierea acestui episod special din activitatea 
mea diplomatică aş vrea să ofer cititorilor un fragment 
dintr-un raport pe care MAE venezuelean l-a trimis am- 
basadorului său în Brazilia, Milos Alcalay, fost ambasador 
în România în anii 1990-1993, adică atunci când s-au ini- 
tiat demersurile pentru construirea şi situarea în Caracas 
a unei biserici de lemn; Raportul se referă la semnificațiile 
vizitei PFP Teoctist în Venezuela si la activităţile la care 
am fost prezent şi eu cu acel prilej. Raportul este datat 18 
noiembrie 1999, adică la numai o săptămână de la înche- 
ierea acelei vizite şi este semnat de directorul Direcţiei 
Europa din MAE venezuelean; adevărat record de opera- 
tivitate pentru o Cancelarie de la Sud de Rio Grande... 
Doresc să mulțumesc colegului loan Bar care a avut 
amabilitatea de a-mi retrimite Raportul primit de la cole- 
gul şi prietenul lui la Brasilia, ambasadorul Alcalay: 

„~. vizita Patriarhului Bisericii Ortodoxe Române la Cara- 
cas a fost foarte satisfăcătoare. La ceremonia religioasă ce a avut 
loc cu prilejul sfințirii bisericii din lemn de la El Hatillo, Prea 
Fericitul Teoctist a relevat rădăcinile noastre latine comune şi 
faptul că Biserica Ortodoxă din România a rezistat comunis- 
mului datorită tăriei sale; ea se bucură astăzi de o adevărată 
renaştere reflectată de multe vocatii religioase; printre cei ce au 
rostit scurte alocuțiuni s-a numărat şi ambasadorul Vasile 
Dan care domină la perfectie limba spaniolă... În ziua de 8 no- 

iembrie, directorul Protocolului, ambasadorul Vasile Dan a 
efectuat o vizită de curtoazie la cabinetul ministrului adjunct, 
ambasadorul Jorge Valero, cu care a dialogat timp de 15 mi- 
nute despre relațiile româno — venezuelene; ei au fost de acord 
că este important ca în anul 2000 să aibă loc sesiunea Comisiei 
mixte de colaborare economică şi să se înceapă pregătirile pen- 
tru viitoarele vizite ale ministrului de externe şi ale preşedinte- 
lui în România. Ambasadorul Valero a intervenit imediat pen- 
tru a avea loc o audiență la ministrul de externe Jose Vicente 
Rangel, astfel încât ambasadorul Vasile Dan să îi poată în- 
mâna personal un mesaj din partea ministrului său de externe, 
Andrei Gabriel Pleşu; ceea ce s-a întâmplat în ziua următoa- 
re, 9 noiembrie, la orele 09.30. Miercuri, 10 noiembrie, amba- 
sadorul Vasile Dan a susținut o conferință la Casa Rectoratu- 
lui de la Universitatea Simon Bolivar despre „Bolivar şi Ro- 
mânia”. Am avut onoarea de a-l însoți pe ambasadorul Dan şi 
de a fi prezent la o scurtă convorbire a acestuia cu rectorul 
Freddy Malpica care şi-a exprimat aprecierile sale față de pro- 
fesorii români ce lucrează la această Universitate; el a mai sub- 
liniat interesul Universității de a încheia o Convenţie de cola- 
borare cu o Universitate sau Institut Tehnologic din România. 
În concluzie, construcția bisericii ortodoxe române la El 
Hatillo şi vizita Patriarhului Teoctist marchează un mo- 
ment de vârf pentru dezvoltarea relațiilor româno-venezuelene, 
pentru pacea între popoare şi pentru faptul că ea va reprezenta 
la Caracas un frumos şi atractiv obiectiv turistic. 

Când m-am aflat la Caracas în calitate de interpret al 
unei delegații parlamentare, prin decembrie 1971, am vi- 
zitat multe puncte de interes economic, cultural şi turis- 
tic; delegația a avut, desigur, variate şi multiple întâlniri 
cu oameni politici, oameni de afaceri, firme de stat şi pri- 
vate, conducătorii unor instituţii culturale, dar mai ales 
cu senatori şi deputați, cu preşedinţii celor două Camere, 
iar şeful delegației, Mihai Dalea, a pronunţat discursuri 
în sesiunile plenare ale Congresului venezuelean, de alt- 
fel la fel cum s-a întâmplat în toate ţările vizitate cu acel 

prilej. Ceea ce am reținut până astăzi şi m-a şocat, adică 
ne-a şocat pe toți românii din delegaţie, erau permanen- 
tele întârzieri de la program, deşi orele întrevederilor fu- 
seseră stabilite clar, pe zile şi ore, cu mult timp înainte; 
poate cu prea mult timp înainte! Vă puteți imagina în 
contextul acelei perioade ca un membru al CC al PCR, 
preşedinte de Comisie a Marii Adunări Naţionale, purtă- 
tor de mesaje personale din partea lui Ceauşescu, cum 
era Dalea, să facă anticameră la preşedintele Venezuelei, 
Rafael Caldera, timp de 45 de minute pentru o convorbire 
de numai 10 minute şi aceea cam formală? Şi totuşi aşa 
s-a întâmplat şi delegația noastră, mai ales şeful ei, au 
sfârşit prin a accepta ca firească această deviere de la 
normalitatea unor asemenea ocazii; Dalea acceptase du- 
pă vizitele efectuate deja în Chile şi Columbia, că nu mai 
este nimic de făcut şi că „latinomaricanii tăi sunt la anti- 
pozii elvetienilor”... În anii ce au urmat şi în misiunile 
mele temporare sau permanente în America Latină, aces- 
te întârzieri nu mai impresionau pe nimeni, nici pe mine, 
dar rămân, oricum o caracteristică nu dintre cele mai mă- 
gulitoare pentru simpaticii noştri latini de la Sud de Rio 
Grande. 

În acelaşi context, când l-am însoțit pe Prea Fericitul 
Părinte Teoctist, în aceeaşi frumoasă Venezuela, am în- 
cercat timp de patru ore, la un telefon din hotelul în care 
eram cazați (recepţia mi-a permis acest lux pe banii hote- 
lului) să iau legătura la cabinetul preşedintelui Hugo 
Chávez, pentru a-l ruga să accepte o întrevedere cu Patri- 
arhul nostru; nimeni, dar absolut nimeni dintre cei pe 
care i-am sunat (cred că cel puțin 15 persoane din Admi- 
nistratia prezidenţială) nu mi-a spus dacă este posibilă 
sau nu o asemenea întâlnire, dar nici cine ar putea sá mă 
îndrume acolo unde se poate lua o decizie în această 
chestiune; subliniez că amabilitatea răspunsurilor a fost 
ireproşabilă şi plină de deferentá... eficiența zero. La re- 
venirea în ţară, am fost invitat de conducerea Casei Ame- 

ricii Latine din Bucureşti să conferentiez exact despre te- 
ma prezentată la Universitatea Simân Bolivar din Caracas; 
s-au raliat imediat printre organizatori toate ambasadele 
latinoamericane acreditate la Bucureşti. În prezența mul- 
tor reprezentanţi ai corpului diplomatic de la Bucureşti, 
nu numai latinoamericani, am prezentat această paralelă 
între cei doi eroi şi am scos în evidenţă similitudinile pro- 
iectelor luptei de independență promovate şi puse în 
practică, cu mai mult sau mai puţin succes, de Simón 
Bolivar şi Tudor Vladimirescu. Scria pe marginea acestui 
eveniment publicația” Diplomatic Club” din noiembrie 
2000: 

În expunerea prezentată în limba spaniolă, ambasadorul 
Vasile Dan, director al Direcţiei de Protocol din MAE, a făcut 
o interesantă paralelă între Simón Bolivar şi Tudor 
Vladimirescu, insistând asupra luptei neobosite a acestor mari 
personalități, consacrate de istorie, pentru emanciparea şi inde- 
pendenta națională a popoarelor lor. El a apreciat, totodată, că 
ideile şi principiile pe care s-a bazat demersul lor îşi păstrează şi 
azi actualitatea. 


Columbia - atracţii fără droguri şi violență 


Îmi permit ca şi de această dată să îmi încep amintiri- 
le, acum despre Columbia, aruncând o privire în confe- 
rinfa pe care o sustineam la Bucureşti la 11 iulie 1980 cu 
prilejul Zilei Nationale a acestei țări (20 iulie 1810). Re- 
produc câteva fragmente: 

.. De la aeroportul International El Dorado din capitala 
Bogotă am ajuns la hotelul Tequendama, străfulgerare, parcă, 
în oțel şi sticlă, colos pe care jucau multicolor, luminile recla- 
melor. lar acest nume încărcat de parfumul şi misterul legende- 
lor şi miturilor ne-a atras atenția. Curiozitatea ne-a fost răsplă- 
titá şi s-a dovedit a fi cât se poate de îndreptățită. Se spune că 
indienii chibchas au cunoscut cu multe secole în urmă ravagii- 


www.dacorbmanica.ro 


Vasile Dan 


le unei furtuni nemaivázute care făcea să se prăvălească copaci, 
pietre şi mai ales ape de pe platourile înalte ale oraşului Bogotă 
de azi. Indienii priveau înspăimântați cum oraşul lor sfânt era 
amenințat cu dispariția sub apele învolburate. Implorărilor lor 
către zei le-a răspuns zeul Bochica care, cu vergeaua lui de 
aur, a lovit munții ce zágázuiau apele ce inundau oraşul. 
Într-un vuiet infernal, munții s-au despicat şi apele şi-au făcut 
loc. Azi, în apropiere de hotel se află cascada Tequendama cu 
o cădere de aproape 200 de metri care păstrează vie legenda zeu- 
lui Bochica. Tequendama înseamnă „uşă deschisă” în idio- 
mul chibcha, iar noi am găsit uşile şi inimile tuturor celor pe 
care i-am cunoscut în periplul nostru columbian, larg deschise. 
Limba, afinitátile noastre de cultură şi origine, unele obiceiuri 
asemănătoare, maniera de tratare a oaspeților sunt numai unele 
dintre elementele ce formează liantul ferm şi tradițional al legă- 
turilor dintre români şi columbieni. Bogotă, oraş cu circa 3, 5 
milioane de locuitori este, se poate spune, o metropolă a con- 
trastelor armonioase. Căci cum altfel poate fi considerată veci- 
nătatea indráznetei clădiri de mai multe zeci de etaje a Compa- 
niei aeriene AVIANCA cu modesta dar istorica clădire în cel 
mai pur stil colonial spaniol ce ne atrage imediat atenția; sau 
ultramodernul UNICENTRO, gigant comercial de maximă 
funcționalitate, alături de o piață tipic colonială în aer liber în 
care producătorii îşi vând mărfurile — fructe, obiecte de artiza- 
nat- într-o varietate şi coloratură incredibile, printre acestea 
evidentiindu-se poncho-urile din lână de lama... O casetă tehni- 
că sau o imagine sintetică despre Columbia ar arăta cam aşa: 
trei masive muntoase ce străbat tara de la Sud la Nord (lanțul 
Andin), două oceane care o scaldă la Nord şi la Vest, un râu 
imens ce o traversează, Rio Grande de la Magdalena şi, peste 
toate, patru anotimpuri, dar toate patru în acelaşi timp! Căci la 
numai câteva ore de zbor poți încinge o bătaie cu bulgári de 
zăpadă în cursul dimineții şi apoi să faci plajă şi să te scalzi în 
apele calde ale Caraibelor; sau invers... Columbia este situată în 
Nordul Americii de Sud într-o zonă ce a fost parcă dăruită cu 
de toate; Spania a cucerit Columbia în secolul XVI şi a fost ne- 

voită să se retragă la începutul secolului XIX când Simón 
Bolivar a dăruit independența acestui teritoriu locuit de mile- 
nii de indienii care îşi mai au şi azi urmaşi în zonele înalte ale 
țării sau în junglă. Columbia este ţara în care coexistă sate 
vechi cu indienii săi şi jungla cu locuitori ce se află dincolo de 
contemporaneitate; dar şi cu sate în care trăsăturile şi influen- 
tele coloniale spaniole se păstrează cu grijă, toate dominate însă 
de marile oraşe ce rivalizează în modernism cu oricare altă capi- 
tală dezvoltată. Columbia mai înseamnă, cum am putea uita, 
cafeaua! Adică produsul care deține o mare pondere la exportu- 
rile columbiene; produs apreciat în toată lumea şi care nu lip- 
seşte din nicio cafenea sau restaurant sau mic local marginal al 
oraşelor şi orăşelelor columbiene. A bea un „tinto” în Colum- 
bia însemnă un ritual şi o obligaţie, în egală măsură; deoarece 
este o cafea de un negru profund şi tare se bea într-o cescutá 
îndulcită cu puțin zahăr sau, mai degrabă, cu zahăr brun. (No- 
tă: în spaniolă tinto înseamnă de fapt vin roşu). lar când la 
îmbarcarea pe nava AVIANCAI am primit ca atenție un săcu- 
left de cafea sigilată cu sigiliul Confederației Producătorilor de 
Cafea din Columbia (o sută de grame de cafea boabe) am înţeles 
şi mai bine că aici cafeaua este un adevăral obiect de cult şi o 
necesitate... 

Aş dori să pot scrie un întreg capitol dedicat marelui 
columbian contemporan cu noi, premiul Nobel pentru 
Literatură 1982, Gabriel Garcia Mârquez, pe care am avut 
onoarea să îl cunosc şi să putem schimba câteva gânduri. 
Am făcut-o la Bogotă în 1993 pe timpul vizitei preşedin- 
telui Ion Iliescu în Columbia, apoi la Santiago de Chile şi 
la Ciudad de México pe timpul cât eram acolo ambasa- 
dor. În Mexic, îi apăruse de curând romanul autobiogra- 
fic „Vivir para contarla” („Să-ţi trăieşti viața pentru a o po- 
vesti“, 2002). Ne-am reamintit mai ales despre o convor- 
bire avută pe timpul unei recepții la ambasada Columbiei 
din Chile, prin 1996 şi l-am întrebat ce sens are acest titlu 
ce pare o adevărată şaradă. Cu surâsul lui inconfundabil 
sub mustata deasă şi cam albitá, Don Gabo mi-a tălmăcit 

pentru prima dată — aveam să o fac eu însumi atunci 
când am citit şi recitit romanul — că un om trebuie să tră- 
iască nu pentru a trăi, ci pentru a avea ce povesti; iar ro- 
manul său nu este altceva decât nararea propriei lui vieți 
prin intermediul personajelor de vis ale operei sale; căci 
„Un veac de singurătate”, „Dragostea pe timp de ciumă”, 
„Cronica unei morți anunţate” sau „Colonelului nu are cine să 
îi scrie” fac parte din viața lui, din locurile natale, cu oa- 
meni din familia sa sau ale prietenilor, vecinilor şi colegi- 
lor. Ochii lui Gabriel García Márquez sunt mai vii decât ai 
multora dintre noi, ei vorbesc parcă, pentru cei ce i-au 
citit opera, despre căldura Cartagenei de las Indias, despre 
acel tărâm miraculos de real numit Macondo pe care l-a 
creat doar parțial din imaginaţia sa fără de egal; dar Don 
Gabo, socialist notoriu, mai mereu într-un sacou cadrilat 
cu cămaşă albă şi cravată de culoare roşie sau similare, 
este şi autor al unor gesturi, multe de fapt, cu efecte in- 
ternationale nu întotdeauna favorabile pentru propria lui 
imagine; prea puţin important pentru o personalitate ca 
el care şi-a permis mai mereu să facă cam ce a vrut şi pâ- 
nă la urmă... i-a reuşit. Sper ca şi acum când înfruntă o 
boală prea insistentă şi neînțelegătoare cu geniile, să poa- 
tă învinge o dată în plus. El este oricum nemuritor! Intr-o 
scrisoare ce a circulat pe internet la începutul anului 2011, 
adică atunci când Don Gabo era pe patul suferinței, mare- 
le scriitor columbian spunea, printre altele, citez: „Dacă 
Dumnezeu mi-ar face cadou încă puțină viață, le-aş arăta 
oamenilor cât de mult se înşală gândindu-se că încetează 
să iubească atunci când îmbătrânesc, fără să ştie că îmbă- 
trânesc atunci când încetează să iubească.” Gabriel Garcia 
Márquez va fi iubit mereu pentru că el a creat o lume a lui, 
minunată, de visare şi iluzorie, de adevăr şi frumos, de 
conflicte pământene şi respirații cosmice pe care a dáru- 
it-o lumii noastre, a muritorilor de rând. 

Rio de Janeiro - ritmuri şi culoare 


Într-un capitol anterior afirmam că, dacă ar trebui să 
aleg un loc preferat dintre multiplele pe care le-am cu- 
noscut prin periplurile mele pe plaiuri româneşti, aş 
rămâne cu Mermezeul, loc sfințit parcă undeva la poale- 
le Călimanilor. Dacă ar trebui să aleg un oraş dintre 
multiplele pe care am avut privilegiul să le vizitez, să le 
cunosc într-o măsură mai mare sau mai mică aş alege, 
fără ezitare, Rio de Janeiro! Voi încerca să mă explic în 
continuare. 

M-am aflat în fosta capitală braziliană (până în 1960 
când aceasta, capitala adică, s-a mutat la Brasilia) în mai 
multe rânduri şi în diverse ipostaze: am pregătit vizita 
primului ministru român în 1994 şi l-am însoțit pe dura- 
ta turneului efectuat la Săo Paolo, Brasilia şi Rio, am fost 
component în delegația parlamentară care a efectuat o 
vizită oficială în Brazilia în 1979 şi m-am aflat, împreună 
cu soţia, într-un mic concediu la Rio de Janeiro în sep- 
tembrie 1997. Momente diferite, ipostaze diferite, ima- 
gini diferite, însă o singură şi puternică opinie: Rio de 
Janeiro este oraşul în care te poți simți bine, aproape ca 
la tine acasă! Nu vreau să nedreptátesc cu nimic alte 
oraşe braziliene pe care le-am vizitat cum ar fi Salvador 
da Bahia, capitala Brasilia, Săo Paolo sau Bello 
Horizonte; doresc să relev că la Rio am simțit mai preg- 
nant şi durabil toată savoarea şi gingăşia, veselia şi ospi- 
talitatea brazilianului, oficial sau de rând. 

Voi relata, la întâmplare, secvențe din experiențele 
mele braziliene fără dorința de a vă impune propria 
mea viziune despre această aşezare umană de excepție 
şi oamenii ei, ci numai pentru a constata dumneavoastră 
personal dacă greşesc sau nu în opțiunea mea. O vizită 
aeriană a oraşului poate oferi satisfacţii multiple şi si- 
multane: în cabinele telefericelor ce leagă puncte de in- 

teres între cote ce ajung până la 1300 de metri, poți ad- 
mira nu numai apele cu nuanţe alb-albastre-verzi ale 
oceanului şi Golfului Guanabara la confluenţa lor cu plaja 
şi vegetația tropicală cu forme şi culori ameţitoare, dar 
şi asculta samba sau lambada la difuzoarele cabinei; 
combinaţie periculoasă provocată de unduirile şolduri- 
lor provocatoare ale braziliencelor şi torsurilor cam 
dezgolite ale masculilor locali, aflați şi ei în acest periplu 
aerian al oraşului. Vedeam de aproape máreata statuie a 
lui Isus Cristos de pe Corcovado, dar şi câteva plaje pri- 
vate cu iaht, vilă şi perechi privilegiate care se bucură de 
soare, confort şi o eliberare totale. Brazilienii sunt vorbă- 
reti, se pretează fără niciun fel de complexe la o convor- 
bire sui generis, la un schimb de complimente improvi- 
zat de noi pentru ele, dar şi de însoțitorii lor tot pentru... 
ele. Suntem întrebaţi de unde venim şi se bucură să con- 
state că latinitatea este cea care ne ajută să ne înțelegem 
şi să ne simțim bine unii în compania celorlalți. Îmi 
amintesc cu o oarecare nostalgie (oh, cum mai trece 
vremea...) de o tânără braziliancă cu care am avut un 
dialog, de curtoazie pe timpul zborului — prea scurt — de 
la Brasilia la Rio de Janeiro; la coborârea din avion (ea 
continua spre Sáo Paolo) mi-a dăruit un sărut şi m-a îm- 
brátisat atât de cald, încât am simțit parcă toată candoa- 
rea şi căldura, aromele şi unduirile unui popor pe care 
doreşti să îl cunoşti mereu mai mult şi mai profund... 
Când am ajuns, de data aceasta cu un gen de tramvai 
tractat de cablu, sus, la celebra statuie a lui Cristos Mân- 
tuitorul de pe Corcovado (aveam să o fac de trei ori şi de 
fiecare dată cu pioşenie, dar şi cu neascunsă uimire) am 
avut sentimentul purului şi neantului suspendat unde- 
va deasupra lumii din care parcă nu mai făceam parte. 
La o altitudine de 710 metri, statuia de 40 de metri înăl- 
time, sculptată în granit de un artist francez a fost dez- 

velită în anul 1931, devenind de atunci unul dintre 

puncteje cele mai vizitate din oraşuj cu ajte multe ajrac- 
tii. Cazat la hoteJu] $0] Ipanema de pe plaja cu acelaşi 
nume, cred că a doua ca mărime şi ajractie din Rio, am 
avut prileju] sá îmi pucur inima, sau suflety] sau mintea, 
cu imagini şi experiențe de neuitat: În hote], în spatioasa 
şi eleganta sală de conferințe internationale dotată cu 
toate comoditátile moderne şi tehnologice a avut Joc 
de-a |ungu] a două zile un Congres a] indienilor prazili- 
eni veniți din toată tara. Tema era apărarea teritoriilor 
Jor din zona Amazonului, mai ales din stațų] brazilian 
Manaos, amenințate serios de companiile mujtinaționaje 
de consțrucții. Am văzut şi am admirat cu ace] prilej ni- 
veļu] extraordinar de toleranţă a] praziJienijor cosmopo- 
Jiti din oras care i-a asimilat fără nicio rezervă pe indie- 
nii mai mulţ dezbrăcați decât îmbrăcați m unii —, cu þu- 
zeļe sau nasu] sau urechile sau gáty] deformate sau în- 
cărcate de brățări, paiete şi alte opiecte din junglă cu ri- 
țualuri specifice ţyiburijor din care făceau parte; aceşti 
oameni, care tpáiau jp alte epoci, erau demni şi deloc 
timorati de ceea ce vedeau şi auzeau, ei erau interesați 
să optiná ceea ce şi-au propus la plecarea din jungla în 
care trăiau din mosi-strámosi si jsi prezentau, prin in- 
termediu] unor interpreți, plângerile. la doar câțiva paşi 
de hote] şi de acest unic Congres se aflau în întrecere cu 
timpu] prezent, cu monqenitátile şi soarele sute sau mii 
de amatori de plajă, soare, apă si, mai ales, de frumusețe 
feminină. Aveam să fiu martor, atât acolo la Ipanema cât 
şi, cu alt prilej, la Fopacapana, la adevărate defilări mati- 
nale spre plaje ale unor adevărate miss-plajă! Brazilien- 
cele se duc zj]nic Ja plajă cu scopuri Jucrative, în mare 
măsură: sosirea Jor acoļo este un adevărat rifya], cu re- 
gujile sale nescrise, dar se pare foarte bine însuşite. Oda- 
tă ajunse pe nisip îşi întind prosopul colorat sau desfac 
un scáune] pliant, căci sezJong nu poate fj numit, şi în- 
cep cu mişcări |ascive să se dezbrace m fără a avea prea 

multe lucruri de scosspentru ca apoi să urmeze ceea ce 
completează acest spectacol al libertății şi exhibitionis- 
mului natural sută la sută pentru ele m unsul cu creme 
sau uleiuri ce dau strălucire corpului lor tuciuriu sau 
doar bine bronzat, dar întotdeauna unduios, insinuant 
şi pur şi simplu, şi pe bună dreptate, considerat operă 
de artă mişcătoare... Msam aflat, fie la balconul camerei 
din hotel, fie chiar pe plajă la numai câțiva metri distan 
tá de aceste... opere de artă şi este amuzant sá constati că 
de fapt are loc, simultan, un alt spectacol m la concuren- 
tá: ochii bărbaților sunt adevărate binocluri ce nu se pot 
desprinde de la această gratuită şi spectaculoasă, unică 
poate, prezentare a corpului feminin frumos şi ademenis 
tor intrrun cadru natural de excepţie. 

Un alt punct de mare atracție, splendid şi impresio- 
nant în toată supletea şi vigoarea sa, am cunoscut atunci 
când, întrso frumoasă limuzină pusă la dispoziție de 
Senatul brazilian, am traversat o adevărată minune a 
Americii Latine: Podul Artur da Costa e Silva care uneşte 
Rio de Janeiro cu oraşul Niteroi (numele este dat de pres 
şedintele brazilian care a aprobat proiectul în 1968). 13 
kilometri de oțel şi beton dat în folosință în 1974, podul 
este cel mai mare din America Latină, se pare chiar şi 
astăzi şi printre primele zece din lume la pjvelul anului 
2010. Cu patru benzi pe fiecare sens, ai impresia că vei 
intra în mare, mai exact în apele Golfului Guanabara pe 
care îl traversează, podul îți oferă o satisfacție maximă 
atunci când nu eşti la volan; poți admira în dreapta, 
mergând spre Niteroi, unul dintre cele mai fascinante, 
mari şi colorate litoraluri din lume cu plaje celebre 
(Flamengo, Botafogo, Copacabana, Ipanema) scăldate, în ses 
zonul uscat, de un soare care mângâie pjsipul şi trupurir 
le de la primele ore ale dimineţii până în seară când îns 
cepe (sau continuă) marele spectacol al eliberării trupun 
lui şi psihicului de orice inhibare. În partea stângă a por 

dului se vede Grădina Botanică şi multă, multă vegeta- 
ție, păduri de plante şi arbori tropicali ale căror denu- 
miri ne sunt greu descifrate chiar şi de amabilul şi masi- 
vul nostru însoțitor, Roberto Carlos, fost şef al pazei şi 
securității pe timpul carnavalului recent încheiat. Reve- 
nim din această plimbare de vis de circa 30 de kilometri 
care a durat cam o oră deoarece nu ne mai desprindeam 
de imaginile pe care încercam să le imortalizăm pe mo- 
destele noastre aparate foto şi cu singura dorința pe care 
o aveam în acel moment, după aproape opt ore de con- 
topire cu oraşul cel mai frumos din lume... Ati ghicit: ne 
era o foame de lup şi toți membrii delegației noastre 
(vorbesc de delegația parlamentară condusă de Virgil 
Teodorescu, poet cam suprarealist, dar vicepreşedinte 
al Marii Adunări Naţionale), adică 9 persoane şi cu in- 
terpretul 10 la care se adăugau cei doi însoțitori de la 
Senatul brazilian aveam această unică dorință, exista o 
unanimitate elocventă, un consens pe care ni-l dorim de 
multe ori şi în alte împrejurări, mai prozaice, cum ar fi, 
de exemplu, politica... Aşadar, suntem din nou în Rio şi 
Roberto Carlos (cam 2 metri înălțime, 120 de kilograme 
greutate) se instalează la comanda acestui mic pluton, 
ajungem în fața unei clădiri modeste cam în formă de 
salon de dans şi ne instalăm la... coadă! Da, în plină eco- 
nomie de piață, în plin Rio turistic fascinant şi suprapo- 
pulat, într-un aprilie ce nu voiam să se mai termine, ne 
trezim cu picioarele pe pământ socialist (eram în 1979), 
adică la noi acasă. Neliniştea şi semnele noastre de în- 
trebare abia stăpânite sunt temperate (oare?) de Roberto 
care ne explică cu calmul brazilianului (nu al latinoame- 
ricanului, să fie clar..., adică de două ori mai calm) că 
numai în câteva minute se va elibera o masă şi vom in- 
tra. După circa 15 minute, care ni s-au părut o veşnicie, 
intrăm şi suntem izbiti de imensitatea acelui salon cu 
circa 50 de metri lungime şi 30 lățime, plin de mese de 

6-12 locurj pe fundalul unuj foşnet sau fâşâjt pe care nu 
Lam jdenţificat decât după câteva zeci de secunde r 
chelnerij nu mergeau cj alunecau la fel ca pe un patinoar 
cu pantofij lor dotați cu blacheurj corespunzătoare pen- 
tru a sosj maj repede şi fără să deranjeze trofeele gastro- 
nomjce ce aveau să ne producă cea maj mare surpriză 
din experjenta noastră de oamenj noj crescuţi la şcoala 
doctrinej socialiste şi comunjste! Doctrină care avea sá 
se zdruncine serjos în, cele 90 de minute pe care le-am 
petrecut la o masă servită cu churrascaria; cuvânt magic, 
pe care aveam, personal, să îl notez bine în memorie 
pentru a repeta m şi am făcut-o — acea experjentá de ne- 
uitat, din acea după-amiază de aprilie, la Rio de Janejro. 
Consulul nostru la Rio ne-a sugerat cu mult tact să ne 
abtinem de la servjrea salatelor şi antreurjlor care au 
curs valurj-valurj la masa noastră imediat ce am luat 
loc; sugestje primită cu refuz evident deoarece aspectul 
şi aromele salatelor de culorj incitante, de la fructe de 
mare la acrjturjle de palmier şi brocolj, anghinare şi 
multe altele în şase castroane distribujte fără discrimina- 
re pe lungjmea mesej noastre invitau la altfel de trata- 
ment. După minute de expectaţivă, fâşâjturile nelinjşţi- 
toare injtjal erau auzjte chjar la urechile noastre şi în 
farfyrijle cu diametrul de 40 de cenţimetrj am primit, 
fără să putem rostj o vorbă, bucăţi reprezentaţive de 
cârnaţi cu forme şi arome bine prevestitoare. Ej au apă- 
rut în farfurijle noastre tájat¡ rapid dintr-o sabie (da, sa- 
bie) ţinută pe verticalá de ospătar care, cu un cuţit bine 
ascuţit, tăja de sus în jos cam cât prindea în tájs dintr-o 
singură alunecare tot ce cădea direct în farfyrijle noas- 
tre. Mjşcare ce avea sá se repete de alte 11 orj, adică de 
atâtea orj am primit un alt fel de carne, în aceleaşi pro- 
Porții şi cu aceleaşi foşnete bine apreciate de acum de 
noj toţi (carnea era cam aşa — cârnaţi şi cârnăcjori din 
porc, puj, şuncă afumată, curcan, cocoasá de zeby, 

muşchi de vită de trei categorii dintre care picanha era 
gloria şi a rămas preferata noastră, adică a mea şi a 
Nicoletei, pe unde am mai colindat în Iberoamerica). 
Anecdota de abia acum vine căci la sfârşitul acestui os- 
pát-unicat, în farfuriile noastre rămăseseră cantități de 
carne neliniştitor de mari, ceea ce a ridicat semne de în- 
trebare unor oameni cu conştiinţă avansată cum eram 
noi prin 1979; şeful delegaţiei, poetul-vicepreşedinte a 
ținut chiar să îşi exprime temerile sale în legătură cu 
soarta acestor resturi şi în convorbirea solicitată cu şeful 
de sală a primit un răspuns prompt şi edificator: tot ce 
rămâne în farfurii se trimite printr-un tub sub presiunea 
aerului, la distanță de circa doi kilometri unde se află o 
bază de tocare/macerare a cărnii care se amestecă cu nu- 
treturi ce asigură alimentarea câtorva mii de capete de 
vite, porci, pui, curcani etc., ce sunt sacrificați la momen- 
tul oportun chiar în acel complex, într-un abator bine 
dotat tehnic şi fitosanitar. Poetul-deputat român a mul- 
tumit şi noi toți am părăsit salonul acela fără egal 
gândindu-ne cam la aceleaşi lucruri nemărturisite. Pre- 
tul acestei mese era de cinci dolari de persoană plus un 
dolar pentru fiecare pahar de bere. Să mentionez că pe 
atunci acel restaurant churrascaria era la începuturile sale 
(conceptul vreau să spun), iar de atunci le putem găsi 
nu numai în toată America Latină, dar chiar şi în Româ- 
nia... postrevolutionará. Rio de Janeiro, oraş magic ziua 
şi noaptea; aşezare umană fondată la 1 ianuarie 1565 de 
militarul portughez Estácio de Sá, numit initial Sao 
Sebastião do Rio de Janeiro. Capitală a Braziliei până în 
1960, Rio continuă să fie oraşul cu cea mai mare atracție 
atât pentru brazilieni, cât şi pentru zecile de milioane de 
turişti din toată lumea. Cu cei aproape şapte milioane 
de locuitori, oraşul are o importantă pondere în econo- 
mia ţării cu venituri din turism şi servicii. Nu vreau să 
intru în detalii legate de alte două componente ce se 

identifică cu locuitorul carioca al oraşului pentru că ar 
însemna să dedic spaţii prea mari şi nu este cazul, iar 
prea puţin ar fi vexant pentru brazilieni; fotbalul şi car- 
navalul sau invers fac parte din idiosincrasia brazilianu- 
lui şi mai ales a celui numit, în Rio de Janeiro, carioca. 
Stadionul Maracană cu cele 200.000 locuri ale sale este nu 
numai cel mare din lume, dar şi un simbol al țării, al 
dragostei nemărginite pentru sportul-rege: fotbalul. Iar 
carnavalul carioca a intrat demult în cotidianul brazilian, 
şi nu numai, fiind de fapt un mod şi un mijloc de viață 
pentru sute de mii de locuitori ai acestui minunat oraş; 
pentru că, după cele cinci zile şi nopți de dezlántuire a 
trupurilor şi a fanteziilor creatorilor de costume pentru 
marea paradă de pe Sambodrom, urmează pregătirile 
pentru ediția din anul următor... Mai am de adăugat 
ceva ce am resimțit ca o frustrare pe timpul prezenţei 
mele la Rio: nu am ajuns la atelierele celebrei firme H. 
Stern de pietre semiprețioase şi geme braziliene, adevă- 
rat brand pentru țară şi oraş. În camera hotelului de 
cinci stele în care am fost gázduiti de Senatul brazilian 
pe durata sejurului nostru de două zile am găsit o ama- 
bilă invitație însoțită de trei cupoane din partea acestei 
firme pentru a le vizita atelierul şi expoziția şi a primi, 
gratuit, un set din cele 12 categorii de geme braziliene! 
(notă: cele trei cupoane erau vouchere pentru folosirea, 
gratuită, a taxiului la ducere şi la întoarcerea la hotel, iar 
al treilea pentru primirea setului de pietre şi geme - 
acvamarină, turmalină, topaz, smarald, ametist, opal 
etc.). Nu am avut timpul necesar, nu ne-a permis agen- 
da noastră care a mai inclus o întrevedere cu guvernato- 
rul statului şi o vizită la Muzeul Naţional, obligație de 
onoare față de amabilele noastre gazde. Am mai văzut 
şi am rămas mereu impresionat de favelele cariocas, case 
ce se prăvălesc mereu sub ploile din septembrie şi oc- 
tombrie, oameni fără acoperiş deasupra capului care 

trăiesc sub poduri, se spală în lagună sau în mare şi ser- 
vesc micul dejun direct din portocalii, bananierii sau 
papaya aflați la îndemână pe gazonul de lângă luxoase- 
le sau popularele plaje menționate. Toată lumea pare 
mulțumită, dar există pericole latente de care iei la cu- 
nostintá prin informativele televizate sau radiofonice... 
în cazul nostru. Închei cu satisfacția de a fi putut cu- 
noaşte o parte din existența modestă, dar demnă a mul- 
tor brazilieni, a valorilor unice pe care acest popor des- 
chis şi amabil le-a creat de-a lungul secolelor. Astăzi, 
Brazilia este unul dintre gigantii lumii, prin resursele 
sale naturale şi umane, dar şi prin vigoarea cu care se 
adaptează la evoluțiile rapide spre modernitate şi pro- 
gres ale planetei. 


8 , 
www.dacótbmanica.ro 


Vasile Dan 


DINCOLO DE UŞILE CAPITONATE 
ALE DIPLOMAȚIE! 


Să schimbăm puţin registrul relatărilor mele şi să ne 
oprim la unele aspecte ce tin de culisele serviciului exte- 
rior românesc — şi nu numai — pentru a înțelege mai bine, 
sper, locul şi rolul diplomaţiei, al diplomaților, destinul şi 
destinațiile speciale ale acestora pe timpul activității şi 
apoi în anticamera uitării, adică la pensie. În greacă, cu- 
vântul diploo se traduce prin dublez, adică redactarea a 
două exemplare din documentele oficiale sau diplome, 
duplicatul din zilele noastre. Purtătorul unui asemenea 
document, adică al dubletului, se numea diplomat şi ac- 
tiunea lui de a reprezenta şi apăra, conform mandatului 
primit, interesele statului sau suveranului ce l-a desem- 
nat a devenit, nu-i aşa, diplomaţie. Iată câteva noţiuni, 
elemente de bază pentru ceea ce astăzi se traduce pur şi 
simplu prin a face diplomație, a fi în diplomaţie. Desigur, 
de la considerații precum „diplomatul este un om cinstit 
care minte... credibil în interesul ţării sale” la „arta şi ști- 
inta de a apăra interesele statului pe care îl reprezintă cu 
mijloace specifice, în vederea asigurării unui climat de 
stabilitate şi înțelegere între state” sunt definiții numeroa- 
se atât ale diplomatului, cât şi ale diplomaţiei. Să spunem 
că diplomatul, în general, şi ambasadorul, în special, au 
patru misiuni sau funcții esenţiale ce dau substanță, mo- 
tivare şi relevanță demersului lor permanent sau tempo- 

rar după caracterul mandatului primit. Este vorba despre 
reprezentare, apărarea intereselor statului şi resortisantilor 
(cetăţenii țării sale), informarea şi negocierea. Pe aceste pa- 
tru paliere, consfintite ca atare de Convenţia de la Viena 
(1961) privind relaţiile diplomatice, se fundamentează 
demersul complex, activ şi responsabil al diplomaților de 
carieră. Subliniez de carieră deoarece este vorba aici de 
specialişti în relaţiile şi dreptul internațional, de oameni 
pregătiţi de-a lungul multor ani într-o profesie sau alta 
(preferabil jurişti, economişti, absolvenţi de limbi străine 
fără a exclude însă, ca excepții totuşi, şi alte profesii), spe- 
cializati în cursuri postuniversitare şi cáliti apoi în bătălii- 
le diplomatice din Centrala MAE şi, mai ales, la misiuni 
permanente şi/sau temporare peste hotare, cu caracter 
bilateral sau multilateral. Finetea şi eficiența demersului, 
tactul comportamental, atât în relaţiile din cadrul proprii- 
lor colective cât şi, mai ales, în relațiile cu partenerii din 
țara în care sunt acreditați şi cu colegii din respectivul 
corp diplomatic, bagajul de cunoştinţe de specialitate, dar 
şi de cultură generală, dominarea limbii țării de reşedinţă 
şi/sau a una-două limbi de circulație internațională, capa- 
citatea de a capta informații şi apoi de a le analiza, sinte- 
tiza şi corobora cu altele, de a redacta şi a informa, adică, 
autoritățile interesate din țară, dau măsura îndeplinirii 
sau nu de către diplomați a mandatului primit. Acolo 
este locul şi momentul când se poate aprecia dacă şi 
când, cum şi până unde diplomatul, ambasadorul, şeful 
de misiune şi-au făcut datoria. Desigur, numai dacă aceş- 
tia ştiu ce şi cum să o facă sau vor fi în situația de a im- 
proviza sau de a evita chiar prezentarea convingătoare a 
mesajului pentru care a fost desemnat. Putem vorbi aici 
de frontiere pe care unii le trec cu dezinvoltură deoarece 
au „paşaportul” necesar „cu vizele la zi” sau nici măcar 
nu au nevoie de vize, iar alții chiar dacă le trec, la pro- 
priu, continuă să rămână prizonieri în propriile limite. 
Mă voi referi în acest capitol, la exemple de cum NU 

TREBUIE să fie un diplomat şi un şef de misiune diplo- 
matică; la efectele nocive şi contraproductive ale desem- 
nării circumstantiale, oportuniste şi, deci, neavenite şi 
păguboase ale erorii iniţiale — armonia sau contradictia 
dintre alegerea şi desemnarea celui sau celor trimişi peste 
hotare să reprezinte la înalt nivel interesele țării şi precep- 
tele generoase ale demersului diplomatic. Imi permit sá 
citez din Ghidul de ceremonial şi protocol redactat în 
MAE în anul 2001 şi al cărui coautor am fost: 

Prin activitatea pe care o desfăşoară, precum şi prin con- 
duita sa generală în mediul cu care vine în contact, agentul 
diplomatic [nn — toți cei considerați ca făcând parte din corpul 
diplomatic al unei țări, indiferent de grad, la aceştia fiind asimi- 
lati şi reprezentanții comerciali, atasatii militari, de interne, cu 
probleme sociale şi ai altor instituții reprezentate la nivel di- 
plomatic în ambasadele României] contribuie la formarea, în 
statul unde este acreditat, ca şi în rândul cetățenilor acestuia, a 
percepției asupra țării pe care o reprezintă. 

Sunt, evident, elemente ce formează o bază de norme 
de conduită exemplară, de angajare calificată în serviciul 
țării tale, dar şi al concordiei şi apropierii dintre oameni şi 
state în spiritul păcii şi colaborării internaționale. Ele au 
fost reunite în cele două Convenții de la Viena, privind 
relațiile diplomatice (1961) şi, respectiv, consulare 
(1963). Aceste două Convenții, la care România este par- 
te, sunt adevărate legi fundamentale fără de care diplo- 
matia, relaţiile normale dintre state libere şi suverane, nu 
pot funcţiona normal; ele trebuie cunoscute, însuşite teo- 
retic şi respectate cu sfințenie pe durata misiunilor tem- 
porare sau permanente desfăşurate de diplomați. Cele 
două Convenții conțin norme care asigură respectul şi 
egalitatea dintre state şi reprezentanţii diplomatici şi con- 
sulari ai acestora, privilegiile şi imunităţile de care se bu- 
cură personalul diplomatic, consular, drepturile pe care 
le au membrii personalului tehnico-administrativ şi de 
serviciu ale misiunilor diplomatice şi consulare. Cum nu 

există drepturi fără obligaţii, cele două Convenții statu- 
ează cu claritate că agentul diplomatic nu poate abuza de 
imunitátile şi privilegiile sale şi că trebuie să le folosească 
în exclusivitate pentru a-şi îndeplini misiunea, şi nu sco- 
purile şi interesele personale; în acelaşi timp, agentul di- 
plomatic are obligaţia de a respecta legile statului acredi- 
tar, adică în care este acreditat. Niciun angajat din servi- 
ciul diplomatic nu are dreptul să critice în public politica 
guvernului său; personalul diplomatic are obligația de a 
aplica întocmai politica externă aprobată de guvern; iar 
dacă există divergențe, opinii personale diferite, acestea 
se discută cu ministrul de externe, membru al guvernu- 
lui, imposibilitatea depăşirii lor conducând în mod au- 
tomat la demisia din corpul diplomatic. Desigur, prin 
similitudine, diplomatul nu are dreptul să se amestece în 
treburile interne ale statului în care este acreditat, el tre- 
buie să se abțină de la comentarii publice care ar putea fi 
interpretate ca depăşind limitele respectului pe care îl 
datorează autorităților statului acreditar. Un bun diplo- 
mat are şi alte calități puse în slujba sarcinilor majore ce îi 
revin, printre acestea sociabilitatea, tactul, spiritul de vigi- 
lentá şi obiectivitatea, o inteligență şi imaginație care sá 
servească la căutarea şi găsirea de soluții negociabile, 
echitabile şi paşnice; diplomatul mai trebuie să fie curios, 
să aibă un spirit cosmopolit, adică să fie interesat de a 
cunoaşte valori din altă țară, de la alți diplomaţi, chiar 
dacă acestea sunt diferite de cele cunoscute în tara sa. Nu 
în ultimul rând, o înfăţişare plăcută, fără defecte fizice şi, 
în general, o bună sănătate sunt condiții importante pen- 
tru succesul în această carieră atât de exigentă; sau ar tre- 
bui să fie şi să primească un tratament adecvat din partea 
tuturor factorilor cu competente în materie... Am ținut sá 
fac aceste precizări deoarece ele sunt elemente sine qua 
non ale conduitei diplomatice fără de care diplomația îşi 
pierde esenţa şi caracterul exclusiv al demersului. Vă pu- 
tefi imagina că a avea aceste calități, unele native, altele 

formative, ca şi importanța de a cunoaşte foarte bine 
normele menționate, transformate, multe dintre ele, în 
reguli ce nu se mai discută ci se aplică, este o minimă şi 
necesară obligație a celor ce intră în serviciul exterior al 
unei țări; indiferent că o face prin pregătire îndelungată 
de specialitate sau numai punctual pentru perioade de- 
terminate, fără a fi de carieră. Misiunile diplomatice îşi 
desfăşoară activitatea pe baza acestor norme interne şi 
internaționale, şi aplică în promovarea politicii externe a 
fiecărui stat, strategii, metode şi demersuri specifice con- 
ditiilor locale şi obiectivelor concrete stabilite de guvern 
prin intermediul ministerelor de externe. La fel se întâm- 
plă, desigur, şi în cazul României. Cum se transpun în 
realitate, în rutina zilnică, aceste precepte rămâne în bună 
măsură la latitudinea şefului de misiune şi a instrucțiuni- 
lor primite din partea Centralei MAE. În acest scop se 
adoptă măsuri concrete, repartizate pe oameni şi termene 
realiste, se instituie o disciplină fermă de organizare şi 
desfăşurare a activităţii generale a misiunii diplomatice, 
repet, în funcție de obiective şi de resursele umane şi fi- 
nanciare de care dispune fiecare ambasadă sau consulat 
al țării. Plecăm de la premiza evidentă că un asemenea 
colectiv este alcătuit mai mereu din diplomați cu mai 
multă sau mai puțină experienţă, unii abia intrați în ser- 
viciul exterior, ceea ce presupune eforturi suplimentare 
de organizare, mai ales atunci când este vorba de şeful de 
misiune; adică de cel chemat să conducă, să ordoneze şi 
să canalizeze eforturile şi priceperea colaboratorilor săi 
tocmai spre atingerea în cele mai bune condiţii a obiecti- 
velor menţionate. În acest scop, formarea de la bun înce- 
put a unei baze de date complete cu normele în vigoare 
atât ale MAE, cât şi ale altor instituții române cu sarcini în 
exterior, a celor specifice activității diplomatice în țara de 
reşedinţă, a Conventiilor de la Viena menționate mai 
sus, a tuturor notelor verbale emise de MAE local pe te- 
me referitoare la funcționarea misiunilor străine în res- 

pectiva ţară se constituie într-o sarcină prioritară pentru 
şeful misiunii, pusă în practică cu ajutorul secretariatului 
propriu. Am constatat direct, atât în Centrala MAE, cât şi 
la misiunile diplomatice ale țării noastre, cât de puţină 
atenţie se acordă acestui aspect şi ce consecințe neplăcute 
poate avea lipsa unei asemenea culegeri de norme speci- 
fice. Incálcarea lor, de multe ori prin necunoaştere, pen- 
tru a nu ne referi la agravanta ignorare, fie că sunt inter- 
ne, fie că sunt instituite de autoritățile țării de reşedinţă, 
este la fel de gravă şi bulversantă pentru desfăşurarea 
normală a activităţii. Existența sau formarea rapidă a 
acestui portofoliu de norme este prioritară pentru succe- 
sul diplomatic de fond; a şti ce şi când, cu cine şi până 
unde poți merge cu demersul este premiza normalitátii 
acestuia. Mi s-a întâmplat, fără excepție ca, odată ajuns la 
post la misiune, să fiu în situația de a face acest lucru 
deoarece un asemenea portofoliu nu exista şi cum afla- 
sem despre aceasta luam cu mine sau trimiteam anterior 
plecării la post, prin curier diplomatic, tocmai aceste 
norme. Pasul următor este ca fiecare dintre colaboratori 
să cunoască cu exactitate aceste norme, să şi le însuşească 
şi să le respecte cu strictețe; o făceam de fiecare dată sub 
semnătura celor aflați la misiune sau a celor nou-sositi. 
Este necesar ca fiecare dintre colaboratori — diplomați, 
membri ai personalului tehnico-administrativ şi de servi- 
ciu — să ştie exact ce are de făcut şi în acest caz există 
aşa-numitele Fişe de post ce trebuie să fie actualizate, 
cunoscute şi respectate de fiecare membru al personalu- 
lui misiunii. Căci fiecare intră în rol imediat ce soseşte la 
post şi trebuie sau ar trebui să ştie încă dinainte de a ple- 
ca la post ce va face; din păcate, aceasta nu se întâmplă şi 
de aici pornesc de multe ori confuzii şi nemulțumiri. 
Exemple: toate misiunile diplomatice ale țării noastre au 
în scheme posturi de îngrijitoare; pe aceste posturi sunt 
angajate, de obicei, soții ale unor membri ai personalului 
tehnico-administrativ (şoferi, administratori, portari etc.); 

respectivele doamne au în țară diferite alte profesii pe 
care le-au practicat până la plecarea la post; ele acceptă 
însă să fie angajate, li se spune ce ar trebui să facă odată 
ajunse la post, dar acolo îşi dau seama de adevăr (igieni- 
zarea tuturor spaţiilor, servirea la mese, participarea acti- 
vă la pregătirea activităților protocolare, portul unui cos- 
tum adecvat etc.) şi apar proteste sau obiecţii ce tensio- 
nează atmosfera şi influențează negativ buna desfăşurare 
a muncii; pentru a nu mai spune că puţine dintre ele au 
minime noțiuni de protocol, adică servirea la mese, cu 
cafele sau minime cunoştinţe din limba țării de reşedinţă; 
situații similare se petrec uneori şi cu bărbații angajați pe 
post de şoferi sau intendenti-soferi, mai ales la misiunile 
mici şi mijlocii, atunci când sunt chemați să servească la 
recepții sau cocteiluri organizate la ambasade şi trebuie 
să poarte costumul, elegant de altfel, al ospătarilor. Aici 
îşi spune cuvântul, desigur, şi buna sau mai puțin com- 
petenta pregătire a acestui tip de personal înainte de a 
pleca din țară. În acele norme de care vorbeam, la loc de 
cinste ar trebui să se afle şi cele referitoare la ceremonial 
şi protocol, vitale pentru desfăşurarea corectă a activitáti- 
lor specifice. Este vorba nu numai de cum ne îmbrăcăm şi 
cum mâncăm, de ordinea de precădere, situarea la masă 
şi în automobilele oficiale etc., dar şi de privilegiile şi 
imunitátile de care se bucură diplomații, în anumite limi- 
te, fără abuzuri şi exclusiv în îndeplinirea în bune condiții 
a misiunii lor. Un alt capitol îl constituie corespondența 
diplomatică, specifică şi exclusivă în raporturile dintre 
state, dintre misiunile diplomatice şi consulare — între ele 
şi în relațiile cu autoritățile statului de reşedinţă; ai- 
de-memoire, nota verbală, nota de protest, scrisoarea 
personală, folosirea cărţii de vizită şi, mai ales, cum tre- 
buie să arate aceasta, rapoartele şi alte mijloace de infor- 
mare a propriei Centrale MAE şi a altor instituții române 
sunt tot atâtea elemente de maximă importanță pentru o 
optimă şi corectă activitate diplomatică şi consulară. Nu 

vreau să insist asupra altor aspecte la fel de importante 
(de exemplu, o listă completă actualizată cu nume, funcții 
şi adrese ale relațiilor misiunii pentru a fi folosită opera- 
tiv ori de câte ori este nevoie-adresarea de invitații la re- 
ceptii, cocteiluri, trimiterea de felicitări cu prilejuri festive 
etc.), dar sper că este clar că aceste arme trebuie să existe 
în bagajul de cunoştinţe al fiecărui membru al corpului 
diplomatic român ca şi al celorlalți funcţionari puşi în 
situații specifice din categoria celor menţionate. 

Din păcate, toate aceste elemente ce tin de substanța 
demersului diplomatic sunt de cele mai multe ori neglija- 
te încă din Centrală, nu numai atunci când este vorba de 
cei nou-veniti şi imediat trimişi în misiune în străinătate, 
dar si de cel cu stagii mai vechi în diplomaţie. Dacă ne 
imaginăm cum arată o misiune diplomatică nedotată cu 
documentele, cunoştinţele şi specialiştii la care mă refe- 
ream, ne explicăm în bună măsură neglijentele, dificultá- 
tile şi chiar ilegalitátile comise în ultimii ani în cadrul ser- 
viciului nostru exterior cu urmări serioase, negative, de- 
sigur, de imagine şi nu numai. lar reflectarea în presa 
română a acestor aspecte şi nu a realizărilor, succeselor 
diplomatice (care există, desigur) nu face decât să discre- 
diteze o instituție, un serviciu, cel exterior, cu efecte nega- 
tive pe termen mediu şi lung pentru imaginea țării, şi nu 
numai, a acestui sensibil domeniu, mai cunoscut şi ca 
unul de elită, cum este cel al diplomaţiei... Ce este de fă- 
cut? Multe se pot face şi ar trebui făcute! Enumăr câteva 
sugestii la care cred că îmi dau dreptul experienţele mele 
mai bune sau mai puțin bune atât în Centrala MAE, cât şi 
la ambasadele la care am muncit sau pe care le-am cu- 
noscut nemijlocit în calitate de director. O voi face prin 
intermediul unor exemple ce nu trebuie urmate. Primele 
numiri de ambasadori la începutul anilor '90 au însemnat 
şi primele erori grave uitate sau îngropate în dosarele nu 
neapărat ale istoriei; dar prezente, încă, în memoria uno- 
ra dintre noi. Entuziasmul postrevolutionar (oare?), hei- 

rupismul dâmboviţean dar, mai ales, clientelismul şi ne- 
potismul au pus parcă stăpânire pe „politica” de cadre 
sau de personal, transformată, subit, în resurse umane, 
desfăşurată cu vigoare de mai cine dorea şi nu dorea. La 
MAE, la Consiliul FSN, la Cotroceni, la nivelul conduce- 
rilor partidelor aflate la putere în cunoscutele coaliții 
„mai monstruoase sau mai puțin monstruoase” apăreau 
nume, se vehiculau calitățile de revoluționari sau de di- 
zidenti politici ale unor personaje mai mult sau mai puțin 
cunoscute şi în chestiune de săptămâni sau luni aceştia 
preluau posturi importante de ambasadori la ONU, Pa- 
ris, Madrid, Helsinki şi în alte capitale importante. Pentru 
a nu mai vorbi de alte țări în care au fost trimişi oameni 
care nu numai că nu au ajutat la clădirea unei imagini noi 
a țării imediat după 1989, dar au făcut mult rău acesteia, 
inclusiv prin propagarea total nediplomatică a unor idei 
partizane în favoarea unui partid sau a altuia, a unor doc- 
trine politice care, şi acelea, erau abia în faşă şi se schim- 
bau de la o zi la alta; sau au intervenit în probleme inter- 
ne ale țărilor de reşedinţă fiind pe punctul de a fi decla- 
rati persona non grata...; sau care, pur şi simplu, după ce 
şi-au consolidat situația financiară şi de relații proprii în 
acele țări, au ales calea despărțirii definitive de tara ce i-a 
trimis în misiune... Erau scriitori, folclorişti, petrolişti, 
constructori, primari, deputați şi senatori de diverse cu- 
lori politice. Practica a continuat... De fapt... nimic nou 
sub soare, căci şi înainte de 1990, asemenea fenomene 
erau întâlnite, şi nu puţine. Mai ales în anii '80, misiunile 
diplomatice ale României au fost umplute cu ambasadori 
şi diplomaţi ce proveneau din cu totul alte domenii, fără 
legătură cu diplomația şi nici măcar cu reprezentativita- 
tea la nivelul unui atât de important demers. Membri ai 
CC al PCR, foşti activişti de partid locali, judeţeni sau 
centrali, unii specializați în probleme agricole județene, 
membri ai temutei securitáti au primit misiuni despre 
care nu ştiau mai nimic şi au servit interesele nu se ştie 

ale cui. Şi era păcat, pentru că unele orientări de politică 
externă a țării noastre se bucurau de aprecieri şi sprijin 
internațional, iar mulți dintre diplomații români, exce- 
lenți profesionişti, erau cunoscuți şi apreciaţi în cele mai 
înalte foruri; mulți dintre aceştia fuseseră scoşi din servi- 
ciul exterior român pe motive astăzi ilare, atunci inventa- 
te sau derizorii; iar cei rămaşi nu au avut misiuni de in- 
vidiat în companii atât de... distinse. Motivând scoaterea 
din minister a unuia dintre colegi, un fost ministru de 
externe (...) spunea: „cele trei limbi străine pe care le stăpâniți 
- uitati-le! ” (colegul meu ştia norvegiană, daneză, suede- 
ză, dar şi engleză, franceză; desigur, ştia prea multe pen- 
tru a nu fi dat afará...). Am avut ghinionul să fiu „con- 
dus” la prima mea misiune permanentă la ambasada din 
Cuba, de un membru CCPCR şi am simţit pe propria-mi 
piele ce nu trebuie să fie şi să facă un şef de misiune di- 
plomatică. În aceeaşi perioadă a anilor '70 si '80 multe 
asemenea personaje au ajuns să pună în practică precep- 
tele politicii externe româneşti cu mijloace rudimentare, 
pentru a nu spune fără mijloace, care au dăunat şi mai 
mult unei imagini de ţară ce nu era dintre cele pozitive. 
Nici după 1990 nu am avut mai mult noroc căci, du- 
pă aproape doi ani în care fusesem la conducerea amba- 
sadei noastre din Madrid, a fost desemnat ca ambasador 
un domn fără nicio legătură cu diplomația, ca de altfel 
nici cu normele unei comportári civilizate, corecte şi cole- 
giale. Tot colectivul a avut de suferit, Centrala MAE i-a 
cântat în strună la toate capriciile şi încălcările crase ale 
normelor diplomatice şi aşa a rămas acolo sus cam cinci 
ani, pierduţi, desigur, pentru demersul nostru diplomatic 
într-o țară ce ne-a întins prieteneşte o mână de ajutor 
imediat după decembrie 1989. Am învăţat multe din 
aceste două experienţe nedorite, dar pline de pilde ce nu 
trebuie urmate; şi am aplicat la următoarele mele misiuni 
de conducător de colective, fie în Centrala MAE, fie la 
ambasadele României din Chile şi Mexic, precepte de 


www.dacObmanica.ro 


Vasile Dan 


cum ar trebui să fie un diplomat şi, mai ales, un ambasa- 
dor. Nu vreau să fiu lipsit de modestie şi nici să pledez 
pro domo, colegii mei pot fi oricând consultați în legătură 
cu aceste asertiuni, dar pot spune acum că activitatea ace- 
lor colective s-a desfăşurat în spirit de colegialitate, de 
respect reciproc, disciplina, ordinea şi rigoarea, organiza- 
rea muncii fiind atuurile mele principale care au condus, 
de cele mai multe ori, la succesul demersului diplomatic, 
adică la realizarea intereselor instituției şi ale țării, indife- 
rent unde m-am aflat şi în ce condiții am acționat. Iată, în 
continuare, câteva chei ale acestui demers soldat, cum 
spuneam, cu satisfacţii şi realizări, într-un spirit de mun- 
că şi colegialitate, armonios şi eficient. Un adevărat con- 
ducător de colective, mai ales în străinătate, trebuie să fie 
el însuşi un exemplu de corectitudine față de toate nor- 
mele scrise şi nescrise ale diplomaţiei, reglementările cu- 
prinse în statutul Corpului Diplomatic al României, în 
toate normele şi instrucțiunile specifice în vigoare emise 
de MAE şi de alte instituții române cu referiri la misiunile 
noastre permanente din exterior. Un adevărat ambasa- 
dor, adică şef de colectiv care include personal diploma- 
tic, tehnico-administrativ, reprezentanţi ai altor instituții 
române cu atribuţii specifice (ataşat militar, ataşat pentru 
probleme sociale, pentru probleme interne, consilieri 
economici etc.) trebuie să-i trateze egal pe toți, în sensul 
respectării şi protejării drepturilor lor conform cu gradul 
diplomatic pe care îl au sau a poziției ocupate în ordinea 
de precădere a personalului respectiv şi prin respectarea 
drepturilor şi regimului asigurat inclusiv de instituția pe 
care o reprezintă. In acelaşi timp, toți, fără excepție, tre- 
buie să cunoască şi să respecte legislația şi normele speci- 
fice pentru străini, membrii corpului diplomatic, celelalte 
categorii de personal, în vigoare în tara de reşedinţă. Un 
bun ambasador trebuie să asigure ca fiecare membru al 
colectivului pe care îl conduce să cunoască exact, con- 
form Fişei de post, sarcinile ce îi revin; ei trebuie să fie 

îndrumați şi controlaţi să-şi îndeplinească misiunea per- 
manent şi în cele mai bune condiţii. Membrii personalu- 
lui fiecărei misiuni diplomatice trebuie să ştie că pot fi 
oricând solicitati să asigure realizarea şi a altor sarcini 
atunci când şeful misiunii şi situația creată o cer. Întâlniri- 
le de lucru cu personalul diplomatic şi, separat, cu cel 
tehnico-administrativ, la începutul fiecărei săptămâni, 
sunt unul dintre instrumentele ce asigură orientare, con- 
trol şi continuitate actului de conducere, dar şi de execu- 
ție cu posibilitatea de a se interveni, desigur, în orice 
moment, pentru ajustări, îmbunătățiri sau schimbări, în 
funcţie de elemente nou-intervenite. Fiecare membru al 
personalului trebuie folosit şi stimulat să facă ceea ce ştie 
mai bine şi, dacă se poate, doreşte să facă, la parametri 
maximi. Asigurarea desfăşurării activității cu respectarea 
limitelor bugetare, într-un spirit de consum rațional a re- 
surselor, de disciplină, respect deplin faţă de colegi, ordi- 
ne în documentele oficiale conform reglementărilor Cen- 
tralei MAE, raportările periodice conform aceloraşi re- 
glementări, sunt alte aspecte indispensabile pentru crea- 
rea unei atmosfere de muncă şi de viață menite să condu- 
că la îndeplinirea mandatului ambasadei şi al fiecărui 
membru al acesteia. Şi dacă vorbeam mai sus de întâlniri- 
le periodice cu diferitele categorii de personal din cadrul 
misiunii diplomatice am să mă refer concret, la importan- 
ta acestora pe teme punctuale, ori de câte ori situația o 
impune. Desigur, referirile la perioada anilor 1990-1991 
mi se par nu numai elocvente, dar şi semnificative pentru 
tot ce se întâmpla la mai toate reprezentantele române 
din străinătate atunci când din țară veneau semnale, mul- 
te, contradictorii şi complexe, iar în colectivele misiunilor 
se întâlneau mentalități, niveluri de pregătire şi chiar dis- 
ponibilitáti şi abilități îndoielnice. lar asemenea manifes- 
tări au continuat să existe şi ulterior... Cazul Madrid este 
tipic, poate, din acest punct de vedere. Aşadar, aprilie 
1990 — noiembrie 1991, în cele douăzeci de luni de foc în 

care am condus ambasada României din capitala Spaniei 
am organizat, pe lângă săptămânalele reuniuni de lucru 
cu diplomaţii şi tehnico-administrativul, alte 32 de „şe- 
dinte” sau întâlniri cu întregul colectiv al ambasadei (di- 
plomati, tehnic-administrativ-financiar, ataşatul militar, 
consilierul economic, reprezentantii ministerului turis- 
mului si TAROM-ului, serviciul special) pe teme la zi, de 
interes general. latá cáteva teme punctuale abordate cu 
aceste prilejuri: prezentarea familiei Dan cu prilejul sosirii 
la post, (9 aprilie 1990), másuri organizatorice pentru 
pregátirea vizitei primului ministru (16 aprilie), situatia 
din ţară după evenimentele din 13-14 iunie (18 iunie), 
acte de indisciplină pe timpul absenței mele din Madrid 
(30 august), probleme de pază şi securitate a oficiului di- 
plomatic (opt asemenea sedinte...), circulația hârtiilor şi 
confidentialitatea datelor (11 octombrie), organizare si 
sprijin din partea tuturor pentru Ziua Armatei şi Ziua 
Naţională (2 şi 14 noiembrie), norme de comportament în 
cadrul misiunii, respectarea ierarhiilor, relațiile cu dele- 
gatiile din țară, corectitudine, practica anonimelor către 
Centrala MAE, folosirea rațională a autoturismelor din 
dotare, a spaţiilor de locuit (30 august 1990, 28 ianuarie, 
14 martie, 15 mai, 11 noiembrie 1991), situația din țară, 
minerii (25 şi 27 septembrie 1991), organizarea Pomului 
de Crăciun (10 decembrie 1990) etc. În contextul acestor 
şedinţe, nu pot să nu evoc una de pominá desfăşurată la 
8 februarie 1992, ín prezenta ambasadorului, sosit la Ma- 
drid la sfârşitul anului 1991, sedintá condusă însă de un 
personaj poate tipic, din păcate, pentru acea perioadă, 
„cald” postrevolutionará; este vorba de un domn ce fuse- 
se un fel de şef la o fostă Întreprindere a Gospodáriei de 
Partid. Acesta venise la Madrid cu un mandat ce includea 
o evaluare a stadiului dotărilor clădirii, a reparațiilor şi 
mobilierului cu care aceasta urma să fie înzestrată în pe- 
rioada următoare. Adică un mandat tehni- 
co-administrativ, la nivelul funcției personajului în discu- 


www.dacotrOfhanica.ro 


Frontiere diplomatice 


tie. Numai că acesta, în cel mai pur stil politrucesc (ier- 
tati-mi barbarismul) şi caragialesc ne-a oferit o lecție de 
oportunism al acelor vremuri, de cabotinism şi incultură 
îmbrăcate în ambalaj dictatorial ce aducea enorm de mult 
cu personajul lui Chaplin din Dictatorul, o mostră de ilar 
amestecat cu silă şi revoltă cum nu îţi este prea des dat să 
primeşti, era să spun gratuit, în viața profesională, şi nu 
numai... Aşadar, acesta îşi depăşeşte brutal mandatul şi, 
repet, în prezența ambasadorului scriitor, îşi arogă drep- 
tul de a critica şi a da lecţii de cum trebuie şi nu trebuie să 
fim noi, să fie un oficiu diplomatic. lată câteva mostre: 
„Să vorbim despre activitatea muncii”, „mai sunt scrii- 
tori de bine care ne umplu timpul cu tâmpenii” (apropo 
de scrisori anonime primite la ambasadă), „se înțelege 
prost relația democrație”, „nu întrebăm nici pe nepotu' 
lu' Arcu' de Triumf”, „domnul ambasador a desfăşurat o 
activitate formidabil de bună” (notă: abia sosise şi, ori- 
cum, nu îi revenea lui dreptul de a face asemenea apreci- 
eri) „ceea ce nu înseamnă că domnul Dan nu a avut o ac- 
tivitate extraordinară” (...), „vom trimite o arhitectă care 
să releveze casa”, „respectați-vă cu distanța dintre bancă 
şi catedră”, „încetați cu discuții de santan” pentru că 
„instituția pierde din opulenţă”. Nu rezist şi mai ofer 
câteva magnifice perle: ”T. (unul dintre funcționarii im- 
portanti ai oficiului) este extraordinar de bun prieten cu 
mine şi de aceea suntem supuşi unui trafic de influență”. 
Şi pentru ca această întâlnire să fie cu adevărat „istorică”, 
personajul încheie pe un ton de autosuficientá supremă 
spunând că „avem diplomaţi de elită, adevărați carie- 
risti”! ! ! Unde eşti Nene lancule să te inspiri la opere „şi 
mai márete”? „Ambasadorul” cu pricina a mulțumit pen- 
tru recomandări şi aprecieri şi şedinţa s-a încheiat într-o 
tăcere de mormânt în care colegii mei şi cu mine fierbeam 
de mâhnire, refuzam să credem că totul fusese aievea, 
dar până să ne dumirim, cei doi „maeştri” se retrăseseră 
pentru deliberări la numărul unu în birou. Desigur, cu 

asemenea situaţii şi personaje, diplomația românească nu 
s-a întâlnit prea des, dar să nu credeți că cei doi au fost 
singurii... De altfel, acest personaj, pentru merite „deose- 
bite”, nu-i aşa, a fost ulterior numit ambasador într-o ţară 
vecină! Uneori, frontierele diplomatice sunt trecute frau- 
dulos... Am lăsat la final aspectul cel mai important al 
activității unei misiuni diplomatice: munca de informare 
(politică, economică, culturală, etc.). O misiune diploma- 
tică există numai în măsura în care poate proba că are 
relații la toate nivelurile şi în toate domeniile cu institutii- 
le statului de reşedinţă şi cu membrii corpului diplomatic 
din care face parte. Şi o poate face numai dacă aceste rela- 
tii oficiale şi personale pot contribui la dezvoltarea rapor- 
turilor de colaborare dintre respectivele țări, dacă aceste 
relații constituie surse de informare utile, credibile şi 
oportune. Cum se poate ajunge la asemenea performan- 
te? Printr-o muncă continuă, activă şi de înalt nivel profe- 
sional care vizează stabilirea de relații, cultivarea acesto- 
ra, selectarea celor mai interesanti interlocutori din punc- 
tul de vedere al obiectivelor de politică internă şi externă 
ale ţării noastre. Fiecare întâlnire trebuie pregătită cores- 
punzător având în vedere că dacă doreşti să obţii ceva va 
trebui să şi oferi; cum este vorba despre opinii, sugestii, 
informaţii şi mai ales analize, niciun interlocutor nu te va 
lua în serios dacă nu vei şti să abordezi problema sau 
problematica în discuţie, dacă nu va constata că eşti în 
temă şi că eşti un interlocutor valabil. A sti sá asculti şi sá 
respecţi opinia interlocutorului, indiferent dacă aceasta 
este sau nu convenabilă, a face observații decente, perti- 
nente şi pe un ton calm, a mulțumi pentru deferenta ma- 
nifestată pe bază de reciprocitate, sunt elemente ce fac 
parte din jocul minunat al tratamentului bazat pe curtoa- 
zie, dar care vizează ajungerea la obiectivul propus — ob- 
ținerea unui punct de vedere credibil, bazat pe analize 
proprii ce pleacă de la fapte reale. Acest spirit trebuie in- 
culcat fiecărui membru al colectivului diplomatic pe care 

îl conduci pentru că numai aşa se poate forma o opinie 
favorabilă despre ambasadă şi diplomații ei. Culegerea 
de informații de interes trebuie să se facă din mai multe 
surse, ele trebuie coroborate, sintetizate şi redactate într-o 
formă corectă, temperată, argumentată, fără alarme false 
sau ştiri neprelucrate sau neverificate; acestea sunt apa- 
najul corespondentilor de presă sau ale cabotinismului... 
diplomatic. Pentru acuratețea opiniilor şi aprecierilor in- 
terlocutorului, pentru reținerea întocmai a nuantelor re- 
zultate din convorbirile respective este recomandabil ca 
imediat după încheierea acestora şi despărțirea de inter- 
locutori să îţi rezervi un moment de reflectare şi rememo- 
rare chiar în autoturismul cu care ai venit la întrevedere; 
aşa îți poţi completa sau schița detalii, nuanţe si elemen- 
te-cheie ce au intervenit pe parcursul întrevederii. Nu 
este întotdeauna oportun şi nici posibil să poți nota pe 
timpul convorbirii şi tocmai de aceea, pentru a evita ten- 
tatia de a adăuga opinii proprii acolo unde acestea apar- 
tin de fapt interlocutorului sau invers, a nota imediat, la 
cald, ceea ce este esențial, dar şi unele nuanțe din con- 
vorbire poate juca un rol definitoriu pentru acuratețea 
analizei ce urmează a fi făcută şi trimisă Centralei MAE. 
In afara unei asemenea practici nu este decât 
autosuficienta şi improvizatia cabotină... Personal am 
rămas în multe, foarte multe rânduri în autoturism în 
acest scop, făcându-l pe şofer să... tacă, cu uimire inițial, 
dar cu respect ulterior — înainte de a porni motorul —, 
atunci când îmi notam cu scrupulozitatea unui elev sâr- 
guitor tot ce refinusem din convorbirile mele cu diplo- 
mati sau autorități din țările de reşedinţă... Destinatarul 
acestor informări va putea astfel înțelege, în mod normal, 
fenomenul, propunerea sau relatarea prezentate şi va 
dispune măsurile ce se impun. Să nu se uite că prin coro- 
borarea, la rândul lor, a acestor elemente provenite de la 
ambasade diferite, de la interlocutori diferiți, Centrala 
MAE, Guvernul sau Preşedinţia pot adopta inițiative, 

poziţii sau strategii pertinente de politică externă în apă- 
rarea şi promovarea intereselor nationale sau ale aliante- 
lor din care face parte tara. La rândul său, destinatarul, 
unic sau multiplu, va trebui să răspundă într-un termen 
rezonabil emitentului, făcând aprecieri pe marginea in- 
formațiilor, propunerilor sau analizelor respective. Aici 
apare o altă problemă vitală pentru credibilitatea şi efici- 
enta demersului diplomatic: dialogul dintre misiunea 
diplomatică şi ţară, în sensul birocratic, larg şi pozitiv al 
cuvântului. Eu am avut experiențe nu întotdeauna pozi- 
tive în această privință. Am monitorizat împreună cu toți 
colegii, inclusiv cei din sectorul tehnico-administrativ, 
problemele asupra cărora informam şi ceream opinii, 
sprijin, aprobări, dar acest inventar strict se dovedea a fi 
inutil atâta timp cât Centrala MAE sau alte instituţii ro- 
mâneşti rămâneau nesimtitoare la cererile şi sesizárile 
noastre, chiar şi după reveniri si insistente; era şi, proba- 
bil, mai este cât se poate de neproductivă, din punct de 
vedere financiar, rezolvarea telefonică la care recurgeau 
aceste instituții. Şi pentru că prostul exemplu proliferează 
la anumite... case, ambasadele au generalizat acest mijloc 
de comunicare şi rezolvare a problemelor pe seama buge- 
telor mereu prea mici la oficiile diplomatice; antecesorul 
meu în Mexic a lăsat o „grea moştenire” cheltuind în trei 
trimestre toți banii prevăzuţi la capitolul convorbiri tele- 
fonice (şi nu numai) pe anul respectiv; iar convorbirile 
acopereau mai ales probleme personale sau, oricum, cola- 
terale demersului diplomatic de fond sau problemelor 
prioritare ale oficiului. Şi cum am atins tema cheltuielilor 
la ambasade am să dau câteva exemple elocvente pentru 
ceea ce nu ar trebui să încurajeze şeful unui oficiu di- 
plomatic: consum de benzină din cotele ambasadei şi ex- 
ploatarea în scopuri personale a parcului auto, consumul 
inutil de energie electrică şi termică, achiziționarea de 
produse pentru activitățile protocolare sau pentru dota- 
rea ambasadei cu bunuri de inventar la prețuri ridicate, 

fără un studiu atent al ofertei, al pieței, la momentul res- 
pectiv, chirii negociate şi actualizate pe spațiile folosite de 
ambasadă şi membrii acesteia simultan cu atenta analiză 
a necesităților de spaţii, fără excedente inutile etc. Să re- 
venim, însă, la organizarea muncii în cadrul unei misiuni 
diplomatice, după criteriile eficienţei şi bunei repartizări 
a sarcinilor pe fiecare membru al personalului. Trebuie 
menționat că Centrala MAE a introdus în anii '90 un sis- 
tem de control al contactelor fiecărui diplomat şi, totoda- 
tă, a eficienței acestora. Raportările periodice ale acestor 
întrevederi, obiectul lor, la inițiativa cui s-au efectuat, 
cum s-au materializat (informări, acțiuni realizate, pro- 
puneri avansate), nivelul, funcţia interlocutorului ar pu- 
tea fi un bun mijloc de stimulare a activității de informare 
dacă atât la nivelul conducerii ambasadei, cât şi la cel al 
Centralei MAE ar exista un control exigent şi un studiu 
materializat în aprecieri periodice față de aceste întreve- 
deri; or, din ambele părți, formalismul sau neglijarea pur 
şi simplu a acestei sarcini au făcut ca o bună intenţie să 
rămână, ca multe altele, la nivel de intenţie. Vreau să vă 
spun că, personal, am trimis, împreună cu toți colabora- 
torii mei diplomați, atât din Spania, cât şi din Chile şi din 
Mexic aceste fişe/liste de întrevederi periodice, dar nu am 
primit decât foarte rar, poate o dată pe an, aprecieri pe 
marginea lor; drept pentru care colegii mei îmi reproşau 
adesea utilitatea şi chiar oportunitatea trimiterii lor Cen- 
tralei MAE... Or, aceste liste spuneau foarte multe despre 
ce şi cum îşi îndeplineşte oficiul diplomatic una dintre 
cele mai importante misiuni — munca de relații şi infor- 
marea! Zecile de întrevederi trimestriale la niveluri ridi- 
cate printre autorităţile locale şi în corpul diplomatic, ma- 
terializarea lor în informări pe teme de relații bilaterale 
sau de politică internă şi externă ale țărilor în care am fost 
acreditat se transformau în sute la sfârşitul fiecărui an şi 
probau, la o analiză profesionistă exigentă, ceea ce a făcut 
ambasadorul, respectivul diplomat şi ambasada în an- 

samblul ei în respectiva perioadă de timp. Fără îndoială 
că reacția de acasă era aşteptată, importantă şi de natură 
să orienteze, să ajusteze şi să îndrume eforturile colective- 
lor respective; dar aceste reacții, aşa cum spuneam, întâr- 
ziau sau nu soseau niciodată... lar dacă la ambasade, con- 
sulate sau misiunile permanente ale României din străi- 
nătate se aflau şi se află persoane care nu cunosc nici mă- 
car abc-ul meseriei, nu este greu de ghicit cam cum se 
desfăşoară activitatea şi de ce lucrurile merg aşa cum 
merg, de ce apar nereguli de tot felul, de ce eficiența de- 
mersului diplomatic este modestă sau nici nu se mai poa- 
te vorbi de... demers diplomatic. Închei acest capitol, pen- 
tru a nu plictisi cititorul neavizat, dar şi cu speranța că cei 
ce trebuie să afle şi să acționeze vor reacționa pozitiv la 
cele de mai sus; nu înainte de a mă referi şi la aspecte ale 
reversului medaliei: cum (nu) reflectă presa română rea- 
lizările, succesele sau activitatea uneia sau alteia dintre 
aceste reprezentanțe româneşti peste hotare. Cu excepția 
accidentelor, morţilor sau altor asemenea evenimente 
petrecute într-o țară sau alta, cu implicarea într-o măsură 
mai mare sau mai mică a corpului diplomatic român — pe 
larg mediatizate atunci când acestea apar - activitatea 
ambasadelor nu există, practic, în mass media române. 
De ce oare? Cu excepţii ce pot fi numărate pe degetele de 
la o mână, presa noastră este complet străină de demer- 
surile încununate de succes ale diplomaţiei româneşti la 
ONU sau alte organisme internaționale sau în relațiile 
bilaterale cu SUA, UE, unele ţări asiatice etc. Pentru a 
compensa oarecum acest hiatus îmi permit să enumăr, în 
continuare, câteva date despre reflectarea în presa străină 
a activităților desfăşurate de ambasadele în fruntea căro- 
ra m-am aflat în Spania, Chile, Mexic şi în ţări 
centroamericane. 


www.dacoOânanica.ro 


Frontiere diplomatice 


PRESĂ ŞI DIPLOMAȚIE 


Presa iberoamericană despre România 


Aş vrea să subliniez de la început că prezența Româ- 
niei în presa din Spania, Chile şi Mexic a fost permanen- 
tă, variată şi a inclus, în egală măsură, presa scrisă, pre- 
cum şi radioul şi televiziunile, private sau publice. Sute 
de articole, interviuri acordate, comentarii şi reportaje 
despre țara noastră, emisiuni în serial pe care le-am sus- 
ținut la radio (Radio Sud-América în Chile, Horizonte şi Ra- 
dio 13 în Mexic) şi la posturi de televiziune (TV cablu 
Gran Santiago, Chilevisión în Chile), editoriale la ziarul LA 
EPOCA din Chile (ianuarie-aprilie 1998) şi REGIO din 
Monterrey, Mexic, pe durata a patru luni (noiembrie 2001 
- februarie 2002) au avut un rol important în a face cu- 
noscute evoluţiile politice, economice şi culturale din țara 
noastră, dar şi numeroasele activități oficiale (expoziţii, 
conferințe, turnee artistice, prezențe de delegații române 
etc.) româneşti organizate în respectiva țară de reşedinţă, 
ca de altfel şi în America Centrală (Costa Rica, Guatema- 
la, Honduras, El Salvador, Nicaragua). Pentru ilustrare, 
numai în anul 2005, în Mexic, am avut 35 de interviuri la 
radio, 11 la posturi TV din Ciudad de Mexico şi alte state 
mexicane, precum şi articole în presa scrisă din 23 de co- 
tidiene şi reviste săptămânale sau lunare; cifre similare 

sau superioare fiind înregistrate şi în 2002-2004. Spania 
ocupă un loc special deoarece la începutul anilor '90, 
când m-am aflat în fruntea ambasadei de la Madrid, a 
intra în legătură cu presa spaniolă era o misiune cotidia- 
nă şi se realiza datorită atât demersurilor şi eforturilor 
mele cât, mai ales, interesului major şi aproape zilnic al 
acesteia de a afla, dacă ar fi fost posibil în avans, ceea ce 
se întâmpla cu atâta rapiditate şi violență pe scena politi- 
că românească. Eram adesea în situația de a improviza 
răspunsuri orientându-mă după bunul simţ, ceea ce nu se 
dovedea a fi în concordanţă cu evoluţiile de la noi... De 
aceea aveam, la primele ore ale dimineții, chiar înainte de 
începerea programului de lucru, convorbiri sau schim- 
buri de faxuri (pe atunci un mijloc curent de comunicare) 
cu Centrala MAE sau cu Guvernul. Primeam informații 
crude, neprocesate, neanalizate şi trebuia să mă orientez 
singur; multe luni, pentru a nu spune că toată perioada în 
care m-am aflat în fruntea ambasadei noastre din Ma- 
drid, am fost căutat telefonic la orice oră din zi şi seară 
pentru a răspunde asupra confruntărilor din stradă, fe- 
nomenul Universităţii, intrarea şi alungarea regelui Mi- 
hai din țară, asaltul minerilor asupra instituţiilor statului, 
demisia Primului-Ministru, corectitudinea alegerilor, re- 
ferendumul privind constituția şi aşa mai departe. De 
aceea, Radio Nacional de España, Televisión Española, 
Telemadrid, ziarele de mare tiraj si influentá, El País, La 
Vanguardia, ABC au fost pentru mine un permanent si de 
nepretuit sprijin în demersul prezentării opiniei publice 
şi autorităților spaniole a evoluţiilor la zi ale României 
postcomuniste. În continuare, voi reproduce unele dintre 
aceste reflectări în mass media locale, cu speranța că aces- 
tea păstrează acum, după mai multi ani de la apariţie, 
acel realism şi actualitate direct influențate de stadiul si 
provocările guvernelor de la Bucureşti din perioadele 
respective. Cel mai mare cotidian chilian, EL MERCURIO 
publica în numărul său din 4 februarie 1995, la numai 

câteva luni de la sosirea mea la post, un amplu reportaj şi 
un interviu solicitate de redacție. Citez: 

În prezent, după vizita preşedintelui Ion Iliescu în Chile în 
1993, agenda bilaterală este mai activă ca oricând. În curând, o 
delegație parlamentară română va vizita Chile, la invitația pre- 
şedintelui Camerei Deputaţilor, Vicente Sota, iar ministrul 
chilian de externe, José Miguel Inzulza va vizita România în 
aprilie, însoțit de o delegație de oameni de afaceri şi de înalți 
funcționari guvernamentali. Se aşteaptă ca această delegație să 
semneze o serie de acorduri de cooperare ştiinţifică, tehnologică 
şi pentru promovarea şi protejarea investițiilor. Dacă contactele 
politice s-au bucurat istoriceşte de o bună sănătate, relația co- 
mercială cu România este astăzi, practic, ca şi inexistentă. La 
urma urmelor va fi în mâna oamenilor de afaceri ce se vor afla 
în România în curând să pună bazele unei relații comerciale de 
viitor, pe deasupra acordurilor politice. Spunefi-ne, domnule 
ambasador, care sunt atracțiile pe care le oferă România în pre- 
zent investitorilor străini? « Dispunem de o lege a investițiilor 
străine care este foarte liberală şi care pretinde facilitarea pă- 
trunderii de capital în economia românească. lar ramurile în 
care avem mare nevoie de investiții sunt infrastructura, mai 
ales cea rutieră, industria auto şi şantierele navale. Şi ce alte 
şi seriozitate, pe baza unei bune cunoasteri reciproce, cred că 
s-ar putea face multe lucruri importante. De exemplu, prin 
situarea noastră geostrategică asigurăm o legătură efectivă în- 
tre Europa Centrală şi Orientul Mijlociu. Concesionăm zone 
libere la Marea Neagră şi la Dunăre. Acest fluviu este o cale 
comercială ieftină care ne conectează inclusiv la Marea Nordu- 
lui, iar Marea Neagră, la rândul ei, ne deschide drumul spre 
Marea Mediterană şi Orientul Mijlociu. Chile ar putea să se 
gândească la obținerea de zone exclusive în care să îşi depozite- 
ze mărfurile proprii pentru a le exporta apoi în Europa Centra- 
lá şi Orientul Mijlociu şi, inclusiv, în infinita piață fostă sovie- 
tică. În plus, prețurile în aceste depozite sunt mult mai ieftine 
decât la Rotterdam sau Hamburg. Anul trecut noi am cumpă- 

rat făină de peşte din Hamburg, dar nu direct de la chilieni ci de 
la un intermediar comercial... România caută, la rândul ei, un 
drum spre continentul nostru. În prezent ei studiază participa- 
rea la licitaţia gazoductului Argentina-Chile pentru a furniza 
conductele necesare. O propunere interesantă a mai formulat 
ambasadorul Dan atunci când s-a referit la exporturile de 
know-how românesc în fabricarea de mobilă. Mari specialişti în 
fabricarea mobilei doresc să folosească materia noastră primă 
pentru a crea o ramură competitivă în domeniu; este vorba de 
crearea de societăți mixte pentru a da valoare adăugată lemnu- 
lui chilian. În fond, România nu este numai țara aşa-numitelor 
tărâmuri tenebroase din Transilvania, a sángerosului Dracula 
şi al nu mai puțin crudului Ceauşescu. România este şi tara 
marelui scriitor Mircea Eliade, a tatălui teatrului absurdului, 
Eugen lonesco şi al excelentului mijlocaş Gheorghe Hagi. 
Mentionez că în Chile am avut privilegiul de a cola- 
bora deosebit de fructuos cu toate mass media, cu O men- 
tiune specială față de radiourile locale. Proprietarii sau 
directorii generali ai celor mai importante două posturi 
de radio, Radio Chilena şi Radio Nacional de Chile au înche- 
iat, la inițiativa mea, Convenții de colaborare directă cu 
Societatea Română de Radiodifuziune în 1995 şi 1997, 
ambele semnate la Santiago de Chile în prezența unor 
delegații ale SRR. La postul de Radio Sud-América am sus- 
ținut, împreună cu cei doi colegi ai mei (primul colabora- 
tor şi consilierul comercial) 12 programe săptămânale cu 
durata de o oră, intitulate „România în căminul dumnea- 
voastră” la care am invitat adesea membri ai coloniei ro- 
mâne din Chile; am avut, astfel, posibilitatea de a face 
ample referiri la viața politică, socială, economică şi cul- 
turală din România, la aspectele bilaterale româ- 
no-chiliene, la activitățile ambasadei etc. Este anecdotic şi 
merită a aminti că la ieşirea din sediul respectivului Ra- 
dio eram întâmpinați de vecini care ne salutau şi ne felici- 
tau pentru programe (acestea aveau un caracter interac- 
tiv). Istoria noastră, Dracula şi muzica uşoară românească 

au fost de cele mai multe ori apreciate şi au stârnit intere- 
sul ascultătorilor. Am avut marea satisfacție de a primi 
din partea Asociaţiei de Radiodifuzori din Chile 
(ARCHI), Medalia Aniversará „Radio din Chile- 75 de 
ani, 1922-1997”; numai ambasadorul Ecuadorului în Chi- 
le a mai primit acest trofeu, colegul meu fiind proprieta- 
rul a două posturi de radio în tara sa... Mexicul a fost o 
altă experiență deosebită din acest punct de vedere. Ple- 
când de la noutatea sosirii la post a unui ambasador, de 
la faptul că acesta avea antecedente ziaristice (CV-ul o 
preciza, dar şi eu aveam grijă să subliniez acest element 
în toate întâlnirile cu jurnalişti sau oameni de presă din 
Mexic), am constatat cu satisfacție că aveam, la numai 
câteva săptămâni de la sosirea la post, uşi deschise la 
principalele mijloace de informare în masă din această 
țară. Şi am profitat din plin! Cotidienele REGIO din 
Monterrey (statul Nuevo León), MILENIO din 
Guadalajara (statul Jalisco), primele două cotidiene mexi- 
cane, EL UNIVERSAL şi EL SOL DE MEXICO, dar şi EX- 
CELSIOR sau LA PRENSA, Radio Horizonte, Radio 13, Ra- 
dio Universidad de México, Universidad de Guadalajara, 
Punto de Tlaxcala erau în mod curent deschise la a-mi soli- 
cita interviuri sau articole, la a-mi oferi spații pentru luări 
de poziție pe teme de interes pentru România (pregătirile 
pentru intrarea noastră în NATO, UE, preşedinţia noastră 
la OSCE, evoluţiile interne şi orientările de politică exter- 
nă; pentru a nu mai vorbi de reflectarea generoasă a tutu- 
ror activităților organizate de ambasadă sau prezentele în 
Mexic ale delegatiilor române, ansambluri artistice etc.). 
Voi reda, în continuare, numai câteva dintre aceste artico- 
le, interviuri, comentarii, desigur, parțial şi numai pentru 
exemplificarea varietátii problematicii abordate, dar şi 
pentru continuitatea cu care ele apăreau în mass media 
mexicane. La numai două luni de la sosirea în Mexic am 
vizitat oraşul Monterrey, al doilea ca mărime şi impor- 
tantá, prilej cu care am convenit cu directorul cotidianu- 

lui local, REGIO, redactarea săptămânală a unui editorial; 
câteva titluri de articole redactate şi semnate de ambasa- 
dorul român: „8 decembrie — 10 ani de la Constituţia Ro- 
mâniei”, „Contribuţii româneşti la patrimoniul universal 
de valori”, „Nicolae Titulescu — diplomat român de voca- 
tie universală”, „1 Decembrie — Ziua Românilor” şi alte 
12 asemenea articole pe teme ce erau de actualitate pen- 
tru noi. De o manieră similară am reuşit să pătrund şi în 
selecta ambiantá jurnalistică de la EL UNIVERSAL şi, mai 
ales, EL SOL DE MEXICO; cele două mari cotidiene au 
publicat pe parcursul celor cinci ani de activitate în Mexic 
circa 60 de interviuri cu ambasadorul, articole, reportaje, 
comentarii şi informații despre România şi ambasada 
noastră de la Ciudad de México. Prezentele mele în cele 
cinci țări centroamericane în care am fost acreditat, având 
reşedinţa în Mexic, au constituit de fiecare dată un exce- 
lent prilej pentru a organiza conferințe de presă şi pentru 
a acorda interviuri presei scrise, la radio şi posturi de te- 
leviziune din Nicaragua, Guatemala, Honduras, Costa 
Rica sau El Salvador. Cotidianul LA PRENSA din Mana- 
gua (Nicaragua) publica la 17 mai 2002 un amplu articol 
dedicat prezenței mele în această țară, în care se mentio- 
na, printre altele: 

Ambasadorul Dan a subliniat că între Nicaragua şi Ro- 
mânia există multe similitudini referitoare la provocări cum ar 
fi lupta contra sărăciei, consolidarea instituţiilor democratice, 
perfecționarea colaborării dintre puterile statului. „Dorim să 
activăm bunele relații dintre noi în plan politic, economic, co- 
mercial, cultural, turistic, în plan bi- şi multilateral”, a sublini- 
at diplomatul care a sugerat autorităților nicaraguaiene să 
acrediteze un ambasador din Europa şi în România, deoarece de 
opt ani Nicaragua nu mai are unul la Bucureşti. 

Canal 10 din Managua a prezentat la o oră de maxi- 
mă audienţă un interviu cu ambasadorul român pe o du- 
rată de cinci minute, se pare, o adevărată premieră pen- 
tru Nicaragua. Situaţii similare s-au repetat în Costa Rica, 

Honduras şi Guatemala. Revenind la Mexic menfionez 
unul dintre articolele-interviu publicate de influentul co- 
tidian national MILENIO la 30 iulie 2005 sub titlul „Ieşiri 
din scurtcircuit”; o pagină este dedicată țării noastre prin 
comentarii pe marginea unui interviu acordat redactoru- 
lui-şef Carlos Millet. Citez: 

Crede (n. ambasadorul) că între Mexic şi România mai 
sunt multe de făcut, „ne întâlnim, vorbim, uneori mai şi sem- 
năm ceva, dar apoi există puțin interes; din comoditate, româ- 
nul crede că are în Europa piețe asigurate, iar mexicanul cu ale 
sale NAFTA şi America Latină crede la fel. Toti avem nevoie de 
piețe alternative dacă se produc scurtcircuite”. Mândru de res- 
pectul pe care tara sa îl are față de minoritățile nationale, cum 
sunt cele ungară sau germană, ambasadorul este convins că 
nici sămânța extremei drepte şi nici cea a separatismului nu 
vor rodi. „În acest moment, românul este angajat cu sine însuşi 
şi cu idealurile unei țări democratice. Au trecut 15 ani pentru 
noi în care nu am uitat nimic din ceea ce s-a petrecut în cei 45 
anteriori, nici cele bune şi nici cele rele. Ceea ce este cel mai im- 
portant este că se schimbă mentalitatea oamenilor, de la una 
comunistă, de supunere, la una de învingători. Toti vrem să 
câştigăm propria noastră libertate individuală, propria noastră 
capacitate de a gândi şi de a spune ceea ce gândim. Aceasta era 
de neconceput în anii anteriori. 

Închei acest capitol cu un extras dintr-un amplu re- 
portaj dedicat României la încheierea misiunii mele de 
cinci ani în calitate de ambasador în Mexic. EL SOL DE 
MEXICO dedica o pagină şi jumătate acestui moment, cu 
multe imagini şi aprecieri: 

Părăsind Mexicul, las în urmă nu numai mulți prieteni ci 
şi foarte agrenbile experiențe, multe amintiri care ne vor însoți 
pe soția mea Nicoleta şi pe mine în viitor. Tot acest ansamblu 
de experiențe îmi va servi pentru a scrie o serie de însemnări, 
nu vreau să spun chiar o carte, dar, cine mai ştie, în perioada 
următoare; pentru că revin fericit în tara mea, mă voi pensiona 
şi apoi o voi colinda cu mult calm, pentru a mă bucura pe de- 

plin, acesta fiind premiul pe care îl iau după 40 de ani în servi- 
ciul exterior”. Cel ce vorbeşte cu atâta prietenie este nici mai 
mult nici mai puțin decât un mare prieten al acestei case, am- 
basadorul României, Vasile Dan, care miercurea trecută a fost 
subiectul unei ceremonii de rămas bun din partea corpului di- 
plomatic acreditat în tara noastră şi care, repetám, lasă aici 
multi prieteni nu numai printre colegi ci şi printre ziarişti, ar- 
tişti şi chiar jurişti deoarece el este membru de onoare al Aca- 
demiei Mexicane de Protocol şi al celei de Drept Internațional. 

Recunosc aici şi acum că nu se putea un final mai 
frumos pentru cariera mea diplomatică decât aceste opi- 
nii publice despre un înalt reprezentant al României care 
îşi consideră misiunea îndeplinită cu brio atunci când 
lasă în urma sa prieteni ce nu sunt numai ai săi ci, de fapt, 
ai țării pe care o reprezintă. lar speranța mea de a scrie 
unele însemnări sau chiar o carte despre Mexic s-a dove- 
dit a fi profetică sau, mai degrabă, gândită şi simțită me- 
todic şi... cu sânge rece, de cel care a situat la baza demer- 
surilor sale oficiale, şi nu numai, seriozitate, calcul, simţ 
de prevedere şi eforturile necesare pentru a le pune în 
practică... Frontiera sau frontierele dintre jurnalistică şi 
diplomaţie nu au existat în cazul meu atunci când m-am 
adresat mass media din ţările în care am avut privilegiul 
de a mă afla în slujba țării mele; căci diplomatul-ziarist 
sau ziaristul-diplomat purta cu sine instrumentele adec- 
vate pentru a servi cât mai eficient interesele celei ce l-a 
trimis în misiune: TARA. 


Experiența ziaristică — benefică pentru 
diplomație 


Aflat la Santiago de Chile ca ambasador am avut ma- 
rea şi plăcuta surpriză să primesc o scrisoare, da, o scri- 
soare, dar nu una oarecare! Era una dintre multele pe ca- 
re le primeam, dar numai la prima vedere. Semnatar — 
Alexandru Dima, cunoscut mai bine ca ŞUREL, adică 

unul dintre mentorii mei de la Radio, Secţia Spaniolă, 
acolo unde am fost redactor principal în perioada 
1982-1990. Şurel era emblematic pentru Redacţia Emisiu- 
nilor Pentru Străinătate (REPS) şi un adevărat părinte şi 
profesor pentru noi cei de la Secția Spaniolă a acestei Re- 
dactii. Şurel, monument de calm şi linişte, de sfătoşenie 
şi moderație, excelent cunoscător al limbii spaniole şi al 
spiritualității iberoamericane, la vârsta la care multi erau 
sau se gândeau deja la pensie, continua să studieze, să 
scrie şi, mai ales, să gândească pozitiv, având planuri de 
lucrări şi cărți, de analize şi critici literare. Surel a însem- 
nat pe durata celor opt ani de frumoasă experienţă ziaris- 
tică a mea la Radio, un exemplu şi un punct de sprijin în 
intrarea mea şi apoi fixarea în atmosfera specifică unei 
munci minunate, dar solicitante, cu oameni minunati, dar 
complecşi şi surprinzători în reacții; Şurel era o certitudi- 
ne! Şi iată o scrisoare de la Şurel primită la Santiago de 
Chile, scrisoare datată 30 iunie 1996, expediată de la Ma- 
drid! La Madrid, Şurel primise o bursă de studii cultura- 
le de la MAE spaniol şi timp de trei luni a citit o bună 
parte din cărţile aflate la Biblioteca Naţională referitoare 
la civilizațiile precolumbiene, la Arabal, Unamuno şi his- 
paniştii români aflați în Spania în exil (Uscătescu, 
Ciorănescu, Horia Vintilă). Mi-l imaginam pe Şurel 
stând opt ore zilnic nemişcat şi fascinat de volumele sau 
cunabulele dorite de decenii, pe care, în sfârşit, le putea 
vedea, mángáia şi răsfoi, luând notițe ca un excelent elev 
sau student sau om de litere care a fost mereu. Şurel fu- 
sese în Chile cu un an în urmă ca membru al unei delega- 
tii SRR condusă de un alt mare om de radio, erou al Re- 
volutiei, decedat în 2006, Ştefan Naciu. Cei doi au format 
o redutabilă echipă care a impresionat ziariştii chilieni, 
autoritățile chiliene şi pe noi prin profesionalismul şi de- 
dicatia lor pe altarul unei profesii căreia i-au făcut cinste. 
Ei au semnat Convenții de colaborare ale SRR cu Radio 
Chilena şi Radio Nacional de Chile, au luat interviuri celor 

mai înalte personalități chiliene, au realizat reportaje cu 
românii din Chile, au vizitat obiective economice, cultu- 
rale, turistice din Santiago de Chile şi din alte trei regiuni 
chiliene şi m-au însoțit la desfăşurarea unor acțiuni de 
mare amploare şi rezonanţă inițiate de Ambasada noas- 
tră: inaugurarea Institutului Iberoamerican de Cultură 
„Mihai Eminescu”, Săptămâna Culturii Române la Talca, 
recepţia oferită în saloanele ambasadei cu prilejul Zilei 
Naţionale şi altele. Şurel avea de ce şi de cine să îşi amin- 
tească şi sensibilitatea şi modestia lui se revărsau inclusiv 
din scrisoarea amintită din care citez un paragraf: 

... cum Spuneam, mă gândesc uneori la voi, şi cum nu am 
alte imagini în memorie, vă văd în scene de la ambasadă sau de 
la Granjeros del Alba (n. Târg de produse tradiționale chiliene) 
sau sus la statuie (n. Cerro de Santa Lucia, punctul zero, isto- 
ric, al capitalei chiliene) sau la Santuario de la Naturaleza 
(Sanctuarul Naturii, un loc de vis unde chilienii, dar şi noi ne 
retrăgeam uneori pentru a respira aer curat parfumat cu miro- 
surile inconfundabile ale mititeilor dámboviteni fabricati pe 
tărâm chilian de soția mea...) ş.a.m.d. Sper să nu vă deranjeze... 
prea tare aceste rânduri ale mele, care — desigur - nu au nevoie 
de răspuns, ci sunt ele un răspuns amabilitátii şi prieteniei 
voastre. O fac cu multă simpatie şi recunoştinţă. 

Cu drag, Şurel 


Aşadar, opt ani la Radio au însemnat pentru mine 
experienţe profesionale inedite şi atât de benefice, ulteri- 
or, pentru cariera mea diplomatică; au însemnat colegi şi 
prieteni, reportofoane de două kilograme pe umăr pentru 
interviuri şi reportaje în Bucureşti şi în provincie, tradu- 
ceri şi lecturări de programe zilnice în spaniolă, redacta- 
rea de materiale de o pagină sau de 10 pagini, adică de 
trei minute sau de 45 de minute, însoțiri de delegaţii ve- 
nite din Spania şi America Latină, o vizită de neuitat în 
Mexic ca membru într-o delegaţie de ziarişti români şi 
multe altele. Acesta este un episod la care doresc să mă 

refer, pe scurt, în continuare. Vizita în Mexic a delegației 
de ziarişti români a avut loc în lunile octom- 
brie-noiembrie 1983 şi s-a desfăşurat în excelente condiții 
din toate punctele de vedere; nu doresc să insist deoarece 
am făcut-o în cartea mea publicată în 2010. Un alt aspect 
mi se pare relevant pentru că exprimă apariția deja a 
unor trăsături ziaristice grefate pe reflexe diplomatice 
existente. La revenirea din Mexic am făcut o escală la 
New York, prilej pentru a vizita sediul ONU, ajutat, desi- 
gur, de foştii mei colegi diplomați. Folosindu-mi flerul 
diplomatic din dotare, dar mai ales tupeul ziaristic în 
formare, am abordat frontal cabinetul preşedintelui 
Adunării Generale ONU, Jorge Illueca, prin purtătorul său 
de cuvânt, Mario Zamorano. Pe scurt, am obținut un inter- 
viu în exclusivitate cu preşedintele Illueca luat prin tele- 
fon într-o cabină de la Radio, imediat după revenirea la 
Bucureşti. Interviu difuzat pentru America Latină la 18 şi 
23 noiembrie, iar prin Radio Actualităţi, pentru România, 
la 22 noiembrie 1983. Purtătorul de cuvânt al preşedinte- 
lui Adunării Generale ONU mi-a confirmat receptarea 
interviului şi mi-a adresat, la rândul lui, rugămintea de a 
redacta şi trimite la cabinetul preşedintelui un program 
radiofonic despre condiția femeii în România. Am obti- 
nut aprobările necesare de la redactorul şef şi am dema- 
rat acțiunea prin intervievarea mai multor femei din Ro- 
mânia din domeniul politic (Ana Mureşan), artistic 
(compozitoarea Irina Odágescu-Tutuianu), medical 
(Ana Aslan), sportiv (Nadia Comăneci), muncitoresc (o 
strungáritá de la un combinat din Tg. Jiu), o primáritá etc. 
La avizarea textului, înainte de înregistrare, redactorul 
şef a pus o rezoluție care suna cam aşa: „începeți cu lu- 
crările tovarăşei”; şi aşa am introdus polimerizările şi ce 
mai „scrisese” tovarăşa; de interviu nu putea fi vorba... 
Programul, divizat în două părți de câte 25 de minute, 
ambientat cu muzică românească reprezentativă, a fost 
trimis la 28 decembrie 1983, iar la 5 ianuarie 1984, Mario 
Zamorano îmi scria într-o telegramă primită la Radio: 

Recibido programa mujer rumana. agradecidos gentileza. 
deseandole felicidades año nuevo. cordialmente. Mario 
Zamorano! ” [Primit programul femeia română. mulțumiri 
pentru gentilete. felicitări anul nou. cordialmente. MZ] 

Se încheia astfel un episod de o relevanță specială 
pentru mine, în debutul meu ca ziarist (eram în Radio de 
nici doi ani). Eram mândru şi am dorit în continuare să 
fac tot ce era mai potrivit pentru a intra cu maximă efici- 
entá în specificul şi exigenţele ziaristice, într-un mediu de 
elevată forță protesională cum era atunci Redacţia Emisi- 
unilor Pentru Străinătate (REPS) şi nu numai. Ajunsesem 
să mă identific cu instituția, cu munca aceasta aparent 
dură, dar de fapt frumoasă şi fără de egal de generoasă 
cu cei ce o iubesc şi o înțeleg. O făcusem într-atâta încât 
atunci când s-a pus problema revenirii în MAE, adică în 
diplomaţie, m-am gândit bine şi m-am consultat în prea- 
labil, pe îndelete, cu familia... De altfel, am găsit chiar în 
aceste zile printre hârtiile mele, multe şi aparent inutile, 
gânduri, pe care urma să le exprim public într-o reuniune 
cu Redacţia din care făceam parte, convocată pentru ziua 
de 27 decembrie 1989. Acea Reuniune, extrem de impor- 
tantă pentru momentul de panică şi dezorganizare ce se 
instaurase imediat după 22 decembrie, inclusiv la Radio, 
nu a mai avut loc. Au urmat alte asemenea momente de 
confuzie, a intervenit şi chemarea oficială adresată de 
noul ministru de externe, Sergiu Celac, celor care fusese- 
răm scoşi abuziv din Externe în anii '80 şi, aşa, am revenit 
acolo unde „mă náscusem” profesional — diplomația. 
Cred că acel text, poate unul dintre puţinele pe care le 
pregătisem ca atare, adică în scris, atunci când luam cu- 
vântul în diferite ocazii publice, poate fi elocvent pentru 
o stare de spirit nu numai a mea, dar şi a momentului pe 
care noi, ziariştii de la Radio, de la REPS, o trăiam la nu- 
mai câteva zile de la intrarea, nu-i aşa, într-o nouă... eră, 
cum eram obişnuiţi să spunem pe la cursurile de invátá- 
mânt politic. lată textul, cu scuze pentru unele formulări 

pe care le păstrez intacte pentru a reda întocmai culoarea 
locală, adică momentul postrevolutionar cald şi aiuritor 
pentru mulți dintre noi românii, în general: 

Mă încearcă un sentiment al ruşinii în această sală în care 
de atâtea ori ne-am întâlnit sub „privirile ocrotitoare” ale celui 
căruia i-am urmărit noaptea trecută, prin intermediul RTL, 
ultima vizită de lucru. Mă gândesc cu bucurie şi speranță că în 
aceeaşi sală suflă de acum vântul libertății, într-o țară liberă cu 
adevărat. Ínvátám cu toții primele noțiuni ale democrației reale, 
ale libertăţii; suntem la început de drum, al unui drum ce va fi 
presărat de simtiri şi acțiuni necenzurate, de muncă la nivelul 
competenţei noastre, a fiecăruia — căci fiecare dintre noi a acu- 
mulat în îngropata „epocă a ruşinii” multă sete de dreptate, 
multă sete de adevăr. La acest început de drum, fiecare dintre 
noi trebuie să-şi facă o ordine interioară, căci numai aşa vom 
culege împreună adevăratele roade, interzise sau umflate de 
raportări false până acum. Să privim în noi — nu cu mânie ci 
cu luciditate, cu maturitate- este nevoie de toți cei ce au ceva 
de spus, ce au ceva de dat acestei țări, acestui popor alături de 
care urmăm -şi asta cât mai repede-cursurile universității 
libertatii cuvântului. Noi, cei de la REPS, nu plecăm de la 
zero, aici nu există vid — pe care să îl înlocuim cu nu ştiu ce şi 
cu nu ştiu cine. Suntem o echipă de profesionişti, de fiecare 
este nevoie; profesionalismul nostru trebuie doar să rupă lan- 
țurile cenzurii, să se canalizeze ca apele unui fluviu cu debit 
constant şi impresionant în slujba adevărului. Ascultătorii pe 
care i-am minţit în atâtea ocazii se vor înmii la număr. Să 
nu-i dezamăgim! Să nu dezamágim propria noastră renaştere! 
Să nu ne mai dezamăgim pe noi înşine! Trebuie să scriem, să 
scriem mult şi bine; fiecare să scrie, toți cei ce au ceva de spus 
iar din portofoliul de materiale să ne alegem noi înşine mate- 
rialele pe care le considerăm bune, reale, simțite de pana unor 
adevărați români, unor adevăraţi profesionişti. Conducătorul 
nostru sau omul ce urmează să organizeze activitatea noastră, 
să ne coordoneze şi nu să ne cenzureze, ar trebui în opi- 
nia mea să fie: 

- bun cunoscător al muncii la nivelul tuturor comparti- 
mentelor la care se fabrică emisiunea; 

- bun organizator; 

- competent profesional; 

- matur politic şi cu o conduită socială care să îi confere 
autoritatea necesară; 

- autor al unui editorial zilnic sau ori de câte ori evenimen- 
tele sau chemarea lăuntrică i-o dictează; 

- cu tact şi bun coleg; 

- mandatat pe o perioadă limitată de timp, să fie eligibil şi 
înlocuibil dacă colectivul va aprecia aceasta; Am scris toate 
aceste gânduri, stimati colegi — este una dintre foarte puținele 
situații în care nu vorbesc liber — dar exercițiul libertății l-am 
început deja în gând şi în simtire încă la 23 decembrie, sub 
gloanțe. Voi scrie aşa pentru Radio Bucureşti România şi voi 
face tot ce pot pentru ca de la postul nostru de Radio să plece în 
eter numai adevărul. Vă mulțumesc. 

La numai trei săptămâni de la acest discurs nepro- 
nuntat, mă aflam, din nou, după exact opt ani de absenţă, 
în clădirea Ministerului român de Externe de unde am 
primit misiunea de a conduce ambasada României de la 
Madrid! Părăseam Radioul cu gratitudine pentru tot ce 
am învăţat acolo, cu recunoştinţă pentru toți cei care 
m-au ajutat şi m-au înţeles pe durata „exilului“ meu (nu 
împărtăşesc această apreciere venită de la unul dintre 
colegii mei din Externe), dar şi cu marea, nesátioasa do- 
rintá de a folosi în diplomație tot ce ştiam după atâția ani 
de activitate neîntreruptă inițiată la acelaşi Minister, 
într-un octombrie din anul 1966... Ambasador în Chile, în 
vacanță anuală la Bucureşti, am avut o convorbire în di- 
rect cu regretatul om de radio Nicolae Dumitru în cadrul 
programului „Pulsul zilei” din 16 august 1995. lată un 
fragment: 

... la sosirea la post în Chile am constatat că noi nu prea 
avem acces la mass media chiliană; am reuşit în acest an să 
acord peste 20 de interviuri atât la radio, cât şi la televiziunile 

importante, precum şi la cotidianul de mare tiraj „El 
Mercurio”; 

Reporter: Deci pot spune cá manipulati presa din Chile. 

VD: Eu aş zice că nici ei nu mă manipulează pe mine şi 
nici eu pe ei; vă asigur că aceste interviuri se înscriu într-un 
interes reciproc. 

Reporter: Eu am vrut sá vă aduc la faptul să mărturisiți 
că ați avut o experiență publicistică radiofonică şi că acest lu- 
cru, probabil, că ajută la un limbaj asemănător, un limbaj apro- 
piat de presă, de ziariştii de acolo, nu? 

VD Bănuiesc. Aţi atins o coardă dragă sufletului meu; 
într-adevăr nu voi putea uita niciodată cei câțiva ani pe care 
i-am petrecut împreună cu colegii mei de la Radio, ceea ce, 
vreau să vă mărturisesc, îmi creează un avantaj, un atu, în 
contactele mele cu ziariştii chilieni. Marea lor majoritate ştie 
deja că ambasadorul României a fost ziarist timp de opt ani la 
Radio şi accesul meu este facilitat. 

INIMA MEA — ÎNCERCĂRI PRE ŞI 
POST-OPERATORII 


Inima omului, temă mult prea vastă şi sensibilă pen- 
tru a fi abordată lapidar şi neprofesionist; aşadar, nici nu 
voi încerca să o fac! Dar aici este vorba despre inima mea, 
la propriu, aşa că am să încerc... Mai ales că este vorba 
despre o poveste care, acum, se poate nara cu calm şi sa- 
tisfactie. Motorul acesta funcționează perfect deşi cu 
exact 24 de ani în urmă a luat contact cu lumea exterioa- 
ră, la propriu, sau invers, suportând o intervenție vitală; 
medicii o numesc DSA (defect septal atrial), soția, mira- 
col, iar eu, exercițiu sportiv reuşit; antrenor, destinul. 
Despre ce este vorba? Aşadar, cu mult timp înainte de 26 
iunie 1987, inima mea a fost purtată, sau ea m-a purtat pe 
mine, pe piste de atletism, bazine de înot, vârfuri de 
munți, clime tropicale şi rarefiate la înălțimi de peste 3000 
de metri, în armată şi pe unde mi-a mai fost dat să hoină- 
resc; iar după acea fastă zi, cu inima la locul ei, reparată şi 
făcută ca şi nouă de medicul fără de pereche Radu Deac 
din cochetul Târg al Mureşului, am luat-o din nou la pi- 
cior pe plaiuri iberoamericane, dar şi pe alpinele noastre 
cărări, este adevărat cu ceva mai multă prudenţă, dar cu 
aceeaşi neostoită poftă de viață. A trebuit ca într-o seară, 
la terminarea turei de serviciu de la Radio, undeva prin 
1986, să alerg câteva zeci de metri după un autobuz ce se 
încăpățânase să ajungă în staţie înaintea mea, pentru a-mi 

da seama că motoraşul meu avea să îmi comunice ceva 
destul de serios. Şi chiar l-am luat în serios şi au urmat 
succesiv cardiograme, o ecocardiografie şi apoi un catete- 
rism, toate sub ochiul atent şi, mai ales, competent al ce- 
lui ce este astăzi profesor universitar şi şef al Catedrei de 
cardiologie de la Spitalul Fundeni, şi devenit prieten de 
familie, Edy Apetrei. Reparatia, „cu cuțitul”, cum auzi- 
sem într-un comentariu între medici, dar nu crezusem că 
se referea la mine, a urmat aproape firesc la Clinica din 
Târgu Mureş la care doctorul Radu Deac (pentru tot- 
deauna în inima mea cea refăcută şi în recunoştinţa între- 
gii mele familii), Istvan Kerek (anestezistul minunat că- 
ruia inima i-a încetat între timp să mai bată...), Şerban 
Brănişteanu şi Remus Mitre au fost cei ce mi-au asigurat 
revenirea la viaţă cu o inimă aproape nouă ce a primit în 
locul DSA-ului un petec foarte special din porc mistreț, 
aşa cum mi s-a explicat ulterior. Că am avut şi încă mai 
am zile în care să mă bucur de această lume minunată şi 
de oamenii ei globalizati, mi s-a demonstrat şi atunci 
când, internat la Clinică, eram în aşteptarea sângelui ne- 
cesar operației, cam patru litri din grupa zero, la spital 
neexistând nici un gram... Şi dintr-o dată, de la un centru 
de recoltare din țară, a fost... paraşutată o cantitate din 
pretiosul lichid roşu, în care se aflau şi pungile necesare 
operaţiei mele! La numai trei zile de la internare intram 
în sala cea mai importantă pentru orice intervenţie pe 
cord; ai mei nu ştiau decât că mai întârziam să intru acolo 
din cauza unei infecții dentare... Astfel, intervenţia, care 
a durat patru ore şi jumătate şi s-a desfăşurat fără pro- 
bleme deosebite — dacă nu punem la socoteală că instala- 
tia de aer condiționat s-a defectat în plină vară — s-a bucu- 
rat de deplina linişte familială care a luat la cunoştinţă că 
evenimentul s-a produs numai după ce acesta intrase de- 
ja în istoria familiei. Pentru Marika şi Elod Kincses, prie- 
teni de o viață, voi avea mereu gânduri bune căci ei au 
fost primii pământeni cunoscuți de cel cu fosta inimă, pe 

care i-am revăzut şi recunoscut! Iar compotul de vişine şi 
căpşunile de la frigiderul lor personal, pe care Marika mi 
le-a oferit la patul de care eram ancorat cu furtunaşe, per- 
fuzoare şi nu mai ştiu ce alte conexiuni medicale, de ară- 
tam ca o marionetă ce prindea viață precum pápusile de 
lemn ale unchiului Gepetto, mi-au redat puterile necesare 
pentru a dori din toată ființa să revin acolo de unde ple- 
casem pentru patru ore şi jumătate, adică la viață. Dragii 
mei din Bucureşti şi-au făcut apariția atunci când eram 
pregătit să îi reprimesc cu toată inima chiar acolo, în ea, 
adică unde îşi aveau locul: Nicoleta mea de toate zilele, 
adică Chica, surioara şi cumnatul, vărul fără de egal care 
a fost Puiu şi, mai aproape de capitală, undeva la munte, 
cea care m-a zămislit şi m-a lansat pe orbita unei vieți că- 
reia nu îi pot reproşa nimic, adică MAMA, mama care 
m-a strâns în braţele ei calde, generoase şi cunoscute de 
mine de peste 45 de ani şi pe care nu am încetat să le 
ating şi să le sărut cu recunoştinţă şi multă, multă dragos- 
te. Revenirea la viața curentă şi cotidiană cu ale ei bune şi 
mai puțin bune s-a produs lent, dar sigur căci, nu-i aşa, 
mă aşteptau, nu peste prea mult timp, evenimente şi noi 
călătorii şi misiuni personale şi oficiale despre care am 
vorbit şi voi mai vorbi chiar în această carte. Inima noas- 
tră cea de toate zilele trebuie respectată şi îngrijită toată 
viața; este chintesenta învățămintelor pe care le-am acu- 
mulat în acele luni de încercare, este ceea ce m-au învățat 
şi mi-au recomandat acei oameni minunati care îşi fac din 
redarea vieții şi sănătății semenilor lor, un crez de viaţă. 
Am mai învăţat că: ultima masă a zilei trebuie să fie cu 
şase ore înainte de culcare, că odihna nocturnă trebuie să 
înceapă înainte de miezul nopții şi să fie de şapte-opt ore, 
că băutura şi fumatul oprimă motoraşul nostru care are 
nevoie, şi el, de odihnă pentru a-şi putea relua, mereu şi 
mereu, misiunea, la parametrii unei normalitáti tot mai 
ignorate de semenii mei. Şi aşa, din sfat în sfat, respectate, 
cele şapte decenii de viață sper să mai primească şi altele 

pentru ca, în final, aşa cum spunea doamna Ana Aslan 
(pe care am avut onoarea să o cunosc), îmbătrânirea să se 
facă în deplină demnitate; să fim noi, cei din vârsta a tre- 
ia, exemple pentru cei din vârstele mai fragede şi, mai 
ales, să ne putem ajuta pe noi înşine... Şi pentru că am 
amintit-o pe doamna Aslan, am să redau recomandările 
sale pentru o viață sănătoasă şi o bătrâneţe demnă: să faci 
ce vrei în viață! (dânsa şi-a permis o bună parte a vieții să 
o facá...), să te odihnesti opt ore pe zi fără întrerupere şi 
să începi tratamentul cu gerovital/aslavital şi procedurile 
fizioterapeutice cunoscute, după vârsta de 40 de ani 
(Domnia Sa îşi permitea un mic adaos la aceste precepte 
-un degetel de coniac Napoleon atunci când călătorea cu 
avionul; şi a călătorit destul până în 1988 când, la venera- 
bila vârstă de 91 de ani, avea să se stingă din viaţă, în de- 
plină demnitate, după multe succese, satisfacţii şi reali- 
zări ce au făcut-o celebră pe toate meridianele lumii). Câţi 
dintre noi respectă oare acest regim de viață? Ar fi intere- 
sant să vedeți printre prieteni şi cunoscuţi sau... să le 
studiati maniera de viaţă, a lor, dar şi a dumneavoastră! 
Eu reuşeam, cu ajutor, mult şi foarte competent, să trec o 
altă frontieră, cea dintre viață şi dincolo de ea, amânând, 
iată, cu câteva decenii, un epilog, ce altfel, adică fără o in- 
terventie chirurgicală calificată şi la timp, s-ar fi produs... 
Am avut un coleg de salon, cu 15 ani mai tânăr decât mi- 
ne şi cu acelaşi diagnostic; nu a acceptat să se supună 
operaţiei în ciuda recomandărilor ferme ale medicilor 
şi... s-a stins atunci când ar mai fi putut să se bucure 
multi ani de viaţa ce-i fusese şi lui dăruită, nu-i aşa? Noi 
mai trebuie să învăţăm să şi acceptăm unele daruri celes- 
te şi materne, să le respectăm şi să le îngrijim, apoi... 

BUCUREŞTI - MADRID: INTERFERENTE 
POST-REVOLUTIONARE 


Prin intermediul corespondentei primite si trimise ín 
anii 1990-1992 între Bucureşti si Madrid, pe timpul când 
m-am aflat la conducerea Ambasadei noastre din capitala 
Spaniei voi încerca să ilustrez unele dintre aspectele rele- 
vante, sper, ale manierei în care se desfăşurau atunci de- 
mersurile noastre diplomatice; simultan cu desfăşurarea 
„oOstilităților” de la Bucureşti... Construiam sau încercam 
să o facem în ambele capitale, dar realizările erau modes- 
te şi se năruiau sub ochii noştri; meşterul Manole se in- 
stalase parcă din nou pe meleagurile mioritice şi nu reu- 
şeam nici noi, diplomații, să găsim soluția ieşirii din im- 
pas. Soluția meşterului nu o aveam în vedere, deşi tenta- 
tive au existat: eram după o epocă în care se dárámase şi 
se distrusese destul, venise timpul să refacem! Puteam 
oare să o facem? Întrebare retorică cu frânturi de răspun- 
suri care se mai dau încă... Îi scriam, la 20 februarie 1990, 
surorii mele aflată departe într-o țară arabă încă de la 
sfârşitul anului 1989; redau unele fragmente: 

Îți scriu din biroul Secretariatului Direcţiei Europa Occi- 
dentală din MAE, adică prima mea dragoste profesională. O 
tempora! Am fost chemat la MAE, m-am conformat cu plăcere 
şi acum aştept, tine-te bine, să plec la ambasada noastră din 
Madrid! Adică, prin martie sau aprilie vom pleca cu toţii în 

tara lui Cervantes. Ica şi, mai ales, Cristi aşteaptă, ca şi mine 
de altfel, intrarea într-o lume, în care, sperăm din nou, să ne 
desfăşurăm cât mai bine... Reiau scrisoarea astăzi luni, 19 fe- 
bruarie, după o duminică fierbinte în care la sediul Guvernului 
(de fapt, fostul şi actualul sediu al MAE) au pătruns câteva 
sute de... (nu ştiu cum să îi numesc) care au spart geamuri, au 
rupt uşile din metal masiv, au mânjit la propriu şi la figurat 
birouri, pereți şi au transformat frumuseţea de clădire într-o 
imagine a vandalismului. Sînt sub impresia celor petrecute, sub 
impresia celor ce se petrec la noi, acum, când sîntem amenințați 
să pierdem pacea după ce am câştigat războiul... În Bucureşti 
este primăvară, o primăvară minunată şi bine venită şi este 
mare păcat că, din când în când, dar mai ales duminica, când 
am avea atâta nevoie să ne relaxám, mitingurile, manifestatiile 
şi alte asemenea întruniri ne stresează căci televiziunea şi radi- 
oul, ambele libere şi la dispoziția tuturor, ne pun în legătură cu 
ceea ce se întâmplă în Piaţa Victoriei, dar şi în alte oraşe. De- 
mocratia şi libertatea sînt bunuri de consum folosite abuziv şi 
violent. Dar panta rei şi vom reveni, sînt sigur, la civilizația 
adevărată, la linişte, la calm şi moderație... 

Ajuns la Madrid împreună cu ceilalți doi membri ai 
familiei mele ne-am instalat rapid, am luat primele mă- 
suri pentru pregătirea vizitei oficiale în Spania a Primului 
Ministru şi am intrat, adică, într-un ritm de muncă din 
care nu am ieşit decât atunci când am revenit, definitiv, la 
Bucureşti, după doi ani madrileni de vis şi lupte... lată 
câteva dintre imaginile şi opiniile din această perioadă 
(aprilie 1990 - aprilie 1992) reținute din scrisori primite şi 
trimise. La 23 mai 1990, sora mea îmi scria, printre altele: 

Oricum, în Piaţa Universității, trandafirii nu au curajul 
să se arate, nici ei, nici firele de iarbă. A rămas, în continuare, 
campingul ad-hoc din fața Teatrului Naţional, oferind presei 
străine pelicule sexy şi chiar mai mult, după căderea serii... In 
perimetrul Inter e ca la Gara de Nord şi în suflete îşi face loc 
din ce în ce mai sigur teama, incertitudinea, mâhnirea; iar ma- 

ma natura e părtaşă cu frig, nori, vreme tristă, mohorâtă, pre- 
vestitoare de un viitor nu prea luminos. 

Un bun prieten din Braşov, profesor universitar, 
îmi scria la 6 iulie 1990: 

Noutăţile din țară? Sincer să fiu, avem momente de spe- 
rantá alternate, din păcate, cu momente de disperare. Au fost 
evenimente penibile pentru noi şi pentru tara noastră, iar eu 
consider că acestea puteau fi oprite. Logica şi gândirea, bunul 
simţ şi respectul ar trebui să facă parte din fiinţa fiecărui om, 
indiferent de poziția lui socială, ştiu eu, poate indiferent de 
momentul vieții sale. 

Eu, în fruntea unei ambasade cu diverse şi complexe 
probleme (priorități politice, economice, comerciale etc.), 
inclusiv de personal, (în primele două luni de la sosirea 
mea la post au fost schimbaţi toți cei pe care îi găsisem la 
misiune cu o singură excepție, acceptată de mine), orga- 
nizam, stabileam relații utile la nivelul tuturor autorități- 
lor spaniole, în corpul diplomatic, cu românii din diaspo- 
ră, scriam, acordam interviuri la radio, TV şi pentru presa 
scrisă, eram prezent la aeroport în fiecare sâmbătă dimi- 
neata pentru a saluta delegații sau delegați români ce tre- 
ceau prin Madrid sau veneau în misiuni oficiale în Spa- 
nia. Ce altceva? Construiam: o nouă imagine a ţării, a 
ambasadei, a noului regim instaurat la Bucureşti, expli- 
cam şi argumentam, de multe ori ca în cursele contracro- 
nometru cu schimbări de situații ce năruiau de azi pe 
mâine edificiile noastre, adevărate castele de nisip. Satis- 
factiile veneau însă, încet, dar sigur, şi treptat se legau 
acțiunile, iar Spania se transforma într-un sprijin tot mai 
evident al aspirațiilor noastre euroatlantice. În octombrie 
1990, directorul Direcţiei Europa Occidentală, IG, exce- 
lent diplomat, specialist mai ales pe multilateral, dar ex- 
trem de util la conducerea unei Direcţii politice atât de 
importante pentru noi în perioada post-comunistă, îmi 
scria: 

Vreau să-ți spun că ai pornit-o f. bine. Madridul e cotat ca 
oficiu activ şi bun, ceea ce mă bucură, profesional, dar şi perso- 
nal. Vorba englezului” Keep the good work going”. Nu prea 
ştiu încă ce-o să facem de ambasador, poate îți zice ceva minis- 
trul, dar din p.d.v. al muncii nu-i prea ducem lipsa. Sigur că 
spaniolii aşteaptă şi sunt puțin vexati. Dar aşa sînt şi italienii, 
olandezii, francezii unde încă nu avem ambasadori. 

La 29 noiembrie 1990, îi scriam, la rândul meu, direc- 
torului şi colegului IG: 

Suntem într-o periondă deosebit de densă în activități: alal- 
tăieri am inițiat seria de manifestări cu 1 Decembrie la Şcoala 
de Limbi Străine din Madrid, azi - actul central la Biblioteca 
Națională, mâine 30 noiembrie conferință de presă la ambasadă, 
luni, recepţia. Simultan, aici se află delegația militară (i-am 
însoțit la două acțiuni oficiale şi i-am primit duminică la amba- 
sadă) şi, tot duminică, soseşte ministrul Ursu cu care voi parti- 
cipa la alte două acțiuni organizate de spanioli. Pentru Şcoală, 
Bibliotecă şi conferința de presă trebuie să pregătesc, desigur, 
intervenții corespunzătoare şi să fiu „înarmat” la cel mai înalt 
nivel. Între timp, întâlniri în CD, vizite la MAE, Ministerul 
Economiei, Ministerul Culturii, pentru perfectarea unor acti- 
uni concrete. Desigur, chestiunile interne” sunt, 
vránd-nevránd, prezente şi, toate, aşteaptă o soluție (cea mai 
potrivită!) de la şef. Din fericire, pe plan intern nu sunt pro- 
bleme serioase, nucleul unui colectiv de o eficiență acceptabilă 
fiind deja constituit. Plecarea „ultimului mohican” a dat un 
plus de acuratețe gândirii şi acțiunii unora dintre colegi, cu 
efecte benefice pentru atmosfera generală de aici... Doresc mult, 
şi până acum am reuşit, să instaurez un climat de colegialitate, 
de respect, de apreciere a muncii fiecăruia, pentru că numai în 
acest fel poți pretinde mai multă muncă, mai mult efort, atunci 
când situația o cere (si situația o cere mai mult şi mai des în 
ultima vreme). Mai vreau să îți spun că, cel puțin în acest mo- 
ment, despre fiecare dintre colegii mei de aici aş face o pledoarie 
pro domo fără ezitare; într-o perioadă în care promovăm pro- 

fesionalismul, competența şi devotamentul... Aici nu există 
sfârşit de săptămână căci avem TAROM-curier, delegații care 
vin şi pleacă, cazare în spațiul hotelier etc. Practic, în cursul 
zilei — vizite, întrevederi, mese, recepții, telefoane, coresponden- 
tá, avize, primiri (colegi, români în vizită), iar numai seara 
(când nu am acțiuni protocolare) pot scrie telegrame şi pot 
gândi la „strategii” pentru zilele şi săptămânile următoare. 
Numeroasele şi variatele solicitări de intervenție operativă 
(uneori prea) venite de la, practic, toate Direcţiile din MAE, 
dar şi de la alte ministere şi instituții, problemele economice şi 
comerciale sunt copleşitoare şi mă străduiesc să nu las nimic 
fără răspuns. În această complexă activitate încerc şi, se pare că 
merge, să atrag tot mai mult pe colegii Andrei Hateganu, V. 
Rusu. Cu Ion Turturică mă înțeleg bine şi el acoperă deja o 
arie notabilă a activității. Aşteptăm pentru decembrie un mem- 
bru al conducerii ministerului pentru întâlnirea cu emigrația 
română; nu voi pierde prilejul pentru a trimite felicitările mele 
de Crăciun. „Prin curierul TAROM din săptămâna urmă- 
toare, directorul IG îmi scria: „Am primit şi citit cu interes 
ultima ta scrisoare. Ridici multe probleme pe care le voi avea în 
vedere. Multe s-au clarificat, însă după ultimele dezvoltări, la 
nivelul Primului Ministru. Vezi, deci, cât se cere ca să schim- 
băm imaginea, atât a țării peste hotare, dar şi, ceea ce este şi mai 
apropiat, a noastră din Centrală şi ambasade, la Guvern. Noi 
vom trece prin nişte frecuşuri usturătoare. Si voi analizati bine 
ce trebuie făcut. 

În primele zile ale lunii ianuarie 1991, la Madrid s-a 
aflat o importantă delegaţie română pentru negocierea şi 
semnarea Programului de schimburi culturale dintre cele 
două ţări. Colegul GJ, director adjunct al Direcţiei Cultu- 
rale, îmi scria la 17 ianuarie, imediat ce a revenit la Bucu- 
reşti: 

Stimate coleg, întors în tară cu cele mai bune impresii asu- 
pra travaliului tău şi al colaboratorilor în îndeplinirea soliei din 
care am făcut, cu umilință, parte şi eu, dar şi asupra deplinei 

solicitudini şi ospitalităţii fără egal arătate cu acest prilej, mă 
simt obligat (plăcută obligație!) să-ți transmit sentimentele me- 
le de admiraţie, ca şi multumirea şi recunoştinţa, datorate cu 
prisosintá tie şi doamnei... 

La 30 mai 1991, într-o scrisoare adresată aceluiaşi 
bun coleg, IG, devenit director general, făceam o adevă- 
rată mărturie de credinţă în favoarea echipei, a corectitu- 
dinii şi valorii: 

Mă bucur că am rămas, în continunre, în „grădina” ta. O 
grădină în care, vreau să cred, buruienile sunt tot mai puține... 
Şi pentru că veni vorba, aici, după o perioadă relativ scurtă de 
timp în care ministerul a „semănat” personal „din primăvară 
până 'n iarnă” (acțiune care, ca şi în agricultură, şi-ar putea 
relua ciclul, sper, nu chiar sezonier...) noi am plivit şi acum, 
cred, cultivăm cu toate şansele să avem recolte din ce în ce mai 
bune! lartá-mi înfloriturile agrare (sunt la modă, nu-i aşa?) dar 
noi, cu colaborarea pe linie de agricultură, suntem în ton... Cu 
toată seriozitatea însă, vreau să îți spun că fiecare om „cu ale 
lui”, deci situarea într-un microclimat şi microcolectiv poate da 
naştere la fenomenul de respingere sau la aderentá firească şi 
relativ imediată. Aici am depăşit faza micilor orgolii şi am limi- 
tat mult unele tendințe de lichelutá dispunând în prezent de un 
colectiv care se confundă tot mai mult cu un mecanism bine 
uns, capabil să rezolve tot ce i se cere. Vreau să cred că asta se 
simte şi acasă. Nu a fost uşor şi, în ce mă priveşte, chiar dacă 
am pierdut dintr-o „imagine fotogenicá” pe care, oricum, nu 
mi-o doream, am convins sau am determinat pe fiecare să-şi 
joace cât mai bine rolul-postul pe care a fost trimis. În multe 
discuții bi- şi multilaterale (inclusiv soțiile) am subliniat că de 
acum numai competența, adevărata valonre dovedită constant 
în procesul complex al muncii, corectitudinea şi angajarea sînt 
singurele criterii prin prisma cărora ne putem justifica locul. Şi 
că sînt caduce (chiar dacă unele semnale izolate ne-ar contrazi- 
ce) vechile mijloace de menținere şi chiar înaintare pe o anumi- 
tă direcție sau culoar social; că nu mai tine cu prietenul de nu 

ştiu unde, cu relația pe care o intretin cu un pachet sau altul; că 
scrisori adresate nu ştiu cui cu defăimări, colportări şi denatu- 
rări nu mai are cine sá le ia în serios; că soțiile sînt soții şi nu 
şef 1 sau şef 2 etc. 

În munca de educare şi reeducare nu mi-a fost şi nu îmi es- 
te uşor pentru că sechele există chiar şi acolo unde nu te aştepţi, 
pentru că rezistența la efort, la angajare există, pentru că dorin- 
ta de a face cât mai puțin şi a avea cât mai multe avantaje se 
manifestă încă. Pe deasupra tuturor acestor diferențe (fireşti 
într-un colectiv format din oameni cu un trecut diferit, de nive- 
le de pregătire diferite, cu un prezent şi viitor pentru unii incert 
—oare când vom scăpa de această fiară a nesigurantei?) am reu- 
sit să avem aici o echipă funcțională, în care există respect reci- 
proc şi o tot mai clară înțelegere a diferențelor fireşti (ierarhic, 
pregătire, aport, câştiguri) existente între membrii ei. Impor- 
tantă este echipa şi capacitatea ei de a răspunde comenzilor 
Centralei. Este altarul pe care las adesea 18-20 de ore de lucru, 
nelinişte, căutări, dar, recunosc, şi satisfacţii! lată mărturisirile 
— nu neapărat sentimentale - ale unui a.i. (nn. ad interim) 

În aceeaşi zi de 30 mai 1991, şi cu acelaşi curier TA- 
ROM, trimiteam la MAE, de data aceasta secretarului de 
stat Romulus Neagu, un răspuns la o depeşă pe care 
avusese amabilitatea să mi-o adreseze cu zile în urmă. 
Chiar cu riscul de a repeta unele idei, doresc să o repro- 
duc integral pentru că mi se pare, la această oră, într-o 
Românie membră în UE, că are elemente mai mult decât 
edificatoare despre, cât şi până unde am reuşit să avan- 
săm noi românii, în general şi nu numai personalul din 
serviciul exterior al țării, într-un sector numit cândva de 
un scriitor pre-decembrist, „suflete”, azi, resurse umane 
sau, mai exact, la capitolul mentalitate. Iat-o, scrisoarea: 

Rândurile tale le-am apreciat la adevărata lor valoare, adi- 
că în mod deosebit. Tot ce îmi scrii este pertinent, dar mai ales 
plin de învățăminte şi luări aminte. Îmi amintesc, pentru a câta 
oară, de un sfat pe care mi l-a dat Mac în 1972 înainte de a 

pleca la primul meu post (care, am crezut până în ianuarie 
1990, că a fost şi ultimul...): "atenție la diplomația în propria 
casă! ” Aşadar, aceasta este mai importantă decât cealaltă pe 
care am invátat-o de la Malița. O axiomá pe care am crezut-o 
valabilă racordată la un trecut în care valorile adevărate erau în 
mare măsură deranjante şi sortite marginalizării. Cu certitudi- 
ne însă, ne va mai fi dat să bâjbâim mult încă în negura cernu- 
tá în deprinderile şi concepțiile noastre de-a lungul atâtor dece- 
nii abrutizante. 

Citind extrem de pertinentele tale mesaje „în clar” sau „ci- 
frate” mi-am amintit de unele din seminariile noastre comune 
sau dezbateri la cercurile ştiinţifice în care nişte tineri vioi 
(eram şi noi printre ei) scrutau viitorul şi încercau să înțeleagă 
enigmele lumii. Cât am reuşit oare să facem până acum? In ce 
mă priveşte, perioada 1982-1990, la Radio, a constituit o expe- 
rientá de viață pe care în minister nu aş fi dobândit-o. Am în- 
vátat şi am simțit că teoria alternativelor este viabilă şi chiar 
preferabilă pentru revigorarea spiritului şi călirea mo- 
ral-volitivă. 

Revenirea în minister şi trimiterea la Madrid „pentru a-l 
înlocui pe ambasador“, cu câteva zile înainte de sosirea Premie- 
rului nostru, m-au luat nu prin surprindere, ci direct şi fără 
vreun complex în focul problemelor a căror dificultate, amploa- 
re şi multitudine le-am cunoscut imediat. Trei au fost coor- 
donatele pe care mi-am grefat activitatea: explicarea, promo- 
varea şi apărarea cu toate mijloacele profesiei, entuziasmul ro- 
bust al oii rătăcite (de alții) şi maturitatea firească vârstei, a 
imaginii unei Românii '90 pe care o cunoşti cel puțin la fel de 
bine ca mine; găsirea de mijloace, căi, pârghii şi forme pentru 
a face din Spania un partener real, eficient şi ajutător atât în 
plan bilateral, cât şi multilateral; în sfârşit, constituirea unui 
colectiv „din mers”, în condițiile în care, din aprilie şi până în 
decembrie 1990, de aici au plecat şi au venit continuu membri 
ai personalului diplomatic şi tehnico-administrativ. Fără a in- 

sista, am să-ți spun că în primele două coordonate s-au obținut 
ceva rezultate, atâtea cel puțin cât să merite aprecieri scrise (un 
element nou, la nivelul timpurilor noi...) din partea conducerii 
Centralei, a Direcţiei de spațiu, a altor Direcţii cît şi de la Se- 
cretarintul General al Guvernului, ministere (agricultură, 
amenajarea teritoriului, interne, apărare etc.) şi alte numeroase 
instituții care au beneficiat într-un fel sau altul de sprijinul 
ambasadei noastre. Sectorul „suflete”r a treia coordonată, este 
şi cel mai delicat... Când trebuie să rezolvi rapid, eficient şi 
consistent sute, fără exagerare, de solicităni venite din țară şi 
alte sute, tot fără exagerare, din Spania nu există decât două 
posibilități: să le tratezi cu toată seriozitatea şi răspunderea şi 
să apeşi la maximum pedala ritmului, implicănii şi, deci, a efor- 
tului, sau să faci o cernere mai mult sau mai puțin inteligentă 
pentru o soluționare pe bază de priorități. Pentru mine, o a tre- 
ia variantă, aceea a nepăsării şi tratămi superficiale, nu există. 
Şi am optat, fără ezitare, pentru prima posibilitate şi, la această 
oră, mă simt liniştit cu mine însumi, având conştiinţa lucrului 
împlinit; pe alocuri, chiar bine. Aceasta a presupus şi presupu- 
ne o strunire permanentă a colegilor, simultan cu... reeducarea 
lor, Nu cred că îţi poți imagina la adeyárata scală multitudinea 
aspectelor pe care le implică această muncă care, am crezut la 
un moment dat, că este de Sisif. Sîntem încă atât de mult legați 
de vechile concepții, de dorința de „a ne aranja“, dacă se poate, 
cu minim de efort şi implicare, Sîntem în stare să facem, încă 
(pînă cînd?), orice pentru a discredita valoarea, efortul, entuzi- 
asmul; sîntem încă dispuşi (pre...) la „lins” (iartă-mi expresia 
puțin cam colocvială), la colportare, la intrigă, Mulţi regretă 
încă egalitarismul de altădată, păturica cáldutá a mediocrității 
cuminţi, pasivitatea activizată fals numai de „orientările pre- 
fioase”, În colectiv, toate aceste non valori le-am desființat teo- 
retic şi le-am impus treptat (deşi greu) în practică. Lichelutele m 
mai vechi Sau mai noi m au reacționat mai întîi cu neliniște, 
apoi au scos un colț crezînd într-o înlocuire a şefului şi sperînd 

într-unul mai puțin exigent sau competent pentru a-şi face 
jocurile. Dar, iată, la 14 luni distanță (le fac la 7 iunie a.c.), 
jocul continuă în acelaşi ritm al exigentei, dar şi al unui uma- 
nism (ptiu, era să zic socialist!) pe care unii îl înţeleg greşit. La 
solicitările Centralei de a face propuneri de sancționare sau re- 
chemare am răspuns cu discuții colegiale atunci cînd au apărut 
stridente şi lucrurile s-au aplanat. Comoditatea, indiferența şi 
calculele (de toate felurile şi culorile) îşi fac din cînd în cînd loc 
şi, iată, se materializează în unele din semnalele la care te-ai 
referit. Cei limitați (genetic), cei deformati în gîndire şi aspirații 
încearcă să arunce hidoşenia lor pe alții. Aici, acum, în ce mă 
priveşte, pe scaunul pe care stau (a se citi răspundere, neliniste, 
nervi şi 30-40% din timpul socialmente util consacrat unor 
probleme din afara politicului, diplomaticului, economicului 
etc.) voi continua să fac cît mai functional, competitiv şi eficient 
acest colectiv. Dorința mea este să ajut; şi o voi face, cit mă pri- 
cep şi pot, pînă la capăt, chiar dacă asta generează ostilitate şi 
oricum, o imagine mai puțin ,fotogenicá” printre cei ce trebuie 
să mă urmeze în singurul ritm şi nivel acceptabil la această oră 
— cele mai înalte. O fac şi cu convingerea că de acum, clevetiri- 
le, informările, defăimările, refulările unora nu mai pot consti- 
tui elemente valabile în judecátile de valoare aplicate de Centra- 
lá. Tempi passati! Altfel, totul e în zadar. 

Şi încă ceva: tare mult aş vrea să devin aici number two, 
în umbra unui om competent, integru şi intransigent pentru ca 
să îmi fac meseria la un procentaj cît mai aproape de posibili- 
táti. Madridul e un punct cald care se poate încinge tot mai 
mult şi fiecare trebuie să răspundă la comenzi eficient şi rapid. 
Asta este fundamental! lar aici, acum, aceasta este din ce în ce 
mai mult posibil — pentru că oamenii înțeleg tot mai mult unde 
le este locul şi că trebuie să şi-l păstreze demonstrînd că îl meri- 
tă. Asta am reuşit în aceste 14 luni. Restul e... tăcere (sau nu e, 
cum excelent ai sesizat). Dragă Romică, Nicoleta şi cu mine 
mergem mai departe; iar cînd ştim că ACASĂ sînt şi oameni ca 

tine şi ca mulți alții, primim oxigenul necesar pentru a conti- 
nua. Inima mea tăiată şi cusută în 1987, oasele imbatrinite şi 
tiroida nevesti-mii nu ne împiedică să continuăm. Sper că, cu 
atît mai puțin vor reuşi să ne oprească aspecte din zona 
underground-ului... 

Au fost, sper, şi pentru cititorii acestor rânduri, aces- 
tor depese mai puțin oficiale, dar extrem de riguroase în 
comentarii, exemple de cum mergeau lucrurile la începu- 
tul anilor '90. Ceea ce aş mai vrea să relev este faptul că la 
numai şase luni de la aceste ultime scrisori, la Madrid şi-a 
făcut apariția ambasadorul de tip nou care a bulversat la 
puțin timp de la intrarea în pâine, tot ce se construise până 
atunci. Comentariile nu mai sunt necesare, nu-i aşa? Sau 
poate numai pentru a spune că în ceea ce mă priveşte, 
după o revenire cam pripită şi frustrantă în Centrala 
MAE, am avut o evoluţie pe care o pun pe seama concep- 
telor, preceptelor şi rezultatelor avute în cele 20 de luni 
de foc madrilene: director, ambasador, director, ambasa- 
dor cu multe satisfacţii şi rezultate apreciate şi cu efecte 
pe termen lung, cel puțin în planul legăturilor de priete- 
nie cu mulți dintre cei pe care i-am cunoscut în acele pe- 
rioade. 

DIPLOMATIA LA NIVEL ÎNALT 


Anii '90 au fost pentru relaţiile României cu America 
Latină, surprinzător de fructuosi şi marcați de numeroase 
vizite la nivel înalt, mai ales dinspre tara noastră spre 
acest continent. Preşedinţii României Ion Iliescu şi Emil 
Constantinescu, Prim Miniştrii Petre Roman şi Nicolae 
Văcăroiu, preşedinţii Senatului şi Camerei Deputaţilor, 
trei miniştri de externe şi alţi membri ai Guvernului s-au 
aflat în capitale latinoamericane pentru a încerca să asi- 
gure continuitatea şi să revigoreze raporturi privilegiate 
în plan bi- şi multilateral între tara noastră şi un continent 
de care ne leagă incontestabile afinități. Erau efecte ale 
inerfiei vechii maniere de abordare activă a raporturilor 
noastre cu acest continent sau încercări reale de situare pe 
baze noi a acestor relații? Răspunsurile nu au întârziat să 
apară şi nu sunt cele mai favorabile; aceste legături au 
diminuat dramatic pe toate planurile în ciuda eforturilor, 
cel puţin aparente, făcute de noile autorități instalate la 
Bucureşti după evenimentele din decembrie 1989. Dacă 
contactele oficiale au fost numeroase, de înalt nivel, ca şi 
speranţele puse de oficialii români în dezvoltarea legătu- 
rilor tradiționale dintre noi, rezultatele au fost departe de 
aşteptări din raţiuni care numai parțial se regăsesc în dis- 
tantele geografice şi apartenenţa țărilor respective la or- 
ganisme comerciale şi economice diferite. Nu vreau să 
intru în analiza acestor cauze, doresc, mai degrabă, să 

relatez cu obiectivitate, câteva dintre momentele mai im- 
portante ale acestor vizite, întâlniri şi acorduri desfăşura- 
te de multe ori, în ceea ce ne priveşte, sub imperiul, mai 
degrabă al ieşirii în lume decât bazate pe analize realiste 
ale posibilităților de colaborare cu America Latină, pe 
baze reciproc avantajoase. Voi restrânge aria de analiză la 
acele acțiuni de anvergură la care am fost prezent, fie 
pregătindu-le şi participând direct la acestea, fie ca amba- 
sador în una sau alta din capitalele vizitate de înalți dem- 
nitari români. Anii 1993 şi 1994 au fost marcați de vizitele 
oficiale ale preşedintelui Iliescu în Argentina, Chile, Co- 
lumbia şi Barbados (iulie 1993) şi ale Primului Ministru 
Nicolae Văcăroiu în Brazilia, Peru, Paraguay (mai 1994). 
Nu mă voi referi, cu acest prilej, la date legate de 
acorduri, Declaraţii şi alte asemenea aspecte aride, dar 
foarte importante, fără îndoială, pentru obiectivele şi sco- 
purile propuse de vizitele oficiale la acest nivel. Voi în- 
cerca, mai degrabă, să introduc cititorii în spatele uşilor 
închise ale diplomaţiei şi să relatez întâmplări, unele 
anecdotice, cu semnificațiile şi conotatiile lor pentru ex- 
perienta politico-diplomatică a oricărui diplomat de cari- 
eră; dar mai puțin cunoscute publicului larg, inclusiv 
unor ziarişti care se grăbesc însă să critice, să analizeze şi 
să recomande chiar şi din spaţii şi domenii în care nu au 
pătruns niciodată. Când se purcede la pregătirea unei 
vizite de aceste niveluri sunt necesare mai multe compo- 
nente a căror clarificare sau punere de acord între părţile 
interesate sunt strict necesare, şi anume: existența 
unei/unor invitații oficiale din partea omologului şi con- 
firmarea datei şi perioadei de desfăşurare a acesteia; de- 
semnarea componenței delegaţiei cu luarea în considera- 
re a practicii în materie în țara vizitată (nivelul membri- 
lor, numărul acestora, dacă sunt sau nu însoţiţi de soții, 
şeful delegaţiei), documentele ce vor fi negociate/semnate 
cu prilejul vizitei, programul vizitei (zile, ore, întrevederi 
şi durata acestora, oferirea de dejunuri sau dineuri oficia- 

le, de recepții sau cocteiluri etc.), aspectele logistice (caza- 
rea membrilor delegației oficiale, a celorlalți membri ai 
acesteia, transport pe durata vizitei etc.), aspecte de ce- 
remonial şi protocol (ținută, depunere de coroane de 
flori, intonarea imnurilor naționale, pronunțarea de alo- 
cutiuni/discursuri/toasturi — reciprocitate, scrise sau libe- 
re, limba, durata), aspecte de pază şi securitate, survolul 
aeronavei oficiale (aprobare survol, culoar, coordonate 
foarte bine determinate, parcarea aeronavei pe timpul 
vizitei, regimul echipajului la sol etc.), regimul ziariştilor, 
conferințe de presă şi acces la acestea şi încă alte aseme- 
nea detalii care uneori joacă un rol mai important decât 
s-ar crede (un exemplu îmi vine în minte şi îl relatez pe 
scurt: preşedintele țării a sosit la Monterrey, în Mexic, 

entru a participa la o conferinţă internațională cu un 
BAC 111; zbor fără probleme, sosire la timp, dar proble- 
me la coborârea din avion căci, fără scară, nu se poate 
cobori, nu-i aşa, iar avionul nu avea, cei de la aeroport nu 
ştiau (?) şi nici o scară adecvată nu era în apropiere, aşa 
că, la cele 10 ore de zbor, s-au mai adăugat 25 de minute, 
cam lungi, de aşteptare în avion până a sosit scara cea 
buclucasá...). Ei bine, toate aceste aspecte cad în sarcina 
funcționarilor „din spatele frontului”, adică a consilieri- 
lor, directorilor, ambasadorilor şi a altor specialişti în te- 
mele respective. Se cristalizează operativ o delegație de 
antemergători, una mixtă cu reprezentanți ai tuturor in- 
stitutiilor interesate şi cu o perioadă rezonabilă de antici- 
patie se deplasează în tara/tárile ce urmează a fi vizitate 
pentru perfectarea detaliilor de mai sus. Mi-a revenit în 
mai multe rânduri această frumoasă, dar extrem de deli- 
cată misiune, fie din postura de director în MAE, fie de 
ambasador; şi am constatat, personal, cât de greu şi plin 
de răspundere este un asemenea demers. Tactul abordă- 
rilor în discuţiile cu omologii, la ei acasă, parcurgerea fie- 
cărei etape şi a fiecărui moment al turneului, verificarea 
mai ales a detaliilor (de ex. dacă gazdele au imnul natio- 

nal actual al ţării noastre şi nu cel cu RSR sau RPR, asa 
cum s-a întâmplat, din păcate, la una dintre vizitele la 
nivel înalt, cred că în Chile, în 1993), negocierea fiecărui 
punct din program ca şi a documentelor politice nefinali- 
zate încă şi multe asemenea aspecte de care depinde suc- 
cesul demersului politico-diplomatic la cel mai înalt ni- 
vel. Nu mai vorbesc de faptul că, în cazul acestor turnee 
pe continentul latinoamerican, deplasările cu avionul 
presupun sute de ore de zbor indiferent de condiţii at- 
mosferice şi starea ta de sănătate sau predispoziția la 
asemenea eforturi. lar cel mai important element al misi- 
unii antemergătorilor este informarea în ţară asupra fie- 
cărui pas făcut conform mandatului primit la plecarea de 
acasă şi solicitarea de aprobări pentru definitivarea unui 
detaliu sau a altuia, desigur, în funcţie, în toate situațiile, 
de poziția părții cu care tratezi. lar când această parte 
premergătoare vizitei/turneului s-a încheiat începe ade- 
vărata vizită, antemergătorii se integrează „din mers” 
delegației oficiale şi reiau parcurgerea traseului pe care ei 
l-au acoperit în sens invers... Profesionalism, rezistenţă la 
efort şi la multe alte condiţii specifice (fus orar, climă, 
alimentație, altitudine), respect față de parteneri şi de mi- 
siunea ce ţi-a fost încredinţată sunt atribute sine qua non 
pentru cei ce ne-am aflat şi pentru cei ce se află în prima 
linie a promovării intereselor României pe meridianele 
lumii. Deschizătorii de drumuri s-au aflat şi se mai află, 
desigur, la Ministerul de Externe, la cel al Comerţului, la 
Preşedinţie şi la Secretariatul General al Guvernului, la 
niveluri de lucru, de funcționari cu state vechi în serviciu, 
oameni cu experienţă şi capacitate de analiză, vizionari şi 
întreprinzători; pentru că aceştia sunt cei care propun şi 
argumentează, susțin cu analize pertinente o acțiune de 
politică externă (diplomatică, economică, comercială, co- 
laborare bi- şi multilaterală etc.) Şi, după aprobările de 
rigoare, la niveluri de competenţă constituțională, aceste 
strategii, proiecte, idei, sunt puse în practică tot prin in- 

termediul acestui personal care, din spatele demnitarului 
sau demnitarilor, la nivel înalt sau mediu fac posibilă 
transpunerea lor în viaţă. Voi preciza de la început că atât 
turneul Preşedintelui Iliescu, cât şi cel al Primului Minis- 
tru Văcăroiu au avut un pronunțat caracter economic, 
fără a neglija însă latura politico-diplomatică, accentuată 
mai ales în cazul şefului statului. Delegaţiile oficiale au 
inclus, în ambele cazuri, membri ai guvernului, secretari 
de stat, preşedinţi de Camere de Comerţ, Bănci, ziarişti şi 
un impresionant număr de oameni de afaceri sau agenți 
economici cum erau numiţi atunci. Din obiectivele vizi- 
telor, generoase şi complexe, din componența mentiona- 
tă a delegatiilor au rezultat programe oficiale deosebit 
de bogate la cele mai înalte şi diverse niveluri şi dome- 
nii. Să mentionez că în Brazilia şi Paraguay, preşedinţii 
respectivelor ţări sunt şi şefi ai Executivului, ei au 
transmis invitații Premierului nostru şi între ei au avut 
loc convorbiri oficiale la care au participat şi alți 3-5 
membri ai delegatiilor oficiale desemnați de Preşedinte, 
respectiv de Premier. 

Cele mai consistente reuniuni de lucru au fost cele cu 
caracter economic, fie că s-au desfăşurat în cadrul unor 
Seminarii economice binationale, fie pe ateliere de lucru 
cu participarea diferiților agenți economici, în funcție de 
interesele lor vizavi de partenerii din țările vizitate. S-au 
semnat contracte, s-au depistat noi domenii şi produse de 
interes la import-export sau de cooperare economică (ex. 
în Brazilia o linie de montaj autoturisme Dacia). Am re- 
marcat o anumită efervescenţă la nivelul oamenilor de 
afaceri români ce au făcut deplasarea (unii, cu plata per- 
sonală a cheltuielilor), interesul lor părea real şi sustena- 
bil. Din păcate, evoluţiile ulterioare au demonstrat că era 
vorba numai despre aparente şi că, în marea lor majorita- 
te, aceşti oameni de afaceri mai degrabă s-au plimbat de- 
cât s-au angajat în afaceri în zonă, pe continentul lati- 
noamerican. Ceea ce este remarcabil şi merită să fie evi- 

dentiat sunt două aspecte care mie mi-au atras atenția în 
mod deosebit: cei doi înalți demnitari români s-au anga- 
jat la un efort lăudabil pentru a promova deschiderea in- 
ternationalá a țării noastre într-o perioadă când aveam 
mare nevoie de a marca prezența noastră externă, atât 
politică, cât şi economică, ei făcând proba unei capacități 
impresionante de negociere, răbdare şi rezistență în 
multiplele întâlniri, activități protocolare şi convorbiri 
bilaterale sau restrânse cu interlocutorii din ţările vizitate. 
Un al doilea aspect a fost cel legat de cheltuieli; navele 
prezidenţială şi cea specială pusă la dispoziția Primului 
Ministru, cele 60-70 de persoane care i-au însoțit pe cei 
doi înalți demnitari români, plata cazării, meselor şi di- 
urnei, pentru cea mai mare parte a acestora din bugetele 
celor două instituții, au însemnat eforturi financiare făcu- 
te de fiecare dată cu, mi s-a părut, prea multă uşurinţă, 
[ar dacă voi menţiona că, de exemplu, în turneul Premie- 
rului, aceste plăți s-au făcut cash (!) vom înțelege mai bi- 
ne, sau nu, aspectul financiar la ora anilor '90 (un functi- 
onar de la Guvern avea asupra sa o servietă gen percep- 
tor sătesc -probabil pentru a nu atrage prea mult atenţia 
— din care scotea sute de mii de dolari pentru a plăti la 
sfârşitul sejururilor de o noapte sau două în cele cinci sau 
şase hoteluri, de patru şi cinci stele, în care a fost cazată 
delegatia...). Uimirea funcționarilor locali era evidentă şi 
justificată! Pentru a nu plictisi cu detalii în plus din rutina 
unor asemenea turnee cred că ar fi interesant să cunoaş- 
tem şi alte elemente ce dau culoare şi interes general aces- 
tor deplasări în zone exotice cum mai sunt ele denumite 
de unii ziarişti care se opresc, din păcate, numai la aces- 
tea în relatările lor ce rețin mai ales spectaculosul şi scan- 
dalul. Eu am reținut câteva ce merită să fie relatate pentru 
îmbogățirea cunoştinţelor cititorilor despre o Lume care 
se diferențiază de a noastră în unele privințe, păstrând 
intacte afinitátile si interferentele culturale şi lingvistice 
obiective. Ne aflam în aeronava prezidențială la 10.000 de 

metri altitudine deasupra Anzilor în drumul de la Bue- 
nos Aires la Santiago de Chile, adică a doua escală în tur- 
neul Preşedintelui țării din 1993. La un moment dat, nava 
cade, la propriu, circa cinci-şase secunde care ni s-au pă- 
rut tuturor o veşnicie sau, poate, ultimele din existența 
noastră efemeră. Livizi, cu stomacurile în gură, cei mai 
multi dintre cei 70 de pasageri ce îl insoteam pe şeful sta- 
tului, am avut senzația reală că nu ne vom opri decât pe 
crestele acoperite de zăpezile veşnice ale Anzilor, pentru 
a nu ne mai întoarce niciodată. După doar un minut de la 
această „călătorie” imaginară, din cabina sa, Preşedintele 
Iliescu şi-a făcut apariția şi, ca şi cum aproape nimic nu 
se întâmplase, a început să ne explice cu o voce calmă, 
egală, că a fost vorba de un gol de aer care nu a fost prea 
mare, dar că... şi explicațiile ştiinţifice, inginereşti au con- 
tinuat cu singurul scop, desigur, de a ne calma şi a ne re- 
aduce şi pe noi la lumea reală pe care crezusem că urma 
să o părăsim. Preşedintele a crescut în ochii multora din- 
tre noi în postura de om, dar şi de conducător... În itine- 
rariile delegației prezidenţiale şi a premierului, un loc 
important l-au constituit dezvelirile unor statui sau 
busturi, toate în bronz, ale unor personaje importante din 
istoria noastră: Mihai Viteazul la Buenos Aires, Tudor 
Vladimirescu la Montevideo, Nicolae Bălcescu la Santi- 
ago de Chile, Mihai Eminescu la Rio de Janeiro. Prilejuri 
pentru cei doi demnitari să releve semnificația şi contri- 
butiile fundamentale ale acestor eroi sau creatori literari 
la patrimoniul universal de valori. La rândul nostru, am 
avut prilejul să cunoaştem câte ceva din creațiile şi obice- 
iurile ce dau personalitate fiecărei țări şi popoarelor res- 
pective. lată, de exemplu, în Uruguay, țară mică între co- 
loşi cum sunt Argentina şi Brazilia, dar mare prin realiză- 
rile sale pe toate planurile. Am reținut pentru cititorul 
român numai câteva. În drum spre cunoscuta stațiune de 
elită Punta del Este din Uruguay se trece printr-o localitate 
numită Punta Ballena ce nu pare a avea, la prima vedere, 

nimic special. Este numai o eronată impresie căci aici 
există ceea ce este de acum cunoscut drept Casapueblo. Ce 
este această casă populară sau a poporului? În primul 
rând că nu are, acum, nimic de-a face cu accesul popular 
acolo; este vorba despre o construcție suprarealistă sau 
gqudistá cu pigmentári ă la Picasso, muzeu, hotel, case şi 
cásute, apartamente, sáli si holuri, chiar strádute (nu mai 
mari de 2-4 metri), toate create, páná la un punct, chiar cu 
propriile máini, de un uruguayan genial, celebru, de 88 
de ani, astăzi; eu l-am cunoscut pe când avea numai 70 
de ani şi l-am revăzut la cea de-a 75-a aniversare: Carlos 
Páez Vilaró! Este un mare privilegiu şi mândrie pentru 
Uruguay că Don Carlos este cetățean al acestei țări şi un 
privilegiu pentru oricine are onoarea să îl cunoască. Ce a 
făcut Don Carlos pentru a merita asemenea onoare şi ce- 
lebritate? Întrebarea corectă ar fi, ce nu a făcut. Căci acest 
bărbat viguros şi frumos în splendoarea vârstei sale — a 
treia, nu-i aşa — cu părul des, mai degrabă grizonat decât 
alb, cămăşi mereu curate de un alb sau albastru 
impactant, cu un glas domol, dar ferm şi cu zâmbetul pe 
buze, a făcut de toate încă din anii '50. El este pictor, ce- 
ramist, sculptor, muralist, scriitor, compozitor, construc- 
tor şi, încă, mare amator de frumuseți feminine care îl 
încurajează să trăiască şi să iubească viața... 

Don Carlos a început să construiască ceva ce nu era 
bine definit încă de prin decada '50, mai exact din 1958 şi 
continuă să o facă... Destinul acestei impresionante opere 
de artă, Casapueblo, pentru că aşa poate fi considerată, are 
dimensiuni pe care numai „zborul unei păsări le poate 
defini; este de forma unui vapor gigant prins într-un 
țărm stâncos, abrupt, dar într-o contemplare activă! ”, aşa 
cum ne spunea însuşi autorul. Am vizitat de două ori 
acest palat, castel, multiplicate cu zece, poate o sută de 
palate şi castele, cu evidente influenţe gaudiene, dar cu 
linii mai domoale, mai simple, cu influenţe spaniole in- 
contestabile şi tocmai de aceea „imnul acestei case este 

Concertul de Aranjuez”, ne mai spune excelentul amfitrion, 
adică don Carlos Pâez. Dacă am face o comparație cu 
Sagrada Familia, minunea gaudiană de la Barcelona, nu 
am greşi total, căci dantelăriile, asimetriile şi, mai ales, 
miile de colțişoare şi unghiuri, culori şi forme interioare şi 
exterioare sunt impactante şi ne duc cu gândul la Sagrada 
Familia catalană. Şi totuşi, Casapueblo a lui Carlos Púez 
Vilaró mi se pare mai la îndemână, mai apropiată nouă 
umanilor, şi, oricum, aici se poate locui (are 70 de camere 
şi apartamente cu costuri pentru o noapte între 135 şi 480 
de dolari), aici poţi parcurge în circa două ore de vizită 
„tihnită” zeci de străzi cu denumiri ale unor celebrități 
artistice din întreaga lume, aici poți admira sute de opere 
de artă ale maestrului, dar şi obiecte, cu sutele, poate cu 
miile, pe care acesta le-a achiziționat din peregrinările lui 
nenumărate prin America Latină, Africa, cea neagră mai 
ales, dar şi prin Insulele din Pacific (Tahiti e preferata) 
sau SUA. Acest bărbat, artist, cu vederi globaliste nu nu- 
mai în ale artei, mai este şi un extraordinar părinte, căci, 
în 1972 când fiul său, Carlos Miguel, component al echipei 
de rugby a Uruguayului, s-a numărat printre victimele 
tragediei aviatice din Anzi, a fost Don Carlos Páez Vilaró 
cel care nu a crezut nicio clipă că fiul său nu mai trăieşte 
şi a investit toți banii pentru activarea tuturor relațiilor 
sale la autoritățile din Uruguay şi Chile pentru ca opera- 
tiunile de căutare sá continue; şi, după 70 de zile de la 
tragedie, au apărut, vii, 17 supraviețuitori, printre ei şi 
Carlos Miguel! Nu vă puteți imagina cum poate vorbi 
despre acest episod, tatăl acestuia, cum vorbesc despre 
acele momente dramatice multe dintre obiectele existente 
în Casapueblo, filmul acestei aventuri încheiate fericit pen- 
tru 17 dintre tinerii acelui zbor FAU 511 devenit legendă, 
fiind prezentat non stop vizitatorului. Aşadar, Casapueblo, 
victorie a omului asupra unei naturi inclemente, acolo, 
într-o localitate care, până la sosirea lui Carlos Páez era o 
prăpădită aşezare de pescari nevoiaşi şi care acum trăieş- 

te la umbra acestui loc de vise şi fantezii vizitat de turişti 
din toată lumea, mai ales din Argentina şi Brazilia. Carlos 
Páez a construit marea majoritate a acestui vis îndrăzneț 
şi greu de asimilat ca fiind rezultat al unei minți umane, 
cu ajutorul pescarilor, iar o bună parte din componentele 
acestei uriaşe construcţii este rezultatul trocului cu opere 
de artă ale acestui geniu. La vârsta senectutii, dar cu tine- 
rete încă în inimă şi priviri, Don Carlos Páez ne mai spune 
că „în Casapueblo prietenul meu este soarele; vine în fieca- 
re zi să mă salute când răsare de dincolo de deal şi îmi 
spune la revedere când pleacă să lumineze alte locuri”. 
Dacă vreţi să vedeți un unicat al lumii moderne, o multi- 
tudine de case strâns unite între ele, pe şase sau şapte ni- 
vele, cu 70 de camere şi apartamente, fiecare cu terase ce 
dau spre Estuarul La Plata, cu geamurile în forme şi di- 
mensiuni variabile, cu turnuri şi turnulețe, cupole, totul 
de un alb imaculat, strălucitor sub soarele ce sălăşluieşte 
pe acolo cam tot anul, atunci mergeţi la Casapueblo din 
Punta Ballena, departamentul Maldonado din micuțul, 
dar bogatul în oameni Uruguay! Aici au fost şi s-au bucu- 
rat, şi au revenit, Plácido Domingo, Omar Shariff, scriitori 
şi artişti celebri; dar şi unul dintre preşedinţii noştri si... 
chiar şi Nicoleta şi cu mine, eu chiar de două ori; căci via- 
ta a fost darnică cu mine, aşa cum am recunoscut în mai 
multe rânduri! 

Şi tot în Uruguay, cu prilejul vizitei preşedintelui 
Iliescu, în apropiere de acest loc de vis am participat la 
un festin gaucho, adică pur campestru uruguayan în care, 
la loc de cinste au fost demonstrațiile de măiestrie ale 
gauchos locali specializați în rodeo şi, mai apoi, un grătar 
cum numai aici în zona rioplatense (Rio de la Plata) se 
poate vedea şi... savura. Cei 70 de însoțitori ai Preşedinte- 
lui nostru, printre ei şi un grup de artişti, dintre care me- 
nestrelul Tudor Gheorghe era cel mai activ, am fost păr- 
taşi la o întâlnire de suflet şi paladare cu prieteni 
uruguayeni dintre oficialitățile locale şi de la Montevideo. 

Imaginati-vá o zi cam, mohorátá de iulie (iarna sudică sau 
anotimpul ploios pe acele meleaguri) în care tremuram 
subțire sub cele 12 grade cam umede şi în aşteptarea me- 
sei, făcând zâmbre în fața unui grătar (parrillada, vá mai 
amintiți de cele din Argentina?) de trei metri lungime şi 
unul lățime, încărcat cu un cărbune încins de un roşu do- 
gorâtor şi promiţător pentru ce avea să suporte în urmă- 
toarele ore; adică greutatea grătarului acoperit cu carne 
ce venea în saci sigilati din care mâini pricepute nu mai 
pridideau să scoată la iveală muşchi de vită hrănită cu 
nutreturi dulci de melasá, hălci de porc, cârnaţi de 
trei-patru dimensiuni şi grosimi şi culori, legume şi câte 
şi mai câte! Fiecare dintre noi se putea servi, liber, cu bu- 
cata sau bucatele dorite şi, vă asigur că, acolo, atunci, au 
dispărut, aşa cum se cam întâmplă în situații similare, 
diferențele de funcţii şi demnități, de vârstă şi obiceiuri, 
de sex şi naționalitate, religie şi preferințe vegetariene, 
bucăţile apetisante de carne, fumul şi atmosfera create în 
jurul mirificului grătar, fie el românesc, uruguayan sau 
argentinian etc., aducându-ne la un numitor comun în- 
tru-dorinta de satisfacere a acestei necesități vitale ce ne 
ajută apoi să visăm, să creăm, să ne apropiem şi să ne în- 
telegem m mâncarea cea de toate zilele... lar aceasta nu era 
chiar de toate zilele ci de zile mari! Situarea ulterioară la 
mese frumos pregătite, după un ceremonial la înălțime, 
în ciuda desfăşurării într-un rancho, nu a făcut decât sá 
dea o strălucire în plus acelei zile, o duminică liberă în 
programul vizitei, de care sunt sigur că îşi mai amintesc 
toți cei ce am fost atunci, acolo... 

În Paraguay, țară cu multe probleme politice şi socia- 
le, pe un fundal de sărăcie evidentă, am avut experiențe 
la fel de interesante de fjecare dată când descopeream 
oameni ca şi noi, provocări la fel cu ale noastre şi mai ales 
dorinţa de a colabora, de a ne cunoaşte mai bine, de a ne 
apropia. Nu a fost sá fje chiar aşa, în ciuda acordurilor şi 
contractelor semnate, a unei înțelegeri de deschidere, cu 

titlu provizoriu, a unei reprezentanțe mixte MAE 
-Ministerul Comerţului (a funcționat cu sincope cam şase 
luni); impactul creat de prezenţa unei delegaţii dintr-o 
ţară fostă până de curând socialistă şi care se dovedeşte a 
fi chiar şi latină, similitudinea regimurilor Ceauşescu şi al 
dictatorului Stroessner, ambii eliminați de pe scena poli- 
tică, ne-au deschis larg porţile în Paraguay şi, fără îndoia- 
lă, inimile celor cu care ne-am întâlnit. Bumbacul 
paraguayan pe care îl vizau unii dintre agenţii economici 
români nu a vrut să vină în România din motive ce îmi 
scapă, instalarea unei linii de montaj Dacia nu s-a reuşit 
decât în Brazilia. Preşedintele Juan Carlos Wasmosy şi 
Premierul Nicolae Văcăroiu au semnat o Declaraţie Co- 
mună, s-au semnat şi câteva contracte nesemnificative ca 
valoare, s-au efectuat schimburi de decoraţii, înmânarea 
cheii oraşului, a avut loc o vizită de neuitat la Itaipu, gi- 
gant energetic pe râul Parană, la frontiera dintre Paragu- 
ay şi Brazilia (putere instalată de aproape 13.000 MW), 
precum şi Seminarii economice. Cred că acele turnee po- 
litice şi economice au fost mai mult decât bine venite, 
pentru că ele subliniau interesul unei Românii democra- 
tice, cu o economie de piaţă în plină formare, de a conti- 
nua traditionalele raporturi de prietenie şi colaborare cu 
un continent de care ne leagă multe afinități. Din păcate, 
în prezent, aceste raporturi, aceste contacte la diferite ni- 
veluri între țările noastre au diminuat drastic şi au con- 
dus la diminuarea similară a reprezentării noastre politi- 
co-diplomatice în regiune precum şi la volumuri modeste 
ale schimburilor economice şi comerciale. 

ÎN APROPIEREA UNOR OAMENI 
PUTERNICI 


Am avut de-a lungul carierei de diplomat, ca de alt- 
fel şi a celei de ziarist, posibilitatea de a fi aproape, cu un 
statut sau altul, de oameni care au rămas în istorie ca per- 
sonalitáfi remarcabile, chiar dacă unii numai pe pagini 
mai puțin agreate; de cititori şi de istorie! Ceauşescu, Fi- 
del Castro, Hugo Châvez, Augusto Pinochet, Salvador Allende, 
Santiago Carrillo, regele Juan Carlos, Vicente Fox, Ion 
Iliescu, Emil Constantinescu, Traian Băsescu, Daniel 
Ortega şi mă opresc aici deşi lista ar putea continua. Nu 
este intenția mea să fac aprecieri asupra acestor personaje 
din unghiuri de vedere politic sau istoric; aceasta este mi- 
siunea altora. Eu intentionez numai să ofer cititorului 
acestei mărturii de suflet — cartea — modeste opinii perso- 
nale despre unii dintre cei menționați, prin prisma expe- 
rientelor personale avute în momentele în care m-am 
aflat în preajma lor, cu prilejuri oficiale; subliniez, oficiale, 
căci cu niciunul dintre ei nu am avut prilejul şi nici inten- 
tia de a depăşi bariera raporturilor de serviciu; indiferent 
că m-am aflat în postura de interpret, director, ziarist sau 
ambasador. Deoarece am mai amintit în paginile ante- 
rioare despre fostul Preşedinte Ion Iliescu, aş vrea să 
completez portretul acestuia cu încă o mărturie. Este vor- 
ba despre întâlnirea pe care a avut-o în martie 2002 în 

oraşul mexican Monterrey, unde participa la o importan- 
tă Conferință internaţională, fiind chiar preşedintele unei 
Comisii şi raportor al acesteia. La inițiativa părții 
venezuelene, preşedintele Hugo Châvez a avut o întâlnire 
bilaterală cu preşedintele Iliescu. Eram ambasador în 
Mexic, am făcut parte din acea delegație şi am asigurat cu 
acel prilej traducerea convorbirii. M-a impresionat Ion 
Iliescu nu atât prin claritatea mesajului, a ideilor expuse 
şi viziunea globalistă, puternic argumentată, asupra pro- 
vocărilor contemporane, cât atitudinea sa. Să mă explic. 
Şeful statului venezuelean era pe atunci un bărbat de 
numai 48 de ani ce se instalase la conducerea Venezuelei 
în urma alegerilor din 1999, dar îşi începuse cariera la 
nivel înalt printr-o încercare nereuşită de lovitură militară 
de stat în 1992, fiind închis pentru doi ani. De altfel, la 
numai o lună după Monterrey, Chávez a fost înlăturat de 
la conducerea statului şi arestat din nou, este adevărat, 
numai pentru două zile. Acest conducător de stat lati- 
noamerican, imberb în ale politicii, apărut prin violență 
pe prima scenă politică a țării sale, s-a adresat Preşedinte- 
lui Iliescu, din primele secunde, cu apelativul de frate 
(hermano) şi i-a aplicat o îmbrăţişare în cel mai pur stil 
regional cu bătăi repetate pe spate şi un surâs larg şi pro- 
tector! Preşedintele european al unei țări latine, politician 
de rasă, s-a dovedit a fi, şi de această dată, capabil să facă 
față situaţiei şi nu a avut nicio reacție din care să rezulte 
retinerl față de efuziunile aproape copilăreşti ale unui şef 
de stat. Pe parcursul convorbirii, Châvez a avut şi alt gest 
la fel de surprinzător (aveam să îl revăd apoi şi la unii 
dintre politicienii dámboviteni...): a scos, cu gesturi largi 
şi vădit teatrale, un exemplar miniatural, de lux, al Con- 
stitutiei venezuelene şi a vânturat-o în mai multe rânduri 
prin fața Preşedintelui nostru şi a noastră, cei prezenţi la 
această spectaculoasă întrevedere, pentru a demonstra 
ataşamentul său la Legea fundamentală. Eu fusesem, aşa 

cum am relatat în paginile acestei cărți, la Caracas, exact 
în momentele în care această Constituţie fusese amendată 
cu paragrafe şi articole care făceau posibilă alegerea şi 
realegerea lui Châvez mulți ani, până în 2012 şi chiar mai 
departe; avea, deci, motive să o admire şi să se laude cu 

a... Ion Iliescu al nostru, imperturbabil, la fel ca după 
acea „cădere” a avionului prezidenţial deasupra Anzilor, 
l-a ascultat atent, dar i-a dat, cu decentá şi inteligență, o 
lecție de cum ar trebui să fie un şef de stat: ponderat, fără 
efuziuni inutile şi ilare pe alocuri, cu argumente prezen- 
tate firesc şi ponderat, fără amenințări şi proliferări de 
acuze la adresa unui „imperialism feroce” care „trebuie 
extirpat din rădăcini de pe continental nostru” cum se 
exprima, în contrapartidă, liderul venezuelean. La fel de 
imperturbabil a fost Ion Iliescu şi într-o altă situație, de 
data aceasta la Bucureşti, la Târgul de carte Gaudeamus 
din noiembrie 2006. A vorbit la lansarea cărții „Sociologia 
populismului” şi a fost, imediat după aceea, asaltat de 
unii dintre participanți, cei mai mulți pensionari, care 
l-au acuzat de populism şi chiar de evaziune fiscală („dar 
dv. cât impozit plátiti?”); de fiecare dată, omul politic 
versat iese din „colțul ringului” şi cu calm explică, expli- 
că; de data aceasta nu prea convingător şi oamenii pleacă 
cu un gust amar față de cel pe care l-au votat constant 
după 1989... Mai greu e acasă, nu-i aşa? Înainte de a pă- 
răsi şi eu incinta, am avut o scurtă convorbire cu Antonie 
Iorgovan care îmi spune că a notificat deja candidatura sa 
la funcția de preşedinte al PSD şi că „voi conta pe spriji- 
nul domnului Iliescu, a celor din preajma domnului 
Iliescu şi a acestui segment din partid”. Nu a fost să fie 
nici atunci şi nici mai apoi; nu întotdeauna putem decide 
pentru noi; destinul poate fi neiertător (Antonie Iorgovan 
a încetat din viață la Viena, la 4 octombrie 2007). 
Ceauşescu a fost pentru mine un coşmar la fiecare dintre 
apropierile de serviciu, unicele de altfel, la care am fost 

prezent. Eram traducătorul lui de limbă spaniolă 
(1979-1981) şi am participat la mai multe întrevederi ofi- 
ciale ale sale cu omologi din unele țări latinoamericane şi 
cu Santiago Carrillo, liderul comuniştilor spanioli. Am mai 
fost aproape la primirea scrisorilor de acreditare ale unor 
ambasadori din America Latină sau ale unor delegații de 
pe acelaşi continent şi din Spania, participante la congre- 
sele PCR. Un om sever, rigid, iritabil atunci când interlo- 
cutorul îl contrazicea (ex. Santiago Carrillo), dur cu inter- 
pretul atunci când acesta inversa ordinea cuvintelor sau a 
principiilor enumerate într-o anumită ordine de el; spa- 
niola, limbă latină, are multe cuvinte similare cu cele din 
română şi nu îi era nici lui greu să priceapă despre ce este 
vorba, mai ales la expresii şi cuvinte de politică externă; 
dacă nu prezentam într-o anumită ordine cele cinci sau 
cele zece principii de politică externă ale României, aşa 
cum le prezentase el, atunci privirea şi un NU AŞA adre- 
sate mă făceau să îngheț. În vizita pe care a efectuat-o în 
Cuba în 1973, pe vremea când eram ataşatul cultural al 
ambasadei, am fost din nou în câteva situații aproape, 
deşi încercam mereu să fiu cât mai departe; am constatat 
că soția lui avea un cuvânt greu de spus, că îl contrazicea 
uneori şi că el începea să se bâlbâie şi mai mult ca de obi- 
cei. Nicu, la rândul lui, nu prea îl lua în serios şi făcea 
exact ce vroia: pe durata şederii în Cuba, acesta, la cei 22 
de ani ai săi, a fost văzut mai mereu în compania soției 
unui important demnitar al vremii, lăsat acasă pentru a 
nu încurca treburile juniorului, ieşirile lui la baruri erau 
acoperite de cei ce îl aveau în sarcină, iar părinții nu 
aveau nici cea mai mică influență asupra acestui compor- 
tament. În sfârşit, la Congresul al XII-lea al PCR (noiem- 
brie 1979), am fost martor ocular la celebrul episod 
protagonizat de Constantin Pârvulescu. Ínsoteam dele- 
gatia PSOE (Partidul Socialist Muncitoresc din Spania), 
ca interpret, şi m-am aflat pe întreaga durată a lucrărilor 

Congresului, într-un salonaş din interiorul Sălii Palatului 
unde aveam acces la un televizor conectat la circuitul în- 
chis de televiziune ce transmitea integral lucrările. Inter- 
ventia de senzație a lui Pârvulescu, bătrânul activist de 
vreo 80 de ani pe atunci, a fost unică în istoria existenţei 
lui Ceauşescu în fruntea partidului. După ce bătrânul a 
obținut, cu chiu cu vai, aprobarea de a lua cuvântul (în- 
săşi „tovarăşa,, se opusese, ca de altfel şi preşedintele de 
şedinţă, care anunţase închiderea listei oratorilor deşi nu 
dăduse nicio secundă timp altora sá se înscrie —listele fu- 
seseră definitivate de multă vreme, trecute fiind prin sita 
verificărilor amănunțite), a urcat cu dificultate la tribună 
şi a contestat corectitudinea desemnării lui Ceauşescu 
drept candidat la funcția de secretar general al PCR fără 
să fi fost mai întâi supus aprobării de a face parte din 
membrii CC. Valul de proteste ce a urmat, ca la comandă, 
a fost teribil, deşi pentru câteva minute sala fusese dez- 
orientată; intervențiile lui Ion-Popescu Puturi, directorul 
Institutului de Cercetări Istorice şi, mai ales a lui 
Macovescu l-au ,desfiintat” pe Pârvulescu, iar în inter- 
ventia sa, Ceauşescu, cu o voce gravă, tremurândă, l-a 
acuzat că ar fi stat mai mulți ani în afara partidului şi a 
poporului şi că ar fi un intrigant, sau că a fost incapabil, 
etc. Cred că dacă ar fi continuat, Ceauşescu ar fi avut un 
atac de inimă sau de nervi; „salvarea” a venit de la vorbi- 
torii din sală care, la acuzația bătrânului că în sală ar fi 
agitatori, au spus că toți sunt agitatori deoarece au fost 
aleşi la înaltul forum al comuniştilor români. „Tovarăşa” 
se agita, la rândul ei, pe scaun, şi a provocat, în opinia 
mea, O şi mai mare nervozitate lui Ceauşescu. A fost un 
moment care, nouă, cei care ne aflam în salonul mentio- 
nat, nu ni se părea verosimil. Cum salonul nostru avea 
vedere spre o stradă din apropierea Sălii Palatului, l-am 
văzut pe Pârvulescu ieşind, abia mergând sub apăsarea 
momentului prin care trecuse şi pe care îl provocase; el 

s-a suit într-o Dacie neagră cu şofer şi, parcă, încă un în- 
sotitor; comentariile noastre erau atunci că Pârvulescu nu 
va mai ajunge niciodată acasă. Niciodată nu am mai auzit 
vorbindu-se de bătrânul activist până la publicarea cele- 
brei „scrisori a celor şase”; se afla printre semnatarii aces- 
teia. O situație similară a cuplului Ceauşescu am mai vă- 
zut numai la celebrul miting popular din ziua de 21 de- 
cembrie 1989, atunci însă epilogul a fost foarte diferit de 
cel din 1979! Îmi amintesc că mai era un moment sau un 
element, în timpul convorbirilor la care am fost prezent, 
când Ceauşescu parcă devenea alt om; se înroşea, se 
enerva şi devenea vehement atunci când se referea la 
principiul neamestecului în treburile interne. „Câştigă- 
tor” cu această carte în august 1968, a vrut să o vânture 
mereu drept argument pentru ca el să fie lăsat să facă ce 
vroia în plan naţional. Şi a reuşit, cum se ştie, să taie toate 
puntile cu exteriorul, să aducă grave prejudicii de imagi- 
ne țării atunci când Occidentul a înţeles ce se ascundea 
sub masca acestui principiu generos de drept internatio- 
nal. Ceauşescu a încercat să îl folosească din nou la tele- 
conferința din seara zilei de duminică 17 decembrie 1989 
când spunea poporului că ,,...trebuie să luăm toate mă- 
surile pentru a putea respinge orice încercări de amestec 
în România, de destabilizare, de a abate poporul de pe 
calea construcției socialismului...” Numai că, în aceeaşi 
zi, dimineaţa, în şedinţa CPEX se luase decizia de a se 
trage în popor cu muniție de război, justificată de starea 
de necesitate ce se instituise. Amestecul în treburile lor 
interne s-a produs, de această dată, chiar din interior, cu 
consecințele cunoscute. Eu, pe atunci la Radio, primeam, 
împreună cu colegii, multe informații şi eram într-o stare 
de continuă alertă, dar şi de nebuloasă în a înțelege înco- 
tro mergeau ostilitățile; o colegă ne spunea că în Timişoa- 
ra situaţia era gravă, că se trage în oameni, eram oripilati, 
dar nu realizam încă amploarea evenimentelor ce abia 

urmau să vină. Din modestul meu birou de la Radio, am 
recunoscut, în ziua de 22 decembrie 1989, la prânz, eli- 
copterul alb în care se afla cuplul Ceauşescu, elicopter 
din care descindeau în vizitele lor de lucru. Aceea urma 
să fie ultima... Eu scăpasem de coşmarul de a mă afla 
aproape de el încă din 1981, acum scăpam de ei, toți, şi 
pentru totdeauna. Aşadar, din percepțiile mele, 
Ceauşescu a fost un om cu slăbiciuni fizice şi labil psihic, 
un dur în politică şi în relațiile cu toți ceilalți, mai puțin 
cu membrii familiei sale, care i-au exploatat din plin toc- 
mai aceste slăbiciuni. Fidel Castro a fost un politician de 
excepţie, un conducător cu o forță inegalabilă de a capta 
şi subjuga masele cu argumente şi farmecul unui discurs 
incendiar, convingător şi mobilizator. Am asistat din tri- 
bune oficiale la Havana sau Pinar del Rio sau Santiago de 
Cuba la discursuri de acest gen ale lui Fidel şi m-am con- 
vins de fiecare dată că acesta poate face aproape ce vrea 
din cel sau cei care îl ascultă. Intelectual educat şi politici- 
an precoce, ferm în convingeri şi neiertător cu cei ce gre- 
şesc, Fidel pe care l-am cunoscut în anii '70 se plimba prin 
Havana, prin Cuba lui, în jeepuri militare flancate de alte- 
le similare, din care se vedeau puşti mitraliere montate 
pe trepiedele lor metalice gata să acţioneze împotriva... 
duşmanilor poporului. Era destul de circumspect cu pro- 
priii lui conaţionali într-o perioadă, e adevărat, presărată 
cu multe atentate ce îl vizau, dar imaginea pe care o lăsa 
era a unui lider cam rupt de mase, izolat în armata sa 
superînarmată şi la dimensiuni supradimensionate faţă 
de populaţia şi economia țării; erau însă prezenți camara- 
zii sovietici care dădeau de toate cu împrumut şi apoi 
ştergeau datoriile Cubei; alta era miza înțelegerilor reci- 
proc avantajoase. Astăzi, Fidel este departe de arşiţa deci- 
ziei politice — din 2006 a cedat funcţiile sale în conducerea 
de partid şi de stat, ca şi în cea militară, unui Directorat 
format din şapte persoane sub conducerea fratelui său 

Raul Castro, creat la aceeaşi şcoală a Armatei Revolutio- 
nare din Sierra Maestra şi apoi la cel mai înalt nivel al 
funcţiilor statului, după Fidel, desigur. El Comandante en 
Jefe cu trabucul uriaş în colțul gurii, cu uniforma ver- 
de-oliv şi cascheta aferentă, cu barba deasă şi neagră a 
devenit o amintire, vie este adevărat, dar o amintire. În- 
tâlnirile dintre Fidel şi Ceauşescu au fost mereu taxate ca 
desfăşurându-se „într-un spirit tovărăşesc de deplină în- 
telegere şi respect reciproc...”, ceea ce nu era întotdeauna 
riguros exact. Cum nu am fost prezent la asemenea dis- 
cutii nu voi intra în detaliile pe care mi le-au relatat unii 
dintre colegii prezenţi. La Havana, pe timpul vizitei lui 
Ceauşescu în Cuba, în august 1973, cei doi au încheiat un 
pariu a cărui miză era cultivarea de porumb în Cuba, în 
condiţii total nefavorabile, din punctul de vedere al cli- 
mei şi solului, contra unor butoaie de rom cubanez. 
Ceauşescu a reuşit să îşi îndeplinească promisiunea cu 
prețuri ce depăşeau cu mult costurile nu a două ci a o 
sută de butoaie de rom cubanez; el a trimis timp de doi 
ani echipe de specialişti români de înaltă calificare la 
Camagúey, în estul insulei, precum şi seminţe selectiona- 
te, insecticide şi alte substanțe pentru combaterea dăună- 
torilor (multi, prea multi, în condiţiile de climă şi sol din 
regiune), dar imediat după retragerea specialiştilor şi, în 
general, a asistenței noastre, s-a revenit la „normal”, adi- 
că culturile de porumb au dispărut sub inclementa locu- 
lui. Cei doi însă au dovedit atunci orgolii nemăsurate şi o 
siguranță pe care numai megalomania celui instalat în 
frunte pentru... totdeauna, o poate naşte. Fidel rămâne 
însă, în opinia mea, un lider necontestat al cubanezilor, 
iar longevitatea sa politică, şi nu numai (la 13 august 2011 
împlineşte 85 de ani) este impresionantă şi elocventă pen- 
tru maniera în care a reuşit să menţină vie revoluţia so- 
cialistă în mica insulă caraibiană, în ciuda evidentelor şi 
durelor probe la care a fost supusă în ultimele cinci dece- 


www.dacotGfhanica.ro 


Frontiere diplomatice 


nii. Fidel a ştiut să trezească şi să întrețină, apoi, mândria 
națională la nivelul cetățeanului de rând, conştiinţa că el, 
acest cetățean, are o viziune şi capacitate reale de a acor- 
da sprijinul său nu numai compatriotului, dar şi în plan 
internațional. Solidaritatea internațională a fost şi mai 
este încă, un crez inculcat de Fidel camarazilor săi de lup- 
tă încă din Sierra Maestra, iar mai apoi poporului cuba- 
nez şi extinsă în Angola, Congo, Granada, pe alte conti- 
nente şi țări, adică acolo unde „se luptă contra exploată- 
rii,  Subdezvoltării, imperialismului şi condiţiei 
infraumane”. Intelegerile sale speciale cu Venezuela lui 
Hugo Chávez sau Bolivia lui Evo Morales sau Brazilia lui 
Lula da Silva vorbesc de la sine; ca de altfel cu toate gu- 
vernele de orientare socialistă sau cu anumite vederi de 
stânga de pe continentul latinoamerican (Argentina, 
Uruguay, Ecuador, Nicaragua). Aşadar, Fidel Castro, o 
personalitate a lumii contemporane, un lider considerat 
de unii analişti şi politologi „prea mare pentru o ţară atât 
de mică”, a lăsat sau lasă în urma sa un testament politic 
ce nu va putea fi neglijat de urmaşii săi, indiferent cine 
vor fi aceia. Rămâne de văzut dacă „istoria îl va grația” şi 
după dispariţia sa fizică. Salvador Allende, fost preşedin- 
te al Republicii Chile (octombrie 1970 - septembrie 1973), 
constituie un exemplu elocvent de ceea ce poate fi numit 
eşec previzibil al unui demers politic național. „Via 
chilena al socialismo” (calea chiliană spre socialism), adică 
pe care paşnică, prin alegeri democratice, a fost pe o pe- 
rioadă de trei ani un experiment dur, contradictoriu şi 
deosebit de conflictiv, divizând ireconciliabil societatea 
chiliană. Unitatea Populară, venită la putere prin victoria 
la limită şi în condiţii de compromisuri politice ale preşe- 
dintelui Allende, s-a instalat cu toate forțele la putere, 
consolidándu-si poziţiile în alegerile municipale din 1971. 
Măsurile de naționalizare a băncilor, a cuprului, sociali- 
zarea întreprinderilor, amploarea manifestărilor populare 

zilnice au creat în ţară o stare de haos şi confruntare cu 
opoziția din Congres (parlament) şi cu clasele avute; ceea 
ce a dus la un adevărat blocaj parlamentar, economic şi 
financiar, iar în plan social la confruntări cotidiene abia 
ţinute în frâu de forțele de ordine, carabinierii. Am fost în 
Chile în noiembrie 1971, insotind, ca interpret, o delegație 
parlamentară română şi am putut constata toate aceste 
aspecte explozive. lar primirea delegației noastre de către 
preşedintele Salvador Allende a fost una impresionantă 
prin tragismul şi dramatismul expunerii făcute de şeful 
statului şi de problemele pe care acesta ni le-a prezentat 
ca fiind „fără ieşire”. Allende, un bărbat cu o carismă 
aparte, cu părul său des, brunet (cănit), cu mustata 
grizonată, impecabil îmbrăcat, cu ochelari cu rame groase 
de bagă ce se armonizau perfect cu ansamblul figurii sale 
de intelectual, politician versat care la cei 63 de ani ai săi 
fusese aruncat în focurile bătăliilor politice încă din stu- 
dentie, ne-a produs o impresie puternică, de condescen- 
dentá. Această apreciere lasă loc pentru interpretări, de 
aceea voi reda câteva dintre aprecierile făcute de el însuşi 
în cadrul acelei întrevederi cu tovarăşii români. „Ţara 
cunoaşte o perioadă de mari dificultăți economice şi soci- 
ale datorită poziției obstructioniste a claselor avute, a 
opoziției parlamentare şi a partidelor de dreapta. Apro- 
vizionarea cu carne şi creşterea importurilor de alimente 
sunt numai două dintre provocările majore ale guvernu- 
lui, priorități absolute. Scăderea prețului la cupru si fuga 
dolarilor din țară, devalorizarea catastrofală a escu- 
do-ului (notă: moneda națională chiliană) se adaugă situ- 
atiei generale cu agravanta majoră a blocării tuturor initi- 
ativelor legislative ale guvernului într-un parlament ad- 
vers. Vizita lui Fidel Castro la Santiago de Chile chiar în 
aceste zile a inflamat spiritele opoziției, iar invitarea aces- 
tuia şi în Peru şi Ecuador constituie o mână de ajutor în- 
tinsă Chile...” Allende părea obosit, avea o abordare care 

parcă prevestea tragismul situaţiei ce a culminat cu lovi- 
tura militară de stat din 11 septembrie 1973 şi sfârşitul la 
fel de tragic al celui ce nu a putut duce la bun sfârşit, în 
condiţii, este adevărat, adverse, o misiune prea mare pen- 
tru un preşedinte limitat în concepții şi bazat pe o coaliție 
prea violentă şi nerăbdătoare să impună socialismul în 
țară. In anii '90, când m-am aflat în Chile ca ambasador, 
am asistat la o reconciliere națională cu caracter general, 
dar niciodată stânga chiliană nu a uitat maniera în care 
dreapta, armata şi generalul Augusto Pinochet au spulbe- 
rat visul populaţiei sărace, al unei mari părți a cetățenilor 
țării de a vedea instalat în Chile socialismul, adică, se do- 
rea şi se spera, prosperitatea şi egalitatea. Mijloacele de 
atingere a unor asemenea obiective s-au dovedit a fi idea- 
liste, în condiţiile în care țara nu avea coapte premizele 
unei asemenea evoluții; în ciuda sprijinului substanțial 
primit de Allende, sub multiple forme, din partea țărilor 
socialiste, inclusiv România. De aceea, pentru mine, 
Allende a rămas o figură emblematică pentru incapacita- 
tea mediului politic nepregătit să schimbe mersul istoric 
al unei societăți omeneşti. Fidel a reuşit-o în Cuba, în alte 
condiții, cu alte metode şi altă abordare; chiar şi el a cre- 
zut -sau poate doar şi-ar fi dorit- ca Chile să devină un al 
doilea „far al socialismului” pe continent. Nu a fost să fie. 
Astăzi, Chile este o țară cu un profund caracter democra- 
tic, cu o institutionalitate viguroasă, o economie de piață 
cu accente neoliberale benefice pentru marea parte a po- 
pulatiei. Sistemul de asigurări sociale, un şomaj sustena- 
bil şi un sistem bancar stimulator sunt tot atâtea compo- 
nente ale unui avans cert al acestei țări spre o societate 
echilibrată, partener de nădejde în plan regional şi inter- 
național în toate provocările pe care le cunoaşte lumea de 
azi. Generalul Augusto Pinochet a fost o figură de refe- 
rintá pentru o societate chiliană în profundă criză politică 
şi economică şi chiar de identitate, aşa cum am explicat că 

era această țară în anii '70. L-am cunoscut la o recepție, la 
hotelul Sheraton din Santiago de Chile într-un martie 
1995, pe vremea când eram ambasador în această fru- 
moasă țară. Afabil şi elegant în ținuta sa de un alb osten- 
tativ parcă, marcat de fireturi aurii şi multe decoraţii, ge- 
neralul era senator pe viață conform constituției chiliene 
şi se bucura din plin de acest privilegiu. Mi-a mărturisit, 
imediat ce m-am prezentat, că are o stimă deosebită pen- 
tru români şi că un medic român supraveghează la sănă- 
tatea sa. Mai târziu am aflat că era vorba despre un medic 
geriatru şi că tratamentele cu gerovital/aslavital şi proce- 
durile complexe ale doamnei Ana Aslan sunt cele ce îl 
revigorează pe generalul de numai... 80 de ani. Pinochet 
avea o extraordinară influență asupra armatei chiar şi 
după ieşirea, prin referendum popular, din prima scenă 
politică. El urma să desemneze pe şeful armatei şi nu 
preşedintele țării, Eduardo Frei Ruiz Tagle — şi a făcut-o 
în martie 1998; a fost, pentru el, ultimul gest de comandă 
pentru că în octombrie din acelaşi an a fost arestat la 
Londra, repatriat în Chile, acuzat şi judecat într-o atmos- 
feră de profunde şi radicale dezbateri publice. Aşa numi- 
tele pinocecuri, administrate de fiul său, Marco Antonio, 
i-au fost fatale şi a ieşit definitiv de pe scena vieții la 10 
decembrie 2006. Impunător, protagonist al unui gest in- 
terpretat foarte diferit de concetátenii săi (lovitura milita- 
ră din 11 septembrie 1973 şi, apoi, crimele comise contra 
militantilor de stânga), generalul Pinochet continuă să fie 
şi după moarte disputat, adulat de unii, acuzat de alţii... 
Există în Chile o Fundatie care îi poartă numele şi care îşi 
propune, prin intermediul a 10-15 filiale, „să facă cunos- 
cut legatul şi opera guvernului preşedintelui Pinochet 
între noile generatii...”. Dacă este să rețin ceva din pe- 
rioada pinochetistă (1973-1989), atunci aceasta ar fi ținuta 
elegantă şi impunătoare a forțelor armate chiliene cu evi- 
dente influențe germane, precum şi ordinea şi disciplina 

pe care le-am perceput în relațiile cu toate autorităţile chi- 
liene; adică Chile este, din acest punct de vedere, tara cea 
mai puțin latinoamericană... Şi a fost o plăcere să pot co- 
labora cu chilienii, să am prietenii chiliene pe care le în- 
tretinem chiar şi astăzi, la distanţă de peste un deceniu de 
la despărţirea de o țară minunată din multe puncte de 
vedere. Regele Juan Carlos I al Spaniei a fost pentru mine 
şi familia mea primul rege cu care făceam cunoştinţă, căci 
pe ai noştri nu îi ştiam decât din lecţiile de istorie predate 
după 1948, adică atunci când mi-am început şcoala; iar 
acele lecţii erau cum erau... Aşadar, monarhia spaniolă, 
revenită în fruntea Spaniei în noiembrie 1975, după 
moartea generalisimului Franco, a însemnat instalarea 
regelui Juan Carlos I, providentialá pentru destinele mo- 
derne ale acestei frumoase, mari şi puternice țări din Pe- 
ninsula Iberică. L-am cunoscut de aproape pe monarhul 
spaniol, la receptiile oferite la palatele Oriente sau Pardo 
din Madrid, la cel din Sevilla, dar mai ales în trei intreve- 
deri dăruite la reşedinţa sa, Zarzuela. De două ori sin- 
guri, a treia oară însoțindu-l pe ministrul de externe 
Adrian Năstase, Juan Carlos I mi-a produs mereu o pu- 
ternică admiraţie pentru maniera elegantă, calmă şi sfă- 
toasă într-o decentá regească cu care întreținea dialogul, 
interesat să afle şi să comenteze moderat, cu grijă, cele 
auzite; punând întrebări învăluite parcă într-o sensibilă 
temere de a nu deranja interlocutorul, gata mereu să aju- 
te, dar fără să se angajeze acolo unde credea că soluția 
sau opinia ar trebui să fie ale altora. Mi-a înmânat meda- 
lia „Regele Juan Carlos I” la sfârşitul cursurilor de la Socie- 
tatea de Studii Internaţionale din Madrid la care am avut 
onoarea să predau câteva lecţii despre politica externă a 
României; am discutat cu Maiestatea Sa despre evoluțiile 
contradictorii de la noi la începutul anilor '90, despre si- 
tuatia regelui Mihai şi a familiei sale în aceeaşi perioadă, 
statutul Antarcticii, schiul-pasiune a Sa, regatele şi alte 

sporturi; comentarii făcute atunci când a avut amabilita- 
tea de a mă întreba dacă am practicat unele sporturi în 
tinerețe. Convingerea Maiestátii Sale era aceea de a nu 
înceta să facem sport nici la adânci bătrânețe... Echilibru 
şi stabilitate pentru Spania, mândrie pentru toţi spaniolii, 
respectarea Casei Regale până la nivelul ultimei comuni- 
táti omeneşti din Spania, modestie şi apropiere reală de 
oamenii de rând (căsătoriile prințului Felipe şi a infantei 
Cristina sunt probe elocvente în acest sens), iată atribute 
ce dau măreție, credibilitate şi forță monarhiei spaniole şi 
Spaniei, în general, datorate regelui Juan Carlos I, reginei 
Sofia şi celor trei odrasle regale (Felipe, Cristina şi Elena) pe 
care le-au zămislit. Vicente Fox Quesada, preşedinte al 
Mexicului (2000-2006) este cunoscut drept „omul schim- 
bării” căci, după 70 de ani de dominație pe scena politică 
mexicană a Partidului Revoluționar Institutional (PRI), a 
reuşit să aducă la guvernare Partidul Acţiunea Naţională 
(PAN), care, la rândul lui, l-a propulsat la conducerea 
statului mexican. Suntem născuți în acelaşi an, 1942, şi 
i-am înmânat scrisorile de acreditare în calitate de amba- 
sador în Mexic la 7 noiembrie 2001; la 15 iunie 2006, 
Vicente Fox semna Decretul prin care mă onora cu confe- 
rirea Ordinului „Vulturul Aztec” în grad de Bandă, „în 
semn de recunoaştere a eforturilor pentru întărirea rela- 
tiilor dintre Statele Unite Mexicane şi România”, la înche- 
ierea misiunii mele în această țară. Însuşi preşedintele Fox 
avea să iasă din scena politică mexicană în decembrie 
2006, când un coleg de partid s-a instalat în funcția de 
preşedinte al țării. Au fost, aşadar, cinci ani în care am 
avut nu numai prilejul de a urmări îndeaproape evolutii- 
le în plan intern şi extern ale Mexicului, dar şi, desigur, 
contribuţiile preşedintelui Fox la modernizarea şi, mai 
ales, la „schimbarea” promisă în campania electorală. Nu 
voi intra în analiza acestor aspecte, am făcut-o în ante- 
rioara mea carte, ci voi aminti numai câteva dintre im- 

presiile mele despre preşedintele şi omul Vicente Fox, 
Chente, pentru prieteni, din contactele directe avute cu 
acesta. Un adevărat ranchero, adică proprietar de mare 
fermă (San Cristobal, în statul Guanajuato) dotată cu tot ce 
înseamnă o viață confortabilă în mediu rural de înaltă 
ținută, Fox m-a primit la reşedinţa sa oficială, Los Pinos, şi 
am avut o întrevedere de 15 minute, cu cinci mai mult 
decât prevedea ceremonialul, în condiţiile în care, succe- 
siv, în aceeaşi zi am fost 13 ambasadori care am făcut ace- 
laşi lucru. Convorbirea a fost cordială, Fox mi-a apărut ca 
un om simplu, dar impunător prin ținută (un metru no- 
uăzeci înălțime, brunet, mustață şi cizmele specifice tára- 
nului mexican-ranchero) şef de stat, care era dispus să în- 
vete ,meseria” în care abia se instalase; el fusese până 
atunci reprezentantul Coca Cola pentru America Latină. 
Când a candidat pentru funcția de preşedinte era guver- 
nator al statului Guanajuato; a câştigat cu peste 42% din 
voturi, dar a terminat mandatul cu un punctaj de simpa- 
tie mult sub această cifră. În scurta noastră primă con- 
vorbire a manifestat interes față de procesul democratic 
din tara noastră şi deschidere pentru o mai intensă relație 
economică bilaterală. A fost pentru mine un excelent pri- 
lej să mă refer la posibilitatea ca preşedintele României să 
se afle la Monterrey, în martie 2002, pentru a participa la 
o importantă Conferinţă internațională, ocazie cu care cei 
doi şefi de stat ar putea să aibă o întâlnire de lucru (era, 
acest punct, unul din mandatul pe care îl primisem înain- 
te de a pleca spre Mexic). Fox a primit cu interes o ase- 
menea posibilitate. (Întrevederea chiar s-a realizat cu acel 
prilej, adică în martie 2002). Îmi amintesc de prima şi.. 

ultima întâlnire a preşedintelui Fox cu membrii corpului 
diplomatic acreditat la Ciudad de Mexico, în februarie 
2002. Era o premieră pentru noi dar, cum nu a fost repe- 
tată, a rămas ca amintire şi nu dintre cele mai favorabile 
față de şeful statului mexican; poate că de aceea nici nu 

s-a mai considerat oportună continuarea acestei inițiative 
láudabile, aplaudatá de toți ambasadorii din capitala Me- 
xicului. La dejunul de lucru de la reşedinţa Los Pinos, pre- 
şedintele-ranchero nu s-a prea descurcat atunci când a 
avut ideea de a ne invita să-i punem întrebări. Eu, 
sfătuindu-mă cu doi sau trei colegi, i-am adresat trei; poa- 
te prea multe, poate prea... diplomatice, adică punctuale 
pe probleme la ordinea zilei (implicarea posibilă a Mexi- 
cului în Afganistan, drepturile omului vizavi de proble- 
matica indigenilor mexicani şi relațiile dintre Mexic şi 
Uniunea Europeană). În „răspunsul” său, preşedintele 
Fox nu a făcut nicio referire la aceste întrebări şi, ca atare, 
nu a răspuns la niciuna dintre ele. Motiv pentru care, cam 
mucalită, ambasadoarea Suediei, o femeie frumoasă şi fin 
diplomat de carieră, Eva Polano, mi-a spus la plecare că 
„întrebările tale au depăşit cu mult capacitatea preşedin- 
telui de a se angaja în subtilitátile politicii externe”... Fox 
avea să ofere şi în multe alte ocazii dovada limitelor sale 
în problematica externă şi în maniera în care un înalt 
demnitar se poate eschiva de la întrebări sensibile. Pentru 
Fox, una dintre probleme a constituit-o, fără îndoială, 
prea energica şi plină de inițiative soție, Martha Sahagun. 
Cei doi s-au căsătorit la 2 iulie 2001, adică la exact un an 
de la victoria în alegerile prezidențiale. Martha fusese 
purtătoarea lui de cuvânt pe timpul campaniei electorale. 
Femeie voluntară în gândire şi acțiune, ea intuia mai de- 
vreme decât preşedintele o serie de pericole sau mutări 
necesare pe eşichierul unei scene politice destul de labile 
şi virusate de veşnici pretendenți la protagonism, din toa- 
te taberele. Soția lui Fox a fost chiar pe punctul de a can- 
dida la alegerile prezidenţiale din iulie 2006, dar a fost 
obligată să renunţe când inflamarea din propriul partid, 
PAN, amenința cu explozii politice. Aceste neglijente 
comportamentale ale cuplului prezidențial mexican din 
perioada respectivă l-au îndreptățit pe unul dintre candi- 

datii la prezidentialele din iulie 2006, sá se adreseze lui 
Fox cu apelativul ,Cállate, chachalaca! ”, expresie deveni- 
tă imediat celebră şi preluată de toate mass media (tradu- 
cere liberă — „mai taci, cato”!) Aşadar, un Vicente Fox care 
mie mi s-a părut un bărbat cumsecade, un bun părinte 
(are patru copii adoptați în timpul primei căsătorii), dar 
fără „vâna” politicianului capabil să domine prin atitudi- 
ne şi convingere iminentele pericole şi oscilaţii din viața 
politică, economică şi socială a unei țări în care „orice se 
poate întâmpla”, cum spunea un cunoscut scriitor mexi- 
can contemporan. Este semnificativ faptul că, la finalul 
mandatului său de şase ani, a fost împiedicat să prezinte 
Raportul pe ultimul an de guvernare în fața Camerei De- 
putatilor, iar acum, la mai multi ani de la ieşirea din 
prim-planul politicii, este acuzat de îmbogățire ilicitá... 
Don Chente pe care l-am cunoscut a lăsat prea multe nişe 
necontrolate prin care colegii şi prietenii şi-au cam făcut 
de cap... lar la el acasă, Marthita a cam exagerat, se pare, 
cu cheltuielile extrabugetare; cei 17000 de dolari lunari 
primiți de soțul ei nu fuseseră, se pare, suficienți pentru 
ca ea să îşi poată satisface orgoliile şi preferințele de pri- 
mă doamnă. „Schimbarea” promisă mexicanilor în cam- 
pania din 2000 s-a produs doar parţial şi nu în punctele 
esențiale... 

Emil Constantinescu este omul politic pe care l-am 
cunoscut telefonic pe vremea când era rector al Universi- 
tátii Bucureşti; mai exact în aprilie sau mai 1996, când má 
aflam la Santiago de Chile în calitate de ambasador. 
Domnul Constantinescu m-a sunat de la Bucureşti pen- 
tru a má ruga să îi facilitez unele contacte cu omologi chi- 
lieni cu prilejul prezenţei sale în Argentina unde urma sá 
se afle pentru semnarea unor documente de colaborare 
pe linie universitară. Am procedat imediat la perfectarea 
unor întrevederi cu rectori ai Universitátilor Catolică si 
cea din Santiago de Chile, ca şi cu cel al Universităţii din 

Talca cu care chiar în acele săptămâni negociam o con- 
ventie de colaborare cu o Universitate din România. Din 
motive de program, survenite în ultimul moment, chiar 
când domnul Constantinescu se afla la Buenos Aires, 
vizita în Chile a fost contramandată. M-a impresionat 
gestul deferent al rectorului de atunci al Universității Bu- 
cureşti care m-a sunat şi şi-a cerut scuze pentru situație şi 
mi-a mulțumit călduros pentru eforturile ambasadei, ale 
mele personal, de a-i asigura un „foarte interesant pro- 
gram chilian de întrevederi” în ciuda timpului extrem de 
scurt avut la dispoziție. Revenit la Bucureşti la încheierea 
misiunii mele în Chile, în mai 1999, am avut mai multe 
prilejuri să mă aflu în apropierea deja a preşedintelui 
Emil Constantinescu, fiind numit imediat şeful Protoco- 
lului din MAE. Echipa domnului preşedinte Emil Con- 
stantinescu, pe care şi-a ales-o desigur, a avut în diverse 
situații reacții şi soluții mai puțin fericite. Numai două 
dintre ele voi menționa: ceremonia salutului adresat pa- 
pei loan Paul al II-lea aflat în vizită la Bucureşti, ceremo- 
nie organizată la Palatul Cotroceni, a fost un adevărat 
coşmar pentru toți cei prezenţi acolo — şi au fost multi, 
chiar prea multi; aceasta deoarece conceptul asigurat 
pentru acel prilej s-a dovedit a fi eronat, indisciplina ma- 
nifestată de demnitari, oficiali sau clerici având teren ne- 
limitat de exprimare. Un alt moment neinspirat a fost cel 
ales pentru vizita oficială a preşedintelui Constantinescu 
în Mexic la numai câteva zile de la alegerile prezidențiale 
din acea țară; interlocutori păreau a fi doi, preşedintele în 
exercițiu şi cel nou-ales, pe care şeful statului nostru, aflat 
şi el pe ultima parte a mandatului (tocmai anunţase că... 
nu mai candidează), i-a şi întâlnit; numai că s-a tras un 
cartuş în gol căci niciunul nu se putea angaja cu adevărat 
în activităţi serioase pe relația dintre țări ce cunoşteau la 
foarte scurt timp schimbări la cel mai înalt nivel. Vizita a 
fost una formală, cu caracter mai degrabă turistic, cheltu- 

ielile... cheltuieli, iar delegația a mai avut şi „plăcerea” de 
a fi zguduită serios de un cutremur care s-a produs chiar 
atunci la Ciudad de Mexico. Decizii de acest fel au mai 
fost şi altele şi ele demonstrau nu numai aproximatia 
existentă la nivelul consilierilor, dar şi slăbiciunea preşe- 
dintelui la sugestiile acestora. Cu puțin timp în urmă, la 
Librăria Cărtărescu, fostul preşedinte Emil Constanti- 
nescu, a comentat, ca invitat special, romanul „Întâlnire 
în paradis” al ambasadorului peruan la Bucureşti, Ernesto 
Pinto-Bazurco Rittler. L-am salutat cu simpatie pe înaltul 
demnitar român care m-a impresionat [...] prin agenda sa 
extrem de încărcată despre care mi-a vorbit cu insufletire: 
membru în multe „board-uri”, călătorii în ţară şi în străi- 
nătate, scrie o a doua carte etc. Am constatat, fără sur- 
prindere, că domnului Emil Constantinescu nu i-au dis- 
părut nici apetitul pentru viaţă şi nici vanitatea de a se 
afla în prim plan; le-a demonstrat şi cu acel prilej, şi nu îi 
stătea deloc rău, cochetând cu publicul şi cu cuvintele. 
Preşedintele „învins de servicii” nu părea deloc învins de 
viață; intelectualului Emil Constantinescu îi stau mult 
mai bine hainele de intelectual şi de om cu fineţe compor- 
tamentală decât preşedintelui presat de prea marile şi 
complexele probleme la cel mai înalt nivel sau de... con- 
silieri. Cel puțin mie, care l-am cunoscut în aceste iposta- 
ze, aşa mi se pare a fi, aşa l-am perceput. 

CHILE ŞI MEXIC: 
ANTIPOZII AMERICII LATINE 


M-am referit pe larg la multele şi atrăgătoarele punc- 
te de interes existente în aceste țări, fiecare cu istoria, cul- 
tura, tradițiile şi valorile sale; am tratat, în cartea ante- 
rioară, apărută în iunie 2010, experienţele mele diploma- 
tice din anumite unghiuri şi într-o anumită perioadă, adi- 
că atunci când eram în funcţia de ambasador în aceste 
țări. Ceea ce îmi propun, în continuare, este să relev as- 
pecte inedite din experienţele mele diplomatice în Chile 
şi Mexic, croşetând filigrane profesionale grefate pe oa- 
menii şi locurile cunoscute; relevarea importanţei impli- 
cării diplomatului, mai ales a ambasadorului, în crearea, 
extinderea şi cultivarea sferei relațiilor sale utile va forma 
obiectul subcapitolului dedicat Chile. 


Ambasador la foc continuu în Chile 


Un 1 decembrie 1996 la Santiago de Chile a însemnat 
marcarea Zilei Naţionale a României printr-o recepție în 
saloanele şi cocheta grădină a ambasadei noastre din re- 
zidentialul cartier Las Condes. Plină vară chiliană, palmi- 
eri şi cocotieri, plus trandafiri şi brazi seculari, iată ambi- 
anta exterioară, adică decorul natural pe care l-am oferit 
oaspeților noştri la toate cele cinci recepții organizate cu 

acelaşi prilej pe timpul misiunii mele în Chile. Pentru a 
nu mai vorbi de bucatele româneşti preparate de soțiile 
tuturor funcționarilor ambasadei, adică cinci (soții) în- 
drumate cu pricepere de Nicoleta. La recepţia amintită, 
una dintre oaspete era cu un picior în ghips şi venea înso- 
titá de două consiliere de la Primăria capitalei chiliene, 
consiliere cu care pregătisem şi aveam să mai pregătesc, 
manifestări culturale dedicate României. Maria Elena Bra- 
vo se numea doamna cu ghipsul şi soția mea i-a acordat 
întreaga atenție; acea doamnă a devenit una dintre prie- 
tenele noastre constante şi necondiționate cu care avem şi 
astăzi, la 12 ani de la plecarea noastră din Chile, convor- 
biri telefonice şi schimburi de mailuri permanente. Ea, 
casa ei, localitatea aceea, La Obra, cu un aer aparte, la ma- 
lul râului Maipó, precum şi armonia întâlnirilor cu oa- 
meni de calitate şi interesanfi pentru relația unui amba- 
sador, dar şi pentru cea a unui om care are mereu şi me- 
reu nevoie de oameni, toate acestea îmi creează şi acum, 
după atâţia ani, un fior special încărcat de miresme mig- 
dalate şi satisfacția de a le fi cunoscut de aproape. De ce 
spun toate acestea şi de ce voi prezenta câteva situații 
de-a dreptul exemplare pentru viaţa şi conduita diploma- 
tului? Toate la rândul lor... Maria Elena ne-a invitat, la 
puțin timp după recepţia noastră, la ea acasă, acolo unde 
ne-am întâlnit, de fapt ne-am reîntâlnit, cu colegul Steven 
Ramondt, ambasadorul Olandei şi minunata lui soție, 
Amelie, pictoriță foarte talentată. Tot acolo aveam noi să-i 
aducem, cu acceptul prealabil al Mariei Elena, pe ambasa- 
dorul Ungariei, Tamás Toth cu simpatica lui soție 
Elisabeth, sosiți recent în Chile. Şi tot la Maria Elena, în ju- 
rul grătarului pe care noi înşine îl umpleam cu speciali- 
táti din carne, dar mai ales cu micii pregătiți de Nicoleta, 
i-am mai cunoscut pe Pedro Ibañez, preşedintele grupului 
industrial (specializat în catering) CORPORA, dar şi pe 
Federico Assler, creatorul sculpturii în beton armat şi lemn 
aglomerat (sculpturi totemice şi organice ce par crescute 

chiar din sol) şi pe soția sa Francisca Delano, pictoriță de 
mare talent şi succes, ambii persoane de o rară delicateţe. 
Si tot datorită acestui mediu înnobilat cu multă delicateţe 
de Maria Elena, am putut cunoaşte oameni simpli, chili- 
eni, care munceau la cariera de piatră proprietate chiar a 
Mariei Elena; cu familia unui operator de maşini de tăiat 
piatră am avut o după-amiază de duminică splendidă în 
simplitatea ei, grătarul pregătit de acesta şi la care a parti- 
cipat întreaga lui familie de circa 15 persoane, ne-a im- 
presionat prin curăţenia gândurilor, dar mai ales prin 
demnitatea lor şi respectul pe care îl purtau patroanei, 
adică Mariei Elena şi fiului acesteia, administratorul fir- 
mei. În jurul grătarelor, la masa frumos aranjată de Luz, 
fata în casă, la piscina de sub palmieri şi aproape ascunsă 
de gazonul englezesc îngrijit ca pe propria coafură de 
soțul lui Luz, în liniştea desăvârşită a unor după-amieze 
de duminică, am avut convorbiri de suflet, dar şi politice, 
presărate cu sclipirile de analişti ale celor doi colegi; sau 
de intervențiile pline de umor ale lui Pedro Ibáñez, de co- 
mentariile subtile ale artistului Federico Assler completate 
cu delicateţe de soția lui, Federica. Erau ore în care nu 
numai că Nicoleta şi cu mine ne încărcam bateriile pen- 
tru o nouă sau noi săptămâni de activități non stop speci- 
fice muncii noastre, dar aflam, cunosteam şi intelegeam 
mai bine şi, oricum, din surse de primă mână, cum este 
chilianul, ce are pe suflet, cum apreciază momente din 
istoria lor frământată şi ce cred despre rănile nevindecate 
încă ale acelui 11 septembrie 1973 şi urmările lui pentru 
un Chile aflat în plin proces de reconciliere. Informaţii ce 
mi-au servit la cristalizarea unor puncte de vedere, a 
unor analize pe care le transmiteam Centralei MAE, altor 
destinatari interesați din țară pentru a le servi la adopta- 
rea de decizii corecte în strategia politicii noastre față de 
Chile, dar şi față de continentul latinoamerican. Pedro 
Ibáñez a acceptat, după câteva convorbiri informale, sá 
abordeze posibilitatea deschiderii unei linii de catering cu 

România dar, după o analiză făcută de specialiştii Corpo- 
ratiei sale mi-a spus că „este oportun, din punctul de ve- 
dere al eficienţei afacerii mele, să mai aşteptăm pentru ca 
în România să se clarifice politicile față de investitorii 
străini... „; viaţa i-a dat dreptate, căci în anii '90 legislația 
noastră în materie a avut evoluții... accidentate. Apropie- 
rea de Federico Assler şi Francisca Delano a fost nu numai 
una plăcută (le-am cunoscut atelierul, casa şi ospitalitatea 
unei vile din apropierea celei în care locuia Maria Elena), 
dar şi folositoare într-un moment cum nu se putea mai 
oportun. Este vorba despre vizita oficială a ministrului de 
externe, Andrei Pleşu, în Chile, în noiembrie 1998 şi de 
programul acestuia. Pe lângă întâlnirile, vizitele, activită- 
tile oficiale, o zi liberă, de duminică, trebuia completată 
cu activități mai puțin obositoare, mai ales că turneul la- 
tinoamerican al ministrului era unul lung şi extenuant. Şi 
atunci, acea duminică a inclus vizitarea atelierului lui 
Federico Assler şi apoi, odihna binemeritată în complexul 
turistic din aceeaşi zonă, complex pe care un alt prieten, 
Pedro Corona (preşedinte şi creator în Chile al sistemului 
de pensii private, AFP) l-a pus cu generozitate la dispozi- 
tia exclusivă a delegației române. Ministrul Pleşu a acu- 
mulat energiile necesare pentru a continua cu succes tur- 
neul său la Sud de Rio Grande, în Peru şi Uruguay. Nu 
pot uita o frumoasă zi de Crăciun petrecută în aceeaşi 
casă primitoare a Mariei Elena, împreună cu minunata 
noastră gazdă şi cu ambasadorul ungur şi soția sa. 
Nicoleta, cu sarmale româneşti rostuite în stil ardelenesc 
à la mama soacrá, cei doi prieteni şi colegi unguri, Tamás 
(Tibi, pentru noi) şi Elisabeth, cu vin de Tokay şi Maria 
Elena cu restul, adică cu sufletul pe masă, am avut, sub 
soarele verii chiliene, alături de piscină, de migdali, pal- 
mieri şi cocotieri una din acele zile ce rămân cu litere 
fierbinţi înscrise în antologia trecerii prin viață. Cu Steven 
şi Tamâs am avut, atunci când doamnele se retrăgeau la o 
cafea sub palmierul de lângă piscină, extrem de intere- 

sante schimburi de opinii despre mai tot ce era actual în 
Chile şi în țările noastre şi am pus la punct unele activități 
la care participam, fără excepție, pe bază de reciprocitate 
cu bonusul prieteniei şi bunei colegialitáti. Cu titlu anec- 
dotic amintesc că, despre sosirea noului ambasador un- 
gur la Santiago de Chile aflasem cu câteva săptămâni îna- 
inte ca acesta să ajungă în Chile şi, cum eram foarte 
aproape de recepţia cu prilejul Zilei noastre Nationale 
i-am trimis o invitație scrisă pentru el şi soție; la sosire, a 
găsit invitația şi a fost atât de impresionat, încât chiar a 
doua zi mi-a făcut o vizită de prezentare, situație fără 
precedent după cutumele diplomatice care prevăd ca 
prima vizită să fie făcută decanului corpului diplomatic 
din respectiva capitală. Şi mai interesant este faptul că pe 
timpul întrevederii noastre, extrem de calde şi prieteneşti, 
„O apropiere la prima vedere”, la ambasadă a apărut 
echipa SRR aflată în vizită în Chile; Alin Genescu, înar- 
mat şi cu o cameră video, Ştefan Naciu cu reportofonul 
i-au solicitat imediat după întrevederea cu mine un in- 
terviu noului ambasador ungur (o altă premieră diplo- 
matică) care a exprimat în cuvinte entuziaste aprecieri 
față de ambasada noastră, de ambasadorul român care a 
avut amabilitatea să „îmi trimită o invitație oficială înain- 
te de a mă cunoaşte”. Aşa a apărut şi apoi s-a consolidat 
apropierea extrem de fructuoasă dintre reprezentanții 
diplomatici ai două țări vecine şi prietene, nu-i aşa? A 
fost începutul unei colaborări colegiale ce nu a încetat nici 
atunci când eu mi-am încheiat misiunea oficială în Chile. 
La plecare, Tibi şi Elisabeth au avut amabilitatea de a oferi 
în onoarea noastră o masă informală, în jurul unui foarte 
bine garnisit grătar şi, mai ales, într-o atmosferă de mare 
prietenie şi stimă reciprocă la care au mai fost prezenți 
alţi cinci ambasadori cu soțiile. După toate aceste amintiri 
şi secvenţe ce nu se pot uita nicicând, voi destăinui pen- 
tru cititori, marele secret al casei Mariei Elena, minunat de 
frumoasă şi primitoare (cinci dormitoare, patru băi, o bu- 

cătărie superdotată, o terasă inundată de vegetație luxu- 
riantă, acoperită, o alta deschisă, cu... acces direct la aerul 
răcoritor al grădinii dominate de palmieri, migdali şi co- 
cotieri, piscina de un albastru ireal, zona anexă a grădinii 
acoperită pur şi simplu de arbuşti şi pomi fructiferi ce 
protejau cu umbra lor grătarul cel de toate duminicile). 
De pe terasa din spatele casei se poate admira o deschi- 
dere impresionantă spre râul Maipó, o apă lin curgătoare, 
dar amenințătoare în sezonul ploios. Ea, această casă, 
adică, a fost unul dintre „protagoniştii” atentatului împo- 
triva generalului Augusto Pinochet, atentat eşuat la 7 sep- 
tembrie 1986; adică la 13 ani de la lovitura militară de stat 
condusă de acelaşi general şi, desigur, în plină dictatură. 
Când Maria Elena ne-a povestit detaliat cum a fost atunci, 
am privit parcă cu alți ochi şi casa din strada Camino El 
Volcán nr. 0235, şi localitatea, Cajón del Maipó, La Obra şi 
parcă şi oamenii din partea locului. Ceea ce este impresi- 
onant e faptul că povestea casei, Casa Piedra, ne-a fost 
dezvăluită de Maria Elena numai în momentul în care ge- 
neralul Pinochet fusese reținut la Londra într-un octom- 
brie 1998, tot o zi de duminică, când ne aflam chiar acolo; 
adică povestea a căpătat accente de un interes şi mister 
majore. Pentru a nu vă mai spune că abia aşteptam să 
ajung la ambasadă pentru a trimite la MAE o analiză a 
consecințelor neaşteptatei arestări a generalului ce avea 
imunitate parlamentară. Analiza, dactilografiată şi trimi- 
să în țară în miez de noapte chilian, avea să fie apreciată 
la prima oră a dimineții de luni la Bucureşti. lată poves- 
tea, pe scurt, surprinsă, de altfel, şi într-o carte publicată 
în 1993 şi intitulată „Operațiunea secolul XX”, adică chiar 
numele de cod al atentatului. Din motive pecuniare, dar 
şi de comoditate (copiii soților Lorenzo Garcia şi Maria Ele- 
na Bravo studiau în Santiago de Chile, la circa 40 de kilo- 
metri de La Obra), casa lor din Camino El Volcân 0235 fuse- 
se notificată pentru închiriere. Simultan, membrii unei 
grupări de stânga (Frontul Patriotic Manuel Rodriguez- 

FPMR), formată din tineri care suferiseră direct sau indi- 
rect după lovitura militară din 1973, plănuiau un atentat 
care sá îl lichideze pe generalul Pinochet; acesta trecea în 
fiecare sfârşit de săptămână chiar prin faţa acestei case în 
drumul său spre reşedinţa sa de vară din localitatea El 
Melocotón. Aşadar, acea grupare căuta un loc strategic în 
care să situeze pe cei 25 de membri pregătiți pentru aten- 
tat, să îşi depoziteze armamentul şi să ocupe, rapid şi efi- 
cient, poziții potrivite pentru ca acțiunea lor să fie încu- 
nunată de succes. Gruparea respectivă a desemnat doi 
tineri cu studii şi alese maniere, plus înfățişări decente, 
chiar intelectuale, să îndeplinească operațiunea de închi- 
riere a acestei case care li s-a părut de la început ideală 
pentru scopurile propuse. Soţul Mariei Elena, ea însăşi şi 
agentul imobiliar au fost cei ce le-au prezentat celor doi 
tineri casa şi inventarul acesteia şi au convenit chiria pe 
şase luni, plătită integral în momentul semnării contrac- 
tului de închiriere. Începea, pentru această casă, o etapă, 
scurtă, care a durat mai puțin de trei săptămâni, de la 20 
august la 7 septembrie 1986, dar plină de evenimente ex- 
traordinare. În această frumoasă şi paşnică casă au intrat 
în acele zile zeci de membri ai grupului de asalt, arme, 
alimente, s-a dormit pe jos, pe saltele improvizate şi s-au 
definitivat planurile atentatului care avea să eşueze la- 
mentabil în după-amiaza zilei de duminică 7 septembrie 
1986. Maria Elena şi soțul ei, administratorul, agentul 
imobiliar, vecinii şi un nedefinit număr de martori direcți 
sau indirecţi ai pregătirilor şi desfăşurării atentatului au 
fost interogati de organele represive ale lui Pinochet; sur- 
prinderea acestora, adică a celor doi paşnici proprietari ai 
casei ca şi a vecinilor lor şi a altor persoane ce au intrat în 
contact mai ales cu cei doi distinşi şi educați tineri 
membri ai FPMR, a fost totală. Conspirativitatea şi inteli- 
genta cu care au acționat toți cei 25 de membri ai coman- 
doului i-au surprins pe toți; cu toate acestea, erori de cal- 
cul balistic şi de orientare pe teren în ziua atentatului au 

făcut ca pregătirile minutioase să conducă la un eşec to- 
tal. Casa Piedra nu mai păstra, la ora la care eu am cunos- 
cut-o, nicio urmă a traumatizantelor zile pe care le supor- 
tase în acea primăvară a lui 1986; ea era totuşi o mărturie 
vie a unui trecut recent ce ar fi putut schimba istoria Chi- 
le; nu a fost să fie atunci pe cale violentă, s-a întâmplat 
trei ani mai târziu, pe cale democratică, prin referendum 
şi apoi prin alegeri corecte ce au readus ţara la mersul 
istoric pe care îl cunoscuse înainte de schisma din sep- 
tembrie 1973. Maria Elena ne povestea toate acestea cu 
detaşare, eram în anii 1996-1999, avea fii maturi care se 
ocupau de afacerile familiei, iar ea însăşi îşi edificase un 
colț de rai acolo unde cunoscuse cele mai mari bucurii şi 
realizări ale vieții ei; iar noi, oaspeții ei duminicali, îi 
cream un spațiu şi o atmosferă reconfortante de care ne 
bucuram toți. Prietenia, apropierea dezinteresatá, comu- 
nicarea nestingherită şi inteligentă, toate constituiau pen- 
tru cei care ne întâlneam la Casa Piedra din El Volcán 0235, 
prilej de bucurie şi plenitudine umană. Scrisorile primite 
de la Maria Elena, ilustratele pe care le avem de la ea şi 
care amintesc de călătoriile ei de plăcere din anii 
2000-2006 sunt un deliciu; ea este, în continuare, expresia 
candorii şi a dragostei față de oamenii din jurul ei care 
ştiu ce înseamnă prietenia adevărată, gândurile ei ne 
transmit şi nouă mai multă încredere în viață iar, la rân- 
dul nostru, încercăm să facem acelaşi lucru. O altă expe- 
rienfá, oarecum similară, am avut în Santiago de Chile cu 
cel pe care l-am cunoscut la puțină vreme după sosirea în 
Chile: Abelardo Mella Quezada... Se apropia cu paşi repezi 
1 Decembrie, deci recepţia pe care trebuia sá o ofer cu 
acest prilej şi banii destinati pentru acest eveniment erau, 
ca de obicei, la limita de jos a necesităților. lar atunci a 
intervenit Abelardo care ne-a împrumutat, cu titlu absolut 
gratuit, întreaga veselă necesară ceremoniei (sute de far- 
furii de diferite dimensiuni, la fel pahare, tacâmuri şi alte 
ustensile utile); restul ne-a revenit, ca de obicei, nouă, 

adică preparatele culinare în sarcina soțiilor şi angajarea 
unor chelneri. A fost începutul unei apropieri proverbiale 
de Abelardo şi a lui de ambasadă, ambele părți având de 
câştigat: Abelardo a exportat produse similare — pe care le 
producea — în România, iar noi am avut pe durata celor 
cinci ani ai misiunii mele în Chile vesela necesară oricând 
o ceream; ne-am bucurat, mai ales, de prietenia lui 
Abelardo şi a familiei sale! Abelardo, de profesie arhitect, 
mare colecționar de artă asiatică, mai ales, avea o casă 
unică chiar şi printre cele chiliene de top în condițiile în 
care, din lipsă de spațiu, în oraş, fantezia arhitectului şi a 
constructorilor năştea adevărate minuni în materie. Casa 
lui Abelardo, situată chiar în apropierea ambasadei noas- 
tre, s-a transformat în curând într-un alt loc de întâlniri 
agreabile şi utile pentru mine şi alţi interlocutori intere- 
santi din Chile. Numai câteva cuvinte despre această 
construcție de vis, irealá prin varietate, amploare, confort, 
linişte şi mai ales funcţionalitate. Pe numai 400 de metri 
pătrați de teren, Abelardo a reuşit o construcție cu şapte 
nivele, dintre care trei sub nivelul solului prin care se in- 
tra în locuință: dormitoare spațioase, băi pentru oaspeți, 
trei livinguri, sală de biliard şi de gimnastică, un râu şi o 
cascadă, miniaturale, desigur, dar cu un efect minunat, o 
terasă îngropată parcă în vegetație, toate într-o asimetrie 
armonioasă şi, mai ales, grefate pe acea incredibil de res- 
trânsă suprafaţă de teren. lar în toate aceste spații, cu pri- 
cepere, stil de cunoscător şi finețe de bijutier, erau expuse 
obiectele de artă de o valoare inestimabilă (asigurate la 
nivelul unui milion de dolari în anii '90). Casa lui era un 
muzeu, în egală măsură arhitectonic şi de artă! Simplita- 
tea lui ca om, deschiderea sa şi a soției lui, Yolanda, au 
fost pentru mine şi pentru Nicoleta, inestimabile puncte 
de sprijin în activitatea pe care am desfăşurat-o în Chile. 
Şi, aşa cum se întâmplă în asemenea cazuri şi cu tactul 
diplomatic de care nu te poți despărți niciodată pe timpul 
unei misiuni, am putut folosi prietenia nemărginită a lui 

Abelardo în diferite momente, când, fără a abuza, am pu- 
tut găsi alternative la situaţii delicate. Una dintre ele se 
leagă tot de prezenţa în Chile, în vizită oficială, a minis- 
trului Andrei Pleşu. Una dintre seri era rezervată „la 
dispoziția ministrului”, adică era o seară liberă de care 
ministrul şi delegaţia pe care o conducea puteau face ce 
doreau; cu sprijinul, mereu important, al ambasadei, pen- 
tru a nu spune, al ambasadorului. M-am consultat cu 
Abelardo şi am convenit, cu preluarea tuturor cheltuielilor 
de către acesta, să îl găzduiască pe ministrul Pleşu, dele- 
gatia noastră şi alți 4-5 oaspeţi pe care noi îi vom desem- 
na! Generozitate, prietenie, fructele comunicării noastre 
de câțiva ani, toate la un loc, au condus la o seară de ne- 
uitat pentru toți participanții, printre aceştia 
numărându-se chiar şi ministrul interimar de externe al 
Republicii Chile, omul deosebit care este Mariano 
Fernández! O seară pentru a nu o uita. Miniştrii celor do- 
uă țări, cu umorul şi cultura lor, Ioan Donca, director ge- 
neral, care se străduia cu mult succes să traducă în engle- 
ză versurile unor celebre melodii populare românești pe 
care eu am avut grijă să le aduc pentru această serată, au 
creat o atmosferă de destindere, de înaltă ținută umană, 
culturală, deschidere spre o propice colaborare între cele 
două țări şi națiuni. Abelardo Mella a acceptat cu plăcere 
să facă parte din conducerea Institutului de Cultură 
Iberoamerican „Mihai Eminescu” creat la Santiago de 
Chile în anul 1997 şi a sprijinit fără rezerve desfăşurarea 
de activități sub egida acestei prestigioase instituții care, 
din păcate, de câţiva ani a încetat sá mai funcționeze. În 
context, mi se pare de o relevanţă şi simbolistică aparte, 
un moment special creat de primirea prin curierul di- 
plomatic din luna decembrie 1997 a unei casete (pe atunci 
nu apăruseră încă CD-urile) cu un program radiofonic 
realizat de neuitatul mare ziarist Ştefan Naciu. Reporta- 
jul, de aproape 60 de minute, fusese realizat de marele 
ziarist cu prilejul celei de-a doua vizite a sa în Chile în 

acelaşi decembrie 1997, şi fusese difuzat de Radio Româ- 
nia sub genericul „Români dincolo de orice frontieră”. 
Nu puteam pierde prilejul de a reuni la ambasadă pe toți 
românii disponibili şi, împreună, la un cozonac şi pahar 
de vin (chilian) să ascultăm acel reportaj în care protago- 
nişti erau chiar invitații mei: farmacista Valentina 
Boboiceanu (un caracter puternic, născută să învingă, din 
1991 în Chile) şi Crişu Boboiceanu, inventator şi specia- 
list de înaltă calificare în domeniul exploatării miniere, 
Marina Ignat (de 50 de ani în Chile), care în anteriorii 20 
de ani nu trecuse pe la ambasadă, încântătoarea Cornelia 
Crivosi, o moldoveancă care la 80 de ani era mai vioaie şi 
entuziastă ca oricare alt tânăr (de 30 de ani în Chile), geo- 
logii români Aurel Bogdan şi fiul său Aurel jr. (din 1984 
în Chile), Teodor Malița şi Petru Czilag, specialişti ro- 
mâni în asistență tehnică maşini-unelte, Coca Hebel (în 
Chile din 1961) cu o fiică medic de înaltă pregătire, Vero- 
nica Pop, geolog din grupul celor 18 români din 
Copiapó, Manfred Stein, de 50 de ani în Chile. Cu profe- 
sionalismul cunoscut, Ştefan Naciu a prezentat de o ma- 
nieră elocventă, prin intermediul interviurilor luate aces- 
tor protagonişti, colonia română din Chile, mică, dar uni- 
tă şi stimatá de chilieni — autorități şi prieteni, cunoscuți şi 
toți cei cu care au intrat în relații de muncă sau de priete- 
nie. Insertarea unor colinde româneşti (Stefan Hruscá) si 
spaniole au completat în mod fericit un program care a 
entuziasmat auditoriul, mulți dintre cei prezenți 
auzindu-se pentru prima dată la un post de radio. Vă pu- 
teti imagina că din acele secvenţe, copiate, desigur, apoi, 
pentru fiecare dintre intervievaţi, s-au născut noi şi noi 
legături între ei, între români şi noi, ambasada, legături 
care erau deja statornicite şi cultivate de o manieră reci- 
proc avantajoasă. Nu pot să nu mai amintesc despre o 
adevărată doamnă chiliană ajunsă la vârsta senectutii, 
dar care s-a apropiat spontan de noi şi a rămas până as- 
tăzi o prietenă de nădejde — Malena Saavedra, fost diplo- 

mat de carieră, specializată în diplomația multilaterală. 
Ea este şi pictoriță foarte talentată (ne-a dăruit un ulei pe 
pânză, trimis prin poştă...), dar mai ales un om deosebit 
care se luptă cu demnitate cu problemele vârstei. I-am 
lăsat cu dragoste câteva prietenii personale pe care le-a 
preluat cu tact şi multă gingăşie: Maria Elena şi doamna 
doctor farmacist de origine română Valentina 
Boboiceanu sunt două exemple elocvente în acest sens. A 
fost, pentru a câta oară, o altă lecţie despre sensul, misiu- 
nea şi scopurile pentru care ambasadorul, diplomatul, în 
general, trebuie să acționeze pentru a se face apreciat, 
adoptat şi răsplătit cu prietenia celor cu care intră în con- 
tact în țara în care îşi desfăşoară activitatea. Relaţii utile, 
cultivarea lor, folosirea inteligentă a acestora şi punerea 
lor în slujba intereselor naționale, iată una dintre laturile 
fundamentale ale misiunii diplomatice. Prietenii pentru 
totdeauna inițiate sub egida oficialului, dar transformate 
treptat în prietenii inestimabile ce depăşesc frontierele fie 
ele geografice sau idiosincratice. Diplomaţia în acţiune, 
practicată cu dragoste şi aplicație, face minuni... 


Mexic — în goana condeiului diplomatic 


Multe se pot spune şi pot spune despre Mexic; multe 
am văzut, am auzit, am comentat acolo şi aiurea prin lu- 
mea asta mare, multe am admirat şi mai multe m-au ui- 
mit prin unicitate, nu întotdeauna pozitivă. Reproduc 
articolul meu din prestigioasa revistă mexicană Protocolul 
publicat în numărul său din octombrie 2004, cu prilejul 
celei de-a patra aniversări a apariţiei sale pe piața din 
Mexic. Mentionez că am avut onoarea să scriu aceste 
gânduri, la un moment festiv deosebit pentru revistă, ală- 
turi de ambasadorii din Olanda, Iran şi Malayezia. 

Când am fost în Mexic, într-un aprilie din 1979, nu 
mi-am imaginat că voi reveni de alte două ori; şi totuşi, aşa a 
fost! În 1979 am sosit în Mexic ca interpret al unei importante 

misiuni parlamentare române; în noiembrie 1983, în calitate de 
ziarist, invitat de Clubul de presă Primera Plana, iar 18 ani 
mai târziu, într-un 7 noiembrie 2001 înmânam scrisorile de 
acreditare preşedintelui Statelor Unite Mexicane, în calitate de 
ambasador al României. Implinesc, in curánd, trei ani de cánd 
sunt reprezentantul maxim al ţării mele în Mexic şi cred că 
aceasta este o ocazie potrivită pentru a aminti câteva dintre 
sentimentele şi experiențele mele mexicane. Primele şi cele mai 
importante amintiri ale mele se leagă de oamenii acestor locuri; 
amintiri actualizate şi consolidate permanent, transformate în 
certitudini şi sentimente reciproc împărtăşite. Mexic, pământ 
de mituri şi legende, teritoriu de culori şi ritmuri, de cântece şi 
poezie, de tristeti şi bucurii, de muncă dură şi de provocări, de 
credință şi speranță, națiune puternică în plină definire a iden- 
titátii sale universale, locuri iubite şi vremelnic abandonate, dar 
mereu dorite de oamenii săi! Mexicul „meu” îl port în inimă şi 
se identifică cu ceea ce este mai scump şi respectabil din ce am 
cunoscut în şederile mele mai lungi sau mai scurte, din diferite 
unghiuri de vedere referitor la oamenii săi, istoria, spiritualita- 
tea, latinitatea, strămoşii şi contemporanii săi. Mexicul meu 
este unul viu, energic şi entuziast, este unul care convietuieste 
cu valorile sale intrinsece de dincolo de timp, este un amestec 
inconfundabil şi incomparabil de istorii ale luptelor şi izbânzi- 
lor, de obstacole şi neîmpliniri; este o lume din care au ieşit şi 
au plecat pentru a se transforma în valorile mele, în ale întregii 
planete, fabulosul Diego Rivera şi a lui, pentru totdeauna, 
Frida, Octavio Paz şi Carlos Pellicer, Orozco, Tamayo si 
Siqueiros; ei m-au învățat, într-un fel sau altul, cine şi cum au 
fost Netzahualcóyotl, Moctezuma y Cuauhtémoc. În plimbările 
mele printr-o capitală cu toate problemele ei cotidiene, am ştiut 
să-mi găsesc şi să-mi regăsesc locurile mele preferate, în care 
m-am bucurat şi continui să mă bucur de parfumul boem sau 
nenoş al unui Mexic ce se lasă descoperit: Coyoacán, San Angel 
şi La Condesa marchează inevitabil drumurile mele de dumini- 
că... Plimbările mele prin acest Mexic, ca ziarist sau diplomat, 
mi-au prilejuit întâlniri între două lumi-cea românească şi cea 

mexicană-, care au atâtea similitudini: latinitatea cu extraordi- 
narele ei forme multiple şi impresionante de expresie în muzică 
şi dans, în creația artizanală, în folclor, poezie, arte şi gastro- 
nomie. Mă întâlnesc peste tot cu oameni avizi să cunoască şi să 
învețe, să schimbe experiențe, ceea ce este prin ea însăşi, garan- 
tía succesului misiunii mele diplomatice: vorbind despre popo- 
rul meu sau despre tranziția democratică sau despre norme de 
protocol şi ceremonial... Mexic, buricul pământului! Iată o sin- 
tagmá pe care mexicanii şi noi- cei care avem privilegiul de ne 
afla aici — va trebui să o descifrăm şi mai bine. 

Nu îmi propun să intru în prea multe detalii de acest 
fel, unele le-am relatat în volumul anterior, altele au fost 
surprinse în numeroasele informări trimise Centralei 
MAE de-a lungul celor cinci ani de misiune permanentă 
în Mexic (2001-2006). Există însă unele însemnări perso- 
nale pe care nu le-am dat publicității din varii motive, 
poate pentru că erau doar scurte observații „la cald” pe 
marginea unor evenimente mexicane, poate pentru că nu 
am avut timpul necesar să desluşesc eu însumi semnifica- 
tiile acelor note. Incerc acum „la rece”, să reiau unele din- 
tre aceste însemnări, limitându-mă, din rațiuni de spaţiu, 
la ultimul meu „an mexican” care a coincis şi cu ultimul 
meu an diplomatic activ; căci, la revenirea din Mexic, la 
începutul lunii august 2006, am primit, la primul meu 
contact cu Centrala MAE, cartea de muncă pe care, la po- 
zitia 97 se menționa „Rechemat din misiune şi încetat an- 
gajarea în MAE cf. art. 56 j din Codul Muncii, 05.08.2006”. 
Scurt şi clar: cei 40 de ani de carieră încetau la vârsta de 
64 de ani şi patru luni! Aşadar, să parcurgem împreună, 
acest ultim an din activitatea mea diplomatică în care, vă 
asigur, s-au întâmplat multe lucruri ce merită a fi povesti- 
te; mai ales că, odată parcurs acest an, am mai trecut o 
frontieră, probabil penultima — intrarea în clubul pensio- 
narilor; adică, fericitul beneficiar al unei pensii ce a fost 
„de serviciu” (ocupationalá), apoi, mai puțin fericitul des- 
tinatar al uneia sociale, calculate pe bază de 

contributivitate (dumneavoastră ati găsit acest cuvânt în 
DEX? Eu l-am descoperit doar în vocabularul unui înalt 
demnitar român) şi, care încape, fără dificultate, într-unul 
din compartimentele portofelului meu... diplomatic. Pe- 
rioada octombrie 2005 — august 2006 a fost pentru mine 
una foarte activă, aflat fiind în plină misiune permanentă 
la Ciudad de Mexico şi, de acolo, cu extensiile fireşti spre 
America Centrală în care eram, de asemenea, acreditat. 
Din Mexic, lucrurile par puţin diferite față de maniera în 
care le văd cetățeni din alte colțuri ale planetei. Cu atât 
mai altfel cu cât haina şi obligaţiile diplomatice îți impun 
anumite abordări şi preocupări de interes pentru institu- 
tii româneşti competente în probleme de afaceri externe, 
fie ele politice, fie economico-comerciale, culturale etc. 
Sau cel puțin aşa se presupune... Eu am notat din acea 
perioadă aspecte în plină desfăşurare, „la cald” adică, şi 
m-am racordat din plin la ele. La începutul lui octombrie 
2005, imediat după revenirea la Ciudad de Mexico din 
concediul anual de odihnă, am luat drumul aerului spre 
capitala statului Tabasco, Villahermosa. Eram pentru a 
treia oară în acest frumos şi călduros oraş oriental din 
Mexic şi am participat la cel de-al VII-lea Congres Inter- 
național de Protocol. Era a treia mea participare la ase- 
menea evenimente organizate de activul şi foarte compe- 
tentul om de protocol, Pedro Labarriega Villanueva, preşe- 
dintele Academiei Mexicane de Protocol. Octombrie în- 
seamnă pentru statele situate la Golful Mexic, umezeală 
şi ploi tropicale aşa că am suportat din plin avatarurile 
aferente. Notitele mele au reținut câteva observaţii, perti- 
nente sper, despre cum nu trebuie să arate asemenea eve- 
nimente, cu participare internațională, nu-i aşa? Căci au 
fost prezenți cu lucrări şi comunicări, activi la dezbateri, 
specialişti din Spania, Cipru, Ucraina, Guatemala, Para- 
guay, Republica Dominicană, Argentina, Iran, România 
şi multe firme şi instituții mexicane mai puțin... Secretari- 
atul de Relaţii Externe (SRE), adică Externele mexicane. 

Eu am prezentat două comunicări, „Protocol şi ceremonial 
— norme de conduită cotidiană” şi „Din istoria protocolului şi 
ceremonialului; curtoazia internațională”, ambele suscitând 
dezbateri, întrebări şi aprecierile participanților. Eram 
cunoscut deja de o bună parte a acestora de la anterioare- 
le mele prezenţe la asemenea manifestări. Cu 300 de par- 
ticipanti, cam 50 de intervenții şi alte zeci de ore de dez- 
bateri, toate la un eveniment în care sunt promovate re- 
guli de respect, demnitate, curtoazie, ceremonial şi proto- 
col, cu alte cuvinte, te aştepţi la o organizare impecabilă, 
cu efecte benefice în practică, dacă se poate chiar imedia- 
te, ca exemplu pentru ceea ce înseamnă relația teo- 
rie-practică. Dar nu a fost să fie aşa! Sesiunile de diminea- 
tá se extindeau, fără pauză, la cele de dupá- amiază astfel 
că participanții erau în situația de lua dejunul la orele 
17.00, iar dineul la orele 21.30 şi se apropia de miezul 
nopții; iar acestea au fost mereu mai mult decât modeste 
şi improvizate până la situații deranjante (ex.: Unul dintre 
dejunuri, desfăşurat în Parcul Yunkă, între orele 17.00 şi 
18.00, a avut loc pe un gazon acoperit de mocirlă, urmare 
a unei ploi torențiale, gazon neprotejat, astfel încât panto- 
fii mei noi, mocasini, au avut un debut deloc încurajator); 
situație repetată cu dineul de gală de la finalul Congresu- 
lui când, din nou ploaia, a stricat organizarea şi s-a infil- 
trat prin pânza de cort, udând mesele şi obligând la re- 
aşezări şi întârzieri regretabile. De altfel, acestei maniere 
de organizare, caracterizată prin lipsă de prevedere şi 
măsuri de precauție într-o localitate şi perioadă cunoscu- 
te drept constant ploioase, i-a căzut victimă chiar priete- 
nul Pedro Labarriega, preşedintele Congresului, care s-a 
aflat la aeroport pentru a se deplasa, la încheierea Con- 
gresului, spre Ciudad de Mexico, la o oră după decolarea 
zborului său deoarece colegii îl informaseră că plecarea 
are loc la 09.00 şi nu la 08.00 cum era în realitate... Cu alte 
cuvinte, Congresul, care s-a bucurat de o sponsorizare 
adecvată din partea unor firme şi, mai ales a Guvernului 

statului Tabasco, a fost o acțiune pentru a fi mai degrabă 
bifată decât cu efecte palpabile şi de referință față de no- 
bilele lui scopuri. Oricum, în Mexic au loc periodic ase- 
menea manifestări ce vin în ajutorul sectorului public şi 
privat, pe când la noi nu am auzit de aşa ceva, deşi este 
evident că s-ar impune o mai bună cunoaştere şi aplicare 
în viața de toate zilele a acestor norme scrise şi nescrise 
de comportament civilizat... Octombrie 2005 a mai în- 
semnat, din păcate pentru Mexic, uraganul Wilma care a 
devastat coasta de Sud-Est în care se află cunoscutele sta- 
tiuni Cancún, Cozumel, Isla Mujeres şi Chetumal. Televiziu- 
nile au prezentat pe larg si ín direct imagini impresionan- 
te si pierderile imense provocate de natura dezlántuitá, 
dar si de bandele de hoti care jefuiau la vedere hotelurile, 
casele si centrele comerciale luánd nu numai alimente si 
apá, dar si electrocasnice, motociclete, mobilier, etc. 
Cancunul pierdea 15 milioane de dolari zilnic prin absen- 
ta activității turistice şi a daunelor provocate de incle- 
menta vremii. Între timp, apele se agitau la nivelul clasei 
politice, odată cu inițierea alegerilor preliminare la nive- 
lul celor trei mari partide pentru desemnarea candidati- 
lor la prezidentialele din iulie 2006. Sunt, aici, câteva în- 
semnări interesante. Deşi era cu mult înaintea desemnării 
candidatului PAN (Partidul Acţiunea Naţională, de gu- 
vernământ) prin alegeri la nivelul partidului, la 23 oc- 
tombrie, guvernatorul statului Jalisco, Javier Francisco 
Ramirez Acuiia, anunţă, în cadrul unei reuniuni de partid 
oarecare, la nivel local, că PAN are deja candidat la pre- 
sedintia republicii în persoana lui Felipe Calderón Hinojosa, 
fost ministru al energiei ín perioada 2000-2004; ceea ce a 
stárnit nemultumiri ín propriul partid si surprizá (oare?) 
la nivelul mass media mexicane. Meritá sá amintesc cá 
Felipe Calderón a câştigat, apoi, şi alegerile din PAN ca şi 
pe cele din 2 iulie şi s-a instalat în funcţia de preşedinte al 
țării la 1 decembrie 2006, iar guvernatorul care a avut cu- 
rajul şi intuiţia de a-l anunţa în avanpremierá drept can- 

didat a fost numit în Guvernul Calderón pe postul de se- 
cretar al Guvernului, adică al doilea ca importanță, după 
însuşi preşedinte, în Mexic şi şef al Guvernului. În acelaşi 
timp, la nivelul celorlalte două partide puternice, PRI şi 
PRD se desfăşurau acțiuni subterane cu semnificaţii şi 
consecințe majore pentru ele şi pentru unii dintre prota- 
gonişti. Jocurile politice, corupția şi şantajul îşi intrau în 
drepturi şi stabileau cu mult înainte de alegerile prelimi- 
nare care sunt protagonistii. Astfel, în PRI (Partidul Revo- 
lutionar Institutional) care fusese la conducerea Mexicu- 
lui în perioada 1929-2000, principalul contracandidat 
(Arturo Montiel Rojas) al eternului candidat (Roberto 
Madrazo Pintado) era eliminat din joc printr-o simplă şi 
eficientă mişcare politică, aşa cum mi-a explicat un depu- 
tat al PRI. Aşadar, guvernatorul statului Mexic, Arturo 
Montiel Rojas, o figură politică cu influenţă în partid, gu- 
vernator de succes într-unul dintre cele mai importante 
state mexicane şi candidat cu mari şanse la câştigarea vo- 
turilor companionilor de partid la preliminarele interne 
este eliminat de celălalt candidat, experimentatul Roberto 
Madrazo Pintado, fost preşedinte al PRI, candidat şi la an- 
terioarele prezidenţiale. Mijloacele sunt cunoscute şi 
practicate şi pe alte meleaguri, tocmai pentru că dau re- 
zultate excelente! Presa mexicană (o anumită presă) dez- 
văluie că Arturo Montiel este amestecat într-o afacere du- 
bioasă în care soția sa, frumoasa frantuzoaicá Maud 
Versini şi cei doi băieți ai lui Montiel, au depus suma de 
35 milioane de pesoşi cash fără a putea justifica proveni- 
enta acestora. Montiel este citat la Procuraturá şi iese, în 
ianuarie 2006, după câteva ore de interogatoriu, cu ver- 
dictul „nevinovat“; el dispare însă imediat din viața pu- 
blică şi, desigur, nu mai candidează la alegerile prelimi- 
nare din PRI pentru desemnarea candidatului acestui 
partid la prezidențiale... Deputatul X, îmi desluşea la un 
dejun de lux de la reşedinţa arhiepiscopului Antonio 
Chedraoui că „nu-i aşa, totul se negociază!”. Într-o tradu- 

cere liberă pe care a avut amabilitatea să mi-o asigure 
gratis acelaşi deputat, Montiel iese nevinovat dintr-o acu- 
zatie reală, dar părăseşte orice pretenţii care ar putea sá 
lezeze interesele partidului, adică ale lui... Madrazo! Jo- 
curi ce nu sunt originare pe meleaguri mexicane, dar care 
se practică şi acolo cu mult succes... Al treilea candidat, 
cu şanse reale la preşedinţie, a fost din partea PRD (Par- 
tidul Revoluţiei Democratice, de stânga), Andres Manuel 
López Obrador (AMLO). Acesta a urmat o cale „democra- 
tică” mai semnificativă decât ceilalți doi: ca primar gene- 
ral al capitalei şi deputat, este sancționat de Camera De- 
putatilor cu ridicarea imunitátii ca urmare a unor acuzații 
de malversare de fonduri; preşedintele Fox îl convinge pe 
procurorul general să îi redea imunitatea şi apoi îl desti- 
tuie pe procuror; Fox câştigă puncte ca apărător al demo- 
cratiei, iar AMLO poate candida imediat ce şi-a dat demi- 
sia din funcția de primar general... În sfârşit, alegerile 
prezidenţiale din 2 iulie 2006 l-au dat câştigător pe Felipe 
Calderón Hinojosa cu un avans de 0.58% voturi! AMLO 
contestă, nu obține câştig de cauză de la forurile electora- 
le competente şi atunci „ocupă” pur şi simplu capitala, 
principalele bulevarde de-a lungul unor săptămâni în- 
tregi, blocând orice activitate în zonă cu ajutorul a 42 de 
corturi pline de simpatizanți (puşi la dispoziție de prima- 
rul general al capitalei, membru al aceluiaşi partid, PRD), 
înşirate pe kilometri de străzi şi bulevarde; totodată, de- 
putatii PRD îl împiedică pe preşedintele Fox să intre în 
sediul Camerei Deputaţilor pentru a-şi prezenta ultimul 
Raport de activitate a Guvernului său... ,Democratia” în 
acțiune, desigur, una citită şi practicată în interes egoist şi 
limitat, de partid sau personal. Pe alt plan, cel al relaţiilor 
bilaterale románo-mexicane ca şi al prezentelor româneşti 
în Mexic în primul semestru al anului 2006, ce avea să fie 
şi ultimul pentru mine ca ambasador, sunt de relevat câ- 
teva acțiuni semnificative. O delegaţie a Camerei de Co- 
mert şi Industrie din Cluj s-a aflat în Mexic în luna febru- 

arie (7-20 februarie), o alta, mixtă, Garda Mediului - Mi- 
nisterul Mediului - Guvern a participat la Forumul Mon- 
dial al Apei de la Ciudad de Mexico (20-24 martie), la 12 
aprilie are loc vernisarea Expoziţiei de artizanat româ- 
nesc la Monterrey, o Comisie de control a Centralei MAE 
se află la ambasadă pentru controale de rutină (15-19 fe- 
bruarie), o delegaţie a oraşului Băile Herculane condusă 
de primarul acestuia efectuează o vizită la invitația gu- 
vernatorului statului Tlaxcala cu care este înfrățit (30 
martie-3 aprilie), întreprind demersuri la preşedinţia şi 
SRE mexicane pentru perfectarea unei întâlniri 
Băsescu-Fox cu prilejul Reuniunii de la Viena 
UE-America Latină şi Caraibe (întâlnirea nu va mai avea 
loc deoarece preşedintele român nu a mai participat la 
lucrările Reuniunii), particip la ceremoniile de instalare a 
lui Oscar Arias Sânchez în funcţia de preşedinte al Repu- 
blicii Costa Rica (6-10 mai) — iată numai câteva dintre ac- 
tiunile la care am fost participant activ (pregătire, mem- 
bru în delegaţii, purtător de mesaj prezidențial în Costa 
Rica etc.). La 11 mai, primeam o comunicare oficială de la 
MAE prin care Teodor Baconschi, secretar de stat îmi 
comunica „rechemarea dv. din funcția de ambasa- 
dor...conform Decretului 453 din 5 mai 2006; în termen de 90 
de zile de la această dată vă veți încheia misiunea în Mexic”. 
Este anecdotic, dar elocvent să amintesc că eu luasem la 
cunoştinţă despre încheierea misiunii mele în Mexic şi 
pensionarea imediată, din presa prea bine informată a 
unei Românii şi a unui Minister de Externe căzute victi- 
me, în opinia mea, transparenţei cu orice preț, mai ales al 
celui legat de popularitate; sau, mai degrabă, a unui po- 
pulism ieftin... Cotidianul din 30 martie 2006, deci cu 
mai bine de o lună înainte de comunicarea oficială primi- 
tă de la MAE, scria „Ambasadorul din Mexic, Vasile Dan, va 
reveni definitiv în țară şi va intra direct la pensie...” Erau 
menționați şi alți zece ambasadori români în situații simi- 
lare. Începea sfârşitul, previzibil, chiar firesc, al carierei 

mele diplomatice în afara granițelor țării. Presa, din care 
am făcut şi eu parte cândva, o lua, oarecum surprinzător 
şi nu prea, înaintea instituției, în a face public acest mo- 
ment... Cu aceste prilejuri au loc acțiuni diverse, unele de 
rutină, altele, mai puţin obişnuite, în funcție de activitatea 
depusă, de relaţiile avute printre autoritățile țării de reşe- 
dintá şi în corpul diplomatic din capitala respectivă. Nu 
am făcut excepţie de la niciuna dintre aceste rigori şi, ca 
atare, au urmat trei luni pline de întâlniri de rămas bun, 
mese oficiale şi amicale oferite de autorități şi colegi, de 
membri ai coloniei române, ceremonia decorării de către 
preşedintele Fox în noua şi impresionanta clădire a SRE 
mexican (20 iulie), o deplasare la Tlaxcala, la invitația gu- 
vernatorului Hector Ortiz Ortiz şi participarea la cele mai 
impresionante forme de apreciere şi prietenie din partea 
autorităților locale. Cocteilul de rămas bun oferit de mine 
şi Nicoleta în saloanele şi grădina ambasadei, special 
amenajate (12 iulie) pentru acest prilej, ne-au oferit marea 
satisfacție de a vedea, o dată în plus, că lăsăm în urma 
noastră prieteni sinceri şi colegi care ne apreciază, cu unii 
dintre ei fiind şi astăzi în permanent contact. Un eveni- 
ment ce ne-a marcat acele zile şi pe care şi acum, Nicoleta 
şi cu mine îl resimtim ca pe o pierdere personală, a fost 
stingerea unui foarte apropiat prieten, Petre Ionescu, so- 
tul distinsei doamne doctor Magdalena Ionescu. Se în- 
tâmpla într-o vineri 7 iulie 2006... Domnul Ionescu fuse- 
se inginer petrolist cu funcții importante în cadrul com- 
paniei mexicane a petrolului PEMEX, una dintre cele mai 
mari de pe continentul american. Dar domnul Ionescu, 
adică Petre, se apropiase enorm de noi, de ambasadă, cu 
simpatia şi sinceritatea omului de calitate, a românului 
interesat şi legat mereu de ce a fost şi continua să fie al 
său — rădăcinile. Alături de distinsa sa soție, Petre ne-a 
dăruit nouă, celor de la ambasadă, dar şi celorlalți români 
din colonia română, permanente exemple de omenie, de 
prietenie, prin harul său de a se face în modul cel mai 

natural cu putință, plăcut şi necesar, ori de câte ori aveai 
nevoie de un sfat sau de un calm interior pe care le pri- 
meai instantaneu. Condus pe ultimul drum cu regretele 
eterne ale familiei, dar şi ale unui impresionant cortegiu 
de cunoscuţi, colegi şi prieteni, Petre Ionescu rămâne 
pentru mine şi pentru Nicoleta un reper de calitate uma- 
nă tot mai rar întâlnită pe meleagurile noastre planetare. 
A rămas pentru noi, jumătatea sa de portocală, doamna 
doctor Magdalena Ionescu, aleasă chiar de Puterea Ce- 
rească să îl însoţească pe Petrutul ei până la final, şi mai 
ales să îl adore şi să-l îngrijească cu aceeaşi dedicație şi 
dragoste împărtăşită în mod ireal de egal de cei doi. Doc- 
torița Ionescu a fost medicul personal al marii noastre 
Ana Aslan, din 1982 se află în Mexic, unde a strălucit cu 
dota şcolii româneşti de medicină, mai ales geriatrică, a 
deschis o clinică specializată pe la care, în cele trei dece- 
nii, au trecut mari personalități ale lumii politice, boeme 
şi din înalta societate mexicană, preşedinţi, miniştri, mari 
interpreţi ai muzicii mexicane, dar şi din alte țări ale lu- 
mii, inclusiv din România. Doamna dr. Magdalena lo- 
nescu nu şi-a uitat, nici ea, nici o clipă, tara în care s-a 
născut şi care a format-o ca medic şi om; ajutoarele con- 
sistente asigurate pentru români la începutul anilor '90, 
alte multe asemenea gesturi de binefacere stau mărturie. 
lar doamna Ionescu nu şi-a uitat nici maestra: împreună 
cu medicul Mircea Dumitru a scris şi publicat, în limba 
spaniolă, cartea „Viaţa şi opera celebrei Ana Aslan”, pre- 
cum şi o serie de articole de specialitate publicate în revis- 
te din multe țări ale lumii. Gest suprem de recunoştinţă, 
dar si de generozitate față de valorile româneşti, uneori 
uitate de guvernanti si de noi, doamna doctor Ionescu a 
asigurat cheltuielile pentru ridicarea în eternitate a unui 
impresionant monument funerar în marmură albă în care 
se odihneşte profesoara dr. Ana Aslan la Cimitirul Bellu 
din Capitala României. Şi încă un episod mai vreau să 
adaug acestor însemnări mexicane: apropierea naturală şi 

durabilă de o pereche fără de pereche de români care tră- 
iesc de multe decenii în acest Mexic minunat în parado- 
Xurile lui inexplorabile. Este vorba despre Lilly şi 
Alejandro Saltiel. În cadrul programului radiofonic „În- 
semnări iberoamericane; din România cu dragoste” pe 
care Radio România Internațional îl difuzează săptămâ- 
nal, m-am referit, în ediția din mai 2011, în exclusivitate, 
la marele român şi mexican, de fapt personalitate interna- 
tionalá, Don Alejandro Saltiel. De origine evreu, născut 
la Galaţi cu 95 de ani în urmă, a ajuns în Mexic când avea 
numai 21 de ani şi acolo a rămas pentru că a fost adoptat 
şi a adoptat mexicanii cu toate calitățile şi problemele lor. 
Printre faptele sale ce nu pot fi uitate de mexicani, de 
evrei şi de toți cei ce l-au cunoscut şi s-au bucurat să îl 
asculte şi să înveţe din filosofia vieții pe care a practicat-o 
şi o practică, amintesc existența unei Fundaţii ce poartă 
numele său şi al soției sale, regândirea şi eficientizarea 
unei mari fabrici de textile în oraşul Durango şi, multe 
activități de caritate pentru tineri şi mai puțini tineri din 
Mexic, Israel, Cuba şi România. Principiul existenţei sale, 
aşa cum mi l-a împărtăşit şi l-am perceput în practică este 
„eu împart cu alţii ceea ce am”. Recunostinta autorităților 
din Mexic şi Israel nu a întârziat să vină (premii, titluri 
onorifice), dar Don Alejandro continuă să fie la fel de 
modest şi de optimist la cei 95 de ani ai săi; ani puşi în 
slujba omului, indiferent că este vorba despre membrii 
familiei sale sau despre toți cei care au avut sau au nevoie 
la un moment dat de o mână de ajutor. Prin modestie, 
optimism, spirit caritabil şi viața cumpătată pe care le-am 
constatat mereu la acest mare om, păstrez amintiri şi re- 
cunoştinţă lui Don Alejandro şi minunatei sale soții, Do- 
ña Lilly. Ei fac parte din patrimoniul inalterabil al valori- 
lor acumulate de mine pe altarul îndeletnicirii privilegia- 
te numite diplomație. 

Parcă în semn de părere de rău că părăseam melea- 
gurile de care ne-am apropiat în cei cinci ani mexicani, 

zborul KLM îşi întârzie decolarea spre Amsterdam cu 
două ore; folosite din plin pentru a mai comenta, la cald, 
şi pe teritoriu mexican, cele petrecute cu atâta intensitate 
de-a lungul întregii misiuni, dar mai ales în acest ultim an 
de activitate diplomatică. Escala de două zile la Amster- 
dam, pe unde treceam mereu în drum spre casă, ne-a 
anunţat cu deferentá, dar şi cu caracter definitiv că eram 
aproape de a ieşi din mediul în care ne-am desfăşurat 
patru decenii. Eram aproape de casă, eram în Europa şi 
am mai sorbit cu nesat şi de această dată din atracțiile şi 
valorile olandeze puse la dispoziția oaspeţilor cu toate 
facilitățile unei țări dezvoltate şi generoase cu străinii. 
Eram ca şi acasă. lată conjunctia şi folosită corect; dar 
termenul de acasă cum urma să fie la confruntarea cu 
realitatea? Era o altă misiune; cea din propriul teren, din 
casa proprie, de ACASA. 

CROCHIURI CENTROAMERICANE 


Noi, românii, ignorám adesea existența pe alte pla- 
iuri a unor țări, continente şi oameni care îşi au denumiri- 
le şi exactitátile specifice în existența lor milenară. Nu 
suntem prea dispuşi să fim exacti când este vorba despre 
alții, dar avem zvâcniri de orgoliu atunci când alții ne 
confundă capitala cu a unui vecin sau ne pronunță 
neromâneşte vreun domnitor sau fel de mâncare. Tocmai 
de aceea încep acest capitol reamintind cititorilor că în 
emisfera occidentală există continentul America (al doilea 
ca mărime după Asia), continent divizat şi cunoscut ca 
atare în America de Nord (SUA şi Canada), America Centrală 
(Mexic, Belize, Guatemala, Honduras, El Salvador, Nica- 
ragua, Costa Rica şi Panama), Antilele sau Caraibii (Cuba, 
Dominica, Republica Dominicană, Haiti, Trinidad-Tobago, 
Guadelupa, Barbados, Martinica, Aruba, Jamaica, Grena- 
da, Porto Rico, Curacao, St. Kitts and Nevis, San Vicente y 
las Granadinas) si America de Sud (Suriname, Guyana, 
Guyana Francezá, Columbia, Venezuela, Brazilia, Argen- 
tina, Ecuador, Peru, Paraguay, Uruguay, Bolivia, Chile). 
Tocmai de aceea, si din respect fatá de geografie, de noi 
înşine, dar şi de cei de acolo, ar trebui să ştim că atunci 
când spunem America pentru a ne referi la SUA comitem 
o eroare impardonabilă din toate punctele de vedere... 
Folosind cu obstinatie şi... ignoranță, expresii de genul 
„ambasadorul Americii la Bucureşti...” jignim orgoliile 

tuturor ambasadorilor ce reprezintă în capitala noastră 
celelalte state de pe continentul american! Dar, să revenim 
la tema acestui capitol: America Centrală. Voi încerca să 
fac mici portrete fiecăreia din aceste țări, mai puțin Pa- 
nama, şi Belize pe care nu le-am cunoscut în periplurile 
mele americane. Aceste portrete sau crochiuri nu îşi pro- 
pun în niciun caz să fie vreun ghid turistic, ci, mai degra- 
bă, unul uman; adică să prezint această distinctă 
subregiune americană prin intermediul oamenilor pe care 
am avut plăcerea de a-i cunoaşte, ca oficial sau ca simplă 
persoană interesată să îi cunoască şi să le înțeleagă virtu- 
tile, valorile, dar şi problemele. Cum în niciuna dintre 
aceste țări nu avem reprezentanțe diplomatice şi nici con- 
sulare, singura formă de reprezentare a rămas cea a con- 
sulilor onorifici; aceştia mi-au fost, de altfel, unii dintre cei 
mai interesanti, informați şi utili interlocutori pe timpul 
prezentelor mele în fiecare dintre aceste state. Cred că se 
impune să ofer câteva date despre instituția consulilor 
onorifici, destul de răspândită pe toate meridianele, de 
altfel. Aşadar, consulii onorifici sunt desemnați dintre 
cetățenii statului de reşedinţă care doresc să exercite aces- 
te funcţii, sunt cetățeni onorabili, fără cazier judiciar, cu o 
forță economică şi poziţie socială decente; persoana alea- 
să să exercite aceste funcții trebuie să fie notificată de sta- 
tul pe care urmează să îl reprezinte statului de reşedinţă, 
iar acesta din urmă, dacă este de acord, eliberează o auto- 
rizatie cunoscută cu denumirea de execuatur. Din acel 
moment, consulul onorific poate funcționa, sub îndruma- 
rea şi subordonarea ambasadei ce are competenţe pe teri- 
toriul acelui stat, fie că este vorba de o ambasadă cu reşe- 
dinta în acel stat fie că este vorba de una acreditată, dar 
cu reşedinţa în altă țară — cazul nostru. Pentru o mai bună 
înțelegere, voi spune că eu, ca ambasador al României în 
Mexic, cu reşedinţa în această țară, am fost acreditat şi în 
alte cinci țări (Guatemala, Honduras, El Salvador, Nica- 
ragua şi Costa Rica) unde nu aveam şi nu avem decât 
consuli onorifici; în acelaşi timp, în Mexic aveam două 

consulate onorifice (Guadalajara şi Monterrey) iar, de cu- 
rând, s-a adăugat un al treilea, la Veracruz. Toate aceste 
consulate onorifice, din Mexic şi din cele cinci țări 
centroamericane, sunt subordonate ambasadorului cu 
reşedinţa în Mexic (Ciudad de México). Mai precizez că 
aceşti funcționari, adică consulii onorifici, nu au decât un 
număr limitat de imunităţi şi privilegii consulare, iar 
membrii familiilor lor nu au niciunul. Ei nu sunt remune- 
rati de statul pe care îl reprezintă. Cu alte cuvinte, consu- 
lii onorifici au o funcţie onorifică, simbolică, de reprezen- 
tare mai ales a intereselor economice şi comerciale ale 
statului pe care îl reprezintă, de altfel fiind aleşi, cu predi- 
lecţie, chiar din rândurile oamenilor de afaceri din tara 
respectivă. De aceea, fiecare deplasare în cele cinci țări 
centroamericane s-a constituit în prilej de întâlniri obliga- 
torii cu respectivii consuli onorifici, iar trecerea în revistă 
a stadiului relațiilor bilaterale, a situației politice, econo- 
mice si sociale din respectivele țări a fost pe agendele de 
lucru cotidiene. Am avut şi încă mai avem în zonă con- 
suli onorifici bine intenţionaţi, cu forță economică şi ca- 
pabili de a realiza analize pertinente, utile pentru strate- 
gia noastră în regiune. Un al doilea filon de informaţii 
pentru mine l-au constituit românii din aceste țări, puţini 
însă şi care nu locuiesc, toți, în capitalele respective, ceea 
ce face dificilă întâlnirea. Ambasadorii altor țări cu reşe- 
dinta în cele cinci state centroamericane pe care am avut 
ocazia să îi cunosc cu diferite prilejuri, mai ales decanul 
corpului diplomatic din respectiva capitală, au fost la 
rândul lor, o altă sursă. Mult mai aproape şi deci la în- 
demână sunt, desigur, colegii din Mexic care sunt acredi- 
tati de ţările lor cu reşedinţa la Ciudad de Mexico. Din 
acest punct de vedere, am avut surpriza plăcută să îi reîn- 
tâlnesc în Mexic pe ambasadorul Republicii El Salvador 
şi pe cel al Guatemalei care îmi fuseseră colegi şi în cor- 
pul diplomatic din Chile. Oricum, toți ambasadorii 
centroamericani care îşi au reşedinţa în Mexic s-au bucu- 
rat din partea mea de o atenţie specială tocmai pentru că 

puteam fi la curent cu cele mai noi dezvoltări interne şi 
externe din toate cele cinci state centroamericane în care 
eu însumi eram acreditat. Să vedem, aşadar, ce reprezintă 
America Centrală, încotro merge fiecare dintre cele cinci 
state în care am fost acreditat, elemente culese şi analizate 
la nivelul primului deceniu al mileniului III. Situată în 
emisfera occidentală, între Mexic şi America de Sud, la 
Nord şi respectiv la Sud, între oceanele Pacific la Vest şi 
Marea Caraibilor la Est, America Centrală (şapte state) 
are o suprafață de circa 523.000 km? şi o populaţie de 46 
milioane de locuitori (2009). O casetă cu elemente esentia- 
le şi definitorii ale acestei subregiuni, parte integrantă a 
Americii Latine, include date, cifre şi scurte comentarii pe 
care orice călător atent şi informat le poate culege, ca să 
spun aşa, chiar cu ochiul liber. Cu condiţia să fie atent şi 
să întrebe, acolo unde informaţia sa este săracă, pe inter- 
locutorii săi avizaţi. Este ceea ce am făcut, din rațiuni atât 
profesionale cât şi, pur şi simplu, omeneşti. Din cele cinci 
țări centroamericane pe care le-am vizitat şi, într-o oare- 
care măsură am reuşit să le cunosc, Costa Rica este fără 
îndoială, lider la mai toate capitolele. Această țară, cu o 
suprafață de numai 51.000 km? şi o populaţie de 4.6 mi- 
lioane locuitori se mândreşte cu un onorant loc 24 în lu- 
me la indicatorul democrație (democraţie deplină), 
PIB/locuitor de 6400 de dolari (în 2009), un indice de nu- 
mai 19% sărăcie şi 7% sărăcie extremă; salarial minim es- 
te de 325 dolari/lună, 99% din populaţie vorbeşte spanio- 
la ca limbă maternă, iar speranţa de viață este de 79.1 ani 
(2010) față de 72.6 (1980). 

Nicaragua are o suprafață de 131.000 km? o popula- 
tie de numai 6 milioane de locuitori, ocupá un elocvent 
loc 89 ín lume la capitolul democratie (regim hibrid), PIB 
de 1100 dolari/locuitor, grad de sárácie de 60% si de sárá- 
cie extremá de 31%, salariu minim de 155 de dolari/luná 
şi o speranţă de viață de 73.8 ani față de 58.5 în 1980. 

Guatemala are o suprafatá de 109.000 km? si o popu- 
latie de 16 milioane de locuitori, dintre care 86% vorbesc 

spaniola, restul — limbi amerindiene derivate din maya; 
indicele democrației situează această țară pe locul 75 în 
lume (democraţie defectuoasă), salariul minim este de 
205 dolari, PIB/locuitor de 2600 dolari, iar speranța de 
viață este de 70.8 ani față de 72.6 în 1980. Sărăcia e pre- 
zentă la nivelul a 54% din populaţia țării, iar cea extremă 
afectează 29% din aceasta. 

Honduras are o suprafață de 112.500 km2 şi o popu- 
latie de 7.5 milioane locuitori cu o speranţă de viață de 
72.6 ani față de 59.4 în 1980, iar gradul de sărăcie afectea- 
ză 68% din populație, dintre aceştia 29% fiind în stadiul 
de sărăcie extremă. Salariul minim este de 290 de dolari, 
iar PIB/locuitor de 2000 dolari; 99% din populaţie vorbeş- 
te spaniola. La capitolul democrație, Hondurasul se află 
pe locul 88 în lume (regim hibrid). 

El Salvador se întinde pe o suprafață de 21.000 km2 
şi are o populație de 6.2 milioane de locuitori care au o 
speranţă de viață de 72 de ani față de numai 56.3 în 1980. 
Salariul minim este de 207 dolari, PIB/locuitor de 3600 
dolari, iar sărăcia este cunosculă la nivelul a 48% din po- 
pulatie, dintre aceştia 17% fiind în stare de sărăcie extre- 
má. Cu locul 61 la capitolul democraţie, tara se situează 
în rândul celor considerate de analizele ONU la nivelul 
democratiilor defectuoase. 


Costa Rica — în avangarda subregionalá 


Caseta de mai sus reflectă numai parțial poziția de 
avangardă pe care această țară mică, dar cochetă şi cu o 
stabilitate politică de invidiat pentru furtunile din regiu- 
ne, cu politici economice, sociale şi de mediu ce o situea- 
ză printre fruntaşe în lume, o oferă oaspetelui sau celui ce 
vine acolo, în toată splendoarea valorilor sale de peisaj, 
umane şi de securitate cetáteneascá. Trei elemente esenti- 
ale şi definitorii pentru o țară, indiferent unde s-ar afla 
aceasta şi, totodată, componente şi explicații elocvente 

pentru nivelul de dezvoltare generală care te face să te 
simți bine din primele momente ale contactului cu pä- 
mântul costarican. Căci la aeroport ai privilegiul de a in- 
tra fără nicio dificultate pe mâna unor funcționari care 
par mai degrabă adevăraţi prieteni dispuşi, nu-i aşa, să te 
ajute să te simţi bine. Am intrat în Costa Rica de mai mul- 
te ori şi acest sentiment a fost constant, indiferent că eram 
cu delegaţii oficiale sau de unul singur. Să fiu însă corect 
până la capăt spunând că după ce primeam primele 
semnale de curtoazie din partea amabililor funcționari 
(mai ales funcționare, las ticas, femei frumoase, minione şi 
numai zâmbet) am fost preluat fie de oficialități locale, fie 
de amabilul nostru consul onorific la San José, Arturo 
Terân Paris, pe care eu însumi l-am selecționat şi apoi 
„uns” în funcție. 

La hotelul Ramada, situat la marginea capitalei, San 
José, într-o zonă scăldată în vegetaţie, am avut câteva zile 
de vis, atunci când m-am aflat în hotel; căci obligațiile 
protocolare legate de instalarea unui nou preşedinte cos- 
tarican precum şi de diferite acţiuni oficiale provocate 
chiar de mine (inaugurarea noului Consulat onorific al 
României, conferinţă la Universitatea Centrală din capita- 
lá şi întrevederi cu ambasadori ce îşi aveau reşedinţa în 
San José) mi-au ocupat marea majoritate a timpului. Si 
totuşi, au fost câteva ore, în fiecare din cele trei zile petre- 
cute acolo în cea din urmă deplasare a mea în Costa Rica, 
în care am simţit că viața poate fi frumoasă dacă eşti cin- 
stit cu tine însuți, dacă îţi faci treaba şi, ca atare, vin şi re- 
compensele... Un dejun la Ramada, mai exact în piscina 
principală a hotelului (mai erau acolo încă trei sau patru 
spații cu jacuzzi, adică mini piscine pentru 4-6 persoane) 
este o regală pe care nu o putem avea noi muritorii de 
rând cu venituri de bugetari; eram însă într-un regim de 
oaspete de onoare al preşedinţiei şi ca atare... Aşadar, la 
orele 13.00 mă aflam, în costum de baie, în piscină, pe un 
scaun reglabil ca înălțime în fața unui bar la care am pu- 

tut servi un bloody marry urmat de o impresionantă cupă 
de ceviche (diferite specii de fructe de mare) specialitate 
generoasă în conținut, culori şi, mai ales, savoare. Un os- 
pătar-barman şi-a servit exemplar unicul client, adică pe 
mine, legându-mi inclusiv la gât, un servetel colorat, din 
bumbac fin, desigur, pentru a arăta bine mai degrabă de- 
cât pentru a-mi şterge degetele (fotografia pe care Mario 
mi-a făcut-o este o mărturie a acelui moment, oricum de 
neuitat); sunt obişnuit să mănânc exclusiv cu furculita si 
cuțitul şi am chiar o mare îndemânare în materia (deh, 
deceniile de diplomat, anii de director la protocol şi alte- 
le...) dar, în acel caz era suficientă furculita specială avu- 
tă la îndemână. Eram deci scufundat cu picioarele şi şe- 
zutul în apa caldă a piscinei şi cu capul la umbra barului 
menţionat, savurând tacticos cocteilul fără de egal al fruc- 
telor de mare; singura mea... nedumerire era dacă fructe- 
le de mare din cupa cea generoasă erau din Pacific sau 
din Caraibe [...]; Mario, barmanul, mi-a înlăturat orice 
urmă de nelinişte spunându-mi că restaurantul acestui 
hotel primeşte în fiecare dimineaţă ceea ce s-a pescuit în 
cursul nopții în Caraibe, acolo unde „chiar şi oamenii o 
duc ca în rai”; adică, cu atât mai mult fructele de mare... 
Mario practica şi meseria de mecanic auto şi avea o fami- 
lie la Puerto Limón (port la Marea Caraibilor), aşa că era 
în temă. Nu pot exprima în cuvinte oarecari toate gându- 
rile şi preocupările pe care Mario mi le-a servit, gratis, în 
cele 30 de minute pe care mi le-am permis în compania 
lui şi a cocteilului; dar pot spune că acea mâncare a fost 
mult mai gustoasă, aproape magică, în acel mediu, cu 
acel bărbat de numai 25 de ani ale cărui concepte despre 
viață m-au impresionat profund şi mi-au fixat parcă şi 
mai bine câteva rațiuni pentru care costaricanii sunt aşa 
cum sunt, adică umani, calmi, deschişi, calzi în relaţia cu 
cei pe care îi cunosc. Mario era tată, fiul unor bătrâni ce 
aveau o mică fermă şi o pensiune în care primeau oaspeți 
mai ales în sfârşiturile de săptămână; erau fericiți deşi 

banii „nu sunt decât un accesoriu al vieții; importantă 
este armonia din tine şi din grupul pe care îl integrezi”. 
Filosofia, amabilitatea şi echilibrul acelui tânăr, cevichele, 
barul din piscină, soarele blând de mai care îmi mângâia 
spatele ca într-o şotie de adolescent, calmul acelei du- 
pă-amiezi mi-au creat, toate, un confort ce îmi răsplătea 
parcă zilele, lunile şi anii de atâtea zbuciumări în căutarea 
căilor de implementare a demersurilor multiple pe care 
orice diplomat le face în slujba țării sale. Când l-am cu- 
noscut pe românul Iordan Neagu, tot la San José, am 
avut o nouă revelaţie, de data aceasta despre tăria de ca- 
racter, inventivitatea şi frumusețea demersului în viață al 
unui om obişnuit; obişnuit şi nu prea! Pentru că acest tâ- 
năr de circa 40 de ani, plecat dintr-un orăşel din România 
împreună cu soția şi fiica, cu patru ani în urmă, adică în 
2002 se situa deja acolo, departe în Costa Rica, pe un pie- 
destal social nesperat nici de el, nici de familia lui din țară 
şi nici de alți conationali rátáciti, şi ei, pe meleaguri 
centroamericane. Şi totuşi, Iordan şi soția sa, Elena, acu- 
mulaseră, cinstit, prin muncă şi inteligenţă suficienți bani 
pentru a-şi putea cumpăra o mică fermă în apropiere de 
San José, a-şi face planuri realiste legate de studiile super- 
ioare ale fiicei lor undeva la Paris sau în SUA. Ei aveau 
deja funcții de conducere într-un mare cazino din capitală 
şi m-am putut convinge de respectul pe care îl purtau 
celor doi conationali, colegii şi... subordonații lor. Cei doi 
au avut amabilitatea să îmi ofere un dineu la care a parti- 
cipat şi consulul nostru onorific, domnul Arturo Terân 
Paris şi să depene pe îndelete povestea minunată, nu-i 
aşa, a trecerii lor prin lumea ce este „darnică dacă ştii să 
dai, să cedezi şi tu atunci şi cui este cazul să o faci”; era 
filosofia de viață a unui român de succes aflat undeva în 
lumea noastră generoasă cu cei tari şi buni. Cei doi soți 
Iordan veniseră în Costa Rica mánati de lipsuri şi de 
atracțiile exercitate de lectura unui prospect mai degrabă 
turistic; şi au învins! Pentru că, matematicieni fiind, au 

făcut unele calcule şi timp de un an au jucat la cazino câş- 
tigând zilnic 100 de dolari — fiecare; de fiecare dată se 
opreau şi plecau acasă cu această sumă. După un an au 
devenit şefi acolo şi veniturile, din salarii, sunt bune şi 
sigure! Iordan m-a sunat la Ciudad de México şi mi-a fost 
plăcut de fiecare dată să îl aud şi să înțeleg că românii, 
unii, ştiu să ia viața în serios şi să îşi realizeze visurile in- 
diferent unde se află; dacă, desigur, ceilalți îi lasă să îşi 
etaleze calitățile, iar ei nu violează nicio normă în vigoare 
sau de bun comportament în societate. Consulul nostru 
onorific, Arturo Terân Paris este avocat şi are chiar o casă 
de avocatură specializată în litigii comerciale. Este un tip 
de circa 45 de ani şi, ca orice costarican, impresionează 
prin calmul său funciar; aşteptând, ca invitați de onoare 
la ceremoniile instalării unui nou preşedinte al țării, să 
primim acreditările respective, ne-am dat seama la un 
moment dat că trecuseră cam 45 de minute fără să fim 
anunțați; eu, ca de altfel şi alți colegi sosiți la San José din 
Mexic, ne cam pierduserăm răbdarea şi eram pe punctul 
să reactionám, diplomatic desigur... Arturo s-a interesat 
atunci la cea care tot căuta în câteva sute de file nume şi 
ecusoane; el a revenit şi ne-a asigurat că imediat se rezol- 
vă. Conversatia cu el, interesantă pentru ambii căci urma 
ca a doua zi să inaugurăm Consulatul, ne-a distras aten- 
tia de la obiectivul pentru care ne aflam în acea sală şi 
când, după alte 30 de minute nimic nu se întâmplase, 
l-am privit semnificativ pe Arturo şi acesta mi-a spus că 
mai bine ieşim şi revenim... mai târziu! Niciun alt co- 
mentariu, totul era paşnic şi calm, toate erau la locul lor 
şi, personal, mi-am dat seama, desigur după câteva se- 
cunde de autostăpânire, că, în fond, şi mai târziu rezulta- 
tul va fi acelaşi, adică vom primi ecusonul buclucaş. Dar 
de ce a trebuit să aşteptăm pentru a ajunge la această 
concluzie înțeleaptă? Pentru că aşa era scris în programul 
oficial al ceremoniei şi noi ne-am conformat. Costaricanii 
nu o fac prea des şi trăiesc cu zece ani mai mult ca noi, ca 

speranță de viaţă! ! ! Pot spune că am văzut costaricani 
fericiți; fericiți că trăiesc în tara lor, fericiţi că au o bucată 
de pământ pe care o cultivă cu sfințenie, fericiți să poată 
primi oaspeți si, mal ales, să poată sporovál despre câte 
în lună şi în stele cu prietenii, mai vechi sau mai noi, aşa 
cum eram eu de exemplu. La Clubul social la care un cu- 
noscut om de afaceri costarican m-a invitat la un dejun, 
mi-au fost prezentați câțiva prieteni sau colegi de Club ai 
gazdei mele. Erau şi ei din segmentul social de sus al so- 
cietátii costaricane; lar eu eram ambasadorul unei țări 
despre care auziseră şi pe care o apreciau. Aşa că am fost 
adoptat imediat şi am trecut în revistă mai ales asemănă- 
rile şi deosebirile dintre firile românului şi ale costarica- 
nului, ambii latini, dar unii mal aşezaţi şi mai siguri pe un 
mâine în care au încredere. Ei ştiu să aştepte pentru că 
sunt siguri că ce aşteaptă va veni, el sunt mai puțin cole- 
rici pentru a nu spune că nu am văzut nervi nici în trafic, 
nici la restaurant şi nici în parlamentul lor -Adunarea 
Legislativă, deşi spiritele se mal încing şi pe acolo uneori, 
„pentru imagine”, îmi explică la un moment dat Arturo, 
consulul nostru onorific. Dacă vreți să cunoaşteţi o ţară 
cu toate aceste trăsături, cu plaje minunate, cu oaze de 
linişte şi junglă ce poate fi vizitată, cu vulcani fumegând 
pentru cei dornici de adrenalină, dar mai ales cu oameni 
ce reuşesc destul de repede după ce i-ai cunoscut sá îţi 
transmită calmul lor interior, atunci duceti-vá în Costa 
Rica pentru un sejur complet. Nu veţi regreta! Dacă vreți 
să mâncaţi cele mai mari şi gustoase languste, la preţuri 
rezonabile, dacă vă plac mangoul şi ananasul, cafeaua 
untoasă de un negru intens şi parfumată cu toată savoa- 
rea pământului costarican, dacă doriți un prieten ce are 
efectul unor sesiuni de terapie psiho... gratuită atunci 
mergeţi în Costa Rica. Nu veți găsi chiar miere şi lapte pe 
străzi, dar sigur nu vă veți enerva la orice pas, sigur nu 
veți mai fi stresat privind în ochii femeilor ce trec mándre 
pe stradă şi răspund ocheadelor, şi nici la programele de 

TV, mai vesele şi detaşate de confruntările globalizate ale 
lumii nebune de azi. Un Premiu Nobel pentru Pace le-a 
fost preşedinte până de curând şi acesta a reuşit să conso- 
lideze toate valorile menţionate sumar de mine mai sus; 
mai sunt şi altele, desigur! 


Guatemala — istorie şi prezent; 
armonie pe jumătate 


Ţară cu o istorie glorioasă, civilizația maya avându-şi 
sorgintea pe aceste meleaguri, Guatemala se zbate în pre- 
zent între provocările interne, sociale şi politice, economi- 
ce şi umane şi cele legate de modernizarea şi insertarea 
într-o lume ce nu prea mai este dispusă să aştepte. Civili- 
zatia maya cu urme incontestabile pe teritoriul guatema- 
lez şi civilizația prezentului cu multe restanţe pentru gua- 
temalezul contemporan; să nu uităm că peste 90% din 
populaţia de azi a acestei țări centroamericane este for- 
mată din indios, de indigeni urmaşi ai mayasilor şi popula- 
tiei quiche; de la strălucirea unei populații, cea mayasá, la 
sărăcia şi provocările prea multe şi de substanță pentru a 
putea fi soluționate curând. Aceasta este dilema sau pa- 
radoxul unei Guatemale care nu duce lipsă de resurse, de 
atracţii, de potential pentru a se ridica la nivelul unei țări 
interesante pentru comunitatea internațională, fără ex- 
ceptie. Încerc sá descifrez câteva dintre aceste contradicții 
şi, mai ales, căi posibile pentru depăşirea lor. Mă bazez 
pe convorbirile mele cu doi interlocutori de excepție: 
Julio şi Enrique Lówenthal, ambii foşti consuli onorifici ai 
României, tatăl predându-i ştafeta fiului său; iar acesta, 
mai nou, a cedat-o de curând altcuiva... M-am aflat în 
Guatemala în decembrie 2002 şi în ianuarie 2004 pentru 
a-mi prezenta scrisorile de acreditare ca ambasador cu 
reşedinţa în Mexic şi, respectiv, pentru a participa la ce- 
remonia instalării unui nou preşedinte al ţării. Au fost 


www.dacor8ffhnica.ro 


Frontiere diplomatice 


prilejuri excelente pentru a mă întâlni cu personalități 
politice din această țară, dar şi cu oameni de afaceri, cu 
ambasadori ce îşi aveau reşedinţa chiar la Ciudad de Gu- 
atemala precum şi cu, mai ales, cei doi Löwenthal, 
membri ai înaltei societăți guatemaleze, oameni de afa- 
ceri, dar şi cu influenţă în consilii de administraţie ale 
unor Universități, Corporatii Industriale şi de Comerţ, 
bănci etc. La Enrique acasă, într-un început de decembrie, 
am fost impresionat să constat bunăstarea, armonia şi 
echilibrul unei familii, evident, din înalta societate locală. 
Bradul de Crăciun era deja instalat şi împodobit în mijlo- 
cul unei sufragerii de circa 80 de metri pătrați, un şemi- 
neu mocnea calm şi te invita să te destinzi şi să participi, 
parcă, la eliberarea de sub influența unei lumi prea obosi- 
toare şi stresante. Soția lui Enrique, cele două fete de vâr- 
stă liceală, vila cu toate dotările necesare unui trai lipsit 
parcă de orice grijă, vorba blajină a consulului nostru şi 
excelenta gazdă care s-a dovedit a fi soția sa, toate ne-au 
învăluit, pe Nicoleta şi pe mine, în mantia protectoare a 
bunăstării psihice, crezând pentru un moment că eram 
chiar acolo în lumea de legende a lui Moş Crăciun. Ziua 
următoare, dar şi alte zile pe care le-am petrecut la Ciu- 
dad de Guatemala sau la Antigua Guatemala, au adăugat 
acelor prime impresii altele, contradictorii, cu multe 
semne de întrebare ce duceau spre una singură: care este 
Guatemala adevărată? Desigur, se pot adăuga şi altele, ca 
de exemplu, încotro merge această țară, cine o conduce şi 
când va fi un adevărat partener pentru cei ce vor să îm- 
părtăşească pe picior de egalitate valorile ei, resursele ei, 
istoria şi prezentul ei, dar mai ales viitorul unui popor 
vesel, înzestrat cu talent şi potenţial. În centrul istoric, cu 
caracteristici pur coloniale spaniole, Palatul Culturii sau 
Palatul Prezidential, Catedrala Metropolitană sunt már- 
turii fidele civilizației spaniole, formând în această Plaza 
Mayor (Piaţa Centrală), o trimitere clară la momentul ini- 
tierii colonizării spaniole de început de secol XVI. Să nu 

ne lăsăm însă inselati de aparențele aflate la îndemână în 
capitala de 3 milioane de locuitori; căci aici, dar mai ales 
în zonele cunoscute drept Lumea Maya, există urme in- 
contestabile ale unei civilizații pe care au găsit-o spaniolii 
atunci când şi-au început Conquista — civilizația maya. lar 
Guatemala a fost centrul acestei civilizaţii ce includea în- 
că din secolul XV înainte de Cristos ample teritorii din 
Sud-Estul Mexicului precum şi actualele Honduras şi El 
Salvador. În Nordul țării, la Tikal, există un Parc Naţional 
declarat patrimoniu cultural şi natural al umanității de 
către UNESCO în 1979) acolo, în fosta capitală a Imperiu- 
lui Mayaş, există temple şi alte situri arheologice care, în 
plină junglă tropicală, oferă o mostră impresionantă de 
ceea ce poate face omul, indiferent de epocă şi de vicisi- 
tudini istorice sau climatice atunci când doreşte cu ade- 
vărat ceva. lar mayaşii au dorit şi au reuşit să lase omeni- 
rii, acolo la Tikal, urme ce atestă existența unei civilizații 
de invidiat şi adesea de admirat pentru inventivitate, efi- 
cientá şi perenitate. La fel ca şi la Palenque sau la Chitzen 
Itxá în Mexic, mayaşii au lăsat omenirii o moştenire de 
care suntem mândri şi pe care avem datoria să o cunoaş- 
tem şi să o apărăm. Este ceea ce fac guatemalezii, mai ales 
cei ce se ocupă cu turismul cultural în această țară cu 
multe atracţii în domeniu. Strada guatemaleză, în sensul 
larg şi metaforic al cuvântului, oferă trecătorului o ima- 
gine deloc atrăgătoare şi, pe alocuri, cu pericole iminente. 
Am probat-o personal în plimbările noastre prin capitală, 
plimbări care, cu foarte mici excepții, s-au făcut cu auto- 
mobilul; este adevărat, un Nissan Infiniti alb superb, ul- 
timul model, proprietatea lui Enrique. Locurile aglomera- 
te sunt virtual periculoase şi ar trebui evitate, ne spune 
Julio Lówenthal-tatál, iar noi ne simțim oarecum frustrati 
de absența contactului direct cu oamenii, cu mediul. lar 
când am coborât totuşi din maşină pentru că oferta unor 
produse de artizanat era mai mult decât incitantă, am 
făcut-o însoțiți şi cu o oarecare strângere de inimă. Dar a 

meritat să vedem ceea ce fac artizanii guatemalezi, ma- 
eştri ai tesáturilor în bumbac, ca de altfel şi a prelucrării 
pieii, lemnului, fierului, a frunzelor de palmier sau a cerii 
(apropo, am cumpărat în Antigua Guatemala, vechea 
capitală a țării, o lumânare decorativă formată din patru 
bule supraetajate, de mărimi descrescânde spre vârful 
piramidei şi cu tot atâtea culori; are o dimensiune de circa 
40 de centimetri înălțime şi o greutate de circa două kilo- 
grame; cred că poate arde cam două-trei luni fără înceta- 
re, dar valoarea ei constă desigur în aspectul deosebit de 
original). „Preşedintele actual este un om politic de orien- 
tare socialistă cu un trecut politic dubios şi un viitor in- 
cert”, iar „noul şef al statului a numit în guvern prieteni 
fără pregătirea necesară (ministru de externe este un om 
de afaceri ce vorbea numai spaniola, ministru al invátá- 
mântului o fostă directoare de liceu)”, iată opinia lui 
Enrique despre cei mai înalți demnitari din stat. Şi avea 
perfectă dreptate şi marca poate una dintre slăbiciunile 
fundamentale ale țării — corupția, populismul, lipsa de 
profesionalism, nepotismul. Toate racilele pe care demo- 
cratia le fixează chiar pe tarele tradiționale ale unei țări ce 
a cunoscut în deceniile anterioare tragediile războaielor 
civile, migrația masivă a populației şi existența unor se- 
chele prea grave pentru a putea fi uitate uşor. Şi astfel ne 
clarificăm de ce această țară se află într-un stadiu de sub- 
dezvoltare, cu o situație socială explozivă şi, poate cel 
mai grav element, cu serioase îndoieli asupra eficienţei 
democrației şi a liberalismului economic. Agricultura gu- 
atemaleză este una variată şi cu un potențial de invidiat, 
dar pieţele internaționale pentru cafea, zahăr, bumbac, 
orez, porumb sau banane, de chicle (al doilea producător 
mondial) sunt fluctuante şi controlate de marile puteri; 
Guatemala pierde de cele mai multe ori atunci când iese 
pe piețele internaționale cu produsele sale prin excelență 
nemanufacturate. Enrique îmi explică faptul că polariza- 
rea veniturilor, creşterea segmentului populației sărace şi 


207 | 
www.dacoromanica.ro 


Vasile Dan 


extrem de sărace aruncă într-un con de umbră şi de îndo- 
ială efemerele succese economice ale țării exploatate în 
interes privat, mai exact al unei părți ce ocupă numai 10 
% din aceasta. Conflictele sociale, problemele grave din 
sectorul ocupării forței de muncă, al sănătății şi invátá- 
mântului se constituie în pericole majore latente pentru 
pacea socială dintr-o țară, repet, cu potențial uman şi 
economic importante, cel puțin în comparație cu alte co- 
lege centroamericane. Noi am continuat să cunoaştem, să 
observăm şi să ne bucurăm de valorile sau de frumusețile 
oferite vizitatorului de această țară a contrastelor şi aven- 
turii, a misticismului culturii şi a frumuseții peisajului. 
Căci Guatemala are ocean, Pacificul, are mare, Caraibele, 
are munți şi dealuri, are râuri şi lacuri, parcuri şi rezerva- 
ţii naturale, are arheologia mayaşă fără seamăn de frumoa- 
să. Şi mai are tineri cu o viziune amplă şi realistă asupra 
lumii contemporane şi a realitátilor din propria lor țară; 
aceştia mai au şi o viziune destul de promițătoare asupra 
soluțiilor ce ar putea scoate țara lor din stadiul actual şi să 
o situeze pe un drum clar spre progres şi dezvoltare. 
M-am convins de aceasta într-o întâlnire pe care am 
avut-o cu circa o sută de studenți la drept şi ştiinţe politi- 
ce ai Universității Francisco Marroquín din capitală. Demo- 
cratia a fost tema şi tinerii guatemalezi m-au surprins cu 
luciditatea unor întrebări şi analize, foarte aproape de 
conceptul modern şi eficient al termenului şi al valorii pe 
care o reprezintă democrația, dincolo de populismul şi 
demagogia manifestate de marea majoritate a politicieni- 
lor guatemalezi; şi nu numai de aceştia, i-am încurajat eu, 
fără nicio ezitare. Multe gânduri şi confuzii mi-au trecut 
prin cap atunci când într-o zi oarecare, la prânz, Enrique 
m-a invitat să luăm masa la un restaurant tipic situat un- 
deva deasupra oraşului. Restaurantul, de superlux, spe- 
cializat în fripturi pe grătare cu cărbuni la vedere, cu me- 
se şi scaune din lemn masiv de stejar şi piele, cu ospătari 
îmbrăcați impecabil şi tot impecabili în asigurarea servi- 

ciului (o spune un fost şef al Protocolului...) mi-a oferit, 
cum spuneam, prilejul unei meditații interioare atunci 
dar şi mai apoi. De sus, la propriu, cota 800 metri cred, 
priveam cu Enrique, lumea din interiorul unui luxos local; 
iar acolo jos, aproape că puteam percepe forfota şi zbate- 
rile dezordonate şi chiar disperate ale milioanelor de lo- 
cuitori ai capitalei care făceau ce le era la îndemână pen- 
tru a supravieţui, la propriu. Erau o parte din cei 59% 
dintre săracii Guatemalei, erau urmaşii mayasilor fără de 
speranță, săracii şi cei uitaţi de soartă şi de guvernanti; 
aceştia din urmă îşi amintesc de ei mai ales în campaniile 
electorale... îmi întrerupe parcă meditatiile, Enrique... O, 
Doamne, cum se mai repetă situațiile, indiferent de meri- 
dianele pe care ne aflăm! Dar aceasta nu constituie nici 
rezolvarea problemei şi nici atenuarea suferințelor celor 
care au acest statut. Un alt prilej de meditație, de data 
aceasta referitor la un paradox ilar dacă nu ar fi real şi 
emblematic mi l-a oferit apropierea de un magazin, uni- 
cul sau, oricum, cel mai dotat, pentru închirierea de cos- 
tume de ținută de gală (fracuri, jachete, smochinguri etc.). 
Sosiserăm la Ciudad de Guatemala 13 ambasadori cu re- 
şedinţa în Mexic şi SUA, pentru a ne prezenta scrisorile 
de acreditare şi, conform uzanțelor locale, ținuta obliga- 
torie era jacheta, adică una cerută de obicei de Casele Re- 
gale. Guatemala o avea şi trebuia să ne supunem! (apro- 
po, am aflat că următorul preşedinte a eliminat această 
obligativitate...). Proprietarul magazinului „Mr. Tux în- 
chiriazá costume”, Pedro Fuentes, fericit de evenimentul ce 
îi aducea în numai 24 de ore venituri importante era cu 
noi, ambasadorii, numai miere şi zâmbete; oricum Pedro 
era un om de lume şi versat interlocutor. El nu s-a sfiit să 
îmi spună că afacerea mergea bine pentru că „noi, gua- 
temalezii trăim pe picior mare cu mai nimic în buzunar”. 
Traducerea acestei aserfiuni oarecum surprinzătoare este 
că pentru a reuşi în viață, haina face pe om, iar la Ciudad 
de Guatemala nu lipseau oportunitățile pentru ca cei cu 

un anumit nivel de studii şi îndrăzneală să le poată folosi 
pentru a ajunge la o bancă sau minister, la o corporație 
multinațională sau pur şi simplu în personalul de servi- 
ciu al numeroaselor cluburi sociale existente în capitală... 
Haina face pe om... hmm. Enrique cel echilibrat şi ínte- 
lept, în ciuda celor numai 45 de ani ai săi, îmi completea- 
ză remarca cu un „depinde ce îmbraci şi cu ce prilej”, in- 
teligent în fond, dar suficient totuşi? De câte ori mă gân- 
desc la Guatemala, derulez frumuseţile văzute în 
Antigua Guatemala, oamenii cu care am avut privilegiul 
să conversez, cei doi Lówenthal fiind la loc de cinste, pei- 
sajul minunat şi unic pe care ţi-l oferă plantațiile de cafea 
şi apoi efortul de a scoate din neprefuitele boabe cafeaua 
noastră cea de toate zilele. Nu pot evita însă un sentiment 
de frustrare, parcă, atunci când revăd imaginile nevoiaşi- 
lor aflați la fiecare colț de stradă şi în intersecţii, oferind 
trecătorilor şi şoferilor grăbiţi pungi de apă, chicle şi alte 
obiecte mai degrabă dubioase decât utile; şi nici diferen- 
tele astronomice între cei ce frecventează Cluburi sociale 
contra unor cotizatii de 25.000 dolari anual şi cei patru 
milioane de guatemalezi ale căror „venituri” zilnice sunt 
sub un dolar, şi acela din „afaceri” dubioase... Şi tot de 
Guatemala, cea frumoasă, cu oameni de calitate cum sunt 
cei din familia Lówenthal, îmi aminteşte o sticlă specială 
de rom Zacapa Centenario cu o vechime de 23 de ani în 
momentul îmbutelierii, adică ceva specific şi de mare 
tradiție în aceeaşi Guatemală atât de paradoxală. Julio 
Lówenthal, tatăl deci, a avut amabilitatea să mi-o dáru- 
iască la finalul unui dineu de lux la care au participat, pe 
lângă membrii familiei sale, şi alți patru prieteni; a fost o 
seară minunată de la care păstrez această sticlă specială 
de rom din trestie de zahăr, sticlă îmbrăcată cu artă într-o 
împletitură fină de frunze de palmier regal. Acest 
„producto centramericano hecho en Guatemala” este un sim- 
bol al prieteniei, dar şi al unui popor format din oameni 
speciali pe care nu îi pot uita nicicând. 

Honduras — întuneric şi luminite 


Tegucigalpa, aşa se numeşte capitala acestei republici 
centroamericane situată între Guatemala, El Salvador şi 
Nicaragua şi scăldată la Vest de Pacific, iar la Est de Ma- 
rea Caraibilor. Cu ea am luat cunoştinţă într-o du- 
pă-amiază de joi, 4 iulie 2002, când zborul TA 211 a ateri- 
zat pe pista aeroportului din capitala honduriană. Am 
avut reale emoții când am observat adevăratul slalom pe 
care aeronava îl efectua printre dealurile din jurul aero- 
portului, iar în final, alte emoții legate de lungimea pistei 
de aterizare ce mi-a dat impresia că nu este suficient de 
lungă pentru a ne opri înainte de pajiştea din apropiere... 
Aeroportul este mai degrabă o autogară în care pereții şi 
tavanul de beton sunt nefinisate şi creează impresia de 
şantier în lucru; spațiile sunt strâmte, funcționarii cu cos- 
tume de culoare închisă şi cam nepăsători cu pasagerii; 
eu eram aşteptat şi am fost invitat cu amabilitate de către 
directorul de protocol al MAE local să servesc o cafea (re- 
fuzată amabil) într-un salon ascuns şi obscur până la efec- 
tuarea formalităţilor de intrare. Eram în plin sezon ploios, 
adică un fel de iarnă tropicală, se întuneca rapid şi am 
ajuns la hotelul CARRION cu prime impresii împărțite: 
doream să cunosc această capitală a unei țări despre care 
ştiam câte ceva din lecturi de specialitate şi comentariile 
unor colegi şi iată-mă aici, chiar în inima Hondurasului, 
fără a şti, deocamdată, ce să cred. Aşteptările mele aveau 
să se spulbere rapid şi nu în sens pozitiv. La puţin timp 
de la instalare am fost vizitat de consulul nostru onorific 
în Honduras, de fapt cu sediul în oraşul San Pedro Sula, 
care m-a pus la curent cu primele noutăți, dar şi unele 
comentarii şi aprecieri, din primă sursă nu-i aşa, despre 
țara lui. Domnul Fuad Elias Canahuati Panayoti venea 

tocmai din acel oraş pentru a mă însoți la ceremonia de- 
punerii scrisorilor de acreditare şi, desigur, pentru a trece 
în revistă desfăşurările relaţiilor comerciale bilaterale. 
Putin cam surd, domnul Canahuati m-a surprins cu nive- 
lul poziției sale politice şi economice: fost trezorier al 
campaniei electorale prezidenţiale, câştigate de Ricardo 
Maduro Joest (Partidul Naţional) era în acelaşi timp şi 
membru în conducerea acestui important partid 
hondurian considerat de centru dreapta. Consulul nostru 
are o familie bine situată în societatea locală, cu un frate 
ambasador în acel moment la Washington, alți membri ai 
familiei proprietari de magazine de desfacere auto şi tex- 
tile, iar el însuşi proprietar al unor depozite de utilaje şi 
piese de schimb pentru maşini agricole. Dl. Canahuati 
mi-a deslusit în cele 24 de ore cât am rămas la Tegucigal- 
pa unele dintre „misterele” culiselor politice şi financi- 
ar-bancare din tara lui. Nimic deosebit: şantajul politic, 
corupția la nivel înalt, populismul şi lipsa de profesiona- 
lism politic şi lucrativ. De aceea, ajutoarele venite sub di- 
ferite forme din Japonia, SUA şi Taiwan nu se regăsesc în 
progrese reale ale unei societăți parcă predestinată să tră- 
iască în subdezvoltare. Şi aceasta reprezintă, în opinia 
consulului nostru onorific, o durere „specială” căci 
„avem o agricultură bine pusă la punct şi minereuri nefe- 
roase cum nu are niciunul dintre vecinii noştri 
centroamericani”; iar dl. Canahuati are dreptate aici pen- 
tru că Hondurasul este un bun producător de banane, 
cafea, tutun, trestie de zahăr, bumbac, grâu, orez, esențe 
lemnoase rare cum ar fi caoba şi, pe altă parte deține re- 
surse, e adevărat nu prea importante cantitativ, de bauxi- 
tă, cobalt, aur, argint, nichel şi zinc. Toate acestea sunt 
însă bulversate de piața internațională în care marii pro- 
ducători comandă, iar monocultura agricolă a Hondura- 
sului situează, practic, tara, la remorca aceloraşi jocuri ale 
pieței nu prea favorabile şi, oricum, extrem de oscilante, 

Pe mine însă m-au impresionat decisiv, de o manieră nu 
prea favorabilă, unele aspecte practice pe care le-am per- 
ceput aproape fizic chiar în acea primă seară — şi ultima — 
petrecută la Tegucigalpa. Dl. Canahuati m-a invitat la 
biroul său din capitală şi am parcurs împreună, în auto- 
turismul său elegant, poate chiar prea elegant [...] câțiva 
kilometri prin străzile acestei capitale centroamericane: 
un întuneric pătrunzător, străzi întortocheate (unde este 
sistematizarea pe care spaniolii au impus-o din primele 
momente ale Conchistei?), pustiu şi iar şi iar întunericul 
care îţi crea inevitabil o stare de nelinişte firească şi te 
trimitea la perioada camuflajului pe timp de conflicte 
armate. Unde sunt poliţiştii, de ce nu ard becurile pe 
străzi, de ce e pustiu oraşul, de ce... Iată întrebări la care 
am primit răspunsuri imediate deşi nu am apucat să le 
pun. Dl. Canahuati, stăpân pe toate detaliile stării de fapt 
şi de drept din țara sa mi-a împărtăşit aceleaşi nedumeriri 
şi nelinişti cu explicația subdezvoltárii în mentalitatea 
cetățeanului de rând şi a politicianului de vârf; toți sunt 
tributari unei concepții neproductive care... dă roade 
pentru buzunarul propriu! Banii alocati pentru toate 
aceste servicii nu ajung acolo unde trebuie. lar ceea ce fac 
japonezii (ex. au refăcut, practic, clădirea ministerului de 
externe), sau întreprinzătorii din SUA şi Taiwan (hote- 
luri, bănci) sunt investiţii pe termen lung şi rămân singu- 
lare în efortul de modernizare a capitalei şi nu numai... 
Contrastele dintre aceste edificii, serviciile la standarde 
ridicate pretinse de companiile multinaționale şi restul 
oraşului sunt izbitoare şi oferă o imagine neavantajoasă 
pentru țară; chiar dacă există şi clădiri coloniale, unele 
istorice (Catedrala, Palatul Prezidential, Primăria), aces- 
tea arată cam neîngrijite şi stau parcă să cadă... Au fost 
argumente ce m-au determinat să modific data plecării 
din Tegucigalpa imediat după ceremonia pentru care ve- 
nisem, ceremonie ce a avut loc a doua zi la orele 11.30 la 

Palatul Prezidential. Simultan, am fost nevoit să repro- 
gramez toate întâlnirile fără a renunța la vreuna, ceea ce 
mi-a ocupat cam tot timpul. Au fost 24 de ore intense şi 
pline de invátáminte, încărcate de observații şi impresii, 
toate sintetizate apoi şi trimise Centralei MAE spre luare 
aminte. Ceremonia respectivă, simplă în desfăşurarea ei, 
a avut totuşi şi o pată de culoare locală atunci când mi s-a 
comunicat că „avem o întârziere de o jumătate de oră” 
determinată, nu veți crede, de întârzierea orchestrei ce 
avea să intoneze imnurile celor două țări, aşa cum preve- 
dea protocolul local! Eram numai trei ambasadori cei care 
urmam să prezentăm scrisorile de acreditare cu acel prilej 
şi, ca atare, mobilizarea era la parametri scázuti... Preşe- 
dintele Maduro, căruia i-am prezentat scrisorile, fusese 
una dintre victimele ambianţei din tara sa atunci când în 
1995 fusese sechestrat pentru mai multe săptămâni; de 
altfel, candidatura sa victorioasă din noiembrie 2001 s-a 
bazat în bună măsură pe simpatia de care s-a bucurat 
după acel episod traumatizant. Tot atunci, mass media lo- 
cale prezentau zilnic imagini de coşmar din zone în care 
o epidemie de dengue făcea ravagii în rândul populației 
sărace; puțuri descoperite în jurul cărora roiau tántarii, 
lacuri poluate, apa la robinet nepotabilă — elemente defi- 
nitorii pentru o țară cu probleme reale rezultate dintr-o 
eronată administrare a fondurilor şi măcinată de rivalități 
politice speculate de cei certati cu legea şi moralitatea. 
Am reținut, dintr-un pliant turistic înmânat la recepţia 
hotelului CARRION, un pasaj elocvent: „Piaţa municipa- 
lá din Tegucigalpa este de mare interes, totuşi recoman- 
dăm precauție, având în vedere că la fel ca şi în alte părți 
ale lumii, există hoți de buzunare cu abilități deosebite. 
Nu recomandăm sá se intre în zona Pieței pe timpul nop- 
ţii!” No comment. Despre lovitura de stat din iunie 2009 
care a dus la înlăturarea preşedintelui ales, Zelaya, şi la 
eliminarea Hondurasului din Organizaţia Statelor Ame- 

ricane (OSA) si din Sistemul de Integrare 
Centroamericaná (SICA) nu mai este cazul sá amintim 
avánd ín vedere gradul de instabilitate si fragilitate al 
democraţiei honduriene. Preşedintele Maduro îmi spunea 
în iulie 2002, când i-am prezentat scrisorile de acreditare, 
că, democraţia honduriană — într-o țară care a cunoscut 
între 1821 şi 1981 circa 160 de guverne, 260 de revolte mi- 
litare şi 20 de războaie cu vecinii — nu se maturizează în 
ritmul cerut de provocările interne şi externe şi este tribu- 
tară unor vechi practici protectioniste”. Viaţa i-a dat 
dreptate şi îi va da în continuare dreptate acelui preşe- 
dinte şi analiştilor care au aşteptări rezervate de la o so- 
cietate honduriană fragilă la nivelul celor mai înalte in- 
stitutii ale statului. Vreau să fiu drept cu această țară şi 
să relev valori pe care, incontestabil, le are; țară care este 
un punct de atracţie turistică pentru toți cei ce iubesc 
civilizația maya, plajele calme şi apa sărată a Mării 
Caraibe mángáiatá de un soare ce se arată acolo cam 11 
luni din an. Pe dealurile din regiunea Copân pot fi ad- 
mirate ruinele Imperiului Mayas într-un peisaj de vis 
dominat de păduri de conifere şi vegetație tropicală, în 
egală măsură; iar gazdele, aşa cum îmi spunea consulul 
Canahuati, ştiu sá te facă să revii acolo cu condiţii exce- 
lente de cazare şi specialități gastronomice indigene, dar 
şi mediteraneene; fructele de mare şi grătarele cu carne 
din Uruguay şi Argentina precum şi variatele şi colora- 
tele mâncăruri mexicane sunt şi aici „la ele acasă”. 
Hondurianul mic şi îndesat, negricios şi vorbáret, poate 
fi un interlocutor de încredere mai ales în zonele cu ser- 
vicii de lux din centrul capitalei; cu ceilalți nu am avut 
când să mă întâlnesc; şi nici un cred să mai am această 
oportunitate. Sunt un pensionar care preferă acum să se 
plimbe prin tara lui... 

El Salvador - între dolar şi FMLN 


16 si 17 octombrie 2002 au fost cele douá zile, mai 
exact 36 de ore petrecute la San Salvador, capitala acestei 
tárl centroamericane. Suficiente, cred, pentru a-mi forma 
o părere despre oamenii săi, oficiali şi oarecari. Am avut 
o agendă atât de strânsă, cu întrevederi variate şi de nive- 
luri diferite, încât am plecat din San Salvador cu tolba 
încărcată de impresii; diverse şi contradictorii... Ştiam că 
este vorba despre o țară „bananieră” în sensul peiorativ 
al cuvântului; şi aveam să mă conving că aşa este. Poate 
că este cazul să lămurim şi sensul acestei denumiri destul 
de des folosite de oamenii politici, dar şi de cetățeni plim- 
baţi prin zone presărate cu... banane. Republică bananie- 
ră este un termen peiorativ, cum spuneam, pentru o țară 
considerată instabilă din punct de vedere politic, săracă şi 
înapoiată, cu o economie ce depinde de câteva produse 
cu o redusă valoare adăugată (banane, de exemplu), gu- 
vernată de un dictator sau de o Juntá militară. La aceste 
caracteristici se mai pot adăuga existența corupției la toa- 
te nivelurile, disprețul față de legile țării, mita cu ajutorul 
căreia un alt guvern sau o multinațională puternică influ- 
enteazá direct şi consistent politicile respectivului gu- 
vern. Se pare că termenul de republică bananieră a apă- 
rut undeva pe la sfârşitul secolului XIX şi a durat — hei, 
aici e aici, cine ştie dacă s-a încheiat — consistând în ex- 
ploatarea principalului produs centroamerican, bananele, 
de către United Fruit Company. Această puternică compa- 
nie nordamericană ce a avut prezențe notorii în regiune 
până prin anii '70 avea, în acelaşi timp, o influență majoră 
în viața politică a ţărilor din zonă, amestecându-se direct 
în treburile lor interne; mijloacele folosite erau sigure şi 
eficiente — ameninţări cu violenta, mituirea guvernantilor 
si abuzarea de puterea lor economicá. Mai recent, denu- 
mirea sau expresia de republicá sau tará bananierá s-a 

extins şi la unele țări din Europa Centrală şi de Est, pre- 
cum şi la Asia Centrală după dezintegrarea Uniunii Sovi- 
etice în 1991. Din acest punct de vedere am avut adevăra- 
te revelații atunci când am auzit politicieni de pe malul 
Dâmboviţei referindu-se la republicile bananiere cu toată 
conotatia peiorativă pe care o presupune, dar şi pe tár- 
murile caraibiene ale Centroamericii atunci când o parte 
a mass media locale făceau trimiteri similare la țări balca- 
nice sau din fosta familie socialistă... Pe aceste baze, clare 
şi definitorii, să purcedem la cunoaşterea El Salvadorului, 
republică ce continuă să producă şi să exporte banane... 
şi nu numai. Aeroportul din San Salvador m-a primit cu 
căldură, la propriu, cu spaţii largi şi elegante în care func- 
tioneazá aproape toate serviciile de care un nou-sosit are 
nevoie: agenţii turistice, de schimb valutar (moneda nati- 
onală este chiar dolarul), pentru închiriat auto, cazări la 
marile hoteluri, multe buticuri în regim de duty free, toate 
elegante şi încărcate cu oferte tentante, funcționare înalte 
şi blonde gata să te îndrume şi ajute. O adevărată surpri- 
ză şi, desigur, plăcută. La orele 07.50 dimineața, singurul 
care mă putea aştepta era consulul nostru onorific, Ema- 
nuel Ricardo Salume Barake, un tip subtirel, brunet, cu ochi 
vioi şi extrem de deschis, cam de 50 de ani; de asemenea, 
eficient, cum avea să mi-o demonstreze în cele două zile 
în care nu s-a despărțit de mine sau eu de el... Hotelul 
Princess din zona centrală a oraşului mi-a fost sediul pe 
care l-am vizitat numai pentru a mă odihni în noaptea 
petrecută acolo; restul timpului m-am aflat într-un ade- 
vărat iureş de întâlniri oficiale cu preşedintele, de fapt 
vicepreşedintele țării, cu ministrul de externe, de fapt cu 
adjunctul acestuia, cu oameni de afaceri, bancheri, cu 
presa; i-am cunoscut şi pe unii dintre colegii mei acredi- 
tati la San Salvador (ambasadorul Chile) şi i-am făcut o 
vizită de curtoazie Nuntiului Apostolic, decan al corpului 
diplomatic. Am vizitat oraşul, mai exact am străbătut 

multe din zonele acestuia în maşina consulului (cu care 
am ajuns si la Externe si la Palatul Prezidential pentru 
prezentarea scrisorilor de acreditare), căruia i-am cunos- 
cut şi casa din oraş cu biroul de consul, dar şi noua vilă la 
Pacific pe care Ricardo o construia într-un ritm şi cu un 
entuziasm incredibile. Servitorii lui Ricardo de la vilă, se- 
cretara lui Ricardo de la biroul de consul mi-au facilitat un 
portret chiar dacă nu complet, oricum elocvent, despre 
aceşti oameni ce trăiesc într-o țară frumoasă, dar cu mul- 
te, poate prea multe probleme. Este El Salvador o țară 
bananieră sau nu? Iată întrebarea la care vá las sá rás- 
pundeti dumneavoastră singuri, coroborând datele din 
acest capitol. Am depus copiile scrisorilor de acreditare 
adjunctului de ministru de externe deoarece titularul se 
afla în vizită oficială prin Europa, iar scrisorile le-am 
înmânat vicepresedintelui țării deoarece preşedintele 
Francisco Guillermo Flores Perez era, incognito, aşa cum 
mi-a desluşit Ricardo, în negocieri extrem de aprinse cu 
sindicatele din sănătate aflate în grevă națională chiar în 
acele zile. M-am întrebat atunci şi acum de ce autorități- 
le salvadoriene au programat acea sesiune de depunere 
a scrisorilor de acreditare de către şapte ambasadori 
(Rusia, Noua Zeelandă, Maroc, Belgia, România, Elveţia 
şi Canada) dacă situația s-a dovedit a fi cea descrisă mai 
sus, cunoscută şi previzibilă. Asemenea întrebări sunt 
retorice şi promit să nu le repet. Preşedintele Flores 
Perez, şcolit la înalte şi prestigioase universități 
nordamericane, tânăr şi carismatic, era bine intenționat, 
dar economia salvadoriană era deja subordonată inte- 
gral Washingtonului, dolarul devenise din 1999 monedă 
națională, ministrul de finanţe era plătit de Banca Mon- 
dială şi de Banca Interamericană de Dezvoltare, Trezo- 
reria SUA controlează cu strictețe bugetul ţării, subven- 
tiile şi orice alte cheltuieli bugetare şi extrabugetare. El 
Salvador este producător de legume şi fructe (banane, 

cafea, legume) care iau drumul SUA, iar piața 
salvadoriană este invadată de produse de larg consum 
din Koreea, Japonia, Taiwan şi, desigur, SUA. Ricardo 
mi-a semnalat că din SUA intră lunar în El Salvador su- 
te de autoturisme accidentate care sunt reparate şi vân- 
dute pe piața locală la prețuri modice de 2-3000 dolari; 
textilele se produc în El Salvador cu mână ieftină şi 
pleacă în SUA care le vinde pe pieţele internaționale la 
preţuri înzecite. Salariul mediu este de 200 dolari, agri- 
cultura este fárámitatá şi neproductivă, finanţele contro- 
late de Washington, grevele din sănătate, învățământ şi 
ale agricultorilor paralizează viața economică a ţării; iată 
câteva elemente definitorii pentru situaţia din acel mo- 
ment în El Salvador. Datele pe care le-am studiat recent 
nu arată modificări de fond în acest tablou nu prea încu- 
rajator pentru salvadorieni. În cadrul unei conferinţe de 
presă organizată cu sprijinul direct al consulului nostru 
onorific, i-am înmânat acestuia Ordinul „Pentru Merit” 
conferit de preşedintele României precum şi carnetul 
actualizat care îi atesta calitatea de consul onorific al 
României; desigur, atât Ricardo, cât şi presa locală au 
fost impresionate de acest moment şi au exprimat mul- 
tumiri României pentru atenţia acordată; presa a reflec- 
tat pe larg, în mod oarecum surprinzător, activităţile 
mele oficiale pe timpul celor două zile petrecute la San 
Salvador şi am acordat şi două interviuri unor canale 
private de televiziune; influența exercitată de Ricardo 
Salume era de vină... Câteva cuvinte despre Ricardo, 
omul datorită căruia am avut acces în cercuri politice şi 
mai ales economice şi bancare nicaraguaiene deosebit de 
interesante. Consulul nostru face parte dintr-o familie 
cu şapte fraţi, toți fiind angrenati în activități comerciale 
şi financiare ce domină o bună parte a economiei ţării; 
domină este un cuvânt exagerat poate, dar în condiţiile 
unor relații excelente cu SUA, afacerile lor merg ca pe 

roate. Cei patru fii ai lui sunt de altfel chiar în SUA, unul 
dintre ei este înalt funcționar la FBI. Clanul Salume este 
prezent în afaceri cu combustibili, au rețele comerciale 
în toată tara, fabrici şi magazine de desfacere pentru în- 
ghetatá (afacere deosebit de prosperă), au acțiuni impor- 
tante în TELECOM, iar unul dintre frați este preşedinte- 
le Confederaţiei Masonice Iberoamericane. Una dintre 
surori trăieşte în Ciudad de Mexico şi, credeţi sau nu, 
are un apartament chiar în blocul în care ne aveam şi 
noi reşedinţa în acel moment. Desigur că am cunoscut-o 
pe distinsa doamnă care nu lipsea de la activitățile la 
care era invitată de ambasador şi soția acestuia. Ricardo 
mi-a destăinuit că în zilele de la sfârşitul săptămânii, 
fiind singur si lásindu-si colaboratorii şi servitoarea li- 
beri, era însoțit de câte o studentă dornică să poată con- 
tinua studiile cu banii astfel acumulati. O sută de dolari, 
imenşi desigur, era suma cu care studenta, aleasă alea- 
toriu de către unul dintre colaboratorii lui, pleca luni 
dimineața din somptuoasa casă a lui Ricardo după ce se 
făcuse, desigur, utilă în diferitele munci liber accepta- 
te... Şi cum politicul nu poate fi omis din nicio analiză 
sau observație făcute de un diplomat, voi spune că El 
Salvador a avut o perioadă neagră de-a lungul a peste 
un deceniu (1980-1992) când Frontul Mişcării de Elibe- 
rare Naţională (FMLN) a desfăşurat acțiuni de guerilă la 
scară națională împotriva unor guverne dictatoriale, 
provocând un război civil ce s-a soldat cu uciderea a 
peste 75.000 de salvadorieni. Armistițiul din 1 februarie 
1992 şi apoi amnistia din 1993 au readus tara pe un 
drum al democrației, citită, desigur, prin alfabetul 
centroamerican; căci astăzi, FMLN şi ARENA, celălalt 
partid de pe eşichierul politic salvadorian, se confruntă 
cu armele unei democrații proprii fără a putea să gă- 
sească căile şi mijloacele prin care să răspundă provocă- 
rilor reale ale unei țări cu multe teme nerezolvate. 


www.dacorég2fAnica.ro 


Frontiere diplomatice 


FMLN, cu accente de stânga, uneori extremiste, agjtá 
apele politice salvadorjene plecând şi de la situaţia 
avantajoasă că deține majoritatea în parlamentul tárjj 
(31 deputaţi dintr-un total de $4) cu care domină preşe- 
dintele şi guvernul; acelaşi Front are primari, chjar mulţi 
primari, inclusiv în capitală şi, de aici, tulburările sociale 
sprijinjte direct sau indirect de majoritatea democraţică 
a țărjj... Între dolar şi FMLN, El Salvador se zbate ca un 
sandviş dorjt şi muşcat cam de cine doreşte, maj puțin 
de salvadorjenjj care, cam trej miljoane sunt săraci, jar 
un mjljon extrem de săraci; dintr-un total de circa 6 mj- 
ljoane de locujtorj. Şi pentru ca imaginea să fje relaţiv 
completă voj aminti că şi El Salvador este un terjtorju 
tectonjc care a cunoscut în anjj 1951, 1965, 1982, 2001 şi 
2005 cutremure ce au lăsat zecj de mij de vicţime şi da- 
une materjale considerabile, capjtala nefjind exceptatá 
de la aceste încercări naturale dramaţice. Revin la 
Ricardo pentru a vá povesţi cum arăta la acea oră vila luj 
cea nouă de la țărmul Oceanuluj Pacific, în zona portu- 
luj La Libertad, plajele fjind cunoscute ajcj ca unele din- 
tre cele maj fine din țară; căcj în El Salvador, „viaţa în- 
seamnă plaja” cum înj spunea Ricardo în drumul de 34 
de kilometrj ce despart capitala de [a Ljbertad, locul 
ales de el pentru viitoarea, acum, desigur, terminata luj 
dorjtă vilă. Şi Ricardo avea de ce să viseze cu ochj des- 
chişi pentru că, ajungând acolo pe înserate, în prima şi 
prea ocupata mea zj de şedere în El Salvador, obosit şi 
supraîncărcat cu ¡mpresjj puternice şi contradictorii 
aveam să fju recompensat cu câteva ore feerjce, dincolo 
de orjce sursă ¡maginabjlá de lume zjlnic dezlántujtá. 
Acolo, la malul mării, adică al Oceanuluj Pacific, am 
simțit cu adevărat ce înseamnă pacea omenească rafjf;- 
cată de o natură generoasă şi pregăţită să te dezpnjerde 
cu ale ej undujrj de cocoţieri şi palmieri, cu adjerj ale 
brizej în care simteaj djscretul parfum al sărjj marine şi, 

mai ales, adunarea generală a papagalilor perechi care, în 
fiecare seară, se adună în primitorii copaci tropicali ai 
lui Ricardo pentru a-şi pregăti aşternutul. Nu vă puteţi 
imagina câte aveau să-şi spună acele zeci de perechi ca- 
re au înverzit şi mai mult frunzele uriaşe ale palmierilor 
şi cocotierilor, nu vă puteți imagina spectacolul, concer- 
tul oferit gratuit de aceste minunate vieţuitoare care nu 
se despart decât la moarte de perechea lor predestina- 
tă... Şi când toate acestea s-au liniştit, sub luminile dis- 
crete ale unor becuri ascunse cu multă măiestrie printre 
arbuşti şi copaci, Ricardo m-a invitat la un jacuzzi aflat în 
chiar mijlocul acestui adevărat rai pământean pentru a 
sporovăi si a face bilanțul acestei prime zile 
salvadoriene de neuitat în analele personale ale unui 
ambasador... Sandvişurile, multe şi aromate, colorate şi 
îmbietoare ce au apărut, parcă de nicăieri, pe marginea 
acelui jacuzzi miraculos cu apă caldă, desigur, au com- 
pletat o seară pentru a nu o uita şi pentru a o povesti 
urmaşilor; eu o dăruiesc cu drag tuturor cititorilor aces- 
tor rânduri. Ricardo îmi răspunde din nou la întrebări pe 
care le pun sau care doar plutesc în aer: şoseaua de ac- 
ces la vila lui, terminată în proporție de circa 80%, a fost 
construită cu banii lui (circa 4 kilometri în localitate), a 
dat de lucru cu această construcție a vilei sale unor 
echipe de constructori, adică la 16-20 de oameni din La 
Libertad, le organizează celor din vecinătate serbări gra- 
tuite cu prilejuri festive sau locale. „Este tot ce pot face 
pentru ei, mai mult revine fiecăruia şi guvernului”, îmi 
spune Ricardo cu mai multe subintelesuri pe care le pu- 
teti descifra şi dumneavoastră singuri. Este oare Ricardo 
un om fericit, l-am întrebat la plecarea de pe aeroportul 
capitalei? Da, a fost răspunsul lui imediat şi am avut şi 
am toate motivele să îl cred; Oceanul lui de La Libertad, 
vila lui din acelaşi loc, casa lui din capitală, familia îm- 
plinită, timpul pe care şi-l foloseşte cum doreşte sunt 

componentele unei fericiri aparente; asta pentru că se 
află, toate, într-un ocean de nefericiri, de amenințări şi 
lipsuri, limite şi frustrări, violență politică şi stradală, 
agitații sociale destabilizatoare si aş putea continua 
exemplificările. Ricardo, omul care m-a cucerit în puține- 
le ore în care l-am avut alături, mi-a comentat ulterior, 
în convorbirile noastre telefonice că, apropo de fericire, 
crede că este pe calea cea bună, dar până acolo mai este 
încă drum de parcurs şi de asfaltat în tara lui... 


Nicaragua — de la gherilă la democraţie 


Unul dintre personajele principale, nu neapărat po- 
zitive, ale acestei țări, este Daniel Ortega Saavedra, omul 
ce domină din prim plan sau din culise, scena politică şi 
socială a Republicii Nicaragua în ultimele patru decenii. 
De ce şi cum voi încerca să explic. Cu o „chemare” rebe- 
lá din tinereţe şi înclinații spre violenţă, Daniel Ortega a 
intrat de tânăr în rândurile Frontului Sandinist de Elibe- 
rare Naţională (FSLN) care lupta împotriva clanului dic- 
tatorial al preşedintelui Somoza instalat şi sprijinit de 
SUA din 1934. Crescut la şcoala marxist-leninistă a lui 
Castro, absolvent al Universităţii Lumumba din Moscova, 
Ortega avea toate atuurile pentru a deveni lider al FSLN 
— ceea ce s-a şi întâmplat din 1973 — precum şi al statu- 
lui, imediat ce Somoza a părăsit tara sub ofensiva 
sandiniştilor, în 1979; Ortega devine de facto şef al statu- 
lui în 1980, căci alegeri nu au avut loc. El va rămâne la 
putere ca preşedinte ales în mandatul 1985-1990, va 
pierde următoarele trei alegeri prezidenţiale, dar va re- 
veni în prim plan după ce la alegerile din noiembrie 
2006 a obținut 38 % din voturile compatriotilor săi; de 
fapt, acesta este procentul sandiniştilor din populația de 
peste 16 ani care are drept de vot în Nicaragua. lar Dani- 

el Ortega încearcă să obțină, un nou mandat la alegerile 
din acest an (noiembrie 2011), deşi constituția nu permi- 
te două candidaturi succesive... În toată această perioa- 
dă, cu Daniel Ortega în funcţia de înalt mandatar al sta- 
tului sau aflat în opoziție, această țară a fost şi este sub 
influența revoluţiei sandiniste, de stânga, marxiste, le- 
niniste şi socialiste. Ceea ce defineşte politicile sociale, 
economice şi financiare ale ţării sunt idei şi programe ce 
nu şi-au demonstrat viabilitatea, care au dăunat şi dău- 
nează grav intereselor de insertare a acestei republici 
centroamericane într-un traseu constant şi definit de 
progres şi dezvoltare. Se adaugă, ca agravante, încorda- 
rea existentă la granița Nicaraguei cu Costa Rica şi, mai 
recent, ruperea relaţiilor cu vecina Honduras căreia nu 
i-a recunoscut legitimitatea alegerii actualului preşedin- 
te. Relaţia specială a lui Ortega cu Castro, adică cu Hava- 
na socialistă precum şi cu socialistul Chávez din Venezu- 
ela, fac din Nicaragua un stat al cărui viitor este incert, 
inclusiv în tendințele de integrare din America Centrală. 
Ortega a ştiut, totodată, să fractioneze opoziţia, 
sprijinindu-l pe fostul preşedinte Alemân acuzat de gra- 
ve acte de corupție şi împiedicând justiția să îl condam- 
ne, iar acum, acesta doreşte să candideze din nou; ceea 
ce ar adânci distanţele din cadrul opoziţiei, facilitând 
drumul spre un nou mandat al sandinistului Daniel 
Ortega. O opoziţie unită cu un candidat unic, care să nu 
fie Alemân, ar putea obține un lejer 60% din sufragii care 
i-ar permite nu numai să îl învingă pe Ortega, dar şi să 
guverneze țara în jurul unui program social-liberal sti- 
mulatoriu. Toate aceste elemente erau în 2002, când eu 
m-am aflat la Managua, capitala Nicaraguei, doar spe- 
culatii; preşedintele Bolaños, creditat cu un incredibil 
92% la capitolul simpatizanți a desfăşurat un program 
ferm, dar cu rezultate minore împotriva corupției la ni- 

vel înalt. Unul dintre cei care se opuneau cu înverşunare 
a fost chiar socialistul, sandinistul Daniel Ortega, intere- 
sat să menţină discordia în rândul opoziției; şi a reuşit! 
Va mai reuşi el un nou mandat prezidenţial? Şanse exis- 
tă în contextul în care politicile neo-liberale în economie 
nu au dat roade în regiune, iar democrația locală (regim 
hibrid) nu a adus egalitatea de şanse la care se spera... 
Convorbirile mele cu consulul nostru onorific la Mana- 
gua, Mario Salvo Horveilleur, s-au axat pe problemele cu 
care s-a confruntat şi se confruntă această ţară, cea mai 
mare din Centroamerica, dar şi cea mai puțin dezvoltată 
la multe capitole social-economice. Mario Salvo este un 
om de afaceri, dar şi un politician versat. Consilier per- 
sonal al preşedintelui Bolaños, membru cu vechime în 
Partidul Liberal Constitutionalist (PLC), proprietar al 
firmei El Eskimo, specializatá ín producerea si desfacerea 
a 30 de sortimente de iaurturi si înghețată cu rețele de 
restaurante în toată tara, dar şi în Costa Rica şi Guate- 
mala, Mario Salvo are un frate proprietar al faimoasei 
rețele de magazine GIGANTE din Mexic, o soră ministru 
al sănătăţii, iar el însuşi administra depozite de utilaje şi 
piese de schimb pentru maşini agricole (ceea ce l-a şi 
apropiat de România în anii '80 şi '90). Cu ascuţit simţ 
analitic, versat în treburile interne din propriul partid şi 
de pe scena politică din tara sa, Mario Salvo era perfect 
lucid atunci când îmi spunea că „Nicaragua nu va pro- 
gresa atâta timp cât sandiniştii vor avea influența popu- 
lară actuală; iar această influenţă se bazează pe starea de 
subdezvoltare, de sărăcie extremă, endemică pe care le 
cunoaşte Nicaragua” (notă: două din şase milioane de 
locuitori ai ţării se află în stare de sărăcie extremă). Viaţa 
i-a dat dreptate, din păcate, pentru el şi compatrioții săi. 
Altfel, Mario Salvo, extrem de amabil, mi-a oferit posibi- 

litatea de a face o scurtă, dar extrem de agreabilă vizită 
la 45 de kilometri de capitală pentru a admira Granada, 
cea mai veche localitate ridicată de spanioli cu 485 de 
ani în urmă. Granada este situată lângă marele Lac Ni- 
caragua care impresionează prin mărime, dar şi, mai 
ales, prin adevăratele dantelării ale malurilor sale în- 
gropate în vegetație luxuriantă. Am văzut acolo amena- 
jări turistice de clasă cu prețuri adecvate, am mai văzut 
şi vestigii ale unor palate coloniale şi... puțini turişti. 
Poate în alte luni ale anului. Ceea ce mi-a atras mie aten- 
tia şi m-a uimit este faptul că această țară are impresio- 
nante suprafețe de lacuri şi lagune, toate cu apă dulce, 
dar atât Lacul Managua din capitală, cât şi Nicaragua 
din apropiere arată deplorabil: mirosuri pestilentiale, 
culoarea maronie-neagră a apei dau nota neglijentei 
gospodarilor oraşului, în egală măsură fiind vinovați 
edilii şi locuitorii care depozitează, la vedere, toate res- 
turile casnice de care nu au nevoie... Pe terasa hotelului 
Intercontinental la care am fost cazat, am urcat pentru 
câteva minute pentru a admira panorama oraşului de la 
nivelul 11 sau 12. Temperatura de 33 de grade, umidita- 
tea accentuată, nu mi-au permis să rămân prea mult 
acolo, iar când am revenit în cameră am constatat că pe 
cămaşa de un alb imaculat se fixaseră mai multe puncte 
negre, reziduuri de la uzinele de încălzire a apei calde 
din propriul hotel şi din alte surse vecine. Poluarea era o 
adevărată... politică practicată de sectorul public şi pri- 
vat, fără deosebire. Statui şi monumente ce preamăresc 
eroi sandinişti mai vechi sau mai noi, mitinguri antico- 
ruptie şi altele antiguvernamentale protagonizate de 
FSLN, copii aproape dezbrácati care oferă aceleaşi 
pungi cu apă dubioasă şoferilor transpirati sub soarele 
neiertător, piețe colorate şi cu mărfuri la fel de dubioase, 
evident nefiscalizate, provenite în marea lor majoritate 

din Taiwan, iată imagini care s-au fixat, din păcate, 
atunci când rememorez trecerea mea printr-o țară ce 
mai are de... asfaltat mult la capitolele mentalitate, corec- 
titudine si institutionalitate democratică. La fel ca şi alți 
consuli onorifici ai țării noastre pe care am avut plăcerea 
să îi cunosc pe timpul misiunii mele de ambasador în 
regiune, Mario Salvo a avut şi el amabilitatea de a mă 
invita la un dineu în ceea ce aveam să constat că era o 
adevărată fortăreață de superlux — vila personală. În 
Managua, într-un cartier rezidenţial, desigur, într-o sea- 
ră în care puteai tăia întunericul cu cuțitul, am intrat, în 
limuzina consulului, printr-o uriaşă poartă metalică 
deschisă electronic, într-o grădină marcată de o alee dis- 
cret luminată de becuri ascunse parcă în asfalt. Vedeam 
mişcări printre arbustii şi vegetația bogată pe lângă care 
treceam, dar am crezut că era vorba de vânt, adierea 
nopții făcându-se simțită. Am descins împreună cu Ma- 
rio Salvo din maşină în fața unei intrări la care ne aştep- 
tau doi uriaşi înarmaţi care şi-au salutat reverentios stă- 
pânul şi ne-au deschis calea spre o altă intrare; acolo ne 
aştepta o doamnă a cărei distincție emanatá din ținută, 
îmbrăcăminte, coafură şi, aveam să mă conving imediat, 
alese maniere, erau impresionante; era doamna 
Horveilleur, soția lui Mario Salvo. Doamna m-a invitat sá 
vizitez această vilă cu trei nivele, în care străluceau ope- 
rele de artă, unele cu patina perioadei coloniale, altele 
ultramoderne, ca şi operele de artă orientală, ceasornice 
de epocă sau cu maşinării sofisticate, totul într-un ambi- 
ent marcat de mobilierul stil Louis XV (sufrageria) sau 
modern, în lemn de caoba (dormitoarele). Bucătăria, cu 
un spațiu ce permitea pregătirea de bucate pentru o sută 
de persoane era utilată cu cele mai noi şi performante 
ustensile, despărțită cu o fereastră cu pervaz de sufrage- 

prezentate cele două fiice ale soților Horveilleur, ambele 
studente la universități celebre din SUA, ambele ameri- 
canizate, preferând să conversăm în engleză şi să îşi re- 
afirme, cred, şi cu acest prilej, dorința cunoscută desigur 
de părinţi, de a rămâne pentru totdeauna în „State...” 
Dineul, unul de lux, desigur, a inclus o cremă de spa- 
ranghel, friptură de fazan şi un desert de fructe tropicale 
în tort de ciocolată de o fineţe şi parfum care m-au obli- 
gat să îmi încalc obişnuitele restricții atunci când este 
vorba de mese nocturne. lar vesela, tacámurile, lumáná- 
rile colorate şi parfumate aşezate cu delicateţe, dar şi cu 
un elevat gust artistic, toate au dat proba unei case de 
înaltă ținută cu prea puține legături cu ceea ce se întâm- 
pla în afara zidurilor ei, bine păzite... Conversatia, dis- 
tinctia şi eleganța gazdelor, specialităţile culinare şi ser- 
viciul ireproşabil asigurate de servitorii casei au fost 
impresionante, dar pe mine mă frământa un gând pe 
care nu i l-am împărtăşit lui Mario Salvo: toate acestea 
păreau a fi prinse într-un fragil suport social, ambiental, 
iar prezenţa în interiorul vilei, în grădina cea de basm a 
opt paznici înarmați (cum aveam să aflu ulterior) limi- 
tează, evident, bucuria de a trăi bine cu ale tale şi ai tăi. 
Totul pare pus sub semnul amenințării şi nesigurantei, 
iar Mario Salvo şi ai săi erau conştienţi de toate acestea; 
soluţia era apărarea proprietății personale cu mijloace 
capabile să răspundă violenţei şi atacurilor. Să fie oare 
aceasta soarta societăților în care polarizarea este izbi- 
toare? Memoria păstrează însă şi alte imagini şi valori. 
Una dintre ele se numeşte poetul nicaraguaian, Ruben 
Dario (1867-1916) cu care am luat direct contact în Chi- 
le... La Santiago de Chile, o rudă îndepărtată a acestuia, 
cetățean chilian a organizat un Institut Cultural cu nu- 
mele marelui poet, la activitățile căruia am participat cu 

entuziasm de-a lungul anilor în care m-am aflat în misi- 
une ca ambasador în Chile. Păstrez cu nedisimulată 
mândrie Medalia „Centenario AZUL” pe care preşedinte- 
le acestui prestigios Institut mi-a înmânat-o la încheierea 
misiunii. AZUL este unul dintre cele mai reuşite poeme 
ale poetului nicaraguaian, considerat un adevărat, print 
al literelor spaniole”. 

America Centrală reprezintă, aşadar, popoare, enti- 
táti statale şi idiosincrasii similare din multe puncte de 
vedere, dar ele nu pot fi tratate ca un tot unitar; fiecare 
îşi are specificul său în istorie, în prezent şi cred şi în 
viitor, fiecare are provocări majore pe plan intern şi ex- 
tern şi tot fiecare a găsit sau încearcă să găsească răs- 
punsuri proprii la acestea. Am încercat să trasez doar 
unele linii, să marchez numai câteva direcții spre care se 
îndreaptă aceste țări mici cu o istorie mare, cu un pre- 
zent delicat şi un viitor încă în curs de conturare. Sunt 
țări de care ne simțim legaţi prin párghiile latinitátii şi 
nu numai... Dumneavoastră puteți descifra, fără îndoia- 
lă, aceste similitudini nu numai istorice, dar şi contem- 
porane... 

ROMÂNIA — DRAGOSTEA MEA, 
INTRE DOR ŞI LUCIDITATE 


De cinci ani sunt din nou acasă, definitiv acasă... De 
cinci ani sunt la pensie şi tot de atâția încerc să îmi regá- 
sesc locurile, prietenii, vecinii; adică, rădăcinile. Constat 
mereu şi mereu că am pierdut sau mi s-a luat şi mi se ia 
ceva; aproape constant pierd ceva din mine, din identi- 
tatea mea şi din ale mele, adică ale noastre. 


Am pierdut strada cu ale ei zone pentru trecătorii 
ce doresc să se plimbe şi să savureze spațiul oferit de 
marile bulevarde sau de strádutele comerciale din cen- 
trul vechi al oraşului în care m-am născut şi am trăit, 
Bucureştiul, capitală europeană. Nu mai am loc să merg 
pe stradă căci acolo sunt maşini ce mă sfidează cu ne- 
mişcarea lor impusă de şoferi grăbiţi care ignoră reguli 
minime de respect urban, dar şi codul rutier în vigoare; 
aerul străzii este încărcat de praf şi acesta de granulele 
provenite din fecalele câinilor străzii, şi nu numai, aşa 
cum îmi explică ştiinţific un expert; strada nu îmi mai 
oferă plăcerea unei priviri spontane de trecător obişnuit 
şi niciun surâs nevinovat al unei tinere sau mai puțin 
tinere bucureştence (oare câte mai sunt pe aici prin capi- 
tală?), aşa cum eram obişnuit cândva. Strada îmi oferă, 

în schimb, din plin, cerşetori mai tineri sau mai puțin 
tineri, mai cu probleme sau fără, mulți ofensivi, mulți 
evident cu o „pregătire superioară” urmată pe strada 
occidentală; atât de mulți şi atât de dubioşi, încât îi 
eclipsează chiar şi pe cei ce ar avea într-adevăr nevoie 
de mila noastră (apropo, am fost bulversat într-o zi 
când, o doamnă, în adevăratul sens al cuvântului, jude- 
când după cum era îmbrăcată şi o oarecare distincție, 
care s-a apropiat de mine, vădit încurcată la cei circa 65 
de ani şi, după trei lungi secunde mi-a spus sá îi iert în- 
drăzneala, dar este pur şi simplu în imposibilitatea de 
a-şi cumpăra ceva de mâncare până primeşte pensia ei 
lunară de 520 de lei; am fost, la rândul meu încurcat şi, 
după ce am privit-o în ochii din care mijeau parcă pri- 
mele lacrimi, i-am oferit cinci lei; cu o privire ce spunea 
totul despre drama pe care această doamnă o trăia, fără 
să poată rosti o vorbă, interlocutoarea mea de zece se- 
cunde, ce mi s-au părut o veşnicie, s-a îndepărtat cu paşi 
grei spre undeva-ul ei ce ascundea atâtea mistere...). 


Am pierdut din plăcerea de a călători; drumurile, 
la propriu, benzina tot mai costisitoare, zgomotele şi 
lipsa de civilizație pe care le găsesc peste tot pe unde 
Nicoleta şi cu mine încercăm să ne refugiem, cu mici 
excepții, costurile ridicate ale cazării la hoteluri şi pensi- 
uni contra unor servicii modeste, îmi răpesc mereu din 
satisfacția călătoriei, a drumetiei (într-un aprilie recent 
ne-am îndreptat paşii spre ceea ce a fost în tinerețe una 
dintre cabanele de suflet ale mele, iar apoi ale noastre şi 
prietenilor noştri pe platoul Bucegilor. Ne făcuserăm 
planuri ce includeau, după o drumeție pe creastă, o ma- 
să pe cinste la ceea ce ştiam că fusese cândva un loc de 
popas, de linişte şi ospitalitate cabanieră de vârf. La pu- 
țin timp după ce am ajuns pe creastă şi apropiindu-ne 

de locul căutat am perceput primele acorduri şi tobe ce 
s-au intensificat proporțional cu distanța ce scădea între 
noi şi cabană, ritmurile unei manele disperate, probabil 
pentru că pe acolo, atunci, nu era nimeni care să... o de- 
ranjeze; prezența noastră nu a atenuat cu nimic plăcerea 
cabanierului de a se desfăta cu muzica la 120 de deci- 
beli, ceea ce ne-a îndepărtat de acel loc înainte de a mai 
îndrăzni să îl revedem şi pe dinăuntru; pierdeam, astfel, 
încă un punct de atracție sau, mai exact, unul de legátu- 
ră cu un trecut de care ne legau altfel de amintiri). Călă- 
toriile noastre prin țară mai au încă, din fericire, unele 
puncte de atracție prin puritatea gazdelor şi frumusețea 
locurilor; ne strecurăm acolo printre alți oaspeţi mai pu- 
tin dornici de linişte şi trilurile păsărilor, şi mai degrabă 
de grătare gălăgioase punctate de acorduri muzicale de 
îndoielnică calitate. Revenim anual pentru zile sau săp- 
tămâni în pensiunea de vis de la Piscul Alb, la poalele 
Făgăraşilor, acolo unde Sebeşelul cu apa învolburată, 
pădurile de brazi şi fagi ca imense perii pufoase, dar 
mai ales Gabi şi Sorin Miloiu sfintesc, la fel ca Denes 
bacsi altădată, de mult, locurile şi aşa minunate din 
apropierea Hârsenilor şi Sebeşului; sunt sate de oameni 
harnici şi din ce în ce mai puțini — apetitul pentru Italia 
şi Spania făcându-se vizibil şi pe aceste meleaguri. Mai 
există un sat pe meleaguri mureşene în care prietenul de 
o viață Elod Kincses şi a lui vioaie Marika ne pun la 
dispoziție casa lor țărănească într-un mediu în care ade- 
sea avem senzația existenţei în cetatea zeilor. Mai există 
şi o casă veche la sfârşit de drumuri şi de influențe noci- 
ve, ce-i aparține unei doamne unicat prin înclinațiile ei 
spre pozitiv şi constructiv, Irina Reit, unde petrecem 
oricând, zile de relaxare şi încântare privind de sus cas- 
telul Bran cu a lui semeatá încântare. Cábánuta lui 

laszka de la Izvorul Mureşului, vila de basm a familiei 
Stirner din Albota Făgăraşilor şi cabana familiei Florea 
din Retezat completează şi epuizează destinații în care 
încă ne face plăcere să ne retragem în verile prea fier- 
binti ale Bucureştilor. 


Ce am mai pierdut? Da, vecinii apropiați cu care 
uneori aveam conversații lungi şi interesante la un pa- 
har de vin bun şi chiar la o masă modest aranjată în 
unul sau altul din apartamentele noastre centrale, totuşi; 
vecinii nu mai sunt vecini, prietenii sunt imprástiati 
prin străinătate, rude am prin diverse țări europene, iar 
alții, prieteni şi rude, m-au părăsit, ieşind definitiv din 
anturajul cotidian în care ne regăseam adesea identita- 
tea şi afinitátile. 


Ce mi s-a mai luat? Da, cam 80% din pensie si 
aproape 100 din decenta unui fost, nu-i asa, ambasador; 
care este invitat de colegi din corpul diplomatic de la 
Bucureşti la diferite activități protocolare, mondene; ca- 
re ar trebui să aibă un standard de viață peste media 
națională, din respect pentru profesie, instituție şi pen- 
tru el însuşi. 


Mi se fură zilnic ceva din limba română pe care am 
învăţat-o la şcoala mea modestă din Ferentari, iar apoi la 
elevatul Liceu Caragiale şi în corespondența diplomati- 
că pe care mi-am însuşit-o de-a lungul multor ani de 
exigente majore cu mine însumi, cu tara şi cu limba cea 
demn dăruită şi dăltuită de clasicii noştri în proză şi 
vers. Unde este ea acum? Cine o violează şi de ce? Am 
senzația că vom vorbi curând o romenglish sau invers, 
sau una internațională care nu este nici măcar... esperan- 
to. De ce nu există o instanță care să penalizeze drastic 

pe toți cei care folosesc aiurea expresii de genul „eu ca şi 
ministru, ca şi român, ca şi profesor, ca şi sesizare etc. ,,, 
„voi aplica la postul de...” (în loc de simplul şi românes- 
cul voi candida), „din punct de vedere al...” (în loc de 
corectul din punctul de vedere al şi, respectiv, din 
punct de vedere artistic, tehnic, românesc etc.), „ora 
doisprezece” (în loc de orele douăsprezece), „vom avea 
parte de vreme frumoasă” (expresie mai degrabă sub- 
urbană, dar intrată în limbajul curent al presei şi seme- 
nilor mei; o anumită etnie foloseşte din moş-strămoşii 
lor expresia „să n-am parte de copiii mei, sau de mama sau 
de alte... bunuri proprii), „şansa de inundații este mare” 
(se uită sau nu se ştie că şansa presupune un aspect po- 
zitiv), „guvernul este determinat să aplice întocmai 
normele...” în loc de este hotărât să... şi multe altele, 
plus pronunțarea fonică a propoziției cu accent pe final, 
adică acolo unde tonalitatea ar trebui să fie în jos şi nu în 
sus, diferite accente aiurea pe nume proprii şi nu numai 
etc. Unde este cenzura lingvistică a fiecăruia, a presei, a 
şcolii, a demnitarilor, a guvernului şi parlamentului, a 
Academiei? 


Recunosc cu dificultate chiar şi instituţia în care 40 
de ani am trudit şi am avut atâtea satisfacţii; MAE este 
acum altceva, este format din multe persoane care par a 
se afla în mod eronat acolo, se ştie din ce în ce mai puțin 
despre specificul acestei instituții, instituție din catego- 
ria celor de elită, dar care a pierdut prea multe puncte 
pentru a se mai situa într-un asemenea ranking (sic, am 
uitat cuvântul clasament!). 


Dati-mi tara înapoi, cea pe care am promovat-o de- 
cenii la rând printre străini, cea pe care am purtat-o cu 
mine cu mândrie, indiferent de condiţii şi locul unde 
m-am aflat. 

Dati-mi liniştea şi speranţa înapoi, vreau să mă 
bucur de casa mea, de rădăcinile la care m-am întors 
mereu cu drag şi pe care le regăsesc tot mal greu şi tot 
mai departe de Bucureştiul meu iubit. Dar, de fapt, cui 
mă pot adresa eu cu aceste doleante? Cine mă poate 
auzi, asculta şi, mai ales, înțelege? Cred că nu mai am 
interlocutori! Eu care timp de patru decenii am avut mii 
prin zeci de țări şi sute de locuri şi localități din America 
Latină şi Europa. Unde ne sunt interlocutorii valabili, 
dispuşi să ne asculte, dispuşi şi capabili să ne înţeleagă 
şi să ne ajute în a păstra adevăratele şi multele, încă, va- 
lori ale frumoasei noastre țări de la Carpaţi, Dunăre şi 
Marea Neagră? latá-má, aşadar, pe mine însumi, cerând 
sau chiar cerşind puțină atenție; suntem tot mai mulți; 
cine se va opri sá ne distingă de alți petenti, să ne ascul- 
te, să ne înțeleagă şi să ne ajute? Nu cerem mai mult de- 
cât tara noastră înapoi pentru noi toți, dacă se poate mal 
frumoasă, mai atrăgătoare pentru noi şi pentru alții, una 
europeană, civilizată, cu respect şi demnitate față de noi 
şi de alții. Aşadar, cine ne ajută? 


Răspunsul este în noi! Noi suntem cel care dispu- 
nem de o armă puternică, cu efecte pe termen mediu şi 
lung, trebuie doar să ştim să o mânuim căci are două 
tăişuri şi poate provoca daune pe aceleaşi termene. Ar- 
ma se numeşte vot şi, periodic, o folosim pentru a se- 
mána şi a culege apoi roadele dorite. „Antrenamentele” 
pentru acest exercițiu democratic s-au terminat; este 
timpul să înfruntăm deja rivalul dintr-o finală mondială; 
şi să câştigăm! Experiențele anterioare nu s-au dovedit a 
fi, toate, prea reuşite, dar acum ne-am maturizat şi erori- 
le de calcul sunt din ce în ce mai costisitoare; pentru noi 
toți. Investiţia de încredere prin vot, opțiunea pentru 
patru sau cinci ani trebuie, la rândul ei, susținută cu 

drastice controale democratice pe parcursul derulării ei 
pentru ca beneficiile să se răsfrângă asupra noastră a 
tuturor; adică a acelora care îşi iubesc plaiurile, casa 
proprie, oamenii şi locurile natale, munca şi câştigul cin- 
stite. Personal, promit să fiu mai atent cu această nepre- 
tuitá investiție sau armă pentru ca ea să îmi redea spe- 
ranta de mai bine, acum şi în viitor. Căci mereu urmea- 
ză alte şi alte frontiere: nu neapărat diplomatice! Urma- 
şii noştri au, la rândul lor, un viitor ale cărui baze se pun 
acum, chiar acum... 


Bucureşti, mai 2011 

*Despre primul volum de Însemnări... 


VASILE Dan 


Însemnările 
nonconformiste 
ale unui diplomat 


casa cr de știință 


Cartea cuprinde mărturiile şi observațiile unui diplomat care 
a fost şi un observator al vieții, un trecător, care a ştiut să 
vadă şi s-a străduit să înțeleagă, făcându-ne şi pe noi părtaşi 
la această experiență unică. (iunie 2010, Editura) 


„Vreau să spun că am terminat de citit cartea care, 
sincer, e minunată. Mă prindea şi 4 dimineața citind nu 
mă înduram să mă opresc; superb modul de povestire. 
Este singura carte de proză pe care am reuşit să o citesc 
şi cu mare drag, Aştept cu mare interes volumul doi”. 

(Isabel Rădulescu, 36 ani, februarie 2011) 

„Încep prin a vă mulțumi pentru cartea scrisă de 
Dv. şi oferită mie prin gentiletea soției Dv. - Dna. Dan 
m cu o dedicație proprie oamenilor superiori. Îmi îngă- 
qui să scriu câteva impresii despre carte. Am început 
cu interes şi curiozitate; apoi, pe măsură ce am jpaintat 
în citit, lectura s-a transformat iy, emoție şi entuziasm, 
sfârşind de-a dreptul în încântare. Totul fiind scris cu 
detaşare şi umor, dar într-un stil concis, exact, cu jp" 
tâmplări foarte bine sistematizate, cu îmbinarea diver- 
selor multiple planuri punând nu în ultimul rând pe 
cel artistic, face scrierea atrăgătoare. Cartea qumnea- 
voastră reuşeşte să ne demonstreze nouă, oamenilor de 
rând, că, într-adevăr, profesia de ambasador este pro- 
prie elitelor. Faptul că, iată, sigur am avyt asemenea 
elite şi poate vom mai avea, dă celor ce citesc cartea dv. 
cu atenție surprinderea jp admiraţie şi curajul de-a 
spera. Gartea dv. poate fj citită şi ca manual pentru no- 
ua diplomație. Vă mulțumesc mult încă o dată şi, dacă 
îmi ingáquiti, vă sugerez sá mai scrieți asemenea cărţi 
bune din care ai ce afla devenind un pic mai bogat în 
cunoştinţe şi în felul de a fj. Este inutil să vă asigur că 
vecinătatea Dv. şi a familiei Dv. mă onorează. 

Çu respectuoase urări de bine, Olga Tecşor 


PS: V-am adresat aceste rânduri Dv. deşi cred că 
bucuria de a vă citi cartea o datorez minunatei Dne. 
Dan căreia îi port o profundă admiraţie nu numai pen- 
tru că v-a însoțit şi susținut de-a lungul carierei, Dom- 
nia Sa având pregătirea necesară pentru acest lucru, 
dar admirația mea este pentru felul superior de com- 
portare şi înţelegere față de cei din jur. Ingăduiţi-mi sá 
urez întregii familii toate cele bune. Gu cele mai calde 
sentimente, QT, martie 2011”. 

Însemnările nonconformiste ale unui diplomat, lansată la MAE 
Comunicat de presă, 12.01.2011 


„Lucrarea Însemnările nonconformiste ale unui diplo- 
mat reprezintă o incursiune în activitatea diplomatică a 
ambasadorului Vasile Dan. Fin cunoscător al spaţiului 
ibero-american, autorul descrie experienţele sale ca di- 
plomat în Spania, America Centrală, America de Sud şi 
Caraibe. Referindu-se la noutatea pe care o aduce 
această lucrare, ambasadorul Florin Angelo Florian a 
apreciat că ea „reprezintă nu doar un moment de delectare 
beletristică, dar şi un foarte util instrument destinat acumu- 
lárii de informaţii, descoperirii unei lumi pe care încă nu o 
cunoaştem suficient de bine şi anume America Latină.” 
Ambasadorul Vasile Dan îşi propune să prezinte citito- 
rilor nu doar activitatea sa de 40 de ani, atât ca diplo- 
mat, cât şi ca jurnalist, ci să descrie şi contextul istoric, 
întâlniri memorabile cu diferite personalități politice 
ale vremii.„„Cartea mea este o invitație la a pătrunde în 
farmecul diplomației şi al jurnalismului, atât pentru citito- 
rul avizat dar şi cel neavizat, de a cunoaşte o lume cu adevă- 
rat minunată şi anume Ibero-America [...] o invitație de 
suflet, la apărarea chintesentei diplomației, dragostea de ce 
este al tău, acasă, în apărarea interesului național”, a decla- 
rat autorul lucrării. Elementul de maxim interes descris 
în lucrare îl reprezintă numirea sa, în aprilie 1990, ca 
şef de misiune la Madrid, într-o perioadă marcată de 
transformări profunde pe plan intern şi pe scena inter- 
națională. Următoarele misiuni diplomatice pe care le- 
a îndeplinit în Chile, Mexic şi țările Americii Centrale 
sunt descrise din perspectiva istorică a relațiilor bilate- 
rale cu România, evidențiind totodată patrimoniul cul- 
tural şi arheologic de excepţie din America Latină.” 

Fragment din scrisoarea adresată colegului Ion Goritá 

Fragment din scrisoarea adresată secretarului de stat din MAE 
Romulus Neagu (mai 1991) 

Dineu oficial la încheierea misiunii în Chile (aprilie 1999) 


Presa mexicană despre parada costumelor populare româneşti la 
reşedinţa ambasadorului (noiembrie 2002). 


REFORMA 15 Por cect 


Presenta Rumania; : 
su folclore en Mexico | 

Reportaj publicat de El Sol de Mexico(ianuarie 2005) 

9 RADIO ROMÂNIA 


Cum vă place 


Invitat Excelenta Sa 
Ambasadorul României în Mexic 


Vasile Dan 


diplomat de carieră: se- 
U cretar Ilf si il la Amba- 

sada României din 
Havana; insárcinat cu afaceri ad 
interim al României la Madrid; 
director adjunct si director al 
Directiei Ámerica Latină din Minis- 
terul Afacerilor Externe; ambasador 
în Republica Chile: ambasador în 
Mexic, profesor onorific al Socie- 
tăţii de Studi internaționale din 
Madrid; preşedinte fondator al ins- 
ttutuiui ibercamerican de Cultură 
Mihai Eminescu; Ordinul „Cente- 
narul Albastru Ruben Darío”: 
„Ordinul Mexican al Dreptului, 
Culturii şi Păcii în grad de 
Comandor, Academician Onorific 


E i a amalia E 
si Doctor Honoris Causa al 
Academiei de Drept Internațional 
din Ciudad de Mexico 

Un interlocutor sclipitor, plăcut, 
cuceritor, care va vorbi despre 
cariera și destinu! sáu, implinite 
întru totul, Muzica mexicană va 
ilustra intreaga emisiune cu melodi 
celebre în interpretări de excepție. 
CRISTINA SARBU 


România Actualităţi, 1 octom- 
brie, ora 21.03 

Împreună cu părinții şi sora mea (mai 1955) 

Start spre viața în doi - 30 ianuarie 1971 

Împreună cu Mihai Dalea, Cristofor Simionescu şi Titus Popovici 
(Bogota, decembrie 1971) 


Cu delegația parlamentară la Caracas (aprilie 1979): Zoe Dumitrescu- 
Buşulenga şi Virgil Teodorescu, cei mai importanți membri ai acesteia. 


255 | 
www.dacoromanica.ro 


Antemergător la Montevideo-Uruguay (iulie 1993) 

Cu fiica guvernatorului din Barbados (iulie 1993) 


Piaţă țărănească la Bogota (Columbia) 

Ceremonia semnării documentelor oficiale la Lima-Peru (mai 1994) 


Cei trei Dani şi 
Congresul 
Naţional 

al Venezuelei 

Dolores şi Pedro - îndrăgostiţi de tangou pentru totdeauna 
(Buenos Aires, iulie 1995) 

Trei ambasadori... interferati la Buenos Aires - aeroportul Ezeiza 
(decembrie 1998) 


Împreună cu 
distinşii ambasadori 
ai României 

în Uruguay 
(decembrie 1998) 

- Alături de genialul Carlos Páez Vilaró la Casapueblo în Uruguay 
(dec. 1998) 


Icoana inmánatá cu prilejul sfintirii Bisericii ortodoxe románe din 
lemn (Caracas, noiembrie 1999) 

IGLESIA ORTODOXA RUMANA 
"SAN CONSTANTINO Y SANTA ELENA ” 
CARACAS - VENEZUELA 


Cu rectorul Universitátii din Ciudad de Guatemala si 
consulul onorific al Romániei (noiembrie 2002) 

La Antigua Guatemala în acordurile marimbei — instrument 
muzical național (noiembrie 2002) 


Dineu intim de neuitat în compania familiei Petre și Magdalena 
Ionescu, însoțiți de distinsa doamnă Georgeta Mercheșan 
(ianuarie 2003) 

Dejun la reşedinţă cu familiile Ionescu şi Saltiel (martie 2004, 
Ciudad de Mexico) 


Biroul ambasadorului la Ciudad de Mexico 

Cu Cesar Gaviria, secretar general al Organizației Statelor Americane 


A, 


a Conferencia R gi aj sobre Medidas de Fomento 


de la p y de la Seguridad 
Santiago - Chile “8 al 10 de Noviembre 1995 


Ordinul „Vulturul Aztec” acordat de preşedintele Mexicului 
(iulie 2006) 

Valea lerii, loc de vis în judeţul Cluj 


50 de ani 


dup 

Frontiere diplomatice continuă memoriile diplomatice începute în prima carte editată în iunie 
2010 (Însemnările nonconformiste ale unui diplomat). De această dată, ofer cititorului secvente la fel de 
neconformiste din treceri fireşti sau „frauduloase” ale frontierelor vieții, diplomaţiei, geografice. şi 
idiosincratice, politice si umane, lingvistice şi comportamentale. Sunt reunite experiențe proprii, dar şi ale 
altora, aşa cum le-am perceput de-a lungul a şapte decenii de viață si 40 de activitate profesională în 
diplomaţie si la radio; treceri ale frontierelor prin venirea pe lume, din Ferentariul meu de baştină în 
centrul capitalei, de la burlăcie la viața în doi şi apoi în trei prin plámádirea unicului nostru fiu, de pe 
băncile facultății în diplomație, din Bucureşti în Lumea Nouă, peste oceane, mări şi fluvii, peste diferențe 
de climă, alimentaţie, norme si ambiante. Cititorul va putea găsi si deslusi momente, situații si experienţe 
anecdotice, unice prin frumuseţea sau gravitatea lor, lecții de viață si profesionale primite sau oferite de 
mine de-a lungul a şapte decenii în care am învățat să ofer, să mă bucur de ceea ce am primit, să fiu 
mândru de ceea ce am făcut şi fac; am trăit pentru a avea ce povesti, adică cititorul va afla mai ales cum am 
trăit; şi cum mai sper sá pot trăi, în demnitate, încă alte decenii... Pentru a fi pregătit să trec, legal şi liniştit, 
ultima frontieră! 


Vasile Dan 

